A felesleges dolgok jobbak, mint a szükségesek, s néha kívánatosabbak is, 
az élet fenntartása — szükség. Ajánlom ezt a gondolatmenetet mindenkinek, aki 
j élet arról a , feleslegesről" szól, ami sem nem vásárolható meg, sem nem adható el. 

Bevezetés. Augustinus (Ágoston) 


KEDVES HALLGATÓIM! 


Ez a szemeszter nehezebb lesz az elsőnél, ha nem is a ti számotokra, az én 
számomra biztosan. 

Az ókori filozófia története is több évszázadot foglalt magába, azonban 
klasszikusai időben egymás után éltek, sokszor személyesen is ismerték 
elődeiket. Minden lényeges filozófiai kérdést kevesebb, mint két évszázad 
alatt fogalmaztak meg. Még a preszókratikusok, így Parmenidész vagy 
Hérakleitosz, kérdéseit is elsősorban Platón és Arisztotelész műveiből 
ismerjük. Az első szemeszter előadásainak több mint fele az ő gondola- 
taikkal foglalkozott, az ő majdnem közös világukba vezetett be titeket. 

Ezzel szemben, ebben a szemeszterben körülbelül ezerkétszáz esz- 
tendő filozófiáját kell veletek megismertetnem, még ha csak vázlatosan 
is. Ebben a történetben is szerepelnek főalakok, csakhogy nem egymást 
követik, hanem évszázadok választják el egymástól. A különböző évszá- 
zadok egyúttal különböző világokat is jelentenek. A keresztény filozófia 
megalapozója, Ágoston, Plótinosz világához áll időben közel, de igencsak 
messze esik Tamás világától, hogy Cusanuséról ne is beszéljek. Az első 
két filozófus még a késői Rómában élt, a harmadik a középkorban, a ne- 
gyedik pedig korai reneszánsz korában. 

Jelentős különbség ebben a szemeszterben, hogy most nem három 
egymás után következő nagy, jelentős filozófusról kell beszélnem, hanem 
körülbelül tizenötről. Azonban több mint harmincból kell őket , kivá- 

lasztanom". El akarom kerülni a szokásos filozófiatörténetek csapdáját, 
nem akarom ezt a mesét lexikonná változtatni. Választásom néha minden 
bizonnyal szubjektív, mert olyan filozófusokról beszélek inkább, akikről 
írtam, akiket tanítottam, vagy akiket különösen szeretek. Ha szükségem 
van önigazolásra, azt mondhatnám, hogy hatásuk szélességét és tartós - 
ságát tartottam szem előtt. S ez sem mindig igaz. 

Már többször mondtam nektek, hogy a filozófusok kezdettől fogva 
mindig ugyanazokat a kérdéseket teszik fel, bár válaszaik, amennyiben 
eredetiek, mindig különböznek. Most azonban ezt a sommás megállapí- 
tást kissé korrigálnom kell. A középkori és a reneszánsz filozófusok mind - 
azokat a kérdéseket teszik fel újra és újra, amelyeket az ókori filozófiából 
jól ismerünk. Többnyire tudják, ki tette fel ezeket és hogyan, azonban az 
is előfordul, hogy erről fogalmuk sincsen. Boethius például, az egyik első 
keresztény filozófus, azt bizonyítja, hogy az általános fogalom nem lehet 
szubsztancia. Erről, mint tavaly láttátok, Arisztotelész is beszélt. A kö- 
zépkor csúcspontján lefolytatott , univerzália-vitában" azonban számos 
arisztoteliánus, az úgynevezett realisták, éppen az ellenkezőjét fogják bi- 
zonytani. 

Ugyanakkor az emberi képzelőtehetség egy műfajon belül korlátozott, 
azaz hasonló kérdések merülnek fel különböző filozófiát gyakorló agyak - 
ban, gyakran anélkül, hogy tudnák, valaki már egyszer felvetette ezeket 
a kérdéseket. Pontosan úgy, ahogy a mexikói piramisok építőinek nem 
kellett ismerniük az egyiptomi piramisokat. 

Hadd említsem meg azokat az alapfogalmakat, melyek a filozófia anya - 
nyelvéhez tartozva folyamatosan napirenden maradtak az egész közép- 
korban is. Lét, Nemlét, Igazság, Lényeg, Látszat, Szükségszerűség, Való - 
színűség, Lehetőség, Véletlen, Jó és Rossz, Boldogság, Erény, Igazságos - 
ság, Mozgás, Nyugalom, Időbeli, Örök, Változó, Változatlan, Egy, Sok, Ész, 
Értelem, Érzékelés, Szubsztancia és attribútumai, Test és Lélek, Érzékelés 
és Gondolkodás stb. Ismeritek ti ezeket a fogalmakat már jól. 

Az alapfogalmak játsszák a főszerepet az alapkérdések megfogalmazá- 
sában is. Mint: létezik-e Nemlét? Létezik-e Gonosz vagy pusztán a Jó hiá- 
nyát nevezzük annak? Látszat-e az érzékeinkből nyert tudás? Van-e halál, 
s ha van, mi az? Azaz van-e túlvilági élet? Azonos-e a szubsztancia a mon- 
dat alanyával? Van-e végső Ok? És végcél? stb. 

Egy korszak sem ejt el filozófiai alapkérdéseket (bár egyes filozófusok 
teszik) , de minden korszak tesz fel újabbakat. 

Új központi alapkérdés mindhárom monoteista vallás számára, hogy 
lehet-e az Egyhez (Istenhez) bármiféle tulajdonságot attribuálni? Lehet- 
e például azt mondani, hogy az Isten jó, azaz Isten egyenlő a Jósággal? 
Egyes filozófusok, mint egymástól függetlenül Boethius és Maimonidész, 
úgy érvelnek, hogy nem lehet, mert Istenhez, azaz az Egyhez csak negatíve 
attribuálhatunk (mondhatjuk, hogy nem időbeli, nem véges). Ez, persze, 
hasonlít a platóni Parmenidész egyik érvére, azonban nem azonos vele. 
Aguinói Tamás később megvédte a pozitív attribúciót. Megismerhető-e 
az Isten? Fontos volt a keresztény filozófia alakulása idején a fátum és az 
eleve elrendelés (praedestinatio) megkülönböztetése, s ugyanilyen fontos 
volt a reneszánszban, Machiavellinél, e kettő azonosítása. 

Hogy egynéhány fontos, új , alapszót" érintsek, ilyen volt a Kegyelem, 
a Szentháromság, az Akarat, az Idő és a Történelem. Ettől kezdve válik a 
filozófia egyik központi kérdésévé az , akarat , hogy vajon szabad-e vagy 
determinált, mennyire ez, mennyire az? S persze, hogy Istennek van-e 
szabad akarata? A klasszikus ókorban az Idő nem volt probléma (legfel- 
jebb a mozgás attribútumának tekintették, mint Arisztotelész), ettől 
kezdve azonban a számos megválaszolhatatlan kérdés sorába emelkedett. 

Mint erről már több szó esett, az ókori görög és római gondolkodás nem 
ismert történelmi jövőt. Bár még Boethius is meg volt győződve arról, hogy 
Róma úgy folytatódik, ahogy éppen van, a Biblia figyelmes olvasói már nem 
így gondolkoztak. A megváltás utóvégre a jövő emberének szólt, János jele- 
nései említést tettek egy jövendő ezeréves birodalomról is, s ismertek voltak 
Ézsajás próféta utópista eszméi is a békés, boldog, természettel és egymás- 
sal kibékült emberiségről. A bibliai gondolatok még azok számára is hoz- 
záférhetők voltak már, akik, mint Ágoston, nem olvastak sem héberül, sem 
görögül, mivel a Jeromos héberből latinra fordított Vulgatája 406-tól 
kezdve rendelkezésükre állt. A történelmi jövő filozófiai síkon majd Jo- 
achim da Fiorénél foglal el először központi helyet a középkorban. 

Sokat szokták hangoztatni, hogy a középkorban a filozófia a teológia 
szolgálólánya, de ez így nem fogadható el. Inkább azt mondanám, hogy 
a középkori filozófiában számos esetben nehéz a teológiát a filozófiától 
megkülönböztetni, s nem is nagyon kell. Pusztán olyan esetekben értel- 





10 1! II. A KÖZÉPKOR ÉS A RENESZÁNSZ 


mes a szétválasztás, melyekben egy kérdés eldöntése egyúttal annak el- 
döntésére is szolgált, hogy az, aki vallja, eretnek-e vagy sem. Példaként 
szolgálhat a Szentháromság kérdése. A niceai zsinat döntése szerint Jézus 
teljes mértékben volt Isten és teljes mértékben ember, míg az ariánusok 
úgy döntöttek, hogy Jézus ugyan Isten volt, de az Atyának alárendelve, 
míg a monopszüchisták szerint Jézus teljesen Isten volt, s nem volt ember. 
(Közöttük terjedt el azonnal az iszlám.) Ebben az esetben az Egy és a Sok 
dialektikájának az eldöntése nem maradhatott pusztán filozófiai kérdés. 
Például Boethiust, aki a zsinat nyomán a pápát követte, az ariánus király 
ítélte halálra. Biztosan mind ismeritek Az ember tragédiája nevezetes je- 
lenét, ahol Madách Imre ezt a konfliktust is megörökítette (homousion 
vagy homoiusion, mindez egy , i" miatt). Persze, nem erről az , i" betűről 
volt szó, de ez nem tartozik ebbe a bevezetésbe. 

A korai keresztény gondolkodókat különben a , pogányok" filozófu- 
soknak tekintették. Szemükben mind a judaizmus, mind a kereszténység 
a maga egészében egyfajta filozófia volt, olyan filozófia, mely nem első - 
sorban Platónra és Arisztotelészre (bár azokra is) , hanem egy másik Könyv- 
re hivatkozott. A kommentár befogadott, sőt, többnyire magasra becsült, 
műfajjá vált, ahogy a tekintélyek idézése is egy-egy állítás alátámasztására. 
A múlt szemeszterben említettem már, hogy éppen ebben az időben írták 
a legfontosabb ókori Arisztotelész-kommentárokat. A keresztények sa- 
játossága abban mutatkozott meg, hogy ugyanakkor egy másik, a pogá- 
nyok által nem ismert szövegre, a Bibliára is támaszkodtak, abból idéztek, 
azt kommentálták. 

A Legfelsőbb Lény, vagy Lényeg, gondolata az ókoriaknál filozófiai ta- 
lálmánynak számított. Csak filozófusok állították, hogy mindennek az 
eredete az Egy, vagy az Első Mozgató, vagy a Jó eszméje, valami szellemi 
szubsztancia, láthatatlan és érzékelhetetlen. A vallás, pontosabban szólva 
az istenek s azok tisztelete, számukra valami egészen mást jelentett. 

S ez fordítva is áll. Míg a zsidó és a keresztény gondolkodók a görög és 
a római istenek tiszteletét bálványimádásnak tekintették, a görög és a 
római filozófiák számos kérdésfeltevését magukba szervítették. Már 
a múlt szemeszterben említettem, hogy Philón, az alexandriai zsidó fi- 
lozófus, Platónt egyeztette össze a Bibliával, s hasonló összeegyeztetéssel 
találkozunk a keresztény patrisztika egyik vezető alakjánál, Órigenésznél 

is, akit különben, a szintén az előbbi szemeszterben említett, Porphüriosz 
(Plótinosz tanítványa és kiadója) bírált a kereszténység ellen írott filo- 
zófiai pamfletjében. Akadt egy közös ellenségük is, a gnózis, majd ama- 
nicheizmus. 

A gnózis, majd a manicheizmus (a keresztény Ágoston egyik fő ellen- 
fele), többek között, azt állította, hogy a világot egy gonosz démon terem- 
tette, minthogy ez egy gonosz világ. A keresztény egyházatyáknak, ahogy 
a zsidó Philónnak is, s majdnem minden keresztény filozófusnak utánuk, 
azt kellett bizonyítaniuk, hogy a világban lévő Gonoszt nem Isten terem- 
tette. Isten a világot ugyanis jónak teremtette (lásd a Teremtés könyvét, 
amelyet sokat idéznek) . Hogyan kerül azonban mégis a Gonosz a világba? 
A később olyan sokszor megismételt válasz már készen állt: az embernek 
Isten által adományozott szabad akarata következtében. Hogy Ágoston 
erre a kérdésre milyen választ (válaszokat) adott, azt mindjárt meglátjá- 
tok. Egyelőre csak annyit említek meg, hogy az egyházatyák megoszlottak 
ebben a kérdésben. A , racionalisták", mint Órigenész, az akarat szabad - 
sága mellett érveltek, míg Tertullianus az egész akaratra vonatkozó érv- 
rendszert keresztényietlennek ítélte. Az ő szemében a Hit felette áll az 
Értelemnek. Nem bizonyítani kell, hogy Isten jó, hanem hinni kell. Íme, 
egy vitakérdés, mely nagy szerepet játszik a későbbiekben is. Mindebből 
azonban már láthatjátok, miért vált az Akarat már a korai kereszténység- 
ben is alapszóvá, s a rá vonatkozó kérdések pedig alapkérdésekké. 

Középkori filozófiáról beszélek, holott Ágoston még jószerivel római, 
latin filozófus. Ez utóbbi abban az időben fontos, hiszen a patrisztika (a 
keresztény , egyházatyákat" nevezik így) nevesebb képviselői Órigenésztől 
kezdve Nüsszai Gergelyig görögök voltak, görögül írtak. A Római Biro- 
dalom, V. Kónsztantinosz császár óta, aki keletre költözvén Konstanti- 
nápolyt tette meg császári központnak, ha formálisan még nem is, ámde 

facto ketté szakadt: egy Róma körül elhelyezkedő, latinul beszélő világra, 
valamint egy Konstantinápoly körül berendezkedő, görögül beszélőre. 
Ez a szakadás már a kezdetekben is jellemezte a keresztény gondolkodást. 
Így aztán fontos, hogy Augustinus provinciában született római polgár 
volt, aki nem tudott görögül, azaz latinul gondolkozott. 

Mivel ennek az előadásnak a tárgya nem a keresztény filozófia kiala - 
kulásának, még kevésbé a keresztény gondolkodás kialakulásának törté- 

nete, hanem a filozófia története, eltekintek a patrisztika első jelentős 
képviselőinek bemutatásától, s azonnal Ágostonról fogok beszélni. Ha a 
hatástörténetet veszem szemügyre, vele kezdődik a középkori filozófia 
története. 

Kezdetről beszéltem, az akkor még ismeretlen jövő szempontjából: 
joggal. Azonban Ágoston kora nemcsak a kezdet, hanem a befejezés kora 
is egyben. Az újplatonista, azaz , pogány", filozófia egyes csúcsteljesítmé- 
nyeire is ekkor kerül sor. Az , Egy" filozófiáját tökéletességre emelő Prok- 
losz például valamivel későbben élt, mint Ágoston, s én mégsem térek 
ki rá. Ha már az első szemeszterben az újplatonistákat tárgyalva , kihagy - 
tam" (bár említettem), akkor most már nem térek vissza rá. 

Még egyet szeretnék elöljáróban hozzátenni. A középkori filozófia koz- 
mopolita volt abban az értelemben, hogy majdnem minden filozófus la - 
tinul írt. (A görög, héber és arab nyelven írt könyvek latin fordításban 
kerültek filozófiai forgalomba.) Minden monoteista valláshoz tartozó 
(keresztény, muszlim, zsidó) filozófus részt vett, méghozzá egyenlőként, 
ebben a , nemzetközi" filozófiai társalgásban. Hivatkoztak egymásra, per- 
sze, bírálták is egymást, mivel a filozófia mindig erről szólt. Hangsúlyozni 
kell, hogy a filozófia világa nem ismert a más vallásúakkal szemben vallási 
vagy etnikai előítéleteket. Sokan írtak úgynevezett , disputációkat", ame- 
lyekben a három monoteista vallás képviselői azon vitatkoztak, hogy kö - 
zülük melyik képviseli az igazságot. Bár természetesen mindig az a vallás 
nyerte el a pálmát, amelynek híve a dialógust írta, az ellenfél nézeteit le- 
hetőleg pontosan és szimpátiával adták elő. 

A , sötét középkor" meglehetősen világos volt a kora újkorhoz képest. 


Aurelius Augustinus (Ágoston) volt, Hannah Arendt szerint, a legnagyobb 
római filozófus. Ebben egyetértek vele. 

Augustinus egy drámai világban született, ugyanis a jelentős filozófiák 
általában drámai világokban virágoznak. A római hanyatlóban volt, még 
ha ezt nemis sokan vették észre. Hiszen hihetetlennek tűnt, hogy a világ 
ura valamikor megsemmisüljön. A római kultúra egyik alappillérét, a 
, város isteneit , veszély fenyegette, közeledett , az istenek alkonya". Nem 
a filozófia Tiszta Ideája fenyegette, hiszen a bölcsesség szeretői mindig 
kevesen vannak, hanem a mindenki számára hozzáférhető egyszerű hitek, 

mint amilyen az akkoriban erősödő hatású többféle kereszténység is szá- 
mított. Ugyanis a kereszténység egyes változatai nem estek messze a po- 
puláris filozófiától, s akkor még lehetett közülük választani. Azonban 
bennük jelent meg azt , új , ők voltak a győzelem, a jövő letéteményesei. 

Augustinus idejében már a pogány vezérek és uralkodók is kezdték 
felvenni a keresztséget. Ezáltal ugyanis olyanok lehettek, mint a rómaiak, 
anélkül, hogy Róma város isteneinek behódoltak volna. Először vált po- 
litikai tényezővé az a tény, hogy a monoteista vallások nem tartoznak va- 
lamely kultúrába, hanem minden kultúrában egyaránt képesek megállni 
a helyüket, s akár uralkodni is. (Ezt már Pál apostol is felismerte, amikor 
a pogányok között kezdte el terjeszteni az új hitet.) Ágoston még viszony- 
lag fiatal volt, amikor I. Alarich gótjai elfoglalták Rómát, s halála idején 
a barbárok Karthágót ostromolták. Az egyik nap lemenőben, a másik fel- 
emelkedőben ívelt hosszú életében. 

Minden válságkorban született gondolkodó így vagy úgy kifejezi a vál- 
ságot. Azonban Augustinus, bár ezt is tette, valami mást is tett. 

Mint említettem, a filozófiai műfajnak megvan a maga szótára s gram- 
matikája is. Abban a korban, amellyel kapcsolatban nem kevés rosszmá- 
júsággal , izmusokról" beszéltem, a szótár és agrammatika úgyszólván 
nem változott. Csupán ezért beszélhettem , izmusokról" egyáltalán. Voltak 
kiemelkedő alakok, mint Plótinosz, okos gondolkodók, mint Cicero, de 
senki sem , robbant be" a világba, azaz nem alapozott meg valami újat. 
Augustinus éppen ezt tette. Számtalan művében (mert sokat írt) megala- 
pozta a keresztény filozófiát. Azaz felvetette és megválaszolta a keresztény 
filozófia majdnem valamennyi alapkérdését. Válaszai sokszor fájdalma - 
san problematikusaknak bizonyultak. Mi több, számos keresztény gon- 
dolkodó szerint ő , rontotta meg" a keresztény filozófiát, s ezen keresztül 
a keresztény gondolkodást. Ízig-vérig filozófus lévén, ezt nagyon meg- 
győzően tette. Egy új filozófiai építmény alkotott, amelyen nem olyan 
könnyű réseket találni. 

Augustinus 354-ben született Thagastéban, Numídia provinciában, 
Afrikában. Apja pogány volt, anyja, Mónika, keresztény. Keresztények 
voltak Augustinus legismertebb ellenfelei is, mint számos manicheus, 
az ariánusok és a pelagiánusok egyaránt. Az utóbbiakat éppen Augustinus 
kezdeményezésére minősítették eretnekekké. A fiú már gyerekkorában 

kitűnt tehetségével. Karthágóban tanult, ott is kezdte pályáját. Retorikát 
tanított, s már emiatt is kisujjában volt minden filozófiai rendszer, köztük 
kedvencei, mint Cicero, akinek Hortensius című (elveszett) műve vezette 
be a filozófiába, ahogy Plótinosz is. Tanár nélkül sajátította el Arisztote- 
lész kategória-elméletét. Egy ideig a neoplatonizmus, majd egy ideig 
a manicheizmus híve volt, az akkoriban híres Faustus tanítását követve. 
Karthágóban monogám életet élt ágyasával, s tőle fia született. Amikor 
egy előkelő házasságra nyílt volna alkalma ágyasát elküldte, de fiát meg- 
tartotta. Innen Rómába ment (383) retorikát tanítani, ahová később 
anyja, Mónika, is elkísérte. A kereszténység s általában a Biblia, már ko- 
rábban is érdekelte, amit azonban furcsállott, az Isten testetlensége és 
a szeplőtelen fogantatás doktrínája. Krisztust bölcs embernek tekintette. 
A katolikus tanban leginkább pedig az vonzotta, hogy , megparancsolta 
nekünk, hogy fogadjuk el a be nem bizonyítottat" (V/7.). Végül mentora, 
Ambrus püspök keresztelte meg 387-ben. 

Anyja halála után néhány barátjával visszatért Karthágóba, majd ha- 
marosan, 395-ben, Hippo püspökévé avatták. 387 és 395 között több 
könyvet írt (ezekre nemsokára rátérek) , majd 398 és 4.00 között írta meg 
híres Vallomásait. Püspök korának legnevezetesebb és legolvasottabb 
könyvei az Isten városáról és A Szentháromságról, de igen híresek a Teremtés 
könyvét elemző tanulmányai is (egy közülük magyarul is megjelent). A leg- 
többször idézett , hősei" a Teremtés könyvén kívül a Zsoltárok, János evan- 
géliuma, Jób könyve, s mindenekelőtt Pál apostol episztolái. Mindezek 
latin fordításban, mivel sem héberül, sem görögül nem tudott olvasni. 

Mielőtt Augustinus egyes korai és későbbi , klasszikus" filozófiai írá- 
sainak rövid elemzésébe belefognék, előbb legismertebb művével a Val - 
lomásokkal kell kezdenem, annak is első, önéletrajz jellegű fejezeteivel. 
Javaslom, hogy olvassátok el ti is. 

Mint említettem, önéletrajzát, mely megkeresztelésével és Mónika 
halálával végződik, már Hippo püspökeként írta. 

Minden önéletrajz teleologikus, azaz a megírás időpontja, a visszate- 
kintő álláspontja az a végcél, amely felé az élet vezet, azaz az egész élet e 
cél felől érthető meg. Minden filozófus önéletrajza az igazsághoz vezető 
utat írja le, azt, ahogy a filozófus számtalan tévelygésen keresztül végre 
elért ahhoz, amit mindaddig hiába, tévutakon, keresett: a teljes, abszolút, 

megkérdőjelezhetetlen igazsághoz. Talán Platón VII. levele volt az első ef- 
féle filozófiai önéletrajz. (Egy befutott színész önéletrajza arról szól, hogy 
hogyan vált belőle minden bukás ellenére befutott színész, egy milliárdos 
üzletemberé, hogy hogyan lett kifutófiúból milliomos.) 

Augustinus önéletrajza már csak abból a szempontból is egyedülálló, 
hogy mindkét , sikersztorit" egyesíti. Egy ember hogyan találja meg az 
egyedül megváltó igazságot, aki mindaddig is azt kereste, azonban mel- 
lékutakon, hogy végre a főösvényre térve, és azon haladva, megtalálja azt. 
S hogy lett a kis vidéki, kisvagyonú retorikatanoncból Hippo nagy hatalmú 
püspöke. Hogy lett egy társadalmi senkiből egy süllyedő birodalomban 
az egyedül sikeres hajó egyik kormányosa. Ugyanakkor — ez az ugyanakkor, 
persze, csak mások számára létezik — ezért a célért feláldozott mindent, 
ami az élet sója: mindenekelőtt a szerelmet, az érzékit és a lelkit egyaránt, 
a családot, az utódokat és a mindennapi örömöket. Mások számára, mon- 
dom, mert számára ez nem áldozat, hiszen minden kívánság, vágy egyet- 
len vágyba és kívánságba torkollik, Isten, azaz az igazság szolgálatába. 
A hajó befutott a kikötőbe. 

Augustinus műve a későbbi filozófiai önéletrajzok modelljévé vált. 
Rousseau modelljévé, sőt, még Jacgues Derrida modelljévé is (lásd Cir- 
confessio) . Augustinus bevallotta, hogy lopott, így Rousseau-nak is kellett 
lopnia. Tudjuk, hogy Rousseau nem követte el azokat a vétkeket, amelye- 
ket bevall, de azt nem tudhatjuk, hogy Augustinus valóban elkövette-e 
őket? Felteszem, hogy igen, hiszen ő volt a modell, nem pedig a másolat. 
Más lapra tartozik, hogy bűnnek érezzük-e azt, amit ő bűnnek tekintett. 
Bevallom, hogy nem érzem magamat bűnösnek, mert társaimmal egyszer 
gyümölcsöt loptam, de különösen azért sem, mert , bűnben" fogantam 
gyermeket. Viszont biztosan furdalt volna a lelkiismeret, ha egyszerűen 
útjára bocsátottam volna valakit, aki több mint egy évtizedig szeretőm 
volt, függött tőlem, s nem is érdekelt, hogy mi lett belőle, sőt, még a gye- 
rekünket is elvettem volna tőle. 

Diadalmas élet ez egy alázatos műben előadva. Hogyan fér meg az alá- 
zatosság azzal a meggyőződéssel, hogy az igazság az, amit én mondok, s a 
jó az, amit én teszek? Ugy, hogy az érdem, amelyről beszél, nem az övé, 
hanem egyedül Istené. Nem saját, szabad akaratából választotta az egyedül 
helyes utat, mi több: magának támasztott minden nehézséget, a maga 

számlájára ír minden tévedést. Isten vezényelte oda, ahová jutott, meg- 
hallván anyja imádságát. Augustinus akaratfelfogása második változatának 
vagyunk már itt is tanúi. Ugyanakkor talán minden sikeres ember meg- 
győződésének példájával állunk szemben: ,, A csillagomat követtem , ,va- 
lami vitt magával", , az őrangyalom vezetett", , a sors akarta így", , valami 
megszólított, a tudattalan talán". Gyakorta azonban a külső szemlélő vagy 
ítélkező csóválja a fejét, nem azért, mert kételkedik a sorsban vagy a véd - 
angyalban, hanem mert hiúságnak ítéli vagy törékenynek tartja ezt a bi- 
zonyos sikert. Augustinus sikerét azonban kétség nem illeti, mert az vasból 
volt kovácsolva. Az is fejet hajt előtte, aki azt vallja, hogy gondolataival ő 
rontotta meg a kereszténységet azzal, hogy a szexualitást bűnné, majdnem 
a legkevésbé bocsánatos bűnné nyilvánította — s ezzel milliók életét tette 
tönkre. Igaz, azt is felhozhatjuk Augustinus védelmére, hogy a szublimálás 
erényének magasztalása termékenyítette meg a keresztény művészetet. 

Így a vallomások Istennek szólnak. A vallomást tevő belátja tévedéseit, 
megvallja bűneit és köszönetet mond az isteni kegyelemért. A vallomás 
egy imádság. A könyvet nem lehet másként megérteni, mint az ember— 
Isten viszonyban. Augustinus Istene nem az elmélkedés, hanem a rajon- 
gás tárgya. Csak annak vallunk, akinek meg akarunk nyílni, meg akarunk 
mutatkozni, aki előtt meztelenre akarunk vetkőzni, akitől azt kívánjuk, 
hogy szeressen bennünket. Ezt nem kívánta Platón a Szép és a Jó eszmé- 
jétől. A Szép Platónnál az, amit szeretünk, nem az, aki törődik velünk, 
akinek meg akarunk mutatkozni, aki szeret bennünket. 

A Vallomások, az egész mű s annak hitelessége a vallomást tevő Istenhez 
való viszonyának hitelességétől függ. A könyv úgy van megírva, hogy egy 
pillanatra nem kételkedhetünk ennek a viszonynak a hitelességében. 
S egy önéletrajzban ennél magasabb igazság pedig nem létezik. 

Nietzsche egyszer azt mondta, hogy minden filozófia önéletrajz. Ezt 
a mondást Augustinus filozófiája igazolni látszik. Azzal a különbséggel, 
illetve különösséggel, hogy a filozófia ennek az embernek a lényege, 
s mindaz, ami nem eszmei, másodrendűnek tűnik a vallomást tévő ember 
életében. Igazi, mély személyes megrendülést csak legközelebbi barát- 
jának, , lelke másik felének" haláláról való beszámolójánál érzünk. Ne 
felejtsétek el, hogy azt, amit a modern világban szerelemnek nevezünk, 
akkoriban többnyire a közeli barátok iránt érezték. Régi fájdalmának le- 

írásához Hippo püspöke azonban hozzáteszi, hogy embert emberi módon 
szeretni esztelenség. 

Az önéletrajzi elbeszélés csúcspontja a nagy fordulat, a látomás, amely 
számtalan habozás után a vallomást tévőt végül a katolikus keresztséghez 
vezette. Megtérésében anyja és Ambrus püspök nagy szerepet játszott, 
de más példákat is említ, így például a híres Victorius megtérését. A ví- 
vódást, mint oly sokszor történik, nem az ész, sem az akarat, hanem a tu- 
dattalan döntötte el, amit Ágoston , titkos rejtekéből" benne kerekedett 
, viharnak" nevezett. A , vihar", mint a hirtelen megvilágosodás szimbó - 
luma, nemegyszer szerepel a filozófia történetének fordulataiban. Így 
például Descartes álmában. Viharban született a keresztény s szintén vi- 
harban a modern filozófia 

Ha zokogva faggatjuk a tudatalattit, az válaszolni is szokott — Ágoston 
esetében hallucinációval. Gyermekhangokat hallott: , tolle, lege", vedd és 
olvasd. Kinyitotta az előtte fekvő Bibliát, véletlenül ott, ahol meg volt 
írva a válasz. Minden világos lett, elmúlt a vihar, felvette a keresztséget, 
megtalálta önmagát, s ezzel hivatását. Mint később Parsifal. 

Mielőtt rátérnék a voltaképpeni filozófiára, néhány szót mondanék a [/al- 
lomások egyetlen bensőséges portréjáról, az anyáról, Mónikáról. Nem arról, 
hogy keresztény volt, hanem arról, hogy asszony volt. Egy fiatal lány, akit 
férjhez adtak egy idegenhez (Ágoston és öccse apjához), aki fűvel-fával 
megcsalta és állandóan verte. Mónika hűséges maradt és minden megaláz- 
tatást megadóan tűrt. Ilyen volt egy provinciabéli kisvárosban élő római 
asszony sorsa. Mikor férje meghalt, fiai maradtak egyedül a számára. (Ágos- 
ton bátyja előbb vált kereszténnyé, mint ő, de mivel nem volt híres ember, 
történetünkben szerepet nem játszik.) Mikor Augustinus Karthágóból Ró- 
mába ment tanítani, azaz szerencsét próbálni, tervét el akarta titkolni Mó - 
nika elől, nehogy vele menjen. De Mónika utána utazott (hosszú út volt ez 
akkor). Fia sikerei az övéi is voltak, megkeresztelése az ő diadala. 

A Vallomásokban Ágoston megtalálja a hőn keresett igazságot, Mónika 
pedig a boldogságot. Ez az ő élettörténete is. 

Augustinus filozófiájának kialakulását a közvetlenül megkeresztelése 
előtti, továbbá a megkeresztelése és Hippo püspökének való felszentelése 
közti korszakkal kezdeném. Különösen a párbeszédekben írottakkal. 

(Ezekre halála előtt a Retractationes [Visszavonulások] című megjegy- 
zéseiben visszatér, amelyekben a cím ellenére nem igazán vonja vissza, 
inkább kommentálja, többek között, korai műveit.) 

Nem mindegyiket tudom számba venni, s különösen nem a kívánt 
részletességgel. Csak azokat a gondolatokat emelem ki belőlük, amelynek 
majd Ágoston , klasszikus" műveiben is kitüntetett szerep jut. Az érintett 
dialógusok: Az akadémikusok ellen, A mesterről, Soliloguia. 

Bár, mint mondtam, ezekből a művekből is elsősorban azokra a gon- 
dolatokra fektetem a hangsúlyt, amelyek Ágostonnál később is szerepet 
játszanak. Azonnal hozzá kell tennem, hogy gyakorta nem pontosan 
ugyanazt a szerepet játsszák itt, mint később. Egy korunkbeli értelmező 
nem kis iróniával megjegyezte, hogy Ágoston ezekben az írásokban iga- 
zolja Platónt s igazolja a Bibliát, s arra a következtetésre jut, hogy Platón 
és a Biblia ugyanazt mondták. Az én értelmezésemben Ágoston inkább 
megőrizte Platónból, s tőleg Plótinoszból és Ciceróból, mindazt, ami sze- 
rinte összeegyeztethető volt a bibliai tanítással. 

Mindezek az említett írások dialógusok, nemkülönben a Soliloguia 
(Beszélgetés önmagammal) is. Az utóbbiban ugyanis a beszélgetés Ágoston 
lelkében az Ész és a szerző között folyik. A mesterrőlban (De Magistro) Au- 
gustinus fiával, Adeodatusszal beszélget (ebből vonjuk le a következtetést, 
hogy a fiú már Karthágóban halt meg). A szabad akaratról írottakban Evo- 
dius nevű barátjával vitatkozik, hogy a művet végül értekező prózában fe- 
jezze be. Végül a legelső, Az akadémikusok ellen írt dialógusban számtalan 
karthágói barátját lépteti fel, s a dialógusok egy vagy más szakasza nélküle 
zajlik, minthogy a barátok közötti vitát írja le. 

Az akadémikusok ellen címet viselő, 386-ban keletkezett, írás a szkep- 
tikus álláspontot elemzi és (végső soron) utasítja vissza, különösen Kar- 
neadész gondolatait, amelyekkel ti az előbbi szemeszterben már megis- 
merkedtetek. A vita, természetesen, az igazságról folyik s többek közt azt 
a kérdést feszegeti, hogy az igazsághoz való eljutás feltétele-e, hogy a gon- 
dolkodó átmenjen a szkepszis egy szakaszán. Innen ered a Descartes-hoz 
való sokszor emlegetett hasonlatosság. 

Az indító kérdés drámaian fogalmazza meg a problémát. Kételkedtek- 
e abban, hogy meg kell tudnunk az igazságot? Majd: lehetünk-e boldogok 
az igazság ismerete nélkül? Első válasz: igen, lehetünk, ha keressük az 

igazságot. Akkor is, ha nem találjuk meg? Akkor is. De, hiszen, ha keresed 
az igazságot, akkor mindvégig tévedésben vagy! S hogy élhetsz boldogan, 
ha tévedésben vagy? Azonban mi az, hogy tévedés? Nemde a hamisságnak 
igazként való ismerete? Csak a bölcs ember boldog, s a bölcsnek tökéle- 
tesnek kell lennie. A bölcs által hagyományozottat igaznak fogadjuk el. 
Kérdés: ki a bölcs, hogy lehet valaki bölccsé? 

Ezen a ponton jelenik meg először az isteni kegyelem ágostoni gondo - 
lata. Istenhez kell imádkoznom, hogy adjon nekem bölcsességet. S ahhoz, 
hogy erre képessé váljak meg kell szabadulnom felesleges vágyaimtól, 
földi dolgaimtól. Így fellélegzek: , észhez térek és önmagamhoz térek visz- 
sza" (latinul szebb: respiro recipisco redeo ad me) . Tehát kételkednünk kell 
mindazon javak igazságában, amelyeket mások igaznak, és javaknak, tar- 
tanak, hogy eljussunk az igazi Jóhoz, Széphez, Jézus Krisztushoz. 

Újabb vita nyílik. A szkeptikusok gondolatai ezek szerint tehát hasonlí- 
tanak az igazsághoz. (Tudjuk, hogy a , hasonlóság" egy régi platóni filozófiai 
gondolat.) Ha valaki azt mondja, hogy ez a fiú hasonlít az apjához, anélkül, 
hogy valaha látta volna az apját, nem nevetnénk-e ki mindannyian?) 

Egyesek szerint az akadémikusok azt állítják, hogy semmit sem ismer- 
hetünk meg. De nem ezt állítják, hanem inkább azt, hogy semmivel sem 
érthetünk egyet, semmit sem igenelhetünk feltétlenül. Ezek szerint sem- 
mire sem mondhatunk , igent", amit egy bölcs ember mond? A bölcs 
ember sem mondhat igent arra, amit ő maga gondol? De miféle bölcs az, 
aki nem ismeri a bölcsességet? 

A legnagyobb emberi érték az elme. De elmém segítségével csak ke- 
reshetem, nem találhatom meg az igazságot. A bölcs sem igazán bölcs. 

Az igazságnak két forrása van: a tekintély és az ész. S én eldöntöttem 
(mondja Ágoston befejezésképpen), hogy nem tágítok Krisztus tekinté- 
lyétől, mivel csak hit révén jutok el az igazsághoz, a tudáshoz. 

A kérdésre adott válasz tehát: mindent meg kell tennünk az igazság 
megismeréséért, de csak Isten kegyelméből látjuk, tudjuk meg azt. De 
annak, aki nem keresi azt igazságot fáradhatatlanul, nem adatik meg 
Isten kegyelme. 

A kérdés, hogy a tudásnak vagy a hitnek van-e elsőbbsége az Igazság 
megismerésében, tehát a boldogságban, a következő dialógusok egyik 
főtémája lesz. 

A mesterről (De magistro) . 
Mondanom sem kell, hogy Krisztus a Tanító (Mester). 

Ennek a dialógusnak, amelyben Ágoston 15-16 éves fiával beszélget, 
igen hosszú az utóélete. Hogy csak Kierkegaard -ra utaljak: az ő összeha- 
sonlítása Szókratész és a Tanító között, erre a gondolatmenetre (is)épül. 

Egy igen , platóni", nyelvfilozófiai és ismeretelméleti, vita folyik itt 
apa és fia között, ahol azonban a fiú nem csak kérdezget és válaszolgat, 
hanem erősen hozzájárul a téma bonyolításához. A téma a , jel". Mi minek 
a jele? S egy jel megint mely másik jelnek a jele? Azonban már a hagyo- 
mányos filozófiai kérdésfeltevés kezdetén megjelenik egy új probléma. 
A beszéd funkciója a közlés és az emlékeztetés. De az imádság is beszéd. 
Vajon közlünk valamit Istennel vagy emlékeztetjük-e valamire? Hiszen 
az ima a , belső terekben" folyik. A , belső ember", ahogy Pál apostol ne- 
vezi, a racionális ész eldugott része, illetve a szív hálószobája. 

Ezután hosszú oldalakon keresztül nagy filozófiai kérdések kerülnek 
tárgyalásra. Így a referencia kérdése. Ha azt mondom: , semmi", mire 
utalok? S mit jeleznek a különböző jelek, a beszéd mint a dolgok jele vagy 
a hangok, színek mint jelek? Egyaránt jel-e , Homérosz" vagy az, hogy 
, erény?" Vagy: , Ho/merosz"? 

A vita két fontos eredményhez vezet. Az első, hogy léteznie kell egy 
szintetikus jelnek (maga az elme?) , amely mindezeket a jeleket egyesíti. 

Ezt a gondolatot Ágoston tovább bonyolítja a Vallomások tizedik köny- 
vében. Ott ezzel kapcsolatban is elemzi az emlékezés kérdését. Az emlé- 
kezés egy fontos sajátságát önéletrajzi emlékezete tárta fel előtte. Azt, hogy 
egy színre vagy egy hangra emlékezhetek akkor is, ha nem látom vagy nem 
hallom. Továbbá (ami fontosabb), hogy örömteli élményeim felidézésekor 
nem örömöt, hanem szomorúságot, sőt, felháborodást is érezhetek, tehát, 
hogy az emléktartalom és a vele kapcsolatos érzelmek radikálisan eltér- 
hetnek egymástól. Hogyan lehetne e nélkül megérteni a bűnbánatot? 

Hogy A mesterrőlre még röviden visszatérjek. A jelelmélet (leképezés- 
elmélet) második fontos tanulsága az, hogy a jelzett mindig magasabban 
áll a jelnél, az, amire valami hasonít, mindig magasabban áll a hasonló - 
ságnál. A tanítás jobb a szónál, mivel a dolog ismerete magasabban áll a 
dolog jelének ismereténél. Az interpretandum mindig magasabban áll 
az interpretációnál. 

Itt jutunk vissza a Szentíráshoz. Ágoston gondolatmenetét Dániel tör- 
ténetével példázza: hisszük, hogy ez a történet igaz. Amennyiben nem 
hiszed, nem tudod megérteni. 

Mindent, amit megértek, hiszem is. De nem mindent, amit hiszek, 
értek meg. Mindent, amit megértek, tudom is. Nem mindent, amit hi- 
szek, tudok. 

Hasznos hinnem sok mindenben, amit nem tudok, mivel a legtöbb 
dologról nem lehet tudásom. 

De ha valamit egyszer megértettem (mert hittem) , akkor nincs többé 
szükségem szavakra, mert az Igazság bennem lakozik. Innen kérdezek, 
s az, akit megkérdezek, Krisztus, a Tanító. 


Soliloguia (Beszélgetés önmagammal). 

Mint említettem, Ágoston itt önmagával beszélget, beszélgetőpartnere 
az Ész. Az alapkérdés minden vallásfilozófia alapkérdése: Isten megis - 
merhetősége. 

Ugyanaz a megismerés Isten megismerése, mint barátom, Alypius 
megismerése? Bizonyára nem, bár Alypiust sem tudom teljesen megis - 
merni. Visszajutunk Szókratészhez. Ismerd meg önmagadat! Meg tudod 
magadat ismerni? Meg tudod a másikat ismerni? S a Szókratész idején 
még fel nem vethető kérdés: meg tudod-e a Másikat (Istent) ismerni? 
Nos, még ha elismered is, hogy amit Plótinosz Istenről mond, igaz, tehát, 
hogy Plótinosz ismerte Őt, attól még Te nem ismered Őt. Mi több, ha pél- 
dául Plótinosz azt gondolta, hogy ismeri Őt, Te honnan tudod, hogy ő is- 
merte Őt? Nos, szól az Ész, én, aki beszélgetek veled, megígérem, hogy 
elméddel éppen úgy megértheted Istent, ahogy a szem látja a napot. Csak 
meg kell szabadulnod az érzékeidtől és szárnyakat kell növesztened. Azon- 
ban ez Augustinus számára csak a tudás előfeltétele, nem maga a tudás. 
Kezdjük tehát (majdnem) elölről. 

A vágy Isten és a lélek megismerésére sarkallja az elmélkedőt. Azaz az 
Igazság megismerésére. Augustinus ezen a ponton elemzi a különbséget 
verum és a veritas között, az igaz és az igazság között. Sok minden lehet 
igaz, de az igazság minden igaz fölött áll, mert örök, halhatatlan. (Idéz- 
zétek emlékezetbe Szókratész/ Platón , részesedési" elméletét!) Mit tudsz 
te? — kérdezi az Ész. Azt tudom, hogy gondolkozom, az, tehát, hogy gon- 

dolkozom, igaz. Azon dolgok közül, amelyeket nem tudsz, melyik az, amit 
leginkább szeretnél megtudni? Azt, hogy halhatatlan vagyok-e? Szeretem 
az életet, de nem ezért kérdeztem, amit kérdeztem, hanem azért, mert 
tudni akarok. Tudni akarom az igazságot. 

Mi az, hogy igazság? Határozd meg nekem! Igazság az, amit valaki 
annak vél, ha tudja, amennyiben tudni akarja és képes a tudásra. Akkor 
tehát nem lehet igazság az, amit senki sem tud? (A definíciót a , beszél- 
getők" szétcincálják, nem tudják meghatározni, hogy mi az, hogy igazság.) 
Csak azt tudjuk, hogy a meghatározhatatlan igazság elpusztíthatatlan, ha 
elpusztulna a világ, akkor is igazság maradna. 

Ha valaki azt mondaná neked, hogy rámosolyogtál kéthónapos korod - 
ban, el fogod fogadni, hogy igaz, ha hiszel annak és abban, aki mondja 
(Mónika). Akiben bízol, annak hiszel. Ha az mondja, akiben féltétlenül 
bízol, hiszel, hogy ez az igazság, akkor hiszed, azaz tudod, hogy ez az igaz- 
ság, akkor is, ha nem éred fel képzelőerővel. Az örök élet az igazság, mert 
Ő ígérte meg nekünk. 

Következtetés: az Igazságnak tehát két forrása van: a tekintély és az ész. 
Amit ésszel fel nem foghatunk, mivel minden érvünkre ellenérveket is 
találhatunk (dialektika) és minden meghatározást kétségbe vonhatunk, 
azt megkaphatjuk a hit által. 


A szabad akaratról (De libero arbitrio) tömör és nagyszerű írás. 
Az ebben kifejtett minden probléma, gondolat, érvelés állandóan vissza - 
tér s mind a mai napig lényegében senki sem vetette fel és válaszolta meg 
a kérdést ennél jobban, legfeljebb bonyolultabban. Ágoston gondolat- 
menete visszaköszön Leibniz Theodiceájában, vagy akár Hans Jonasnak 
abban az írásában, melyben felmenti Istent az Auschwitzért való felelős - 
ség alól. A gonoszról van szó, a gonoszról az Isten teremtette világban. 
A könyv a manicheusok ellen íródott. Mint tudjátok, a manicheusok, 
az Ágoston korabeli gnosztikusok, azt vallották, hogy a világot egy gonosz 
isten, egy démon teremtette, s hogy a Teremtő felelős a gonosztól a te- 
remtett világért. Már Ágoston előtt is felléptek Isten védelmében (a múlt 
szemeszterben meg is említettem ebben a vonatkozásban Philónt), de 
senki sem olyan erős filozófiai érvekkel, mint ebben a dialógusban Au- 
gustinus. A későbbiekben látni fogjátok, hogy Hippo püspöke többek kö- 

zött a szabad akarat kérdésében eltávolodott ettől az írástól, úgyhogy leg- 
jelentősebb teológiai ellenfelei, apelagiánusok, joggal támaszkodtak a fi- 
atal Ágostonra az idősebbel szemben. De ott most még nem tartunk. 

A könyvet Augustinus még Rómában kezdte Karthágóban folytatta s már 
a Vallomások írásának idején fejezte be. 

A kezdő kérdés az isten jósága és igazságossága. Isten nem lehet a go- 
nosz forrása, mivel Jó és Igazságos. (Mellesleg jegyzem meg, hogy a , jóság" 
és az , igazságosság" ebben a megfogalmazásban Isten azon attribútumai, 
melyeket ismerünk, amelyekről tudunk). Ha nem Isten, akkor valami 
más, valaki más a gonosz forrása. 

Itt Ágoston azonnal kiiktatja az úgynevezett , természeti rossz" kérdését 
(szenvedés, betegség, halál), azzal az egyszerű kijelentéssel, hogy a szen- 
vedés isteni büntetés, ezért igazságos, tehát nem lehet rossz. Így (szem- 
ben más filozófusokkal) kizárólag a morális gonosz kérdésére összpon- 
tosít. (Előre megjegyzem, hogy a , természeti rossz" problémájának efféle 
egyszerű kiiktatása fontos szerepet játszik majd az örökletes bűn ágostoni 
elméletében.) 

A gonoszság forrásai a teremtmény lelkében keresendők, nem a törvé - 
nyeikben. Az ember (szemben az állattal) eszes lény. Az eszes ember tud- 
hatja, mi a jó. Az ész követése az erényes lélek sajátsága. A bűnös lelket 
nem az ész, hanem a vágy vezeti, a bűnös lélekben a vágy győz. Az ember 
bűnös lelke vezérletével választja, teszi a gonoszat. A bűn tehát akaratlagos. 
Eddig Platón és Arisztotelész, de radikálisabb fogalmazásban. Radikáli- 
sabb fogalmazásban, minthogy Platónnál és Arisztotelésznél az Akarat, 
mint főszereplő nem jelent meg a filozófia színpadán. Az arisztotelészi 
prohairészisz nem akarat, hanem elhatározás, s a tett választására vonat- 
kozik. Azonban Ágostonnál nem arról van egyszerűen szó, hogy szabad 
akaratom lévén választhatok jó és rossz között, hanem hogy megválaszt- 
hatom-e magát az akaratomat úgy, hogy a jót akarja s a rosszat elkerülje. 

Elfogadjuk a Teremtés történetét, mert hiszünk benne. De hogyan kö- 
vetkezik ebből a jelenkori bűnök sora? Úgy, hogy Isten az embernek sza- 
bad akaratot adott, pontosabban szólva, akaratának szabad választási le- 
hetőségével ajándékozta meg. Isten jó, s így minden adománya jó. Hogy 
lehet a szabad akarat Isten jó adománya, ha általa a bűnös akarat is vá- 
lasztható? Körút következik. Majd, a körút végén, a Létezés létrafokoza- 

tainak bemutatása: lét — élet — ész. Azembernek mindhárom osztályré - 
széül jutott. Az ész, mint belső ítélkező, nem más, mint az akarat, tehát 
Isten adománya, minthogy mindhárom létfokozat Isten adománya. Az 
akarat szabadsága tehát jó adomány. A bűn nem más, mint az akarat el- 
fordulása az örök javaktól a változó javak felé. Tehát ez a lehetőségis Isten 
adománya. Hogy lehetséges akkor, hogy Isten nem felelős a rosszért? 
Vagy, ha már megengedi, hogy rossz lelkek létezzenek, miért nem aka- 
dályozza meg, hogy rosszat cselekedjenek? Ha az emberek nem cseleked- 
hetnének rosszat, akkor jót sem cselekedhetnének. S még a legrosszabb 
lélek is nemesebb a legjobb testnél. Ha a jó nem a jóakarat és választás 
kérdése, ha az ember nem magától fordul el a halandó dolgoktól az örök 
dolgok felé, akkor erény sincs, jóság sincs, bölcsesség sincs. Akkor mire 
való a hit? Pedig (Ágoston itt Ézsajásra hivatkozik) , ha nem hiszel, akkor 
megérteni sem vagy képes. 

Itt következik az alapvető vallásfilozófiai kérdés. Hogyan egyeztethető 
össze Isten Jósága és Igazságossága az ember erkölcsi gonoszságával? 
Azzal, hogy nemcsak gonoszat gondol, gonoszra vágyik, mint természete 
diktálja, hanem gonoszat tesz is, a jóknak szenvedést, halált okozva? 
Mivel isten Mindenható és Mindentudó, miért nem ő dönti el, hogy az 
ember mikor mit cselekedjen s hogy a világ sorsa milyen irányba fordul - 
jon? Nem kérdés, hogy valamit , fel kell áldozni" Isten attribútumaiból 
ahhoz, hogy felmentsük Istent, mint a Gonosz okát. Bűnt Istennek tulaj - 
donítani amúgy is önellentmondás. Minthogy az, amit Isten tesz, nem 
lehet bűn. 

Ágoston sem Isten mindenhatóságát, sem mindentudását nem vonja 
kétségbe, de arra a következtetésre jut, hogy mindennek semmi köze a 
szabad akarat kérdéséhez. Isten az embert nem bölcsnek teremtette, 
hanem olyan eszes lénynek, aki képes megérteni a parancsolatokat 
s ezeknek megfelelően vagy ellenére cselekedni. Mivel Isten mindentudó, 
előre látja a bűnt, de ettől még nem oka a bűnnek. Olyannak teremtette 
az embert, akire ez vagy az hatással van, de nem határozta meg, hogy 
éppen ez vagy az lesz valakire hatással. Mondjuk, tudom, hogy holnap 
esni fog az eső, de ettől még nem én vagyok az eső oka. 

Hol jelenik meg (történelmileg, azaz üdvtörténetileg) a bűn? Isten az 
embert nem bölcsnek teremtette, hanem olyan eszes lénynek, aki meg- 

érti a törvényeket, tud engedelmeskedni és engedetlen lenni. (Ez a Te- 
remtés könyvének pontos értelmezése.) Ezen a ponton, mivel már az írás 
harmadik (legkésőbbi) könyvénél tartunk, belép a sátán is, a kerítő, min- 
den baj okozója. Általa, s az első ember bűne miatt, büntette Isten az em- 
beriséget halállal. (Ez a gondolat is egyik oka volt annak, hogy Ágoston 
a , természeti rossz" értelmezését elkerülte. Minden természet szubsz- 
tancia, mondja, megrontható és megronthatatlan egyúttal és egyszerre, 
minden dolog vagy Istentől való, vagy maga az Isten.) Röviden: az , ere- 
dendő bűn" gondolata már ebben a könyvben is megjelenik, de az örök- 
letes bűn elmélete még nem, amelynek döntő szerepe lesz a pelagiánusok 
elleni vívott ideológiai csatában. 


KÖNI 

MÁSODIK ELŐADÁS 


Augustinus, Hippo püspöke. 
Az összeomlás. Bizánc. 
Scotus Eriugena 


KEDVES HALLGATÓIM! 


Mint azt már tudjátok, minden hagyományos filozófus, azaz metafizikus, 
az Igazságot kereste, hogy azt végül megtalálja. Vagy, ahogy a filozófusok 
önéletrajzai sugallják, miután már megtalálták, akkor (utólag) beszélték 
el, hogyan, milyen tévutakon, keresték, s végül hogyan találták meg. Min- 
den hagyományos filozófus a saját igazságát azonosította az Igazsággal, 
míg a többiekét a tévedéssel vagy a hamissággal. Ebben Augustinus sem 
volt kivétel. Azonban egyben mégis: politikai hatalommal rendelkezett. 
Platón álmodozott egy városról, amelyet a filozótusok kormányoznak. 
Sem Platón, sem Arisztotelész, de még a konzul Cicero sem tudta másokra 
rákényszeríteni filozófiai igazságát, ellenfeleit elnémítani vagy legalábbis 
ellehetetleníteni. Egyik sem tudta a más filozófiai nézeteket vallókat in- 
tézményükből kizárni, száműzetésbe küldeni csupán azért, mert más fi- 
lozófiai nézeteket vallottak. Szókratészt nem filozófusok ítélték halálra. 
Inkább fordítva szokott ez történni, a filozófusokat szokták halálra ítélni. 
Augustinus volt hosszú történelmünkben az egyetlen filozófus király. 
Az egyetlen olyan jelentős filozófus, akinek minden hatalmi eszköz ren- 
delkezésére állt ahhoz, hogy filozófiai ellenfeleit tönkretegye azzal, hogy 
eretnekeknek nyilvánította őket. Az akkori viharos és bizonytalan időkben 
az afrikai egyház nagy hatalmú volt és ezt az egyházat, ha nem is formálisan, 
de ténylegesen Ágoston vezette és irányította. Elérte, hogy a manicheu- 

sokat, a donatistákat, a pelagiánusokat és személyesen Julianus püspököt, 
eretnekeknek nyilvánítsák és száműzzék. Hogy a pelagiánus eretnekség 
üldözésében Jeromos még nála is aktívabb volt, csak a kordivatot jelzi. 

Aki más világokban él nem ítélkezhet könnyelműen. Úgy hiszem, hogy 
a manicheizmus eretnekként való megbélyegzése nemcsak a keresztény - 
ség általános javát is szolgálta, mi több, életfontosságú volt. Azonban Pe- 
lagius és Julianus püspök jó keresztény volt, s mi több, az Ágostonnal 
folytatott vitában kétségkívül nekik volt igazuk, ahogy erről Agoston és 
Julianus fennmaradt vitairatait olvasva ma is mindenki meggyőződhet. 
Itt nem a keresztény, hanem az abszolút Igazság birtokában lévő filozófus 
király hozta a döntéseket. Például azzal, hogy a zenéről írva Püthagoraszra 
és nem Dávid királyra hivatkozott, Julianus — Ágoston szerint — félreért- 
hetetlenül pogány/eretnek nézetiről tett tanúbizonyságot. 

Hozzátenném, bár ez nem a filozófia történetére tartozik, hogy ugyan 
a halálát követő majd ezer esztendőben Ágoston megkerülhetetlen tekin - 
tély volt és maradt a keresztény filozófiában, még azok műveiben is, akik 
a görög, arab, zsidó filozófusokhoz közelebb álltak. A szabad akarat elleni 
érveinek ebben a hatásban nagy szerep nem jutott. Igazi követőre később, 
Lutherban és Kálvinban talált (1. Luther: A szolgai akaratról) . 

A következőkben igyekszem, ahogy tudom, függetleníteni magamat a 
, filozófus királytól", s magára a filozófiára összpontosítani. Már csak azért 
is, mert itt kezdődik Ágoston , klasszikus" korszaka, kezdve a Vallomások 
X—XII. könyvével, folytatva az Isten városáról írott főművel, egészen A Szent- 
háromságról (De Trinitate) írottal és számtalan vitairattal. Annyira szeret- 
ném megértetni veletek azt, ami szerintem ezekben a írásokban a legje- 
lentősebb, ahogy ezt egy ilyen rövid előadásban csak lehet. 

Míg a Vallomások tizedik könyvében Ágoston hagyományos filozófiai 
témákat dolgoz fel új hangszerelésben (emlékezés, boldogság), a tizen- 
egyedik könyvben egy teljesen új, eddig nem járt utat nyit a filozófiai gon- 
dolkodás számára. Ezen a teljesen új úton más világításba kerülnek ha- 
gyományos kérdések is, elsősorban az emlékezés kérdése. 

A hagyományos görög-római filozófia számára az , idő" nem volt prob - 
léma. Arisztotelész szerint azt idő a mozgás attribútuma, s ezzel a kérdés 
megnyugtatóan el is lett intézve. A történelmi idő a mítosz világába ve- 
szett, s tudjuk, hogy a Phaidrosz című, a múlt szemeszterben elemzett, 

dialógusban Szókratész , nyugdíjba" küldte mítoszokat. Mítosz vagy Lo- 
gosz? A filozófus a Logoszt választotta. A történelmi múlt egy város ke- 
letkezéséhez, más városokkal folytatott háborúk történeteihez fűződött. 
Így Rómában, ha eltekintünk Romulus és Remus mondájától, az első 
római királyokhoz. A történelmi jövő pedig nem volt más, mint a város, 
a birodalom jövője. Az alkotmányok változnak, többnyire körforgásban. 
Semmi egészen , más" nem létezett és nem is fog létezni. Amikor Ger- 
manicus, Egyiptomban járva, egy hatalmas kultúra romjai között azon 
morfondírozott, hogy ha egy ilyen hatalmas birodalom elpusztulhat, talán 
Róma sem él örökké, ezt az érzést gyorsan elhessegette. 

S most itt van Augustinus kezében egy könyv, vallásának Bibliája, 
amely azzal a szóval indul, hogy , kezdetben", s azzal folytatódik, hogy 
Isten a világot hat nap alatt teremtette, hogy volt első nap, majd második 
nap stb., tehát a világ időben keletkezett. Mindig létrejön valami, ami 
eddig nem volt, s van valami, ami nincs, de lesz. Nemcsak az , idő" maga 
(mi is az?) , hanem a múlt, jelen, jövő is filozófiai problémává válik. Va- 
laha volt valami egészen más, mint ami van, s lesz valami más, mint ami 
van. Ahogy egyszer kifejezi magát: a bibliai történetek arról beszélnek, 
ami volt, de már nincs, s a próféták arról, ami lesz, bár most nincs. Mi- 
csoda tárháza az eddig filozófiailag fel sem vetett problémáknak! 

A Teremtés első könyve filozófiai mű. Arra az alapvető filozófiai kérdésre 
ad választ, amelyet Heidegger — Leibniz nyomán -— így foglalt össze: , Miért 
van valami, s miért nem inkább semmi?" Mint minden jelentős filozófiai 
választ erre a kérdésre. A Teremtés első könyvét is megszámlálhatatlanul 
sokszor kommentálták, nem csak filozófusok (mint Ágoston előtt már 
Philón), hanem a Talmud szerzői is. Ágoston később allegorikusan ér- 
telmez (mint azt Philón tette), de itt ezt többnyire közvetlenül és tisztán 
filozófiailag. 

Sajnálom, de nem tudok Ágoston minden jelentős, illetve érdekes 
Biblia-kommentárjára kitérni (egyeseket bővebben érintettem a Genezis 
könyvének filozófiai értelmezéseiről írt könyvemben [Ímhol vagyok, 2006]), 
s így a két legbefolyásosabb kérdést emelem ki a számtalan kérdés sorából. 
Az egyik, mint már tudjátok, az , időre", a másik a , bűnbeesésre" vonat- 
kozik. Az előbbi egy filozófiai alapkérdés, amelynek hatása és értelmezése 
Kanton keresztül egészen Heideggerig terjed, a másik egy , antropoló - 

giai -teológiai kérdés, amely legalábbis a filozófiai közösségben majd- 
nem mindig ellenállásra talált és vitát provokált. 

Kezdjük tehát azt idővel. 

Kezdetben (Isten teremtette az eget és a földet). Így kezdődik a Teremtés 
könyve. Ágoston első kérdése: elfogadom-e igaznak ezt az állítást? Elfo - 
gadom-e Mózes szavait igaznak? A választ ismeritek. Az igazságnak két 
forrása van: a tekintély és az érvelés, amit hiszek, azt értem is, tudom is. 
Elhiszem, feltétlenül, Mózesnek azt, amit mond, mert feltétlenül bízom 
benne. Ezután lép fel az értelem: meg kell értenem azt, amit hiszek. 

Isten a világot szóval teremtette, ez világos. De miből teremtette? 
A Semmiből teremtette? Mi az, hogy Semmi? Mi a Semmi? Lehet-e azt 
mondani a Semmiről, hogy van? (Lásd Platón Parmenidészét, amit Ágos- 
ton nem ismert.) Vagy volt ott valamiféle anyag, egy Ősanyag (Arisztote- 
lész), amiből Isten teremtett? Milyen vizek fölött lebegett Isten lelke? 
Mit jelent az, hogy a föld puszta és kietlen volt? Amikor Mózes azt mondja, 
hogy Isten megteremtette az eget és a földet, vajon előre összefoglalja-e 
a Teremtés napjait, s később csak részletezi azokat, vagy valami megelőzte 
az első napot? Lehet, hogy mindez nektek szőrszálhasogatásnak tűnik, 
de nem az. Egy filozófiai szövegtől egy másik filozófus következetességet 
vár, a fogalmak pontos meghatározását is beleértve. 

Az előbb felsorolt kérdések közül a legbefolyásosabb a semmiből való 
teremtés (creatio ex nihilo) problémája lesz, méghozzá nemcsak a keresz- 
tény, hanem a muszlim és a zsidó filozófiában is — erről majd a későb- 
biekben. 

Mi az értelme annak a kérdésnek, hogy mit csinált Isten mielőtt meg- 
teremtette a világot? Ágoston arra a következtetésre jut, hogy a kérdés 
értelmetlen. Isten örök, a Teremtés , előtt" nem létezik, mert az , előtt" 
feltételezi az időt. Isten az időt a világgal együtt teremtette, tehát a terem- 
tés előtt nincs idő, s így nincs a , teremtés előtt" sem (1. később Kant: 
Minden dolgok vége) . Isten az örökös ma: , Te alkottál minden időt, és min- 
den idők előtt Te létezel. Nem volt sohasem idő, melyben idő még nem 
volt" (XI. könyv, XIII. fejezet). 

S most következik a filozófia alapkérdése: mi az idő? Ha senki sem 
kérdezi tőlem, mondja Ágoston, akkor tudom, ha azonban meg kell ma- 
gyaráznom, akkor nem tudom. (Megjegyzem, hogy pontosan így van ez 

minden egzisztenciális alapfogalommal, így asemmi vagy a lét esetében 
is. Mindenki tudja, mit jelent, hogy valami , van". De mi a létezés?) 

Mi az, hogy jelen, múlt és jövő? Múlt nincsen, mert már csak a fejünk- 
ben van, jövő sincsen, mert az még csak a fejünkben van. Tehát csak 
a jelen , van". (A Szentháromságról írt kései könyvében Ágoston azt vallja, 
hogy az emlékezés és a fantázia ugyanazok a mentális képességek, az egyik 
múltra, a másik a jövőre való vonatkozásban.) Ugyanakkor azt is mond- 
hatnánk, hogy jelen nincsen, mert mihelyt van, már múlt, , elszáll", a jövő 
jelen lesz amikor múlttá válik. Végül arra az ideiglenes következtetésre 
jut, hogy a három idő: jelen a múltról, jelen a jelenről és jelen a jövőről, 
azaz emlékezésünk, személetünk, várakozásunk. 

Lehet-e mérni az időt? Persze, mérjük, de mi az, amit mérünk? (L. 
Bergson, Heidegger.) Hogyan tudunk valamit mérni, aminek nincs ki- 
terjedése? A tartamot mérjük. S a főkérdés nem az, hogy hogyan mérjük 
az időt, hanem hogy mi az, amit idővel mérünk? Idővel mérjük, írja Ágos- 
ton, a testek mozgását. (A mindennapi életben mindmáig. 120 kilométer 
per óra). De ettől az idő még nem azonos a test mozgásával, nem a test 
mozgásának attribútuma. 

A fejtegetést Ágoston azzal zárja le, hogy hiába minden, mégsem tudja 
a választ arra a kérdésre, hogy vajon mi is az idő? De feltesz egy újabb 
kérdést, hogy vajon nem a lélek mozgása-e? Nem a lélek kiterjedése-e? 
Dehogynem! Lelkünkkel mérjük az időt. A lélek emlékezik, a lélek vára- 
kozik. A hosszú idő a jövőre való hosszú várakozás, a hosszú múlt a múlt 
hosszú emlékezete. 

A Teremtés könyvének allegorikus értelmezéséhez fűződő spekulációk- 
ról eddig még nem beszéltem. 

Ágoston már a Vallomásokban is kísérletezik Plótinosz hiposztázis-(ema- 
náció -)elméletének a Bibliára való alkalmazásával. Megjelenik Sophia 
(a Bölcsesség) is, mint egyfajta ősteremtmény. Ami szerintem ebben az 
elemzésben filozófiailag jelentős, az , örökkévaló" fogalmának megkülön- 
böztetése attól, ami mindig volt és mindig lesz (latinul érthetőbb: aeter- 
num, illetve sempriternum) . Csak Isten Örökkévaló, de például a , menny- 
ről" vagy az , ősanyagról" elmondható, hogy mindig volt és mindig lesz. 

Az Isten városáról című tőművében (ha Róma történetének értelmezé - 
sétől eltekintünk) a spekuláció oldalára billen a mérleg. Ágostonnak 

(olyan okokból, amelyre majd rátérek) szüksége van a teremtett világ 
csodás teremtményekkel való benépesítésére. Megjelennek az angyalok, 
a bukott angyalok, a démonok, hogy a történetben számukra kijelölt sze - 
repeket játsszanak. Ezzel számos platonistával és misztikussal is találko- 
zik. S még egy valamiben hangolja össze Platónt a Bibliával. Kétféle halál 
van, azaz kétféle feltámadás. A személyes halál után a lélek halhatatlan- 
sága, az Utolsó Ítéletkor a test feltámadása. 

A könyv a pogányok ellen íródik, először tehát a pogány istenek hamis 
voltát kellett igazolnia. Az igazolás nem volt nehéz. Mindenki osztozott 
ugyanis abban a meggyőződésben (a zsidóság kivételével) , hogy az istenek, 
akik nem védik meg, azokat, akiknek az istenei hamis istenek. A római 
istenek nem védték meg Rómát — írja Ágoston. De az igaz, a keresztény 
Isten meg fogja segíteni a keresztény császárokat. 

Ez a gondolatmenet erősen polemikus. A , pogányok" ugyanis a ke- 
reszténységet vádolták meg ugyanazzal, amivel a keresztények a pogány- 
ságot. Amíg hittek a római istenekben, a város isteneiben, addig virágzott 
Róma, de most, hogy megadják magukat egy idegen istennek, a város is- 
tenei elhagyták a hűtlen várost. 

A mű harmadik és negyedik könyvét elsősorban a zsidó Biblia értel- 
mezése foglalja el. Ágoston a bibliai történeteket allegorikusan értelmezi. 
Így például allegorikus értelmezés segítségével fordítja a zsidó Bibliát 
szembe magával a zsidósággal. Ézsau fogja többek között a zsidóságot, 
Jákob pedig a kereszténységet, Hágár a zsidóságot, Sára a kereszténységet 
jelképezni. Róma történetét is elbeszéli, nem kevés előítélettel. 

A világon két ország van: Isten országa és az ember (vagy a sátán) or- 
szága. Az előbbi Krisztus országa, de már Ádám óta létezik. Ehhez az or- 
szághoz tartoznak az angyalok, a bukott angyalok kivételével, továbbá 
Isten kiválasztottjai Ábeltől Noén keresztül Dávid királyig. Isten nem ok- 
vetlenül érdemei alapján , választ ki" valakit, hanem a kegyelme által. (Ez 
jó bibliaértelmezés. A Bibliában ugyanis Isten kiválaszthatja a megváltás 
beteljesítéséhez a meg nem születettet, sőt, a még meg sem fogamzottat 
is, mint Sámson esetében.) Ágostonnak a predesztinációról megfogal- 
mazott gondolatai különben Pál apostolnak a galatákhoz írt episztolájából 
eredeztethetők. Nos, a predesztináció gondolata Ágostonnál nem zárja 
ki az egyén választási lehetőségét. A kiválasztott, a kegyelemben részesült 

a jó és jó között, a bűnben fogant a rossz és rossz között szabadon választ- 
hat, de nem választhat jó és rossz között. 

A két állam közül a vezető szerep isten államának jut. Manapság (az ő 
korában), írja, Isten országa a katolikus egyházban testesül meg. Így a 
katolikus egyház, mint Isten állama, felette áll azt ember (politikai) ál- 
lamának. Erre a passzusra is támaszkodtak többek között több évszázaddal 
későbben a nyugati egyház pápái a császár ellen vívott invesztitúraharc 
idején. Hogy egy kicsit előre ugorjak. Ha eltekintek a , két állam" elmé- 
letének filozófiai gyengeségeitől, politikai értelemben perdöntő tettnek 
bizonyult. Alapot adott a nyugati kereszténységben — szemben a bizánci 
, cezaropapizmussal" — két hatalom (pápai és világi) elválasztására, tehát 
a hatalom pluralizálására. 

Hadd térek vissza, most már Ágoston főművének alapján, a szabad aka - 
rat kérdéséhez. A kései Ágoston tagadta az akarat morális szabadságát, azt, 
hogy a cselekvő választhat jó és rossz között, s nem csak jó és jó vagy rossz 
és rossz között. Megint visszaköszön Nietzsche bonmot-ja, mely szerint 
minden filozófia önéletrajz. Ágoston kiindulópontja ugyanis (mint ezt 
már a dialógusban is láttuk) egy saját magán tett megfigyelés. Ő (Augus- 
tinus) elhatározta, hogy elfojtja vágyait, nem kíván meg nőt, s tőleg nem 
szeretkezik, még csak nem is maszturbál, de hiába minden! Nem tudta 
megakadályozni, hogy minderről ne álmodjon, nem tudja megakadályozni 
éjszakai magömlését sem. Akarata tehát gúzsba van kötve, determinált. 
Akkor tehát a manicheusoknak lenne igazuk? Isten teremtette rossznak 
a világot? Ez, persze, lehetetlen, mivel a manicheusok eretnekek. Ki kell 
találni egy elméletet, amely egyaránt cáfolja meg a manicheusokat és a 
szabad akaratot védelmező pelagiánusokat. Ha egy filozófus keres egy meg- 
oldást, biztos megtalálja. Igy jött létre az örökletes bűn tana. 

Ádám, az első ember, bűnözött. Büntetése a halál volt (erről Ágoston 
már korábban beszélt), s ez a büntetés, persze, öröklődik. De nemcsak 
a büntetés, hanem a bűn is öröklődik. Az ember bűnösnek születik. 
A férfi spermáján keresztül öröklődik Ádám bűne. Csak az bűntelen, aki 
apa nélkül (sperma nélkül) jött a világra: Ádám bűnbeesése előtt és Krisz- 
tus. Mindannyian bűnösek vagyunk s azok is maradunk. Olyan jó keresz- 
tények, mint Pelagius vagy Julian, felháborodtak ezen. Eddig azt hitték, 
hogy a szent keresztség által még tényleges bűneiktől is megszabadultak. 





34 II II. A KÖZÉPKOR ÉS A RENESZÁNSZ 


De most már a keresztség sem szabadít meg a bűntől. Bűnös a csecsemő, 
az marad még a keresztelés után is, bár, ha nem keresztelik meg, egyenes 
a pokolba jut. Micsoda embertelenség! — kiált fel Pelagius és Julianus. 
S ezenkívül a Biblia teljes félreértelmezése! Igen, valóban az, de e nélkül 
Ágoston nem tudta volna elérni, hogy egy csapással üsse ki filozófiailag 
a manicheusokat és a pelagiánusokat. Megvolt a megoldás! Nem Istente- 
remtette meg a bűnt, de az első ember hozta a világra, így nincs szabad 
akarat, mert maga az akarat szennyeződött meg Adám bűne által. Holott 
Isten jó és igazságos. 

De hát mi az a bűn, melyet örököltünk? A vágy, de mindenekelőtt 
a szexuális vágy. S hogy ne ismételje meg a platonista aszkéták érveit és 
gyakorlatát, Ágoston hozzátette, hogy ez nem a test, hanem a lélek bűne. 
Nem a test vágyakozik, nem a test érez gyönyört, hanem a lélek. Mind 
a vágy, mind a gyönyör a lélekben lakozik. Ha Ádám és Éva szeretkeztek 
volna az Edenkertben (amit nem tettek) , akkor úgy szeretkeztek volna 
utódok létrehozására, mint akik felemelik karjukat, akaratlagosan, de 
vágy és gyönyör nélkül. Persze, az eretnekek (Pelagius és Julianus) , azt 
hazudták , hogy a vágy természetes, s az emberi természetet Isten olyan- 
nak alkotta, amilyen. Ágoston azonban visszaverte ezt a galád eretnek- 
séget. Hadd ismételjem meg Nietzsche gondolatát: a szexuális vágy volt 
Ágostonnak az egyetlen olyan kísértése, amelynek egy idő múltán ellent 
akart volna állni, de nem tudott. E személyes tapasztalat ellen kívánta 
beoltani filozófiáját és a kereszténységet. 

De itt még nincs vége. Örökletes bűn ide-oda, Ágoston nem tudja meg- 
állni, hogy a mű utolsó könyvének 14.. fejezetében ne csodálja, ne csodál- 
tassa meg a világot, Isten alkotását. Ifjabb éveiben írt esztétikai kérdé- 
sekről, a szép szeretetétől és a zenéről is. Isten alkotása szép, s többnyire 
egyben célszerű is, de nem mindig az. Éppenséggel az emberi test felépí- 
tésében játszik nagyobb szerepet a méltóság, mint a hasznosság. Ágoston 
hirtelen költővé válik, amikor a föld és az ég kimeríthetetlen szépségéről, 
a fényről és a színekről beszél. Még a hangya testének felépítése is cso- 
dálatra méltó. A világ szépsége, tökéletessége, teleológiája megfér az 
ember nyomorúságának és bűnösségének gondolatával. Legalább van 
mit szeretnünk, bűntelenül élveznünk, van amiben bűntelenül gyönyör- 
ködhetünk. Hogy ebből a lelkes leírásból a test feltámadásának tana kö - 

vetkezik, az örök Sabbath meg nem szűnő boldogságának érzékeltetésével, 
Ágoston esetében magától értetődő 

Ezekután csak még néhány szót tudok ejteni Ágoston másik kései mű- 
véről, melynek címe A Szentháromságról (De Trinitate) . Ebben visszatér 
ismeretelméleti/ontológiai fejtegetéseihez. Minden képességünkből 
három van, ezek egységet alkotnak, s egy közülük közvetít a másik kettő 
között, mint észlelés/gondolkodás/emlékezés. Mint már említettem, azo- 
nosítja a fantázia és az emlékezés képességét (hogy három legyen belőlük, 
de ez jó filozófia) . A Szentháromság tehát kifejezi az egész világ szerke- 
zetét. Bár nem akarok előre átugrani a harmadik szemeszterre, nem 
tudom megállni, hogy megmondjam nektek: Hegel is erre a hármasságra 
építi filozófiai rendszerét. 


Mostantól fogva egy ideig a pusztaságban járunk. Róma összeomlott, 
a nyugati világban különböző barbár törzsek elképzelhetetlen pusztítást 
visznek végbe. A templomok a városok romokban, a kerteket elönti a mo- 
csok, a különböző népek rendre gyilkolják egymást. S hogy a mi ügyünk- 
ről szóljak: elvesznek a könyvek, elvész a régi kultúrának még a nyoma 
is. Azaz majdnem elvész. 

Ekkoriban alakulnak az első , hivatalos", azaz nem spontán kolostorok, 
elsőnek a Benedek-rendieké. Ezekbe a kolostorokba menekül a barbár 
pusztítás elől számos régi római , őskeresztény", akik még ismerik a köny- 
vek értékét. Míg a lakosság túlnyomó része, s a szerzetesek jó része is, anal- 
fabéta, néhány írástudó szerzetes a romok között kutatva szenvedélyesen 
kezd könyveket gyűjteni. Egyes kolostorokban lassan könyvtárakat alapí - 
tanak, míg végül másolni is kezdik a fóliókat, hogy tartalmuk ne vesszen 
el. A nyugat-európai filozófiai kultúra első kivirágzása nekik köszönhető. 

Közben Keleten más időszámítást írnak (és nem csak a szó szoros ér- 
telmében). A Keletrómai Birodalomból alakul Bizánc. Nem hódították 
meg a barbárok, akik ellen folytonos harcot folytattak. Itt megőrzik a régi 
kultúrát. Remekműveket alkotnak a festők, az építészek, akik (Manuel 
hódításai nyomán) megtermékenyítették számos itáliai város, többek 
között Velence, művészetét is. Annál furcsább azonban, legalábbis a szá- 
momra, hogy míg Nyugaton néhány száz évvel a barbár pusztítás után, 
a még mindig írástudatlan Nagy Károly uralkodásától kezdve, beindul, 

majd kivirágzik a filozófiai élet, addig Bizáncban, ahol pedig sokkal több 
könyv volt hozzáférhető, ez a hosszú századok során nem történik meg. 
Pedig nagy volt a kezdet. A keresztény egyházatyák egy része (például a 
közülük filozófiailag kiemelkedő Órigenész) görög volt. Bizáncban is- 
merték és kultiválták Platón olyan dialógusait is, melyek Nyugaton hoz- 
záférhetetlenek voltak. (Csak akkor fedezték fel őket, amikor a Bizánc 
pusztulásakor menekülő platonisták, magukkal hozták ezeket a könyveket 
az akkor már reneszánsz Itáliába.) De én csak a filozófia történetét me- 
sélem el nektek, a történelmi narratívát másutt keressétek. Legfeljebb 
találgathatok. Lehet, hogy az egyház és az államhatalom teljes összefonó - 
dása, a hatalom megosztásának hiánya, akadályozta annak az irodalmi 
műfajnak az elterjedését, amely a szabadságból táplálkozik? 


Tehát visszatérek az elpusztult Nyugat-Európába, annak is legnyugatibb 
szigetére, Írországba. Messze volt, nyugodtabb volt, ezért menekültek szá- 
mosan, köztük sok írástudó, a kontinensről erre a szigetre, ennek a sziget- 
nek a kolostoraiba, magukkal hozva olyan könyveket, amelyek véletlenül 
a birtokukban voltak. Nemcsak latin, hanem görög nyelvűeket is. S innen 
szivárogtak későbben Britannián keresztül vissza e kolostorok könyveit ol- 
vasó, ismerő ír szerzetesek Nagy Károly és utódai idején a kontinensre. 

Állítólag Johannes Scotus Eriugena is ír származású volt, de ebben ta- 
lálgatásokra kell hagyatkoznunk. Az biztos, hogy Kopasz Károly uralko- 
dása alatt élt, s e király támogatását is élvezte, s bár főművét indexre tet - 
ték, azért személyében baja nem esett. 

Johannes Eriugenát nevezték már panteistának, racionalistának, misz- 
tikusnak (az utóbbi kettő, igaz, megfér egymással), az első keresztény hu- 
manistának, de akárminek is nevezzük, egy biztos: nagy dobás volt. Mű- 
veinek földalatti hatása térben és időben messze ért el: az európai zsidó 
misztikusokhoz, így Rambanhoz, majd később a legjelentősebb keresz- 
tény racionalista misztikushoz, Nicolaus Cusanushoz. A középkori filo- 
zófia azonnal egy jelentős, bár a maga korában magányos, gondolkodóval 
jelentkezett. Az első fecske szép nyarat ígért. 

Ott kezdjük, ahol abbahagytuk, csak 400 esztendővel később, a 9. szá- 
zad második felében. S ugyanazzal, amivel 4.00 évvel korábban abbahagy- 


tuk: a predesztináció és az örökletes bűn kérdésével. 

Johannes Eriugena első munkája, A predesztinációról, a kései Ágoston 
elleni polémia. Eriugena stílusa nem civakodó, sem nem pökhendi, el- 
lenfelére (ellenfelével szemben) kellemetlen megjegyzést nem tesz. Egy- 
szerű értekező prózában fejti ki álláspontját, amely, többé-kevésbé, egye- 
zik a fiatal Ágostonéval és a pelagiánus Julianuséval, akit nem ismert. 

Elöljáróban megjegyzi, hogy a predesztináció (isteni előre rendelés) kér- 
dését tisztán filozófiailag (ész által) fogja megközelíteni. Tételei a következők: 
Ha van igazságos világítélet, igazságos bíró, az embernek szabadnak kell len- 
nie. Továbbá, mivel Isten szabad és az embert a maga képmására teremtette, 
az emberis szabad lény. Aki a szabad akaratot tagadja, az akarat létezését ál- 
talában tagadja. A szabadságot az embertől megtagadni értelmetlenség, 
mert a szabadság nem az ember egyik tulajdonsága, hanem maga az ember. 
Az emberi világot kiválasztottakra (kegyelemben részesülőkre) és bűnö- 
sökre felosztani már azért is képtelenség, mert leveszi a felelősséget a sza- 
badon cselekvő ember válláról és a felelősség súlyát Isten vállára helyezi. 

Eriugena rátér az Istennek tulajdonítható attribútumok (tulajdonsá- 
gok) kérdésére is. Szerinte is lehet Istennek afféle , tulajdonságokat , 
mint igazságosság, bölcsesség, szabadság, lényeg, attribuálni (hozzáren- 
delni, tulajdonítani) , de olyasmit, mint előre látás vagy előre eldöntést 
nem, mert ezek időbeli fogalmak és Isten nincs időben. Továbbá Isten 
nem akarhatta a gonoszt, nem büntethetett halállal. Isten nem teremt- 
hette meg a pokol tüzét, csak a tüzet, a negyedik elemet. 

Hogy a könyv botrányt kavart, magától értetődő. El is ítélték, igyekeztek 
elpusztítani, de sikertelenül. 

Valamit be kell nektek vallanom. Könnyűszerrel meg tudnám védeni 
Ágoston álláspontját Eriugenával szemben, mert az utóbbi érvelése éppen 
úgy sántít, mint az előbbié. De nem ez a kérdés. A filozófiában sokszor 
van úgy, hogy két álláspont közül mindkettő logikailag egyaránt és egy- 
forma következetességgel vagy következetlenséggel levezethető, igazol- 
ható, bizonyítható. S ehhez még nem is kell segítségül hívnom Kant ki- 
tűnő receptjét, hogy az egyik érvelés a transzcendentális, a másik az em- 
pirikus szinten igaz. (Az általunk most szemügyre vett esetben ez a recept 
amúgy sem működne.) Csak a hitemet, meggyőződésemet dobhatom be 
a mérleg egyik serpenyőjébe. Ebben az esetben Eriugena érvelésének 
serpenyőjébe. Nem azért, mintha azt vallanám, hogy az ember maga a 


38 1I TI. A KÖZÉPKOR ÉS A RENESZÁNSZ 


szabadság, hanem azért, mert az örökletes bűn gondolata visszataszító 
és megalázó, mind az ember, mind pedig Isten számára. 

Nem a predesztinációt tagadó mű tette Eriugenát ismertté, hanem egy 
fordítás és egy filozófiai rendszer. 

Görögből fordította latinra Pszeudo- Dionüsziosz (vagy Ál-Areopagita 
Dénes) neoplatonista- misztikus könyvét. A név álnév, a szerző valószí- 
nűleg Proklosz egyik követője. Ez a fordítás vezette be a csak latinul ol- 
vasókat a Plótinosz által felvázolt negatív teológia gondolatkörébe, egy 
olyan Platón-értelmezés labirintusába, amely különbözött az Ágoston 
által közvetített Platón-képtől. Egyetlen könyv is fel tud villanyozni egy 
önálló gondolkodásra kiéhezett kultúrát, de ha kettő áll rendelkezésre, 
akkor az értelmezések sokszínűségére még nagyobb tér nyílik. 

Mint említettem, Eriugena főműve egy filozófiai rendszer A valóság 
felosztásáról (De divisione naturae) címmel. 

Isten mindent az emberben teremtett meg, a látható és a láthatatlan 
világot egyaránt. Minden a világon, így az emberi elme is, nyugalom a 
mozgásban és mozgás a nyugalomban. A tapasztalható világ Isten bizo- 
nyítéka. A természethez nemcsak az tartozik, ami van, hanem az is, ami 
nincs. A világ négy szférára oszlik: az első, amelyik alkot, de nem alkotott 
(a semmiből teremt) , a második, amely alkot és alkotott, a harmadik, 
amely alkotott, de nem alkot, a negyedik, amely sem nem alkot, sem nem 
alkotott. Mind az első (a semmiből teremtő) , mind a negyedik maga az 
Isten: Isten mint minden dolog kezdete s Isten mint minden dolog vég- 
célja. Az Egy, amely maga minden Soktól a sokon keresztül egészen az 
Egy mint minden Sokig vezet. (Hegel azt mondaná: Az Egész az Igazság.) 

A Teremtés egy végtelen folyamat. A teremtett világ (a sok) is Istenben 
van és Isten őbennük. A Szentháromság bennünk szereti önmagát. Lo- 
gosz (Krisztus) az elv, mely visszavisz az Egyhez, azaz Istenhez. Ezzel váltja 
meg a világot. 

Hagyjuk el most az első középkori platonistát. A , klasszikus" középkorban, 
az iskola (skolasztika) világában nem sok hasonló fogja követni. (Talán félig- 
meddig Anzelm, de róla majd a negyedik előadásban szólok.) Nem azt aka- 
rom ezzel mondani, hogy Platón megszűnik a középkori filozófiai gondol- 
kodás forrása lenni, hanem azt, hogy egyre inkább a muszlim/arab és a zsidó 
filozófiák által importált Arisztotelész fogja betölteni vezető helyét. 


KŐ 

HARMADIK ELŐADÁS 


Muszlim (arab) és zsidó filozófia 
a középkor kezdetén 


KEDVES HALLGATÓIM! 


(Előzetes megjegyzés. Miután feltételezem, hogy a többség nem tudja az 
ebben a fejezetben elemzett szerzőket és műveket eredeti nyelven olvasni, 
s különben is néhány szerző esetében kevés eredeti forrás áll rendelke- 
zésünkre, szokásommal ellentétben megadom az egyes művek angol, 
francia vagy magyar elérhetőségét. Ha nem érdekel titeket, ne vegyétek 
figyelembe.) 


Ezt az előadást két mentegetődzéssel kezdeném. 

Már Arisztotelész esetében is csak átfutottam a logika kérdésein, a ké- 
sőbbiekben pedig el is hanyagoltam azokat. Itt szerénykedik például a 
könyvespolcomon Aphrodisziaszi Alexandrosz Arisztotelész logikáját 
elemző műve, de nem ismertettem, ahogy nem ismertettem e különben 
kiváló szerző Metafizika-kommentárjait sem. Ennek nemcsak az volt az 
oka, mint általában, hogy megígértem nektek, nem halmozlak el titeket 
sem nevekkel, sem történelmi elemzésekkel, hanem az is, hogy a logika 
manapság olyan szaktudománnyá vált, amelyhez én nem értek. S aminek 
a megértéséhez mások magyarázatára szorulok, arról nem tudok önállóan 
gondolkozni, még kevésbé saját értelmezéseimet meggyőződéssel előadni. 

Mentegetődzöm azért is, mert ebben az esetben nem tudom betartani 
a nektek adott ígéretemet. Az ebben a fejezetben bemutatott szerzők közül 
én sem tudtam egyiket sem eredeti nyelven olvasni. Mit több, azaz rosszabb, 








40 1] TI. A KÖZÉPKOR ÉS A RENESZÁNSZ 


az arab filozófusok műveinek hatalmas többségét egyáltalán nem tudtam 
olvasni, s amit olvastam, azt is angol fordításban. A zsidó filozófusok angol 
fordításai mind elérhetőek voltak, ezeket tanulmányoztam is, de Maimo- 
nidész kivételével róluk sem írtam, s nem is tanítottam őket. Az arab filo- 
zófia bemutatása során, ezért néhány műtől eltekintve, magam is másod- 
lagos forrásokból táplálkoztam, amit ti éppen úgy megtehettek, mint én. 
Ezért, s nem kisebb jelentőségük miatt, csak röviden fogom bemutatni 
őket. Hogy miért mutatom be őket egyáltalán, majdnem lexikális módon? 
Mert egy történetet mesélek el, s ők hozzátartoznak az elbeszéléshez. 

Az arab és a zsidó filozófia túlságosan is rövidre tervezett bemutatása - 
kor egy különös , kultúrkörbe" lépünk. A kultúrkör nemcsak azért , kü- 
lönös", illetve különálló, mert nem keresztény filozófusokról lesz szó, 
hanem azért is, mert az itt említett filozófusoknak más, sokkal több, kul- 
turális forrás állt rendelkezésére, mint akár a következő előadásban be- 
mutatott Anzelmnek vagy Abélard-nak. Nemcsak filozófiai forrásokról 
van szó, hanem tudományosokról is. Az empirikus tudományok, külö - 
nösen az orvostudomány (az említett filozófusok közül három gyakorló 
orvos volt, akik orvosi könyveket is írtak) , de ezzel kapcsolatban a bota- 
nika is elterjedt a különben (meglehetősen szűk) tanult réteg és annak 
tisztelői körében. S még valami: szemben a , Nyugattal", ezek a— hitüknek 
szintúgy mélyen elkötelezett — filozófusok nem voltak szerzetesek, még 
vallási intézmények képviselői sem. Ha a szerzetesei életformát válasz- 
tották, akkor ezt önként tették, bár még így sem kerülhették el egyes fun- 
damentalista csoportok üldöztetését. 

A filozófia ebben a kultúrkörben is veszélyes foglalkozásnak számított, 
ha körülbelül két évszázadon keresztül kevésbé veszélyesnek is, mint a 
, nyugati fronton". A , keleti" kultúrkörből aztán könnyű lesz átlépnünk 
(a 12—13. században) a nyugatiba, mivel az előbbi látta el az utóbbit számos 
filozófiai táplálékkal. A legfőbb ilyen táplálék volt a Corpus Áristotelicum , 
Arisztotelész összegyűjtött művei (közülük még számos később megtalált 
mű hiányzott) és a neoplatonizmus néhány klasszikus műve, Plótinosz, 
Proklosz, Porphüriosz ( Porphiry) és mások. A korábbiakban megemlített 
Johannes Scotus Eriugena, mint láttátok, a platonisták közül csak az 
5. században élt Pszeudo-Dionüsziosz Areopagitészt ismerte (és fordí- 
totta). Mondanom sem kell, s ezt el ne felejtsétek, hogy a fordítás akko - 

riban hatalmas kulturális teljesítmény volt. Így az arab filozófusok közül 
a leghatásosabb Averroés műveit azonnal lefordították arabból héberre, 
majd latinra. Vannak Averroésnek olyan fontos művei, melyek arab ere- 
detije már régen elveszett. 

A muszlim (arab) filozófia egyik nagy alakja, Avicenna (Ibn Szína) fő - 
műveinek egyike logikai jellegű, többek között a hipotetikus szillogizmus 
kérdését firtatja, a kijelentés-logika területét fürkészi. Ehhez én nem 
értek. Ha közületek valaki ezzel a kérdéssel szeretne foglalkozni, kitűnő 
magyar szakértőjéhez, Maróth Miklóshoz küldöm tanácskozásra, akinek 
Ibn Szína logikájáról írott (angolul megjelent) könyvéből szereztem 
magam is az erre vonatkozó információt. A középkori keresztény filozó- 
fusok logikai műveiről is csak akkor fogok nektek beszélni, ha azok a logi- 
kán kívül eső filozófiai alapkérdéseket, elsősorban metafizikai és isme- 
retelméleti kérdéseket is érintik. 


A muszlim (arab) filozófia. 

Az arab hódítók a 7—9. században az addig Bizánc befolyása alá eső terüle- 
teket egymás után foglalták el, így, többek között, Perzsiát és Szíriát is. Ítt 
jól ismerték és gondozták nemcsak Platón, Plótinosz és Proklosz, hanem 
Arisztotelész munkáit is. A hódítás nyomán arab tudósok (így Al-Kindi) 
már a 9. században kezdték fordítani a legfőbbnek ítélt filozófiai könyveket 
arab nyelvre, megnyitva ezzel a filozófia olyan területeit és lehetőségeit a 
muszlim tudósok előtt, amelyek a , nyugatiaknak" nem álltak rendelkezé- 
sükre. Kezükbe vehették és a filozófia számára felfedezhették Arisztotelész 
számos munkáját (igaz, nem mindazokat, melyek ma rendelkezésünkre 
állnak), továbbá az Arisztotelész-kommentátorok műveit. Elérhetőek vol- 
tak számukra, mint említettem, az újplatonisták művei is. Ettől kezdve a 
filozófia nyelve, ahogy a költészet nyelve is, az arab lett. Bagdad és később 
a Córdoba vált a kora középkori világ kulturális központjává. Mindét város 
könyvtára hatalmas könyvgyűjteménnyel dicsekedhetett. Az Ezeregyéjszakát 
ma mindenki ismeri, a korabeli filozófiát jóval kevesebben. 

Kissé iskolásan, azaz történelmi sorrendben, és röviden, fogom nektek 
bemutatni a legkiemelkedőbb, azaz legbefolyásosabb arab és zsidó filo- 
zófusokat, de csak annyiban, amennyiben módjukban állt friss eszméket 
oltani a középkori keresztény, illetve az európai filozófiába, azaz nem ér- 

demüknek megfelelően. Hatásukban az is — gyakorta a véletlen — közre- 
játszott, hogy melyik művet fordították latinra és mikor. 

Az arab filozófusok közül Al-Fárábi, Avicenna és Averroés tettek szert 
a legnagyobb befolyásra. Hogy a muszlim filozófián belüli polémiákból 
is adjak egy kis ízelítőt, megemlítem még Al-Gazálit, már csak azért is, 
mert a filozófusokkal polemizáló teológiai munkája magyarul is megje- 
lent, s mert egy zsidó filozófus fordította héberre. Már a héber fordítás 
tényéből is látható, hogy ebben az időben nem lehet élesen elválasztani 
a muszlim és a zsidó filozófiát. Miután ugyanabban a kultúrkörben íródtak 
és hatottak is egymásra. 

A legkiemelkedőbb arab filozófus a felsoroltak közül a legelső Al-Fá- 
rábi (latinul Abunaser, Abennas és egyéb neveken is hivatkoznak rá), aki 
a 9—10 században élt és Bagdadban működött. Eredeti gondolkodó volt, 
aki mind Arisztotelész, mind Platón műveiből táplálkozott, de önállóan 
kapcsolta össze és dolgozta fel azokat a monoteista vallások szempontjá- 
ból. Muszlim volt, de az általa érintett vitákat minden monoteista vallás - 
ban lefolytatták. 

A főkérdés a teremtéssel volt kapcsolatban, s ti már Ágostonnál is ta- 
lálkoztatok vele. A muszlim teológusok a semmiből való teremtés dokt- 
rínáját (creatio ex nihilo) vallották, s ehhez csatlakozott a legtöbb zsidó 
és keresztény gondolkodó is. Nos, jól tudjátok, hogy a , semmiből való 
teremtés" doktrínája a Teremtés könyvének egyik, uralkodó értelmezésére 
alapul, sem Platón, sem Arisztotelész filozófiájában nem fordul elő. Arisz- 
totelész egyenesen azt állítja, hogy a kozmosz mindig volt és mindig lesz, 
nem is beszélve a tiszta forma és az ősanyag feltételezéséről. (Persze, le- 
hetett Arisztotelész metafizikáját úgy is magyarázni, hogy az ősanyag maga 
a semmi, de ezzel csak később találkozunk.) Al-Fárábi a semmiből való 
teremtéssel azonban egy újplatonikus elméletet állít szembe, egy ema- 
náció -elméletet (ahogy számos misztikus írás, így a Kabbala is.) 

Al-Fárábi Metafizikájának kiindulópontja, ahogy a világ kiindulópontja 
is, az , Első" (megfelel a Plótinosz-féle Egynek). Az Egy emanációi (az 
emanáció megfelel a Plótinosz-féle hiposztázis fogalmának) azonban 
nem követik Plótinosz, általatok már ismert, hierarchiáját. Maga az Első 
(hasonlóan a Plótinosz-féle Egyhez) megközelíthetetlen, nemcsak szem- 
léletünk és képzeletünk, hanem gondolkodásunk sem fogja fel, egyfajta 

Deus absconditus (rejtőzködő Isten). De ezt az Elsőt nem egyetlen második 
és egyetlen harmadik isten (az intellektus, illetve a világlélek) követi, 
hanem tíz emanáció, mindegyik eggyel lejjebb, mint az előző, míg el nem 
jutunk a tizedik szférához, az emberi elméhez. Efféle kiáramlási, szférikus 
hierarchiával a Kabbalában is találkozunk, mint szefirákkal (szefirot) . De 
míg Al-Fárábinál, aki misztikusként is mindig racionalista filozófus 
marad, egyetlen emanáció sem antropocentrikus, a Kabbalában, és más 
misztikus írásokban, többnyire az. 

Ha eltekintünk, ahogy, persze, nem tudunk eltekinteni, az emanáció 
újplatonista/misztikus metafizikájától, s Al-Fárábi Arisztotelész-kom- 
mentárjairól szólunk, akkor azt fogjuk látni, hogy Arisztotelész metafizi- 
káját Al-Fárábi nagyon is arisztotelészi módon érti meg és értelmezi. Ha- 
sonlóképpen értelmezi, néhány módosítással, ArisztotelésznekA lélekről 
írt művét is. Ezekkel az értelmezésekkel teszi a legnagyobb hatást az egész 
arab filozófiai kultúrára s ezen túl a középkori filozófiára, továbbá az Ál- 
lamról írt, erősen platóni indíttatású, de ugyanakkor eredeti művével. 

Al-Fárábi Állam című műve (A tökéletes állam, angolul: Farabi on the 
Perfect State) metafizikájában lényegesen különbözik Platón Államától, 
ahogy ezt emanáció-elméletének ismeretében várhattátok is. Az , Első" 
itt nem egyfajta nap, nem tudjuk szemlélni, ahogy a filozófus sem fordít- 
hat bennünket a látszattól az igazság fénye felé. Azonban, ami magát a 
politikai filozófiát illeti, az ideális állam sajátosságának leírását, ebben 
az arab filozófus sokban követi a Mestert. Az állam célja az állampolgárok 
boldogsága. Az állam hasonlít az emberi testhez, melyben minden szerv- 
nek saját munkáját kell végeznie, saját funkcióját gyakorolnia, hogy az 
egész egészséges maradjon. (Sajnos, ezt a könyvet, ha érdekel, magyarul, 
legalábbis tudtommal, nem olvashatjátok.) 

Avicenna (Ibn Szína) , akinek a logikáját, Maróth könyve alapján, már 
említettem, a 11. században élt. Mondhatnánk, hogy ő inkább tipikusan 
muszlim filozófus, mint arab. Nemcsak azért, mert mélyen vallásos férfi 
volt s muszlim teológusként is fontos szerepet játszott (1. majd Maimo- 
nidész bemutatásánál). Hanem azért is, mert sosem élt Bagdadban, 
hanem Perzsiában, Hamadánban és Iszfahánban, s könyvei egy részét 
perzsául is írta. (Különben ő is a mai Üzbegisztánból származott, mint 
Al-Fárábi.) Önéletrajzából ismerjük színes életét: hol uralkodók ked- 

vence volt, akik elhalmozták minden jóval, hol muszlim remeteként élt, 
hol börtönben raboskodott. Önéletrajzában azt állította magáról, hogy 
ifjú éveiben negyvenszer olvasta el Arisztotelész Metafizikáját, de csak 
azután kezdte megérteni, miután elolvasta Al-Fárábit. Saját metafizikája 
Al-Fárábi művének nyomait viseli, azaz átveszi az előbbi emanáció-el- 
méletét, bár kevésbé bonyolultan. 

Elnézitek nekem, ugye, hogy most , átugrom " rajta, mivel a későbbi 
középkori keresztény filozófiában Averroésszel vagy akár Al-Gazálival 
szemben, kevesebb szerepet játszik. 

Al-Gazáli, Avicennához hasonlóan, Perzsia területén születik és ott is 
kezd tevékenykedni (a 11. század második felében). Nem az orvostudo- 
mányban, mint a filozófusok szoktak, hanem elsősorban a jogelmélet és 
a muszlim jog (a ma is sokat emlegetett saría) területén. A filozófia iránti 
érdeklődésének hajtóereje a muszlim ortodoxia s azon belül pedig a musz- 
lim misztikus mozgalom, a szúfizmus. Többek között törekszik a szúfista 
mozgalmat a saría jogrendszerében elhelyezni s ezzel legitimálni. 

A filozófusok gondolkodásmódja elleni gyanakvása, pontosabban 
szólva, az észérvekre való támaszkodás elvetése, motiválta leginkább el- 
terjedt munkáját, amelyet Bagdadban is nagyra becsültek. Hírnevének 
tetőpontján vonul el magányba, hogy szigorú remeteéletet éljen. 

Ha már az iszlámról beszélünk, meg kell a mai kontextusban említe- 
nem, hogy Al- Gazáli a szunnita iszlámot fogadta el és védelmezte a síita 
, elhajlás" ellen. (Különösen az imám tekintélyét vitatta.) Ennek ellenére, 
vagy talán éppen emiatt, minden vallási igazságot, legyen bármilyen téves, 
mint pl. a kereszténység, magasabbra becsült a filozófiai gondolkodás 
legérettebb gyümölcsénél. 

Önéletrajzából (is) ismerjük élettörténetét. Kissé úgy, mint Ágoston 
Vallomásaiból (bár nem azon a színvonalon fonódik össze nála az élet- 
történet és a hitvallás). Ebben a könyvben (a magyarul A tévelygésből ki - 
vezető út című Németh Pál gondozásában megjelent műről beszélek, itt 
Al-Ghazálijként írták a nevét) is főszerep jut a filozófusok (elsősorban 
Al-Fárábi, Avicenna, azaz a ráadásul még bort is ivó tévelygők) vallási 
szempontból megfogalmazott bírálatának. Igen döntő, hogy hova jutunk 
el az igazság keresésében, de az is, hogy milyen úton jutunk el ahhoz, ami- 
hez eljutunk. Négyféle úton lehet eljutni az igazsághoz: teológiailag, mint 

a muszlim teológia a mutakallimun által (Maimonidésszel kapcsolatban 
még beszélek erről) , az imám által, mint a ma síitáknak nevezett irányzat 
hívei, a logika által, mint a filozófusok és végül a megvilágosodás által, 
mint a szúfisták. (A muszlim teológusok, jegyzi meg kritikailag, túl sokat 
vettek át a filozófusoktól.) 

A négy igazság-forrás vallói közül a filozófusok ateisták, a logika mű- 
velőit is beleértve, akármelyik irányzathoz tartoznak is, még Avicenna 
is az, Al-Fárábiról nem is beszélve. 

Talán érdekel titeket, hogy ez a vád mindig újra és újra megfogalmazódik 
a filozófusok ellen egészen a 19. századig (I. Jacobi Spinoza-könyvecskéjét),, 
bármely filozófiai irányzatot képviseljenek is. Ti ezt hogyan látjátok? 

Mivel a filozófusok eretneksége nyilvánvaló, teszi hozzá Al- Gazáli, 
jobb, ha eltiltjuk , álokoskodó" könyveik olvasását. Különösen nem sza- 
bad a dogmatikai szabályokat kritikai vizsgálódásnak alávetni. 

Mint említettem, önéletrajzról és személyes vallomásról van ebben 
a könyvben szó, így (ahogy előtte Ágoston és sokan mások utána) gondot 
fordított egy Mekkában történő megvilágosodás érzékeltetésére. A megvi- 
lágosodás élményének hatására szétosztja vagyonát s előbb Damaszkuszba, 
majd Jeruzsálembe zarándokol. A magányt keresi, a teljes feloldódást Isten- 
ben. Olyasmit ismert meg ez által, ami ésszel fel nem ismerhető, meg nem 
érhető. A valódi tudást, amely lehetetlenné teszi a bűnöket. Ha Al-Gazáli 
zsidó vagy keresztény lett volna, úgy fejeztem volna be a mondatot: , ámen". 

Az elméleti ellenfél fundamentalista megrágalmazása, mint már em- 
lítettem, egyáltalán nem volt tipikus a középkori filozófiában. Averroés, 
Maimonidész, majd (mint látni fogjuk) Abélard azonnal fel is lépett el- 
lene, s nem fogtok talán egyoldalúnak tartani, ha én az ő pártjukat fogom. 

Averroüés azonnal meg is védte — Al-Gazáli támadásait visszaverve — 
a filozófiát. 

Averroés (Ibn Rusd) Córdobában született, ahogyan ott látta meg 
a napvilágot Maimonidész (Mose ben Maimon) is, mindketten a 12. szá- 
zadban. Szobraik ma egymással szemben állnak Córdobában. 

Hispánia déli tartományai századokig álltak arab (berber) uralom alatt 
s így élvezhették Bagdad mellett, a virágzó arab/muszlim kultúra fényko- 
rának viszonylagos szabadságát. A szabadság, persze, viszonylagos volt. 
Míg Mose ben Maimon nagyapja békésen tevékenykedhetett, űzhette 

mesterségét Córdobában, addig fiának (Moses apjának) családjával együtt 
menekülnie kellett. Averroés egy ideig szabadon fejthette ki filozófiáját, 
hogy végül eretnekséggel megvádoltan ő is önkéntes száműzetésben fe- 
jezze be az életét. Szobrot abban a városban állítottak nekik, ahonnan 
száműzték őket. Ez már filozófusokkal így szokás. 

Averroés volt az arab gondolkodók közül az , ortodox" arisztoteliánus, 
aki minden rendelkezésére álló Arisztotelész-írást kommentált. Amikor 
egy Arisztotelész- szöveget értelmezett, igyekezett pontosan visszaadni 
a szöveg eredeti értelmét, ugyanakkor kommentárjai eredetiek, azaz in- 
venciózusak. Ezért is vádolta meg a rá különben sokban hivatkozó Agui- 
nói Tamás azzal, hogy meghamisította a , Mestert . Hatását az is bizonyítja, 
hogy a 16. században latinul kiadták összes műveit. 

A keresztény középkorban az , averroizmus" egyesek számára eretnek- 
szagúsággal volt egyenlő, mások számára egyenesen a , szabadgondolko - 
dással", hasonlóan, mint a 17—18. században a , spinozizmus". Ez nem 
volt teljes félreértelmezés. Ugyanis Averroés elkülönítette a népvallást 
a filozófusok vallásától, a képszerűt a fogalmitól, a történeteket a megis- 
meréstől. Így például az , isteni előrelátás", az , isteni gondviselés" a nép- 
valláshoz tartozik. Ezért a későbbiekben a , kettős igazság" előfutárának 
is tartották. A , lélek halhatatlanságának" kérdésében is hithű arisztote- 
liánus (szemben az ebben a kérdésben platonista Avicennával) : nem az 
egész lélek halhatatlan, hanem csak az intellektus, az aktív lékek (a núsz) 
halhatatlan (1. angolul: Commentary on Áristotles De Anima). 

Averroés egyes úgynevezett , középkommentárja" Arisztotelész műve - 
ihez elérhetők az eredeti arabból készült angol fordításban, tudtommal, 
sajnos, a metafizikához írt kommentárok egyelőre nem tartoznak közéjük. 
Vannak Averroésnek hosszú kommentárjai és rövid kommentárjai is, 
melyek, állítólag, nincsenek már meg eredeti arab nyelven). 

Averroüs a korábbi arab filozófusok közül Al-Fárábit dicséri, Avicennát 
néven meg sem említi, szemmel láthatóan tévelygőnek tartja. Csak meg- 
említem, hogy Maimonidész is Al-Fárábit tartotta nagy gondolkodónak. 

Averroés angolra fordított középkommentárjai közül én az interpretá- 
cióról írottakat érzem a legérdekesebbnek, mivel itt az önálló értelmezés 
nagyobb szerepet játszik (Averroes" Middle Commentaries on Aristotles Ca- 
tegories and De Interpretatione) . A könyv első része nyelvtilozófiai, a má- 

sodik része logikai. Mint mondtam, a logika nem a szakmám, Maróth Mik- 
lósra hagyom, hogy mondjon nektek erről valami újat és megvilágítót. 


A zsidó filozófia. 

A középkori zsidó filozófia minden jelentős műve elérhető francia for- 
dításban, többségük angol fordításban is. Szokásom szerint azonban egy 
kivétellel csak azokról fogok közülük beszélni, akiknek műveit a közép- 
kori keresztény filozófusok jól ismerték, s akikre hivatkoztak is. 

Ibn Gabirol (a középkorban Avicebron néven ismert) a 11. században 
élő, Zaragozában nevelkedett költő és filozófus. Művéből csak töredékek 
maradtak fent, ezeket őrizte meg latin fordításban a középkori kódexiro- 
dalom. Életforrás című, arabul írt filozófiai párbeszéde Fons vitae címen 
latinul került be a filozófiai körforgásba. Itt, hogy így mondjam, , bele- 
csöppent" egy már erősen Arisztotelész uralta kultúrába, újplatonizmus - 
sal megfertőzve azt. 

Mint minden zsidó filozófus, ő is a Bibliát, elsősorban a próféták tanait 
értelmezte a platonista szótár eszközeivel. Az , akarat", mint a lélek kö- 
zéppontja, azonban egyik hagyományban sem gyökeredzik, sem pedig 
az a gondolat, hogy a világmindenség ismeretéhez saját lelkem ismere- 
tével (is) eljutok, mert az ember lelkében lakozik a világmindenség. Az 
a gondolat, hogy az ember az anyag összes formáját tartalmazza, s a leg- 
felsőbb emanáció, a tiszta értelem, a szellem irányítja, tehát, hogy az 
egész kozmosz az emberben miniatűr formában megtalálható, majd egyik 
kedvenc témája lesz a késő középkori és a reneszánsz filozófiának (a vi- 
lágmindenség, azaz amakrokozmosz, mibennünk a mikrokozmosz). 

Minden dolog az egyetemes anyagból van megformálva, de a forma 
(emanáció) különböző. A lélek a legfinomabb anyag, a szellemi forma a 
legmagasabb rendű forma. Az emberben (az egyedben) is megkülönböz- 
tethető a forma, az anyag és a közvetítő akarat. 

Ha még visszaemlékeztek a tavalyi szemeszterre, azonnal rá fogtok is- 
merni Arisztotelészre, akinek a gondolatmenetéhez két új filozófiai sze - 
replő csatlakozott: az egyik az Al-Fárábi által értelmezett emanáció, a 
másik egy tipikusan középkori főszereplő: az akarat. Az új szereplők, mint 
általában, itt is módosítják a hagyományos szereplők értelmezését. Az 
Arisztotelész-féle anyag/forma (hülomorfizmus) egy újplatonista emaná- 

ció-elmélettel kapcsolódik össze. A platóni gondolat (az eszményi lélek 
szerkezete olyan, mint az ideális állam szerkezete) most a végtelenbe 
tágul: a lélek szerkezete lesz olyan, mint a kozmosz szerkezete. (Mikro- 
kozmosz, makrokozmosz, mint már említettem.) De az Egy (mint az új- 
platonisták is mondanák) kívül áll akozmoszon. Ez az Egy Ibn Gabirolnál 
azonos az Örökkévalóval. Ő a megismerhetetlen Örökkévaló. Ibn Gabirol 
filozófiájában is megtalálható a platóni létra, amelyen felfelé kapaszko- 
dunk. A filozófia létrája szerinte nem más, mint Jákob létrája, amelyen 
angyalok szállnak fel és alá: ezek közvetítenek felfelé haladtunkban. Jákob 
létráján törekszünk felfelé, hogy közel jussunk (nem eljussunk) az Élet 
Forrásához. (Ezért , Fons vitae", ,, Az élet forrása".) 

Istenről (akihez gyakran fordul, Őt tegezve, már ahogyan szokás) biz- 
tosan tudjuk, hogy Egy, hogy Létező, hogy mindennek a forrása, de semmi 
mást. Minden más tulajdonságot mi tulajdonítunk Istennek. Istent 
ugyanis nem lehet megismerni, titkát nem lehet felfedni. , Létező vagy, 
s nincs fül, ami halljon, nincs szem, ami lásson, és nincs hol és nincs 
hogyan, és nincs miért, ami Rólad mondható. Létező vagy, és nincs Veled 
senki. Létező vagy, és voltál már mielőtt idő lett volna, s hely nélkül töltöd 
be a teret. [...] Élő vagy, de nem emberi élettel. Fény vagy s a tiszta lélek 
szeme látni fog. Láthatatlan fény vagy egy látható világban. Bölcs vagy és 
bölcsességed, az élet forrása, belőled fakad [innen a mű címe]. Bölcs 
vagy és bölcsességedből kisugárzod az akaratot". . . 

Számos későbbi zsidó gondolkodó azzal vádolta meg Ibn Gabirolt, hogy 
az ő Istene nem Ízrael Istene, hanem minden vallás Istene. A vád, ameny- 
nyiben ez vád, nem alaptalan. Ibn Gabirol Istene nem keresztény Isten, 
mivel az a gondolat, hogy Isten , egyedül van", nem egyeztethető össze a 
szentháromság doktrínájával, míg a , deus absconditus ", a rejtőzködő Isten 
pedig nem egyeztethető össze az iszlám teológiával. Mondhatnánk, hogy 
Ibn Gabirol Istene a filozófusok Istene. De ez sem lenne egészen igaz. 
Hiszen Ibn Gabirol elfogadja mind a három monoteista vallás akkoriban 
vallott közös meggyőződését: a semmiből való teremtést, s velük együtt 
utasítja el a kozmosz öröktől fogva való létezését. Ha Istent nem ismer- 
hetjük is, tettét ismerhetjük. 

Jehuda Halévi (Ibn Gabirolhoz hasonlóan) költő és filozófus, s szintén 
a 11. században élt, Andalúziában, hol muszlim, hol keresztény területen. 

Azt állítják, akik eredetiben olvasták, hogy Cion iránti vágyakozását meg- 
éneklő költeményei a héber irodalom legszebb versei közé tartoznak. 
ÍMakai Emil, Kosztolányi Dezső, Kardos László és még sok más magyar 
költő fordításaiban magunk is meggyőződhetünk róla, s egy igazi szakérő, 
Ezra Fleischer, a középkori héber költészet nagy tudósa szerint, ezek a 
versek magyarul szebbek, mint az eredetiben. —A szerk.] Élete végén el- 
zarándokolt a Szentföldre, de állítólag nem látta meg Jeruzsálemet, mert 
útközben meghalt. 

A mi történetünkben Jehuda Halévi különösen fontos szereplő. Nem 
elsősorban filozófiájának mondanivalója, hanem formája miatt. Kuzari 
című, arabul írt műve ugyanis az első ún. , vallásközi dialógus" a középkori 
filozófia történetében. Ugyanakkor, illetve nem sokkal később (1. Negyedik 
előadás) , Pierre Abélard fogja megírni az első latin nyelvűt. Ettől kezdve 
a vallásközi dialógus sikertörténet lesz, hogy, mint látni fogjuk, Ramon 
Llullnál és Cusanusnál érje el kiteljesedett formáját. De még Lessing 
Bölcs Náthán című drámájában is találkozhattok vele. 

Mondanom sem kell nektek, hogy a dialógus a Platón emlőin nevel- 
kedett filozófusok kedvelt műfaja. Többnyire filozófus és filozófus vagy 
filozófus és politikus, vagy filozófus és egy laikus, azaz , idióta", beszél- 
getnek egymással. Itt azonban különböző vallások képviselői (mondjuk: 
egy szerzetes vagy egy rabbi, vagy egy imám, vagy mind a három) vitat- 
koznak, méghozzá többnyire egy filozófussal arról, hogy melyik az , igazi" 
vallás. Mondanom sem kell, hogy efféle dialógus csak monoteista vallások 
között lehetséges. Mert ahhoz, hogy racionalista érvekkel vitatkozzunk 
valamiről egymással, valamiben meg kell egyeznünk. A középkori vallás - 
közi dialógusokban mind (a filozófust beleértve) megegyeznek az egy 
Isten létezésében. Így van ez már a Kuzariban is. 

A történet arról szól, hogy a kazárok pogány királya keresi magának 
és népének az , igaz" vallást. De hát melyik vallás , igaz"? A zsidó, a ke- 
resztény, a muszlim? A hagyomány szerint a kazárok királya zsidó vallás 
mellett döntött. 

Ez egy valószínűleg hiteles történet erősen kiszínezett anekdotikus 
változata, amely azóta is további fikciókra sarkallja az írói fantáziát. Arthur 
Koestler például egész könyvet szentelt annak a bizonyítására, hogy a 
kelet-európai zsidóság többsége a kazároktól származik. Koestlert sokan 

cáfolták, de szerintem ennek a kérdésnek (ha valaki nem rasszista) 
semmi jelentősége sincsen. 

Nos, Jehuda Halévi a kazár király meggyőzésének folyamatát írja le, 
illetve írja meg: hogyan, milyen érvek alapján fogadja el a király, hogy 
a zsidó vallás az , igazi" vallás. 

A kazár király álmot lát, mely arra készteti, hogy a cselekedetekben ta- 
lálja meg az igaz vallást. 

Röviden összefoglalva: először a filozófus próbálja meggyőzni a királyt, 
hogy egyetlen vallás igazsága sem ér fel a filozófia igazságával. A filozófus 
Igazságát a király többek között azzal utasítja el, hogy miféle igazság az, 
amit csak a szellem kiváltságosai értenek meg és birtokolhatnak. (Ez 
a kérdés még Hegelt is izgatni fogja!) Így elhatározza, hogy egy keresztényt 
és egy muszlimot fog meghallgatni, de zsidót nem, , mert hitványságuk, 
kicsiny létszámuk és a tény, hogy mindenki gyűlöli őket, elegendő ok a 
számomra, hogy ne törődjem velük". (Idézi Colette Sirat a Dunlop-féle 
kritikai kiadásból A zsidó filozófia a középkorban 102. oldalán.) 

A kazár király tehát hívatja a keresztényt, hogy győzze meg őt, hogy az 
övéké az igaz vallás. (Csak ismételgetem, s ebből a példából is láthatjátok, 
hogy a középkori vallásközi dialógusokban senki sem rágalmaz meg sen- 
kit, és senki szájába nem adnak semmi olyat, amit maga nem vallana.) 
A keresztény azt mondja, hogy hisz az örök Istenben s elismer mindent, 
ami a Tórában meg van írva. A keresztények Izrael törvényes örökösei. 
Jézusban az isteni Lényeg testesül meg, három személyben. 

A király erre azt válaszolja, hogy szép, de a gondolat ellentmond a lo- 
gikának (az azonosság elvének), s így behívja a muszlim tanút. A muszlim 
a testetlen Istenről és prófétájáról, Mohammedről beszél, s a Koránról, 
isten és a próféta közötti kapcsolatnak élő tanújeléről. Erre a király azt 
válaszolja, hogy a Korán arabul van írva, s mint a muszlimok is vallják, 
csak az arabul értő értheti meg igazán. 

Végül a király kelletlenül egy zsidóhoz fordul. Aki, természetesen, a tör- 
ténettel válaszol, azzal, amit Isten Izrael népével tett, a parancsolatokkal, 
melyeket ennek a népnek adott. A király ezzel sincs megelégedve: , Oh, 
zsidó, azt kellett volna mondanod, hogy a Világ teremtőjében hiszel, aki 
parancsol a világnak és irányítja" (i. m.). Miért nem arra hivatkozol, ami 
minden népben és népnek közös? A rabbi (többek között) azt válaszolja, 

hogy a világ irányítása az Értelem létezését igazolja, nem Istenét, s ehhez 
nincs szükség vallásra, mivel elegendő hozzá a filozófia. Isten létezése 
azonban a zsidó nép történetében (magában a történelemben) bizonyított, 
ebből a bizonyosságból kiindulva indulhatunk el csak a keresésre. 

A király joggal elégedetlen a válasszal, mely szerint csak zsidó ismer- 
heti az igazságot, s tovább érdeklődik. A beszélgetés (mert most már di- 
alógusról van szó) átterelődik egy sokat vitatott kérdésre, a semmiből 
való teremtés kérdésére. 

A rabbi a kinyilatkoztatásra hivatkozik, a király Arisztotelészre. A rabbi 
értékeli Arisztotelész erős logikáját, de szemére hányja a történeti szem- 
lélet hiányát. A semmiből való teremtés és az örök kozmosz dilemmájá- 
ban ugyanarra következtetésre jut, ha nem is ugyanúgy, mint majd Mai- 
monidész. A semmiből való teremtés és a világ örökkévalósága mellett 
szóló érvek egyensúlyban vannak, a prófécia dönti el a kérdést az előbbi 
javára. 

A király válaszában újfent egy alapkérdést érint: azember bűnösségé- 
nek kérdését, kezdve az aranyborjú történetével. A rabbi tagadja az ember 
bűnösségét, azzal érvel, hogy a hatszázezerből háromezren imádták az 
aranyborjút, és amanna nem szűnt meg hullani, s az eltört táblákat a tíz 
parancsolattal Izrael mégis megkapta. 

Röviden be is fejezem. Mikor a zsidó merészkedik a vallásközi dialógus 
vizeire, senkit sem rágalmaz meg, de végül a zsidó vallás kerül ki győztes- 
ként, mint az igazi. Egy keresztény filozófus vallásközi dialógusában me- 
gint csak mindenki egyaránt logikusan érvel, de természetesen a keresz- 
ténység kerül ki győztesen a szócsatából. Ennyit az érvelésről. Érvekkel 
mindent be lehet bizonytani s mindennek az ellenkezőjét, amennyiben 
nem csalunk. Valami mást kell beledobni a mérleg egyik serpenyőjébe, 
hogy azt a kívánt oldalra lehúzza: a csodát, a történelmet, a hagyományt, 
a kinyilatkoztatást, az erényt, a hitet. 


Mose ben Maimon (latinul Maimonides, arabul Musa ibn Maimun, a sko- 
lasztikus filozófiában Rabbi Moyses, a zsidó hagyományban Rambam) 
a legnagyobb zsidó filozófus, az egyik legjelentősebb középkori filozófus 
általában. Filozófiai főművének hatása Aguiniói Tamáson keresztül Leib- 
nizig felmérhetetlen jelentőségű. 

Mint tudjátok, Averroéshez hasonlóan, Maimonidész is Córdobában 
született, a kultúrát támogató, toleráns Omajjád-dinasztia utolsó évtize- 
deiben, a 12. századan. Fölmenői, többnyire bírák és orvosok, itt éltek 
nyolc generáción keresztül. Amikor fundamentalista muszlimok kerültek 
hatalomra, hirtelen, már ahogy szokott lenni, vége lett az aranykornak, a 
családnak a 13 éves Mózessel és Dávid öccsével együtt menekülnie kellett. 
Hosszú vándorlás után végül Egyiptomban, Fusztatban (ma Kairó) tele- 
pedtek le. Ott éppen dúlt (a zsidó közösségben) a rabbinikusok és a kara- 
iták harca. Mózes természetesen a rabbinikus párthoz csatlakozott, bár 
távol tartotta magát minden dogmatizmustól. A , laikus" tárgyak közül kez- 
detben inkább fizikával és matematikával foglalkozott. Nagyon szeretett 
öccse, aki gyémántkereskedő volt, tartotta el. Miután öccse a tengeren 
életét vesztette, rá várt, hogy öccse családját is eltartsa, kitanulta az orvos - 
mesterséget, s híres orvossá vált. Ekkor írta meg filozófiai tőművét, ahogy 
orvostudományi könyvét is. Mikor Szolimán lett a szultán, Maimonidész 
udvari orvossá avanzsált s ő lett ugyanakkor a zsidó hitközség feje is. 

Mivel a filozófia történetét adom elő nektek, elégedjetek meg most is, 
mint ahogy későbben is, azzal, hogy a filozófiai művek bemutatására szorít- 
kozzam. Maimonidész vallástudományi és jogi munkáit héberül írta, filo- 
zófiai főművét azonban arabul, minthogy ez volt akkoriban ott, ahol élt, 
a kultúra nyelve. Rövidesen, szerencsére, héberre fordították, azért szeren- 
csére, mert kevés középkori keresztény gondolkodó tudott arabul olvasni. 

Így tehát A tévelygők útmutatója című fő mű rövid elemzésére szorítko- 
zom. A cím magyar fordítása kissé félrevezető, mivel filozófusunk nem 
a tévúton járókhoz, hanem a zavarban lévőkhöz, útkeresőkhöz (angol for- 
dításban , perplexed ) beszél. 

Minden filozófiai mű (és nemcsak filozófiai mű) esetében fontos, hogy 
ki az, akit a szerző megszólít. Ebben a könyvben Maimonidész közeli ta- 
nítványához (Josef Ibn Akninhoz) fordul, a könyvet nemcsak neki dedi- 
kálja, hanem neki is írja. Azaz a , megszólított" az, aki a filozófiához fordul 
felvilágosításért, tanácsért, az érdeklődő tisztességes, nem elsősorban 
az anyagiakban, hanem a szellemiekben érdekelt fiatalember, pontosan 
olyan, mint ti vagytok. A könyv tehát nektek is szól. 

Az ismert latin közmondás, a könyveknek megvan a maguk sorsa (, ha- 
bent sua fata libelli") , A tévelygők útmutatójára is vonatkozik. Az egész kö- 

zépkorban, attól kezdve, hogy Párizs ferences érseke Maimonidész fő- 
művét a katolikus gondolkodókkal megismertette, valamint Aguinói 
Tamás példaképül választotta, egészen Cusanusig, hagyományos olvas- 
nivaló volt a filozófusok számára. Bacontól és Descartes-tól kezdve (az 
egy Leibniz kivételével) azonban többé senkit sem érdekelt. Nem is adták 
ki, mindenki elfelejtette. Még rosszabbul járt, mint a középkori keresz- 
tény irodalom, amelyet a filozófusok ugyanúgy megvetnek (a skolasztika 
szitokszóvá válik), de legalább a teológiai fakultásokon tanítanak. Csak 
a modern filozófia válságának idején, a hegeli filozófia felbomlásának 
korában kezdik , felfedezni" a középkori filozófia számos elfelejtett alak - 
ját, így Maimonidészt is. Ahogy a modern Európa újra felfedezi a régen 
elfelejtett zenét, úgy fedezi fel a régen elfelejtett filozófiát is. 

A tévelygők útmutatója első modern fordítása német volt s a héber for- 
dításból készül, s ezt követte gyorsan a második franciául, már az eredeti 
arabból fordítva. Ez volt Munk híres fordítása. Nos, büszkén mondhatjuk 
(bár nem a mi érdemünk) , hogy a könyv második arabból történő hiteles 
fordítása Magyarországon készült. Máig is döbbenten állok a tény előtt, 
hogy egy Pápán (ahol egyes őseim éltek) és Nagybecskereken működő 
rabbi (semmi előkelőség!) a könyvet a 19. század második felében arab 
nyelvből , zengzetes magyar nyelvünkre ültette ". S még a Munk-féle fran- 
cia fordítással (a héber szövegről nem beszélve) össze is vetette, s annak 
jegyzeteit is kritikailag felhasználta. A fordítás, mely 1997-ben újra meg- 
jelent, ma is gyönyörű. Legszívesebben szobrot állítanék Klein Mórnak 
(Miskolc, 1842-—Miskolc, 1915], ennek az ismeretlen hősnek. [ Fiában, 
Kiss Arnoldban (Ungvár, 1869-—Budapest, 1940), a budai főrabbiban, 
imakönyvfordítóban (Mirjam, Veszprém 1867, s azóta megszámlálhatatlan 
kiadásban jelentős költőben), az Országos Rabbiképző Intézet héber iro- 
dalom tanárában folytatódott ez a tehetség — a szerk. ) 

Maimonidész racionalista filozófus volt, szigorú Arisztotelész- követő, 
s ugyanakkor a Szentírás (elsősorban a Genezis és a Próféták) értelmezője. 
Ismeretes, hogy az őt megelőző zsidó filozófusokra nem hivatkozik, de 
Arisztotelész után a legnagyobb filozófusnak Al-Fárábit tekinti. 

A tévelygők útmutatója öt alapvető filozófiai kérdésfeltevés köré épül 
fel: 1. a negatív attribúció kérdése, illetve az abszolút transzcendencia 
gondolata; 2. a világ örökkévalósága vagy teremtettsége; 3. a Gondviselés, 

a szabad akarat, azaz Isten megjelenése a világban; 4.. a próféták, illetve 
a prófécia; 5. az etika, illetve a törvények. 

A könyv Isten antropomorf elgondolásának kritikájával indít. Az ant- 
ropomorft értelmezés forrása, hogy ha valamiről beszélünk, akkor a köz- 
nyelven beszélünk. A köznyelv félreérthető. Így például félreérthető a 
celem (képmás) szó értelme s ezzel annak a mondatnak az értelmezése, 
mely szerint , Isten az embert saját képmására teremtette". A celem egyik 
lehetséges értelmezése azonban: , szellemi képmás". Így értelmezve Isten 
az embert saját szellemi képmására, tehát intellektussal felruházottnak 
teremtette. Olyannak, aki különbséget tud tenni igaz és hamis között. 
Ádám és Éva az Édenkertben is különbséget tudtak tenni igaz és hamis 
között. Jó és Rossz között, persze, nem. S itt jön az aduász: Jó és Rossz 
között különbséget tenni nem az intellektus kérdése, mivel csak akkor 
az, ha igaz és hamis között teszek különbséget, mert e nélkül ebben a kör- 
nyezet, a szokás döntő szerepet játszik. Mondanom sem kell, hogy az em- 
beriség eredendő bűnének gondolata mindezzel összeegyeztethetetlen. 
(Maimonidész tudtommal nem ismerte Ágostont.) 

Isten semmihez és senkihez nem hasonlítható, abszolút a különbség 
Isten és ember között. Minden teremtett dolog (az embert beleértve) vé- 
letlenül létezik, míg Isten szükségszerűen létezik. Őt művén keresztül 
ismerjük meg. Istent akkor követjük, ha szellemi adományát, azaz értel - 
münket használva szeretjük. Isten és teremtményei (az embert beleértve) 
között semmi sem közös. Ezért abszurd Istennek bármit attribuálni, azaz 
bármilyen általunk ismert tulajdonságot Istennek tulajdonítani, Istenhez 
rendelni. (Ezt a tézist, mint majd látjátok, Aguinói Tamás, egy új érv be- 
vetésével, vitatja.) Mondjuk, Isten bölcs, de Ábrahám is bölcs és Arisz- 
totelész is bölcs. Isten tehát csak mindenkinél bölcsebb? Az ember sokat 
tud, a tudós többet tud, Isten mindent tud. Ez a kanál létezik, Te is létezel, 
Isten a legmagasabb rendű Létező. Isten olyan lenne, mint a kozmosz, 
vagy mint az ember, csak végtelenül több és nagyobb szinten? Fel kell 
adni Isten antropomorf meghatározásait. Istenhez csak negatíve rendel- 
hetek tulajdonságot. Mondhatom, hogy Isten nincsen sem térben sem 
időben. Mondhatom, hogy az Isten nem nemlétező. Az Abszolút külön- 
bözőt ugyanazzal a szóval írjuk le, mint a létezőt, mert emberi a nyelvünk 
és a szótárunk. Tehát abszolút a különbség Isten Léte és a világban való 

dolgok létezése, a Lét és a létezés között. (Heidegger ezt ontológiai kü- 
lönbségnek nevezi, én, ebben az esetben, transzcendens különbségnek 
titulálnám). Isten egyszerű (azaz nem összetett, mert minden összetett 
belső konfliktusokkal terhes, azaz mulandó). Isten jelensége és lényege 
azonos. Azaz, ahogy van, nem különböztethető meg attól, hogy van (, Va- 
gyok, aki vagyok" — mondotta isten Mózesnek, mikor az a nevét kérdezte.) 

Isten tehát rejtőzködik, de nem teljesen. Lényegéről fogalmunk sem 
lehet, de valamit mégis tudunk róla. Ahogy említettem, művein keresztül 
ismerjük. Ha azt mondom, hogy Isten bölcs, akkor ezzel azt fejezem ki, hogy 
művei bölcsek, ha azt mondom, Isten jó, ezen azt értem, hogy művei jók. 
Ő maga mondta a Teremtés minden napján, hogy , ez jó". Igaz, Isten nem 
beszél emberi nyelven, de szellemi kisugárzása igen. Így mi is tudjuk, hogy 
a világ jó. A próféták nyelve költői nyelv, ők részesülnek a szellemben s ha- 
sonlatok (metaforák) segítségével kimondanak valami kimondhatatlant. 

Istenről semmi mást nem tudhatunk, mint a nevét. De atetragramma- 
ton nemcsak kiejthetetlen, de érthetetlen is. , Rád nézve a hallgatás a leg- 
nagyobb dicséret." Az , Elohim" az angyalok neve, ezek emanációk. (Mint 
minden középkori filozófusnak, Maimonidésznek is van angyaltana, de 
ezt mellőzöm.) 

A Teremtés műve mindenekelőtt a szublunáris világ, az a világ, melyet 
Arisztotelész különböző művei írnak le a legigazabbul. Elsősorban Arisz- 
totelész Fizikája. A filozófia vitakérdése nem a világ leírása, hanem annak 
keletkezése. Maimonidész mentegeti is Arisztotelész tételét, mely szerint 
a kozmosz öröktől való, méghozzá arra hivatkozva, hogy a világ öröktől 
fogva való létezése a Topikában pusztán egy hipotézis. Ugyanakkor Mai- 
monidész nem ért egyet az arab teológusokkal (mutakallimun) sem, akik 
meggyőződésük szerint százszázalékosan bebizonyították a világ semmi- 
ből való teremtést, s ezzel el is intézték az ügyet. 

Maimonidész szerint ugyanis, mint már említettem, a világ öröktől 
fogva való létezése ugyanolyan logikusan bebizonyítható, mint a világte- 
remtettsége. Ehhez két dolgot fűz hozzá. Választanunk kell a két koncepció 
(Arisztotelész és a Szentírás) között. Maimonidész az első, de nem az 
utolsó, aki ezt az ellentmondást komolyan veszi. A 17. században Pascal 
fogadást javasol, s matematikailag bizonyítja, miért racionálisabb Istenre 
fogadni. Kant antinómiáról beszél, mely azonban feloldható, ha belátjuk, 

hogy az egyik gondolatmenet az empirikus, a másik transzcendentális 
síkon érvel. Maimonidész két választ is ad arra a kérdésre, hogy miért a 
teremtés gondolatát fogadja el. Az egyikkel már találkoztunk: atyáinak 
hagyománya nyomja le a mérleg serpenyőjét a semmiből való teremtés 
elfogadása felé. A másik válasz, mondhatnám, racionálissá teszi az előb - 
bit. Egyet feltétlenül be tud bizonyítani, mondja Maimonidész, azt 
ugyanis, hogy a semmiből való teremtés nem lehetetlen. 

Itt következik az Aguinói Tamás idézte történet. Egy kisfiú csecsemő ko- 
rától egy olyan szigeten nevelkedik, ahol csak felnőtt férfiemberek élnek. 
Egyszer megkérdezi az egyik bácsit, hogyan jött a világra. A bácsi igazsággal 
válaszol. , Egy asszony hasában voltál g hónapig, onnan estél ki egy lyukon." 
, Mit ettem, mit ittam az asszony hasában, akármi is az?" , Semmit." , Hogyan 
lélegeztem?" , Nem lélegeztél". , Hogyan futkároztam?" , Nem futkároztál." 
, De kedves bácsi", mondja a fiúcska, , ne traktáljon, kérem, ilyen buta me- 
sékkel. Nem kilenc hónapig, de tíz percig sem bírja ki az emberlélegzés nél- 
kül, s egy hétnél tovább víz nélkül sem. Találjon ki valami hihetőbbet." (Hogy 
sok minden, ami tapasztalatunkkal ellenkezik, létezik, létezhet, azt tudjuk. 
Végül Maimonidész még egy érvvel próbálkozik annak igazolására, hogy 
a világ teremtése lehetséges, hogy ugyanis egy létező befejezett állapotáról 
nem lehet bizonyossággal az előtte lévő állapotra következtetni.) 

Az , isteni trónszekér" ( Ezékiel látomása) a transzcendencia birodalma. 
A , trónszekér" metafora: a kinyilatkoztatás metaforája. Itt nem a szub- 
lunáris (arisztotelészi) kozmosszal találkozunk. Az isteni Gondviselés, 
a szabad akarat kérdése nem a görög bölcs gondolatvilágába tartozik. 

Maimonidész szkeptikus a világ teleologikus értelmezésével szemben, 
s ebben, ha egészen más motívumtól sarkallva is, Ágostonnal osztozik. 
A világnak, mint olyannak, Maimonidész szerint nincs célja, pontosab- 
ban szólva, a világ célja maga az élet. S mi a helyzet az isteni Gondvise- 
léssel? A speciális (minden egyedre vonatkozó) Gondviselés csak az em- 
berre vonatkozik, azaz egyedül az emberi egyed áll a Gondviselés oltalma 
alatt. A természet minden más fajtája esetében csak általános gondvise- 
lésről beszélhetünk. Például nem minden egyes bagolynak viseli Isten 
a gondját, hanem a baglyoknak, mint fajnak. 

Azonban az emberre vonatkozó speciális Gondviselést sem szabad fél- 
reérteni. Az, hogy Isten tudja, mit fog egy ember tenni, nem jelenti azt, 

hogy az ember nem akaratlagosan, szabad akaratára hagyatkozva teszi, 
amit tesz. (Láttátok, hogy ezt így gondolta a fiatal Ágoston is.) Hiszen az, 
hogy Isten nem determinálja az ember választását és tettét, még nem je- 
lenti azt, hogy Isten tudása a posteriori (utólagos) lenne, hasonlóan a mi- 
enkhez. (Leibniz ezt a gondolatot majd azzal toldja meg, hogy mivel Isten 
nincs időben, számára a jelen, a múlt és a jövő nem különbözik, így a pri - 
ori és a posteriori sem különbözik.) 

Ez a gondolatmenet azonban a Biblia-értelmezőnek feladja a leckét. 
Mit jelent az, hogy Isten próbára tette Ábrahámot vagy Jóbot, ha amúgy 
is tudta, hogyan fognak cselekedni? A válasz fontos. Nem Isten akarta 
megismerni azt az embert, akit amúgy is ismert, mondja Maimonidész, 
hanem azt akarta, hogy az a bizonyos ember (Ábrahám, illetve Jób) is- 
merje meg önmagát. Nem Isten ismerete, hanem a kiválasztott ember 
önismerete volt általa próbának alávetve. 

A próféták, mint már említettem, Maimonidész szerint, részesülnek 
az isteni szellemben. Nemkülönben a bölcsek is részesülnek benne. Mi 
teszi akkor a különbséget a bölcs és a próféta között? A fantázia, a képze- 
lőerő. A gyakorlati ember számára a képzelőerő veszélyes képesség. 
Ugyanis (s itt Maimonidész Arisztotelészt követi) a mindennapi élet vá- 
lasztási, döntési helyzeteiben (nemcsak az erkölcsi döntések esetében, 
bár ott különösen) a fronézis, a gyakorlati okosság képessége a legjobb ta- 
nácsadó. A képzelőerő a fronézis ellenfele, már csak azért is, mert a fé- 
lelem vagy a remény érzéseire épít, illetve azokat mozgósítja, s így az em- 
bert okos, reális döntések meghozatalára képtelenné teszi. 

Ahogy Arisztotelész a poétikában, úgy Maimonidész a prófécia esetében, 
ugyanezt a képességet nemcsak gyümölcsözőnek, hanem a képesség lénye- 
géhez tartozónak tekinti. Maimonidész szerint a bölcsnek sincs különösen 
erős képzelőereje, s nincs is rá szüksége, hiszen a gondolkodó erő hordozója 
(megint csak Arisztotelész!) a núsz, azaz az intellektus mint , emanáció". 
A prótétákban azonban ez a két nagy képesség egyaránt fellelhető: bölcses- 
ség képzelőerővel párosulva. A prófécia így nem természetfeletti jelenség 
semmiképpen nem nevezhető csodának. Mózes alakja kivételt képez, mert 
mint Maimonidész többször megjegyzi: , itt titok lappang". (Maimonidész 
ugyanis azon filozófusok közé tartozik, akik ugyan nem állítják, hogy sem- 
mit sem tudnak, de azt igen, hogy sok mindent nem értenek.) 

Miután a prófétákat költői képzelőerővel megáldott bölcseknek, 
a megszállottságot ehhez az adottsághoz magától értetődően hozzátar- 
tozónak tartja. (Ugye, emlékeztek, hogy Platón a szerelmi megszállottság 
mellett misztikus megszállottságról is beszél az Államban)? Az, hogy 
ugyanezek a próféták (Maimonidész szerint) a Szentírásban szereplő 
legnagyobb politikusok, illetve államférfiak voltak, cseppet sem mond 
ellent ennek a feltételezésnek. Hiszen a nagy államférfinak is képzelő - 
erőre van szüksége. Így Maimonidész következetes, mikor Dávid és Sala- 
mon királyt, továbbá az összes bibliai könyvek szerzőit, is a próféták 
közé sorolja. 

Visszatérnék még egyszer a paradicsomkertbe. Mint már említettem, 
Isten az embert saját képmására teremtette, azaz szellemi lénynek, olyan 
lénynek, aki igaz és téves között különbséget tud tenni. Ha nem lett volna 
efféle képessége, Ádám nem tudott volna logikusan beszélni, nem tudta 
volna megnevezni az állatokat, s nem tudta volna (Évával együtt) megér- 
teni, hogy mi a különbség az élet fája és a tudás fája között, s hogy mi a 
különbség engedelmesség és engedetlenség között. Mikor Ádám és Éva 
megszegték a parancsot, szabadon cselekedtek, mert pontosan tudták, 
hogy mit tesznek. Ezért Isten az igaz és a téves megkülönböztetésének 
képességét leértékeli a jó és a rossz megkülönböztetésének a képességére. 
Ettől kezdve az első emberpár nem volt tejesen racionális, minthogy a 
mindenkori társadalmi szokásoknak és ítéleteknek lett alávetve. Magya- 
rul: általános emberből történelmi emberré vált. Intellektusunk környe - 
zetfüggővé gyengülése következtében van szükségünk mind az erényekre, 
mind a parancsolatokra. 

Köztudomású, hogy az etika két teljesen különböző felfogása dominálja 
az európai kultúrát. Az egyik (a görög) a morál letéteményesét minde- 
nekelőtt a karakterben látja, míg a zsidó-keresztény hagyomány a törvé - 
nyekben, normákban, parancsolatokban. Maimonidészben az a sajátos, 
ahogy az arisztotelészi erényetikát, illetve karakteretikát összeköti a bib- 
liai normatív etikával. Egyrészt a törvényeket be kell tartani (normatív 
etika), másrészt a törvények célja nem más, mint karakterünk tökélete- 
sítése (erényetika). 

A következőképpen osztályozza a törvényeket (normákat) : vannak, me- 
lyek hitünket tökéletesítik, vannak, melyek igazságérzetünk kifejlesztését 

szorgalmazzák, s végül vannak olyanok, melyek fő célja egyenesen jelle- 
münk tökéletesítése. A Tízparancsolat elemzésekor (melyre többször 
sort kerít) mindig szigorúan szétválasztja az első két parancsolatot, azaz 
a voltaképpeni kinyilatkoztatást, az epifániát, az ezt követő erkölcsi nor- 
máktól. Az első két parancsolat Izraelnek szól, a többi jogi és erkölcsi jel- 
legű, így minden racionális embernek. Mózes a nagy törvényadó, aki 
Isten útmutatásait parancsolatok formájában fordította le az emberek 
nyelvére. (Hogy Mózes mindenekelőtt törvényadó, már akkoriban is ha- 
gyományos értelmezésnek számított. Egyaránt vallotta Philón és Josephus 
Flavius, akik közül Maimonidész csak az előbbit ismerhette. A reneszánsz 
idején majd Machiavelli ismétli ugyanezt.) 

Isten minden erkölcsi, jogi parancsolata az emberek, népek tökélete- 
sítését szolgálja. Ezek közül vannak olyanok, melyek racionalitása azonnal 
belátható, ugyanis, hogy miért nem szabad gyilkolni vagy lopni, vagy 
miért helyes szüleinket tisztelni. Ilyen racionális parancs a szombat meg- 
szentelése is, mivel könnyen belátható, hogy a kontempláció és a pihenés 
kettős szükséglet: a léleké és a testé egyaránt. 

Maimonidész ugyanakkor nem teszi könnyűvé a dolgát azzal, hogy a 
Tízparancsolatra szorítkozzék. Ő az egyes törvényeket, jogi és erkölcsi 
jellegűeket egyaránt, szemügyre veszi. Ezek közül is vannak olyanok, me- 
lyek nem szorulnak magyarázatra, mint hogy szeressük felebarátainkat. 
A többieket három csoportra osztja. Az egyik csoporthoz azok a törvények 
tartoznak, melyek az emberek hitét erősítik meg. A második csoporthoz 
azok, melyek az igazságérzet megerősítését szolgálják. A harmadik cso- 
portba azok tartoznak, melyek szemmel láthatóan hasznosak. Azonban 
vannak olyan törvények is, melyek azt a célt szolgálják, hogy Izrael népét 
a többi néptől megkülönböztessék. A körülmetélésre vonatkozó paran- 
csolatnak több a funkciója: egyrészt egészséges, megkülönböztető, to- 
vábbá a szexuális vágyat csökkentve még jellemfejlesztő is. Vannak persze 
olyan törvények is, melynek sem hasznát, sem jelentőségét nem tudjuk 
belátni, ilyen például a húsos és tejes ételek együttes fogyasztást tiltó ren- 
delkezés. Persze jó, ha akadnak diétát előíró törvények, mivel ezek is hoz- 
zájárulnak a jellem tökéletesítéséhez. Ugyanakkor ebben a törvényben 
sincs semmi megalázó. Egyetlen törvény sem követeli meg az önsanyar- 
gatást, sem a nemi önmegtartóztatást, s ennyiben ezek a szabályok is el- 

találják a , közepet". Tehát: sem dőzsölés, sem önsanyargatás, sem kicsa- 
pongás, de aszkézis sem. 

Így találkozik a , középelmélet" és a fronézis a törvénnyel, s ez nem is 
csoda, mivel mindhárom racionális, s így, együtt a jellem, a személyiség 
tökéletesítését szolgálja. A Tóra életforma. Az embert mindenkor saját 
, fénye", világossága (szelleme) vezeti, ezt a vezetést könnyíti meg a Tóra, 
mint életforma. Néha úgy is kifejezi magát, hogy a törvények az emberi 
lélek orvosai. Megelőzhetik a bajt, de gyógyíthatják is. 

Miután a középkori filozófia egyik alapkérdése, röviden szólnék a go- 
noszról is. Azt már tudjuk, hogy Maimonidész nem ismeri az eredendő 
bűnt, még kevésbé az örökletes bűn fogalmát, hogy számára a világ célja 
az élet. Azemberek nem születnek sem bűnösnek, sem erényesnek, mo- 
rális fogalmaikat környezetükben sajátítják el. Ezért is olyan fontos az 
erényes jellemet alakító törvények létezése. 

Azt, hogy a gonosz itt lebzsel a világunkban, még egy olyan nagy raci- 
onalista és derűs lélek, mint Maimonidész, sem tagadhatja. Próbálkozik 
a plótinoszi megoldással: a gonosz nem más, mint hiány, a jó hiánya, nem 
beszéltünk róla a , causa efficiens", csak a , causa deficiens" (az ok hiánya) 
értelmében. Mégis, hogy kerül a gonosz a világba? 

Kétféle rossz (gonosz) létezik. Az egyik a természeti gonosz, rossz, 
mint a betegség, a testi szenvedés, a halál. A másik a morális gonosz, to- 
vábbá a lelki fájdalom, amit egy embernek a másik ember okoz. 

Maimonidészt természetesen meg sem érinti a manicheizmus szele, 
eszébe sem jut, hogy Isten lehetne a rossz szerzője. De valami hasonló 
mégis eszébe jut. Amikor az ember a halált , gonosznak" tartja, elfelejti, 
hogy mások éltek előtte, s mások utána fognak élni, s hogy Isten a világot 
nem személyesen nekik teremtette. Amikor az ember megátkozza a gyil- 
kos farkast vagy a tolvaj rókát, vagy (ha ma élne) a bacilust, arra azt vála- 
szolja, hogy Istennek minden élőlény kedves, hogy a növényekre és ál- 
latfajokra is gondot visel, nemcsak az emberi fajra. Hogy nem egyedül 
őértük hozta létre a világot, hanem minden élő teremtmény kedvéért. 

A morális gonoszt Maimonidész is a szabad akaratnak tulajdonítja. Az 
embernek lehetősége van jó és rossz között választani. Azonban, mint 
már tudjátok, ez is egy feltételes állítás. Mivel senki sem születik gonosz 
akarattal, nem egyedül ő maga, de környezete is azzá teszi, aki. Ahhoz, 

hogy egy ember mindig képes legyen különbséget tenni jó és rossz között, 
racionális törvényekre, normákra, előírásokra van szüksége, mivel ezek 
nélkül akkor is a rosszat választhatja, ha akarata nem romlott, csak , fél - 
revezetett", 

Persze, létezik határ. Ezen a határon túl él az abszolút Gonosz, akinek 
létezésében, bevallhatom, Maimonidész nem igazán hitt. Nem is értette 
azokat, akik panaszkodnak erre az Örökkévaló teremtette, végső soron 
gyönyörű világra, s nem adnak hálát minden nap azért az áldásért, hogy 
ez a világ létezik s hogy ők megszülettek. 


KÖV 





I 63 


NEGYEDIK ELŐADÁS 


A középkori keresztény 


filozófia első , nagyjai : Anzelm, 
Abélard, Joachim da Fiore 


EGYHÁZSZAKADÁS, KERESZTES HÁBORÚK, 
INVESZTITÚRAHARC, ÚJ RENDEK, VÁROSOK, EGYETEMEK, 
ERETNEKÜLDÖZÉS A 11-12. SZÁZADBAN. 


KEDVES HALLGATÓIM! 


Ezúttal olyasmivel indítanék, amit talán már korábban kellett volna nek- 
tek elmondanom. 

Arról már volt szó, hogy miután Platón és Arisztotelész bevezették az 
úgynevezett filozófiai kategóriákat, azaz főszereplőket, ezek a továbbiakban 
is főszereplők maradnak, legalábbis a legújabb korig, amikor a hagyomá- 
nyos műfaj, a metafizika, kérdésessé válik. Arról is volt szó, hogy a fősze- 
replők többnyire más és más ruhát öltenek, azaz más és más darabokban 
lépnek fel. A darabok stílusa koronként változik, s miután a stílus is a 
nyelvhez tartozik, a filozófia nyelve is átalakul, koronként módosul. Mindig 
más és új kérdések jelennek meg a hasonló szereplőket felvonultató mű- 
vekben, s egy bizonyos korban a szerepek is hasonlóak lesznek. 

Már Ágostontól kezdve beléptünk ebbe az új korszakba s ezzel, ha sza- 
bad így kifejeznem magamat, egy más filozófiai kultúrába. Olyan kérdések 
kerülnek központba, amelyek eddig marginális szerepet játszottak (a 
világ teremtett-e vagy öröktől fogva létezik?) s egyes szereplők úgy átala- 

kulnak, hogy már nem is tudjuk őket felismerni (a , moirá"-ból Gondvi- 
selés lesz, a , sors bona" -ból Kegyelem vagy Üdvösségstb.), s a halhatatlan 
lélek tana elválik a lélekvándorlás tanától, hogy az örök üdvösség remé- 
nyéhez kapcsolódjék. Fontos kérdéscsoportok viszont háttérbe szorulnak, 
mint az , ideális állam", az államformák, az ökonómia, ahogy többnyire, 
bár nem mindenkinél, az érosz is. A hagyományos filozófiai erénytábla 
megmarad — kivéve a barátság kitüntetett szerepét —, de három új erény 
csatlakozik hozzájuk, az úgynevezett teológiai erények: hit, remény és 
szeretet. Lényegesen bővül a hivatkozási szöveg. A korábbi filozófusok 
szövegei mellett a Szentírás szövege lesz az , interpretandum ", azaz az ér- 
telmezés kiindulópontja és hivatkozási pontja. Csak megismételhetem, 
hogy mindez nem azt jelenti, hogy a filozófia a teológia szolgálólánya 
lenne, legfeljebb azt, hogy az eddig nem létező, most éppen csak kialakuló 
teológia többek között filozófiai kérdéseket is tesz fel. Ugyanakkor más 
intézmények és más szereplők lesznek a filozófia , hordozói . Kolostorok, 
szerzetesek, illetve egyetemek és tanárok. S e kettő gyakran össze is olvad. 

A filozófia , nyelve" további módosulásának érzékeltetésére mégebben 
a szemeszterben sor fog kerülni, a reneszánsz filozófia bemutatásakor, 
de ettől még elválaszt egynéhány évszázad. Hiszen még mindig csak a 11. 
és 12. században vagyunk. 

Mivel még nincsenek nemzetek, nem beszélhetünk nemzeti filozófiá- 
ról. Minden filozófus ugyanabban a diskurzusban veszt részt, s majdnem 
mindenki latinul (középkori latinsággal) ír. Lassan kialakulnak az iskolák, 
bár az egyes filozófusoknak mindig megmarad saját egyéniségük. Azt, 
hogy valaki az egyik vagy másik, lassan már megkülönböztethető, isko- 
lához vagy irányzathoz tartozik, nem dönti el az a hely, ahol született, in- 
kább az a mester, akitől tanult, vagy az a hely, ahol működött és meghalt. 
Hogy azonnal Anzelmmel kezdjem, ő Észak-Itáliában született, Frank- 
földön tanult és lépett be a bencés rendbe, végül mint Canterbury érseke 
halt meg. Nos, olasz, francia vagy angol? Aguinói Tamás Dél-Itáliában 
született, Kölnben tanult, Párizsban, majd számos itáliai városban taní- 
tott. Vagy, hogy egy nagyot , ugorjak": Cusanus német földön született, 
latinul írt és Rómában (a Vincoli-templom püspökeként) működött és 
halt meg. Ha rám hallgattok (ami nem kötelező), az első angol filozófus 
Francis Bacon, az első francia Descartes és az első német Leibniz. Itáli- 

ában ezt még nehezebb kibogozni, mivel a lombard városok vagy éppen 
Toszkána történelme másként alakult, s így másként alakultak filozófusaik 
művei is. Azért már nyugodtan mondhatjátok, hogy az ékes toszkán nyel - 
ven író klasszikus reneszánsz politikai filozófus, Machiavelli, olasz. 

A címben felsoroltam nektek a 10. és 11. század néhány történelmi for- 
dulópontját, olyan eseményeket, amelyek utólagosan fordulópontokként 
jelennek mega történetírásban, de közülük is csak olyanokat, melyeknek 
közvetlen vagy közvetetett hatása volt a középkori filozófia kezdeteinek 
alakulására. Ha ez felkelti érdeklődéseteket, forduljatok a középkori tör- 
ténelmet elbeszélő több ezer könyv egyikéhez. 

Az egyházszakadás formálisan a körül a kérdés körül forgott, hogy a Szent- 
lékek vajon csak az Atyából vagy az Atyából és a Fiúból egyaránt áramlott ki? 
Európa és az európai filozófia szempontjából nézve azonban más volt a je- 
lentősége. A keleti kereszténységben a világi és egyházi hatalom egy hatalmi 
központban egyesült (cezaropapizmus) , míg a nyugati kereszténységben két 
hatalmi centrum alakult: Róma püspöke egyrészt, másrészt a császár. 

Azaz, a nyugati kereszténység a hatalom megosztásán alapult. S ha a 
hatalom meg van osztva, a gondolkodás mindig nagyobb szabadságot 
élvez, hiszen az egyik hatalom elől többnyire a másik hatalom védőszár- 
nyai alá menekülhet. 

Mint ez már lenni szokott, folyamatos harc dúlt a két hatalmi centrum 
között. Ezek közül az első s egyben a leghíresebb az úgynevezett inveszti - 
túraharc. Nem kisebb kérdésről volt szó, mint arról, hogy kinek van joga 
a kinevezni egyházi méltóságokat, elsősorban a püspököket? A császárnak 
vagy Róma püspökének? Mindenki hallott az úgynevezett , Canossa-já- 
rásról", arról, ahogy a császár megalázkodott Róma győztes püspöke előtt. 
Persze, egyetlen győzelem sem végleges, ez sem volt az, továbbá, mind a 
pápai, mind a világi hatalmak is több átalakuláson mentek keresztül, de 
a , kettős hatalom" gondolata és gyakorlata évszázadokon keresztül ural - 
kodott a nyugati szellemiségben. S ez jót tett a filozófiának. 

A kor nem volt békés (egyik kor sem az). Előbb jöttek a keresztes há- 
borúk, melyek végső soron kudarccal végződtek. Hoztak azonban valamit 
a filozófia konyhájára. Jeruzsálem elfoglalása s egy ideig tartó megszállása 
önmagában nem sok filozófiai nyereséggel járt, de a keresztesek Bizánc- 
ban való (meglehetősen erőszakos) tartózkodása ennél többet: számos 

Arisztotelész- , Platón- és platonista írást, melyeket eddig , Nyugaton" 
nem ismertek. 

Míg a zsidók évszázadokig békében éltek, a keresztesek egymás után 
rendezték a pogromokat, majd megkülönböztető jelek hordására köte- 
lezték őket. Míg a kereszténység különböző változatai évszázadokon ke- 
resztül mindig találtak helyet, ahol megbújhattak, a 12—13. század az eret- 
neküldözés és az eretnekség könyörtelen eltiprásának századai voltak: 
egymás után üldözték, gyilkolták, égették el máglyán a katharokat, val- 
denseket és albigenseket. 

Ugyanekkor számos új szerzetesrend alakult, s közülük jó néhány fel- 
karolt egy-egy filozófiai irányzatot, illetve otthont adott egy-egy filozó- 
fusnak (s néha eretnekeknek) is. Az új kolostorok közül egyesek kulturális 
központtá váltak. Kialakult egyfajta városi kultúra is, mesteremberekkel, 
kereskedőkkel, s ezek közül is egynéhány kulturális központtá vált. Köztük 
a lombard városok és Párizs. A 11—12. században létrejöttek az egyetemek. 
Ezek kezdetben nem intézmények voltak, nem volt megszabott tantervük 
vagy tanrendjük, hanem egyszerűen tanárok és diákok gyülekezeteinek 
kell elképzelnünk őket. Később, a 13. században, formális intézményekké 
alakultak, kinevezett tanárokkal, tantervvel, vizsgakötelezettséggel. 

Most már nemcsak kolostorokban tudnak tudásra éhes fiatalok szel- 
lemi táplálékhoz jutni, hanem ezt kínálják az egyetemek is. A professzor 
eleinte azt tanít, amit akar, s amilyen formában, ahogy kedve tartja. Csak 
az eretnekek tanítása tiltott ( Párizsban a 12. században még Arisztotelész 
és Averroés is az) , de a tanár a tilalom mellé léphet. Tanítanak gramma- 
tikát, dialektikát, logikát (filozófiát), retorikát, poétikát, aritmetikát, 
zenét, asztronómiát, teológiát, de még orvoslást és jogi ( Párizsban és Bo- 
lognában római jogot) ismereteket is. Kialakul az ismert középkori diá- 
kélet, italozással, randalírozással, sztrájkkal, sok mindennel, ami a , sza- 
badság" kifejezésének is tekinthető. Nemes - és polgárifjak kitombolják 
magukat, mielőtt igába hajtanák fejüket. Azonban akad olyan ifjú is kö- 
zöttük, aki beleszeret a gondolkodásba, sosem hagyja abba. Ezekben az 
előadásokban csak róluk beszélek. 

Még egy, ígérem, utolsó, előzetes megjegyzés. Mikor tiltakoztam a köz- 
ismert szólásmondás ellen, mely szerint a középkorban a filozófia a teo- 
lógia szolgálólánya lett volna, ezzel nem akartam egyenlőségjelet tenni 

a filozófia és a teológia között. Egy filozófiatörténeti kurzusban, mint 
amilyen ez, nem lehet a teológia kérdéseiben elmerülni. Én bizonyosan 
nem vállalkozom erre, mivel a teológia maga is egy tudományág s én 
ebben a tudományágban, középkori kifejezéssel, , idióta" vagyok. Így csak 
azokról a kérdésekről fogok szólni, melyek a filozófiai hagyományban 
nem lekicsinylendő szerepet játszottak előbb is, később is. Ezek közé tar- 
toznak az istenbizonyítékok, a szubsztancia és az attribútumok kérdése, 
a test és a lélek viszonya, a Gondviselés, a Kegyelem, s ezekhez kapcso- 
lódva túlvilági élet lehetősége. Továbbá az idő és a tér, az örökkévalóság. 
Továbbá az etika, a jog, a törvények problémái, a hit és az ész (argumen- 
táció) viszonya. Nem tartozik ide az angyaltan (sem a démonok elemzése), 
sem a Szentírás (mind a héber, mind a keresztény Biblia) passzusainak 
allegorikus értelmezése, sem az üdvözülés tana, tehát semmi, ami kizá - 
rólag a teológiához kapcsolódik. Kezdjük tehát! 


Canterburyi Anzelm és az első , istenbizonyíték . 

Anzelm esetében szerencsétek van. Minden jelentős műve — Monologion , 
Proslogion , Cur Deus Homo (Miért lett Isten emberré?) — megjelent magyarul, 
szakszerű magyarázatokkal ellátva. Ajánlom, hogy olvassátok el, ha van 
időtök és kedvetek hozzá a Proslogion címűt. 

Azért ajánlom elsősorban ezt, mert valamiben igazat adok a Gadamer- 
féle hermeneutikának: ha egy művet olvasunk, akaratlanul is hatásával 
együtt olvassuk. Manapság újraolvassák a Proslogion szövegét, s kifejtik, 
gyakran nagyon meggyőzően, hogy az utódok teljesen rosszul olvasták, 
mindenben félreértették. Minden szöveg értelme az értelmezéstől függ, 
azaz minden szöveget különféle módon lehet értelmezni. Magam részéről 
a félreértelmezéseket tekintem értelmezéseknek, már csak azért is, mert 
minden értelmezés félreértelmezés. Találkoztatok már egy tökéletes, 
végső, meghaladhatatlan, megkérdőjelezhetetlen autentikus Hamlet-ér- 
telmezéssel? Mert én ugyan nem. Hasonlóképpen áll a dolog a filozófiai 
szövegek értelmezésével. Azt ajánlom, hogy miután elolvastátok (persze, 
nem előtte), saját értelmezésetekkel álljatok elő. 

Ha az enyémre vagytok kíváncsiak, rögtön meghalljátok. Előre eláru- 
lom azonban az általam követett értelmezési vezérfonalat. Jóval később, 
a 18. század végén, Inmanuel Kant írni fog egy könyvet a következő cím- 

mel: A vallás a puszta ész határain belül. Nos, én úgy fogom előadni nektek 
Anzelm filozófiáját, mint a kanti kérdésfeltevés megfordítását. Ez úgy 
hangzana, mint: A puszta ész a vallás (a hit) határain belül. Nem tekintem 
feleslegesnek megemlíteni, hogy Anzelm ifjúkorában többek között Be- 
renger, a jól ismert korai racionalista, előadásait is hallgatta. 

A bevezetőben felsorolt történelmi események közül több is különösen 
nagy szerepet játszott a Normandiában bencés apátként tevékenykedő, fi- 
lozófiai műveket negyvenéves kora óta írogató, Anzelm élete utolsó harma - 
dában. Ekkor került ugyanis Angliába. A legfontosabb történelmi esemény 
az invesztitúraharc volt, mely nem csak a császár és a pápa között folyt, 
hanem mindenütt a világi és az egyházi hatalom képviselői között, s így 
a nemrég a normannok ( Hódító Vilmos) megszállta Angliában is, ahol előbb 
Anzelm mestere, majd pedig ő maga töltötte be az első számú katolikus főúr, 
a canterburyi érsek pozícióját. Amikor a király győzött, száműzetésbe 
ment, amikor az egyház hatalma növekedett, visszatért érseki székhelyére. 
Továbbá: az ő életében (1095-ben) kezdődtek a keresztes háborúk. To- 
vábbá: maga hivatkozik az egyházszakadásra, amikor a Miért lett Isten em- 
berré? című dialógusában megjegyzi, reméli, hogy a , görögök" is jobb be- 
látásra fognak majd jutni a Szentlélek elméletének vonatkozásában. 

Még két előzetes megjegyzés. Anzelm igen eredeti gondolkodó volt, 
de ezt vagy nem is tudta, vagy nem verte nagy dobra. Ebben az időben az 
új gyanús volt, s a régi volt patinás, szent, tekintély, igaz. Így Anzelm gya- 
korta hangsúlyozza, hogy mindent Ágostonból merített. Mivel beszéltünk 
már Ágoston számos művéről, azonnal látni fogjátok, mennyi érdekes 
gondolat jelenik meg Anzelm munkáiban, melyeknek még nyoma sem 
volt Ágostonnál. Azonban ez fordítva is igaz. Emlékeztek, hogy milyen 
központi szerepet játszott Ágostonnál a szabad akarat kérdése, s hogy 
végül arra a következtetésre jut, hogy nincs szabad akarat. Anzelm ír egy 
,könyvecskét" a szabad akaratról is, s egy másik könyvecskét, melyben 
összeegyezteti a szabad választást a Gondviseléssel és az isteni előrelá- 
tással (Isten előrelátásának, előre elrendelésének és kegyelmének harmóniája 
a szabad választással címmel). Szintúgy emlékeztek, gondolom, hogy a 
bűn, az eredendő bűn, az örökletes bűn elemzésében Ágostonnál köz- 
ponti szerepet játszik a szexualitás. Nos, Anzelm mindkettőt másként ér- 
telmezi. Erre majd röviden vissza is fogok térni. 

Anzelm azokhoz a filozófusokhoz tartozik, akiket , derűseknek" ne- 
vezhetnénk. Életszerető, megértő. Sokat ír a szeretetről és a boldogságról, 
a bűnök megbocsátásáról, de majdnem semmit az örök kárhozatról, 
s igen sokat a megváltásról. 

A Monologion, azaz egy önmagammal folytatott dialógus (monológ), 
olyan mű, melynek utózengése talán kevésbé zajos, mint a Proslogioné (a 
Másikhoz forduló beszédé), de nem kevésbé tartós. Még Leibniznél is ta- 
lálkozunk utórezgésével a Monadológiában. Hogy képletesen fejezzem ki 
magamat: Anzelm ebben a műben felállít nekünk egy létrát, melyen elő - 
ször felkapaszkodunk a Legfőbb Lényhez, majd az utolsó fokról lefelé te- 
kintünk (a teremtményekre), s végül az elmélkedés eredményét (a Leg- 
főbb Lényt mint Szentháromságot) analizáljuk. Az érvelés kezdettől végig 
logikai, azaz a lépések követik ahagyományos logika szabályait, míg a fel - 
használt fogalmak (karakterek) részben a köznyelvből, részben a meta- 
fizikából származnak. 

Sokan mutatták ki érvelésében a logikai hibákat. Csakhogy ennek az 
égvilágon semmi jelentősége sincsen. Szerintem minden filozófiai ér- 
velésben fel lehet lelni egy vagy több logikai hibát. Aminek jelentősége 
van, az a szerző meggyőződése, amiről minket is meg akar győzni, hogy 
az, amit a hit feltételez, az Ész segítségével, tehát racionálisan, maradék- 
talanul bebizonyítható. Azaz pontosan ugyanazt teszi, mint minden filo- 
zófus, aki felkapaszkodik, szokás szerint, azon a bizonyos létrán és nem 
hajítja utána el. Mielőtt művébe belefog, minden filozófus ismeri azt az 
igazságot, melyhez érvelése végén el fog jutni, tehát amit be fog bizonytani. 
A különbség csak annyi, hogy ez az igazság egy antik, illetve modern filo- 
zófus esetében saját intuíciójának eredménye, míg egy középkori filozófus 
esetében az általánosan elfogadott hitben gyökeredzik. Mielőtt bebizo- 
nyítom, hogy , cogito ergo sum", mint Descartes, vagy hogy , az egész az 
igazság , mint Hegel, már a kezdettől fogva tudom, hová fogok eljutni ér- 
velésem során, mint ahogy tudom, hogy Anzelm érvelésének során a 
Szentháromság igazságához fogok végül eljutni. Nemcsak arról a feltevés - 
ről van szó, hogy az Ész odavezet, ahová a hit, hanem arról, hogy oda kell 
szükségképpen vezetnie, minthogy az Ész isteni eredetű, Isten képmása. 

Még egy előzetes megjegyzés. Mind a Monologionban, mind a Proslogi- 
onban Isten létének bizonyításáról van szó. Ilyesmi korábban nem léte- 

zett. Sem a zsidó, sem a keresztény Bibliában nem bizonyították Isten 
létezését, sem a próféták, sem Jézus, sem Mohamed. Isten létezése a zsidó 
és a keresztény (és a muszlim) számára evidencia volt, ami evidens, az 
nem szorul bizonyításra. Ahogyan nem kell bebizonyítani, hogy emberek 
vagy fák léteznek, úgy nem kell bebizonyítani Isten létezését. Istent sze- 
retjük. Hozzá fordulunk bajunkban, örömünkben. Hozzá fohászkodunk, 
megköszönjük jótéteményeit. A lét-kérdés (ha felvetették egyáltalán) 
Isten attribútumaira (tulajdonságaira) vonatkozott. Azt a kérdést járták 
körül, hogy miben áll Isten igazságossága, jósága, mit jelent, hogy min- 
dentudó, mindenható, bölcs stb., s hogy meg tudjuk-e ismerni egyáltalán. 
Isten léte tetteiben nyilvánul meg, tetteiből is tudjuk megismerni, amed- 
dig meg tudjuk ismerni. Ő vezetett ki bennünket Egyiptomból (tehát a 
történelmen keresztül), ő teremtette a világot a semmiből (tehát a koz- 
mológián keresztül), ő küldte el és áldozta fel értünk Fiát megváltónknak. 
Furcsa, de ha manapság megkérdeznek valakit, hogy , hiszel Istenben?", 
ezt ő is úgy fogja érteni, hogy meg van-e győződve Isten létezéséről. Ez 
a Bibliában nem volt így. 

A Létre (on) vonatkozó kérdésfeltevés ugyanis a görög filozófia hagyo- 
mánya. A Biblia (Genezis 1.) már választ is ad a filozófiai kérdésre: , mért 
van valami, mért nem inkább semmi? ", s a válasz: , mert Isten megterem- 
tette", s ez kizárja az Isten Létére vonatkozó kérdésfelvetést. Ezt Ágoston 
is világossá teszi az Isten városáról utolsó fejezetében. Később ezt a fejtegetést 
is istenbizonyítékként kezelték, mint az úgynevezett fiziko-teleológiai is- 
tenbizonyítékot. (Emlékeztek, ugye? A természetben minden célszerű, 
méga kis hangya felépítése is az, tehát csak egy mindenható -mindentudó 
elme teremthette meg.) Ismétlem, Ágoston nem Isten Létét bizonyította, 
hanem abszolút bölcsességét és jóságát dicsőítette ebben a fejezetben. 

Anzelm összekötötte a dicsőítést az igazolással. Az ő racionalizmusa 
nem kapcsolódik egy módszeres vagy előzetes szkepticizmushoz, mint 
korábban Maimonidésznél, vagy később Cusanusnál. Az ő racionalizmusa 
a logikai érvelésre támaszkodik, s arra a meggyőződésre, hogy Isten létét 
kell logikailag bizonyítania, akár az attribútumokon keresztül, akár for- 
dítva (azaz a Létből igazolni az attribútumokat). Tehát Anzelmnél az is- 
tenbizonyíték nem csak önmagáért fontos, hanem mert megalapozza a 
teodiceát, Isten megvédelmezését, igazolását, attribútumait (jóság, böl- 

csesség, mindenhatóság, mindentudás), s nem pusztán magát a Létét, 
kétségbevonóival szemben. 

Kövessük most, igen vázlatosan, a nyolcvan fejezetből álló Monologion 
című mű gondolatmenetét. 

Anzelm azokhoz fordul, akik (esetleg) nem tudnak semmit Istenről, 
s biztosítja őket, hogy még egy igen közepes értelmű, filozófiában teljesen 
járatlan ember is el tud jutni hozzá egyedül a józan ész (sola ratione) se- 
gítségével, olyan érvek nyomán, melyekből Isten léte és tulajdonságai 
szükségszerűen következnek. 

Platón nyomán indítja magyarázatát. Minden, ami van és jó (esse per 
se) , valami által van, valami által jó (esse per aliud) , minden, ami igazságos, 
valami által igazságos. Ez a , valami" az, ami szükségszerűen jó és igaz, 
tehát ami a jó, illetve igazságos dolgot jóvá vagy igazságossá teszi (Platón 
idea-elméletében nála nem szerepel a szükségszerűség) . Ez a jó egy , nagy 
jó". , Létezik tehát egy bizonyos valami, amely a legnagyobb mértékben 
jó és legnagyobb mértékben nagy, azaz minden Létező között a legfőbb 
Létező." (A , legnagyobb" nem a méretre vonatkozik, nem térbeli, hanem 
a mindent átfogó, legfelsőbb, maximum — a magyar kiadásban, 27. 0.) 
Ugye látjátok a logikai hibát, de mint mondtam, felejtsétek el. 

A következtetések során Anzelm eljut ahhoz a végkövetkeztetéshez, 
hogy az abszolúte legnagyobb (marimum) létező (eristencia) az egyedüli 
létező, mely önmaga által és önmagától létezik (per se) , és nem más által 
(per aliud) . Csak Egy ilyen létező létezik. 

A Lét-kérdés után a lényeg (essentia) fogalma kerül a gondolatmenet 
középpontjába. Különböző lényegek léteznek, ezek hierarchikusan ren- 
dezhetők. Szükségképpen létezik egy olyan Lényeg, mely minden lényeg 
fölött áll. A Legfőbb Lény, mely magától létezik tehát egyúttal a legfőbb 
Lényeg (essentia, exristencia, substancia) . Ebből következik, hogy Ő terem- 
tett mindent. 

Ezt követi a már jól ismert kérdés: mit jelent az, hogy a legnagyobb Lét 
és Lényeg mindent a semmiből teremtett? 

A világ nem jöhetett a semmiből létre, mert akkor a semmi lenne a 
világ oka. 

S itt következik a , semmire" kérdező, fontos gondolatmenet. Valami-e 
(létezik-e) a semmi? Mert ha a semmi valami, akkor minden, ami a sem- 

miből jött létre, valamiből jött létre. De ha asemmi nem valami, akkor egyál- 
talán nem létezik. S ha nem létezik, akkor semmi létező nem jöhet belőle 
létre. (Ex nihilo nihil fit.) Tehát minden valamiből jön létre. De, persze, teszi 
hozzá, azt mondják, hogy a világot Isten a semmiből teremtette. Hogyan 
lehetséges ez? Pontosabban szólva, hogy lehet ezt elgondolni? Talán úgy, 
hogy ha valami semmiből jön létre, akkor egyáltalán nem jön létre? Ha a 
Teremtő Szubsztancia a semmiből alkotta meg a világot úgy értelmezendő, 
hogy olyat alkotott, ami addig nem volt? A Teremtő előbb elgondolta a te- 
remtést (megvolt végtelen Elméjében) mielőtt megalkotta volna. (Leibniz 
ezt majd úgy fejezi ki, hogy a lehető legjobb világ megvolt Isten elméjében 
s akkor, , Fiat! ", világgá vált.) Így hozta létre a Legfőbb Lény azt, ami nem 
azonos vele. Következésképpen: ha Ő nincs, akkor semmi sincs. — 

Eddig tartott az út alulról felfelé. Anzelm ezzel bebizonyította a Legfőbb 
Lény (Existentia, Essentia) létezését, amely (aki) nélkül semmi sem lé- 
tezne. Spinoza azzal fejezte volna be ezt a szakaszt, hogy , guod erat de- 
monstrandum ; azaz: ezt kellett bebizonyítanom. 

Most következik az út felülről lefelé, vagy inkább a Legfőbb Lény meg- 
határozásokkal való , kitöltése", azaz az attribúció. 

Kezdjük az egyik kiinduló tétellel, hogy a Legfőbb Lény jobb vagy igaz- 
ságosabb, mint minden más jó vagy minden más igazságos. Úgy tűnik, 
mintha ezzel összehasonlítanánk a Legfőbb Lényt bármi mással, azaz 
bármi mással, ami jó, szép, bölcs vagy igazságos, mintha a Legfőbb Lényt 
bármihez viszonyítani lehetne. De ez nem lehetséges. 

Már találkoztatok ezzel a kérdéssel. Például akkor, amikor Maimonidész 
azt állította, ha Isten létezéséről beszélünk, a , létezés" fogalmát teljesen 
más értelemben használjuk, mint mikor bármi más létezéséről teszünk 
említést. (De, mint szintén tudjátok, Maimonidész elvetette a pozitív att- 
ribúciót általában, és azonnal látni fogjátok, hogy Anzelm ezt nem teszi. 
Nem is teheti, mert különben nem igazolhatná a Szentháromság tanát.) 

Isten tehát nem , igazságos", hanem maga az Igazságosság, nem jó, 
hanem ő maga a Jóság, azaz tulajdonságok, mint , jó" vagy , igazságos", 
nem Isten attribútumai, hanem Isten szubsztanciája. Szubsztanciája kü- 
lönböző kategóriákból tekintve. 

Ez nem egészen eredeti gondolat, de nem érdemes a hatástörténetbe be- 
lemennünk. Inkább gondolkozzunk együtt Anzelmmel. Egy emberről mond- 

hatom, hogy igazságos, de egy igazságos ember néha követhet el igazságta- 
lanságot is, mondhatom róla, hogy bölcs, de időnként követhet el balgaságot 
is, minthogy , igazságosság", illetve , bölcsesség" a tulajdonsága, nem a 
szubsztanciája. De vannak olyan attribútumok is, melyeket nem tudok el- 
képzelni. Hogy valaminek sem kezdete, sem vége, azaz nincs időben, hogy 
nincs sem itt, sem ott, de mindenütt, mert nincs térben. Képzeletünk test- 
hez kötődik, de el tudjuk gondolni azt, amit nem tudunk elképzelni. A Leg- 
főbb Lény szellem. Egyszerű, s ezért felbomolhatatlan, örökkévaló, elpusz- 
títhatatlan szükségszerű, nincsenek attribútumai, mert minden attribú- 
tuma nem attribútum, hanem, mint említette, szubsztancia. 

Az attribútumok szubsztanciává változtatása (amivel Tamásnál, s a jövő 
szemeszterben majd Spinozánál is, találkozni fogunk) számos problémát 
szül, melyek közül az egyiket meg kell említenem, mert sok vita tárgya volt 
s az maradt mind a mai napig. Ez pedig Isten igazságosságának kérdése. 
Hogy lehet Igazságosság és Jóság egyaránt a Legfőbb Lény szubsztanciája? 
A világ tele van bűnösökkel, mi több: bűnözőkkel. Az igazságosság azt kö- 
veteli, hogy a Legfőbb Lény megbüntesse azokat, akik bűnt követnek el, 
méghozzá bűneik arányában. S ezzel szemben mit látunk? A bűnösök nem 
bűnhődnek, jól megy a dolguk, miközben az erényesek, a jók szenvednek. 
Hol marad Isten Jósága? Az előbbi kérdésre a válasz Anzelmnál egyszerű. 
Azért egyszerű, mert Anzelm nem igazán vesz tudomást a Gonoszról. Per- 
sze, emlegeti a Sátánt, de nem itt, nem ebben a kontextusban, s ami a Go- 
noszt illeti, meglehetősen naiv. Hangsúlyozza, jó keresztény létére, hogy 
mindannyian bűnösök vagyunk, őt magát is beleértve, de bűnösnek lenni 
valóban nem azonos a gonoszsággal. Isten, mivel igazságos, megbünteti 
a bűnösöket, mivel jó, megkegyelmezhet, megbocsáthat nekik, ez nem el- 
lentmondás, hiszen Isten maga az Akarat is egyben. 

A harminckettedik fejezetben Anzelm egy újabb lépést tesz az isteni 
Szubsztancia értelmezésében, erősen Pál apostolra és Ágostonra támasz- 
kodva, hogy eljusson voltaképpeni céljához, az Isten, mint Szenthárom- 
ság, bizonyításához. 

Mindebből csak a filozófiailag jelentős gondolatokra térek rá. Az elem- 
zés az Igével indul, azzal, hogy Istenben a beszéd és a gondolkodás azonos. 
Az Ige is a legfőbb Lényeg. Hogy mindennek a lényege a , háromság", a 
három különbözőség egysége, az a gondolat, mely Ágostontól származik 

és majd Hegelben köszön vissza, Anzelm Monologionjában is megkerül- 
hetetlen. Ő is, Ágoston után, azonosítja az emlékezést az Atyával, a rációt 
a Fiúval és a szeretetet a Szentlélekkel. A három emberi szellemi képesség 
az , imago , mely a Hármas Istenség képmására teremtetett. Ahogy emlí- 
tettem, Ágoston tudja, hogy az emberi elmének ennél több képessége 
van, így elsősorban a képzelőerő, s ezt a problémát úgy oldja meg, hogy 
az emlékezet és a képzelőerő ugyanaz a mentális képesség, attól függően, 
hogy a múltra vagy a jövőre irányul-e. Anzelm ezt a problémát és szelle- 
mes megoldását nem említi. Azzal a gondolattal folytatja, hogy a Legfőbb 
Szellem nem azért emlékezik önmagára és érti önmagát, mert szereti ön - 
magát, hanem fordítva, azért szereti önmagát, mert érti magát és emlé- 
kezik magára. (Így van-e ez a , képmás", az emberi szellem esetében is? 


Mit gondoltok?) 

Az ember/lIsten, azaz emberi szellem/Isteni Szellem viszonyban a meg- 
értés, emlékezés és szeretet nem azt a logikát követi, mint a Szenthárom - 
ság három szubsztanciájának esetében. Ítt ugyanis a szeretet képes az 
emlékezésre és a megértésre. A szeretet: vágy. Vágyunk Istenre, az Ő meg- 
értésére. (Anzelm sokat idéz itt is, de főleg a Proslogionban, a zsoltárok- 
ból). De szeretni csak az tud, aki hisz. A hit leginkább a cselekedetben 
nyilvánul meg. Azaz csak a cselekvő hit - hit, mert a szeretet cselekede- 
tekben fejeződik ki, s a tevőleges szeretet nélküli hit holt. (Majd ezt fogja 
Luther kétségbe vonni.) 

Anzelmnél tehát a három teológiai erény (hit, remény és szeretet), el- 
sődleges az úgynevezett erkölcsi erényekhez (bátorság, igazságosság, mér- 
tékletesség, bölcsesség) képest. A hagyományos erkölcsi erények közül 
csak az igazságosság játszik nála főszerepet. De emlékeztek biztosan arra, 
hogy Anzelm szerint a Legfőbb Lény esetében az igazságosság és a jóság 
két egyenlő , értékű" szubsztancia, hogy ez a Lény megbüntetheti a bűnöst, 
mivel igazságos, de ettől el is tekinthet, minthogy jó. Hogy az Isten sze- 
retetétől és tudásától mámoros lélek , a tükör által homályosan" már tudja, 
amit nem lát, s így lelke ezáltal már e földön is boldog, s mivel a lélek hal- 
hatatlan, rá halála után örök üdvösség vár, kétségtelen. Ő örökké él, s 
örökké annak élhet majd, amire teremetetett: Isten iránti szerelmének. 
Az élet célja a boldogság — mondták a görögök. Most már a halál célja is 
ugyanaz. (Megjegyzem: Anzelm nem tagadja meg, Ágostonnal szemben, 

a keresztelés előtt meghalt kisgyermektől, akinek nem volt módja Istent 
szeretni, az örök üdvösséget.) 

A Proslogion volt az utókor szemében Anzelm főműve, mivel ennek a 
műnek áll középpontjában az úgynevezett , ontológiai istenbizonyíték" 
(a kifejezés nem Anzelmtől származik), Isten létezésének állítólag meg- 
cáfolhatatlan logikai bizonyítása. Ez amű még a modern korban is kísérti 
a filozófiát. Descartes némi módosítással átveszi, ahogy Leibniz is, Kant 
(az eredeti ismeretének hiányában nem nagyon meggyőzően) cáfolja, 
Hegel újfent megvédi. Mi a ti véleményetek róla? Az enyémet rögtön el- 
mondom. 

A Proslogionban Anzelm Istenhez beszél (ezért is olyan sok a műben a 
zsoltár-idézet). Istenhez intézett fohászában Anzelm az ember sorsára 
keresi a választ. , Mibe fogtam, mit végeztem? — Hová tartottam, hová ér- 
keztem? Mire vágyakoztam, miben nyögdécselek?" ... , Hiszek, hogy ért- 
hessek" (1. fejezet). Meg akarom érteni azt, amit hiszek. 

Az úgynevezett , ontológiai istenbizonyíték" a második fejezettel indul. 
Itt Anzelm, az előbb elmondottak alapján, nem rejti véka alá, hogy annak 
a létezését akarja bizonytani, akinek a létezésében hisz, akinek a létezését 
előre feltételezi. Te (Isten) vagy valami, aminél nagyobb nem gondolható 
el. De következik-e valaminek a létezése attól, hogy elgondolható? Csep- 
pet sem. Egy festő elgondolhat egy festményt, amit még nem festett meg 
vagy sosem fog megfesteni. Attól, hogy elgondolta, még nem létezik. 
(Kant azt cáfolta meg, amit maga Anzelm is cáfol.) 

De — folytatja — az értelmünkben felfogjuk, hogy van valami, aminél 
nagyobb (fenségesebb, abszolútabb) el nem gondolható. S ha elgondol- 
juk, hogy ez a valóságban is létezik, akkor nagyobb, mint ha csak a gon- 
dolatunkban létezne. Azonban, ha nem létezik a valóságban, ami gondo - 
latban a legnagyobb, akkor az nem a legnagyobb. Tehát létezik valami az 
értelemben és a valóságban, aminél nagyobb el nem gondolható. (Érti- 
tek? A valóságban való létezést már tartalmazza a legnagyobb gondolatban 
való létezése.) Tehát az, aminél nem tudok nagyobbat elgondolni, lehe- 
tetlen, hogy ne létezzen, hiszen, ha nem létezne, nem tudnám elgondolni, 
mivel ahhoz, amit elgondolok, annak a létezése is hozzátartozik, így, ha 
azt mondom, , nem létezik", önellentmondásba keveredek, ha egyszer 
a létezés az elgondoltba beleértendő. (Ezt szerette Hegel!) 

, És ez Te vagy Uram" — fejezi be Anzelm. S ez itt a bökkenő. 

Mert maga az ontológiai bizonyíték nem Isten létének a bizonytéka, 
hanem csak annak, hogy el tudok gondolni valamit, ami a legnagyobb, s 
aminél nagyobbat el nem gondolhatok, ha (amennyiben) léte beletartozik 
fogalmába. Ha nem létezne, én sem létezhetnék. Mondhatnám Áriszto- 
telésszel, hogy Anzelm bebizonyította a Kozmosz létezését, vagy mai el- 
mémmel, hogy ez, kérem, a világegyetem! A világegyetem fogalmához 
hozzátartozik létezése, s nála nagyobbat nem tudok elgondolni. Nem 
tudom elgondolni, hogy a világegyetem nem létezik. Mivel, ha az nem lé- 
tezne, én sem léteznék. 

Miért istenbizonyíték? Mert Anzelm feltételezte, hogy az, akinek/ami- 
nek létét bebizonyítja - Isten. Mert Istenben hisz, nem a Kozmoszban 
vagy a Világegyetemben. Mert Isten léte az, amit előfeltételez, mielőtt 
Létét bebizonyítaná. 

Eddig a bizonyíték. Ami most következik az, hogy a Létező, melynek 
Létét bebizonyította, s melyről feltételezte, hogy Isten mindazokkal az 
antropomorf tulajdonságokkal rendelkezik, melyeket mi (zsidók és ke- 
resztények) Istennek tulajdonítunk. Hogy Ő a legfőbb Szellem, hogy a 
világot Ő teremtette, hogy mindenható, hogy igazságos, jóságos. 

Ugyanakkor a Neki tulajdonított nem antropomorf tulajdonságok, 
mint pl. , nem körülhatárolt", éppen úgy állíthatók a Kozmoszról, a világ- 
egyetemről, mint Istenről. Ahogyan az is, hogy nem térben és időben lé- 
tezik vagy hogy sem kezdete, sem vége, hogy örökkévaló. 

Az ontológiai istenbizonyítéknak nem az a fogyatékossága (bár nem 
szeretném ennek nevezni), hogy nem bizonyíja be Isten létezését, hanem 
hogy nem Isten létezését bizonyítja be, csak valaminek a létezését, melyet 
a legnagyobbnak gondolunk el, mert léte hozzátartozik ahhoz, hogy a leg- 
nagyobb, mert nem tagadhatnánk létezését anélkül, hogy saját létezésün- 
ket ne tagadnánk. Ha feltételezzük, hogy ez Isten, akkor Istennek nevez- 
zük és felruházzuk mindazokkal a tulajdonságokkal, melyeket hagyomá- 
nyunk Istennek tulajdonít. S ezeket a tulajdonságokat feltételezve meg 
is védjük, mint az igazságosság, jóság, bölcsesség forrását. Ha ezt már 
nem tudjuk minden kétséget kizáróan megtenni, akkor legalább bevon- 
juk az egész teremtett élővilágot a jó Teremtő védelembe, továbbá az em- 
beri akaratot, bűnösségünket vagy bűntelenségünket, csak ne kelljen egy 

teljesen közömbös világegyetemmel szembenéznünk. Hogy ne azt gon- 
doljuk el , legnagyobbnak", amiben nekünk az égvilágon semmi kivéte- 
lezett hely nem jut, amiben még porszem sem vagyunk, létező semmik. 
Hogy nem egy szerető nagy Atya Szelleme előtt élünk, hanem egy végtelen 
világegyetemben, amelyben nem támadunk fel, amelyben nem emlékezik 
ránk senki, s amelyben a mi értelmünk csacskaság és a mi szeretetünk 
csak annyiban jön számításba, amennyiben felebarátainkat szeretjük, 
vagy legalább szerethetjük. Pascal elborzadt ettől. De senkinek nem ve- 
zetett az útja vissza Anzelmhez, akinek nem voltak efféle félelmei. 

Anzelm , ontológiai istenbizonyítékát" már saját korában is félreér- 
tették, ezért írt egy képzeletbeli beszélgetést tanítványával, Gaunilóval, 
amelyben tisztázza gondolatait. Nem azt állította, hogy amiért a legna- 
gyobbat, aminél nagyobb nincs, el tudjuk gondolni, ezért létezik, de azt 
is (ami szintén nem elégséges) , hogy ha a legnagyobbat, ami mindennél 
nagyobb csak létezőnek tudjuk elgondolni (különben nem lenne a leg- 
nagyobb), hanem azt, hogy a legnagyobbat nem tudjuk nem létezőnek el- 
gondolni, mivel akkor mi sem léteznénk, ami önellentmondáshoz vezet. 
(Persze, ismétlem, ez lehet a kozmosz vagy a világegyetem is.) 


Nos, ha már szeretetről szólunk, beszélhetünk szerelemről is. Sőt, az 
eddig elhanyagolt ősi szereplőről, Erószról is. A következő jelentős kö- 
zépkori filozófus, Pierre Abélard esetében erre bőven lesz módunk. 

Legendás, híres szerelmespárokat sokszor énekelték meg költők, ki- 
tüntetett szereplők ők a dc-ámairodalomban, az operában, a filmen. Mint 
Trisztán és Izolda, Rómeó és Júlia, úgy Abélard és Heloise. 

Abélard és Heloise története abban különbözik az előbbi kettőtől, hogy 
nem legenda s hogy nem költők hagyományozták ránk, hanem maguk a 
szerelmesek. Abélard könyve, a Szerencsétlenségeim története (Historia ca- 
lamitatum mearum), nyilvánosság elé bocsátja, többek között, a két sze- 
relmes levelezését. Be kell nektek vallanom, hogy én Heloise első leve- 
lénél szebb szerelmes levelet életemben nem olvastam. (Rossz nyelvek 
szerint Abélard szerkesztette meg, de ez engem nem érdekel.) Azt is hozzá 
kell tennem, hogy itt is, mint a másik két említett szerelmespár esetében, 
a nő volt a hős, nem a férfi. Már a levelezésből ki is derül, hogy Heloise 
kettőjük közül az igazi szerelmes, a bátor, a mindent felvállaló. Egy, a ko- 

rában (ahogy hosszú ideig még későbben is) ritka szellemiségű, filozó- 
fiában jártas lány. 

Abélard önéletírásában (Szerencsétlenségeim története) nemcsak maga 
a történet kalandos és érdekes, hanem elsősorban maga a figura. Heloise, 
egy szép fiatal lány, nagybátyja, egy kanonok, házában él, ott ismerkedik 
mega sikeres és ragyogó fiatalemberrel, akinek szeretője lesz, s fiút szül 
tőle. Ez abban a korban rettenetes szégyennek és bűnnek számított, s így 
a nagybácsi a fiatal férfit a szolgálatában álló verőlegényeivel erőszakkal 
kasztráltatta. Ez is rettenetes szégyen volt. Abélard kolostorba vonult, 
Heloise zárdába. Mint tudjuk, hosszú szünet után később is találkoztak. 

Abélard-nak nem ez az egyetlen , félrelépése". Ahol éppen tartózko- 
dik, ott mindig konfliktusa támad feljebbvalóival és általában egyháza 
képviselőivel. Mindenki állandóan intrikált ellene, mármint saját öné - 
letírása szerint. Írásait többször indexre tették, őt eretnekséggel vádol- 
ták, egyszer rövid időre be is börtönözték, az egyik helyről menekült a 
másikra, majd vissza. Mondhatnánk, hogy üldözési mániája volt, de azt 
is, hogy üldözték. 

Individualista volt egy korban, mikor ez az ördögtől való volt, enge- 
detlen egy világban, mely csak az engedelmességet premizálta, gőgös volt, 
bár ezt takargatnia kellett, mert a gőg akkoriban főbűnnek számított, s az 
alázat pedig fő erénynek. Messze még a kor, amikor Spinoza leírja, hogy 
, az alázat nem erény". Felpanaszolja, hogy a tehetségtelenek irigykednek 
rá, mert sokkal jobb náluk, amiben biztos igaza is volt, hiszen ismerjük 
egyes kortársai munkáit, ahogy az emberi természetet is. Az, hogy irigyei 
meg akarták mérgezni, valószínűleg költemény éppen úgy, ahogyan az 
Mozart és Salieri híres története is. 

Igen szellemes, gazdag tudású és tehetséges emberről van szó, akinek 
ifjúkori előadásaira csak úgy tódultak Párizsban az ifjak Európa minden 
tájáról, úgyhogy nem nagyon messze járhatott az igazságtól, amikor fél- 
tékenységgel vádol majdnem mindenkit. Abban az időben kiválni a többi 
közül, maga is bűnnek számított, nem úgy, mint Ágoston idején, amikor 
ez még erény volt. Ő is, akárcsak Ágoston, megvolt győződve arról, hogy 
igazsága van, míg másoknak (a butáknak) nincs, de Ágostontól ezt senki 
sem vette zokon, legfeljebb ellenfelei, akiket legyőzött, míg Abélard-tól 
mindenki zokon vette. 

Azért is sorolta fel ebben az önéletrajzban ismételten bűneit, hogy 
távol tartsa az irigységet s megfeleljen a követelményeknek. De ez nem 
igazán sikerült neki. Egyesek szerint egyfajta korán jött , értelmiségi" 
volt, aki mindenekfelett saját gondolatait értékelte. Clairvaux-i Bernát 
volt egyik fő ellensége, aki azt írta többek között róla, hogy csak a köntöse 
szerzetesi. Szerinte Abélard mániákus önimádó. De volt olyan egyházi 
emberis, aki befogadta, mint Petrus Venerabilis, a clunyi kolostor apátja, 
a kor legradikálisabb eretneküldözője. (Úgy tűnik, hogy minden eretnek- 
üldöző minden korban tesz egy kivételt.) 

Ebben a rövid előadás- sorozatban szeretnék inkább a logikán kívül leg- 
jelentősebb filozófiai műveiről beszélni, azokról, melyek bepillantást en- 
gednek személyiségébe is. Ha megint emlékezetünkbe idézzük Nietzsche 
már sokszor emlegetett mondását, hogy minden filozófia önéletrajz, talán 
többet tudunk meg Abélard-ról filozófiai írásait olvasva, mint önéletírá- 
sából. 

Ez a két mű: az Etika (, Ismerd meg önmagadat! ") és egy késői írás, egy 
vallásközi dialógus, a filozófus, a zsidó és a keresztény között. Értelmezők 
szerint a filozófus arab, averroista, tehát az akkoriban még csak felüle- 
tesen ismert muszlim hitet képviseli. Ezt teljesen valószínűtlennek 
érzem. Nemcsak tárgyszerűség okán, mivel a filozófus a zsidó szemére 
hányja, hogy nem iszik az ő borukból, hanem mert oly sokszor magának 
Abélard-nak az etikában kifejtett gondolatait ismétli. Mindkét mű befe- 
jezetlen, azaz csak egy befejezetlen másolat őrződött meg az utókor szá- 
mára. Mint Jehuda Halévi Kuzarija esetében már láttuk, és mégtöbbször 
látni fogjuk, egy efféle dialógusban minden résztvevő monoteista. 


Etika. Pierre Abélard mester könyvének , Ismerd meg önmagadat!" 
kezdete. 

Előzetes megjegyzés. 

Valamit meg kell magyarázni a ti generációtoknak. Hogyan lehetett 
olyasvalakit eretnekséggel többször megvádolni, könyveit elégetni, őt 
egy időre börtönbe csukni, aki állandóan hivatalosan elismert tekinté- 
lyekre hivatkozik? Aki állandóan Ágostont, Boethiust, a Bibliát idézi, il- 
letve értelmezi? Aki magát őszintén hithű kereszténynek tartja? A mi ge- 
nerációnk, persze, ezt még igen jól érti. 

Amennyiben egy kor egy zárt keretben gondolkozik, akkor a hagyo- 
mány hivatalos, azaz tekintélyelvű, értelmezése is a hagyomány szerves 
része. Egy másfajta értelmezés, sőt olvasat is, eretnekség, s akkor is az, 
ha a másként értelmező ezt az értelmezett szöveg (Biblia, Ágoston, a mi 
ifjúságunkban Marx) pontos, hűséges megértésének tekinti. Mert nem 
az ő véleménye számít, hanem a hivatalos vélemény, mivel az, ami hi- 
vatalos, egyúttal , igaz". Minthogy minden szöveg igen sokféleképpen 
értelmezhető, az egyik értelmezés lehet éppen olyan hiteles, mint a 
másik. De ez bizonyos korokban és bizonyos intézmények keretében 
nincsen így. Röviden: amikor Abélard bizonyos szövegeket a tekintély 
által elfogadott értelmezéstől különbözőképpen értelmez, ezt ellenfelei 
, eretnekségnek" ítélik meg. Holott ő nem , cselből" hivatkozik ezekre 
a szövegekre, például nem azért hivatkozik Ágostonra, hogy mentse az 
irháját, hogy elbújjon tekintélye mögött. Hanem azért, mert az áltata 
vizsgált kérdések (itt az etika) értelmezése szempontjából ezek a szö- 
vegek (különben remek szövegek!) álltak a rendelkezésére, néhány 
más hivatkozási alap, mint Cicero, Porphüriosz vagy Arisztotelész mel- 
lett. Ők adták a témát, ő írta rá a variációkat, saját variációit, olyanokat, 
melyek nemcsak saját gondolkodását, hanem saját élettapasztalatait is 
megfogalmazták. 

Etikája azonnal egy remek mondattal kezdődik: , Morálon az elme eré- 
nyeit és vétkeit értjük, amennyiben azok bennünket rossz vagy jó tettekre 
diszponálnak." Egyetlen mondatban három fontos gondolat. Mindenek- 
előtt: az erények és a vétkek diszpozíciók, azaz hajlamossá tesznek ben- 
nünket erre vagy arra, jóra vagy rosszra, de meg nem határozzák, hogy 
ezt vagy azt fogjuk -e tenni, választani. Másodszor: a jó és a rossz tett elő - 
feltételei (erény és vétek mint diszpozíciók) az elme diszpozíciói, nem 
pedig a testé. A testben nincs sem jó, sem rossz. Harmadszor, nincs sem 
jó, sem rossz tett az arra való hajlam nélkül. Ilyen diszpozíciókat már a 
görögök is említettek, mint igazságosság—igazságtalanság, bátorság—gyá- 
vaság, mértékletesség—mértéktelenség. 

Elménknek azonban vannak olyan diszpozíciói is, folytatja Abélard, 
melyek nem állnak közvetlen kapcsolatban a morállal. Valaki lehet okos 
vagy nehéz felfogású, lehet jó vagy rossz emlékezőtehetségű, de ezeket 
nem lehet morális erényeknek vagy vétkeknek nevezni. 

A vétek nem ugyanaz, mint a bűn. S a bűn nem azonos azzal, hogy valaki 
rosszat cselekszik. Kezdjük az előbbivel. Attól, hogy valaki dühös termé - 
szetű, mindentől haragra gyullad, még nem biztos, hogy, mondjuk, meg 
fog valakit ütlegelni. De ettől a rossz diszpozíció (hajlam) még megmarad 
rossz hajlamnak. Ugyanakkor ez a vétkes diszpozíció még nem bűn. A kér- 
dés mindig az, hogy egyetértünk-e saját vétkes diszpozíciónkkal vagy sem. 
(Abélard nem ismerhette Shakespeare Hamletjét, aki ugyanezt mondta 
Laertesnek: amikor megsértette, ezt nem ő, hanem , haragja" tette.) 

Tehát elménk vétkes rossz természete (karakter) az, ami bűnre disz- 
ponál, de csak akkor vagyunk bűnösek, ha egyetértünk saját vétkes rossz 
diszpozíciónkkal, ha nem tartunk távolságot tőle, hanem azonosulunk 
vele. 

A jóakarat vagy jó szándék önmagában diszponál a jóra. (Jóval később 
Kant azt fogja mondani, hogy nincs semmi abszolúte jó, csak a jóakarat. ) 
De —teszi hozzá Abélard — nem csak a jóra diszponált karakter kerülheti 
el a bűnt, hanem az is, aki, bár karaktere hibás, nem azonosul önmagával, 
nem mond , igent" saját magának. Ez a bizonyos , igen" (konszenzus) a jó 
választás vagy a rossz választás. Bűnös tett az, amit nem szabad tennünk, 
ami nem az, mint amit tennünk kell. Ha azt tesszük, amit tennünk kell, 
Istennek tetszünk. Istennek tetsző (bűntelen) ember az, akinek az elméje 
tökéletesen erényes, s az, akinek akarata mindig jóakarat. De az is Isten- 
nek tetsző, ha valaki nem azonosul rossz karakterével, felülbírálja azt, 
amikor cselekszik. A tett már csak következmény, s így morálisan közöm- 
bös. Ami morálisan döntő az a cselekvő szándéka. 

Íme, először a filozófia történetében megjelenik a tiszta szándéketika! 

Persze, lehet rossz tettet végrehajtani rossz szándék nélkül is. Akár 
még tiszta jóindulattal is. Ilyenkor azonban, Abélard szerint, nem be- 
szélhetünk morális bűnről, inkább valamiféle betegségről. De ez szélső 
eset. Gyakoribb eset az, mikor más jön ki a tettből, mint amit a tevő szán- 
dékozott, vagy ha nem az volt a szándéka, mint tette tényleges következ- 
ménye. Aki önvédelemből öl, annak nem a gyilkosság, hanem élete meg- 
védése a szándéka, ugyancsak, ha valaki akaratlanul, véletlenül öl, nem 
az ölés volt a szándéka. De ha valaki gyilkolni szándékozik, s ez nem si- 
kerül, bűnös, mert bűne nem tettében, hanem karakterében és szándé- 
kában rejlik. 

A Szentírásra alkalmazva: sem a zsidók, sem a rómaiak nem bűnösek, 
Abélard szerint istengyilkosságban. A zsidók szándéka az volt, hogy egy 
eretneket átadjanak a bíróságnak, a rómaiak szándéka az volt, hogy egy 
lázadót tegyenek ártalmatlanná. Egyik sem volt bűnös szándék. Ezt Jézus 
is így értelmezte, írja Abélard, mikor azt mondta, hogy , nem tudják, mit 
tesznek". 

Maga a tett semmit sem ad hozzá egy ember morális értékeléséhez, 
sem nem vesz el belőle semmit. Ami jó vagy rossz, az maga az ember. (Mi- 
után saját etikámban a , jó ember" fogalmából indulok ki, ez a gondolat- 
menet ínyemre való.) 

A , nem tudják, mit tesznek" gondolata ugyanakkor egy másik, nem 
kevésbé fontos kérdést is felvet: a tudás kérdését. Kezdjük azon, hogy a 
jó vagy rossz szándék (azaz a karakterünkre adott válasz) feltétele annak 
a tudása és ismerete, hogy mi a jó és mi a rossz. Arisztotelésznek ez nem 
volt kérdés, mert hiszen , mindenki" amúgy is tudja, hogy mi a jó és a 
rossz. Ami számára kérdés volt, az a tett következményének az ismerete. 
S itt, mint emlékeztek, ő megkülönböztette az előre látható és előre nem 
látható következményeket. Abélard-nál fordítva áll a kérdés, illetve a vá- 
lasz. Mivel számára a következménynek semmi morális értéke vagy ér- 
téktelensége nincsen, ez a probléma számára nem létezik. Azonban a jó 
vagy rossz tudása, az igen. Azaz felötlik benne az a gondolat, hogy mivel 
a törvények (isteni törvények) igazítanak el bennünket jó és rossz kér- 
désben, ott, ahol az isteni törvények mások, mást tudunk rossznak és 
jónak. Például kitér a körülmetélés és a disznóhúsevés kérdésére. Ha zsi- 
dónak disznót enni bűn, tehát disznóra vágyni s e vágyat , jóváhagyni" az, 
de ha a zsidó megkeresztelkedik és elméjében jóváhagyja a disznóra való 
vágyat, akkor nem lesz bűnös, teljesen függetlenül attól, hogy de facto 
eszik-e disznót vagy sem. A törvény megtiltja a nővérrel való szeretkezést. 
Ismerjük a törvényt, engedelmeskedünk annak, de esetleg nem tudjuk, 
hogy az, akivel hálunk, a nővérünk, nem vagyunk bűnösök. (Emlékeztek 
még Arisztotelész Oidipusz-értelmezésére?) 

Innen azonnal eljutunk (ha nem is utoljára) a szexualitás kérdéséhez, 
mint ezt nektek a bevezetésben megígértem. Ebben az , ügyben" Abélard 
szembefordul Ágostonnal, ami mind etikájából, mind élettapasztalatából 
is következett. 

Aki szexuális vágyainkat bűnösnek tekinti, két dologról feledkezik el. 
Egyrészt arról, hogy minden vágy az elmében, nem pedig a testben lako - 
zik. Másrészt arról, hogy az élvezetre való vágy (ami maga is élvezet) disz- 
pozíció, s mint ilyen, önmagában nem lehet bűn. Még a vágy kielégítése 
is csak akkor bűn, ha igeneljük ezt a vágyat, ha a nemi vágyat választjuk. 
Az tehát, hogy az éjszakai magömlés, mint Ágoston állítja, bűnös lenne, 
egyszerűen nonszensz. , Nem vagyunk alávaló szolgái a testnek, amíg az 
elme szabad." Ha egy lányt megerőszakolnak vagy megzsarolnak, a lány 
nem bűnös, mert nem az ő szándéka volt. A nemi vágy, a nemi érintkezés 
nem bűn, de egy szexuális kapcsolatra való vágy attól függően bűnös vagy 
nem az, hogy milyen , igenléssel" párosul. Például, ha azért vágyik valaki 
egy asszonnyal szeretkezni (jobban, mint különben erre vágyna), mert 
férje nagyon befolyásos ember (esküszöm, az ő példája!) , már a vágy, azaz 
a karakter, is bűnös. 

Hogy minden élvezet bűnös, szintén nonszensz. Akkor minden házas - 
ember bűnös lenne, de az is, aki élvez egy remek ebédet. Egyesek azt ja- 
vasolják, hogy a házasságban úgy szeretkezzünk, hogy azt ne élvezzük. 
Akkor egyáltalán nem is élnénk házaséletet, akkor egyáltalán nem is sze- 
retkezhetnénk. , Egyetlen testi élvezet sem bűn." 

A következmény morális közömbösségére Abélard a Bibliában számos 
példát talál. Így például Júdást nem menti fel az, hogy Isten akaratát tel- 
jesítette s ezzel hozzájárult a mi megváltásunkhoz. 

Azonban, ha nem a tettben, hanem a vágy, a diszpozíció igenlésében 
rejlik a bűn, miért büntetik jobban a tettet, mint a szándékot? Miért bün- 
tetjük olyan gyakran az ártatlant? Akkor is, ha tudjuk, hogy ártatlan? Egy 
jogi procedúra miatt? Abélard erre máig is sokszor ismételt választ ad: 
a bíróságok elrettentés céljából büntetnek. Ilyenkor nem a bűnt büntetik, 
hanem másokat akarnak elrettenteni hasonló tettek elkövetésétől, te- 
kintet nélkül szándékaikra. 

Ha bűnösek vagyunk, Isten előtt vagyunk bűnösek, de mindenekelőtt 
saját lelkiismeretünk előtt (110.). 

Ha az elme szomorkodik saját bűne felett, ezt vezeklésnek (penitencia) 
nevezzük. Néha termékeny, néha terméketlen a vezeklés. (Dosztojevszkij 
majdan rendetlen bűnbánatról is fog beszélni.) A termékeny bűnbánat- 
hoz az is hozzátartozik, Abélard szerint, hogy nem futunk el azok szeme 

előtt, akik meg fognak szégyeníteni bennünket, ha tehát feltárjuk másnak 
bűnünket, amit vallomásnak, gyónásnak (confessio) nevezünk. Végül jó - 
vátesszük, s akkor bűnbánatról beszélünk. Különben érdekes, hogy Abé- 
lard (állítólag Jeromos nyomán) Ádám , bűnbeeséséről" azt mondja, hogy 
jelentéktelen volt, hiszen ezzel nem ártott senkinek és csak egyszer tör- 
tént. Isten csak előre megmutatta, hogy mi fog majd történni ennél na- 
gyobb bűnök elkövetőivel. 

Nos, aki megbánta bűnét, érdemes-e az örök életre? Dávid azt mondta 
Náthán prófétának: , vétkeztem , s ezzel (is) érdemessé vált az örök életre. 
Van-e megbocsáthatatlan bűn? A Szentlélek elleni blaszfémia az, ez itt 
a válasz. 

(A démonokról mondottak az angyaltanba tartoznak, s az ezután kö- 
vetkező teológiai fejtegetésekre nem tudok kitérni.) 

A másolatban félbemaradt második könyvből csak a szándéketika ösz- 
szegzése maradt ránk. 

Gondolkozzatok el Abélard etikáján. Beszámítjátok-e a következményt 
egy ember erkölcsi megítélésébe? Milyen morális értéke van szerintetek 
a szándéknak? Mi a szerepe a tudásnak az erkölcsi ítéletben, ha szerin- 
tetek van egyáltalán valami szerepe? 

Az Etikát elhagyva nem hagyjuk el az etikát. Hiszen szerepet fog játszani 
a most elemzendő vallásközi dialógusban is. 


A Párbeszéd egy filozófus, egy zsidó és egy keresztény között szintúgy befeje- 
zetlenül maradt ránk, bár én nem nagyon tudom elgondolni, hogy mit 
adhatott volna hozzá még a szerző. 

A dialógust egy álom vezeti be. Abélard álmában jelennek meg a dia- 
lógus szereplői és kérik meg az álmodót arra, hogy ítélkezzen felettük. 
Az ítélkezés a ránk maradt csonka szövegben elmarad, de nem is várha- 
tunk attól semmi többet. Már csak azért sem, mert a második dialógusban 
(vita a filozófus és a keresztény között) mind a két vitatkozó a keresztény 
filozófiát, illetve teológiát vallja és fejti ki, s így a dialógus egyre inkább 
egy két személyre felosztott monológ formáját ölti. Abélard beszélget ön- 
magával. A filozófus azon előzetes megjegyzését, mely szerint a zsidók 
bolondok és a keresztények őrültek, nem ismétli meg, nem is magyarázza, 
s végül fent sem tartja. Nem az a kérdés, hogy ki lesz kikiáltva győztesnek, 


4 I] A KÖZÉPKORI KERESZTÉNY FILOZÓFIA ELSŐ , NAGYJAI" [I 85 


hiszen ez borítékolható volt, hanem hogy marad-e egyáltalán valami 
a szópárbajból? (Hasonlót láttatok Jehuda Halévi esetében, ahol végül a 
rabbi monologizált.) 

Az első dialógus (a filozófus és a zsidó között) , szemben a másodikkal, 
valódi dialógus, mert itt valóban több kérdésben más nézeteket vallók 
érvei ütköznek össze. Mindkét vitatkozó fél állandóan hivatkozik a Biblia 
szövegeire, különbözőképpen értelmezve azokat. 

Mint a dialógus olvasása során később látni fogjuk, a filozófus és a ke- 
resztény (tehát a szerző) megkülönbözteti a Szentírás , prófétai" és ,ju- 
daizáló" értelmezését. Az előbbi allegorikus, az utóbbi szó szerinti. Ezt a 
megkülönböztetést nemcsak a zsidó Biblia, hanem a keresztény Biblia 
olvasatánál is döntőnek tartja. Így például azt, hogy Krisztus Isten jobbján 
ül, nem szabad szerinte úgy elgondolni, ahogy írva van, mivel ez a mondat 
a hatalomban való részesedés allegóriája. 

A bibliaértelmezés (szemben a második dialógussal) a filozófus és a 
zsidó párbeszédében valóban egy lényeges különbséget érzékeltet. A filo- 
zófus a dialógus kezdetén azt állítja, hogy egyetlen törvényt fogad el, a ter- 
mészet törvényét s egyetlen jogot (ius) , atermészetjogot. Azon törvények 
között, amelyeket egy zsidó betart, s amelyek betartása nélkül nem lehet 
zsidónak tekinteni, tartalmaznak néhány természeti törvényt, mint azt, 
hogy szeressük felebarátainkat vagy hogy ölni tilos, de többségükben , kí- 
vülről jönnek". Erre a zsidó azt válaszolja, hogy az a bizonyos , kívülről" 
maga az Úristen, hiszen ő adta a Törvényeket Mózesen keresztül Izraelnek. 
S ezért őrzi meg és tartja fent a zsidó népet a lehető legsötétebb időkben, 
üldöztetések közepette, megvetetten, száműzötten a többi népek között 

A filozófus szerint a történelem nem érv. Az sem érv tehát, hogy Isten 
hozta ki a népet Egyiptomból. Amit bizonyítani kell, az a törvény éssze- 
rűsége. Ezt pedig a zsidó nem tudja megtenni. Még az sem érv, hogy a tör- 
vényt azért kell betartani, mert ezzel szolgálunk Istennek. 

A filozófus Noéval és az ősapákkal példálódzik, akik kedvesek voltak Isten 
előtt, akik betartották a természeti törvényt (természetjogot) , akiknek Isten 
az Ígéretet tette, de akik nem ismerték Mózes törvényeit s így nem vették 
magukra a számtalan tilalom igáját. Erre a zsidó azt válaszolja, hogy azok 
egyes emberek voltak, nem pedig egy nép, s hogy egy nép nem lehet erényes, 
ha nincsenek törvényei. Erre a filozófus azzal tromfol, hogy valóban szüksége 

van egy népnek erkölcsi törvényekre, de ezeknek a törvényeknek a többsége 
egyáltalán nem erkölcsi. Miért erkölcsös a körülmetélés? Mi köze az er- 
kölcshöz a disznóevés tilalmának? ( Emlékeztek, hogy ezeket a parancsokat 
Maimonidész sem tudta igazán érvekkel alátámasztani.) Ennek a zsidónak 
azonban van egy furcsa, nem hagyományos, érve a körülmetélés védelmére: 
Isten azzal büntette az asszonyt, hogy a gyönyörűség forrásából, a megter- 
mékenyülésből, fájdalma (a gyerekszülés) fakadjon. Nem lehetett igazság- 
talan, s így, hogy a férfi élvezete szervének is fájdalmat okozzon, elrendelte 
a körülmetélést. A férfi testén keresztül kötött szövetséget, hogy az asszony 
méhéből az utódok végtelen száma szülessen. 

Ez, továbbá a zsidó további okfejtései, vezetik el a filozófust a kritikus 
ponthoz. A zsidó a test embere s nem a léleké. Miért tisztátlan a menst- 
ruáló nő? Miért tisztátlan bort inni? Csak a lélek lehet tisztátlan. Mit ígér 
meg a zsidók Istene? Azt, hogy az általa állított nép örökké fog élni. De mi 
lesz az egyes emberrel? Mi lesz az én lelkemmel? Mi lesz az én örök üd- 
vösségemmel? A zsidó még a lélek halhatatlanságát sem vallja, s az örök 
üdvösségről egy szó sem esik. A földön igen, itt a földön jutalmazza meg 
az utódokat ezredíziglen, ha Őt szeretik, s bünteti meg harmad- és ne- 
gyedíziglen azok utódait, akik Őt gyűlölik. Miért nem azt jutalmazza örök 
élettel, aki szereti? S miért nem azt bünteti elkárhozással, aki gyűlöli? 

(Némi ellentmondás kerül ebbe az érvelésbe. Így Abélard megrója a 
zsidókat, amiért a nyolcnapos kora előtt meghalt, tehát nem körülmetélt, 
fiúgyermek nem jut be a mennyországba, míg más helyen azt állította, 
hogy a zsidók számára mennyország nem létezik. Lányomnak mondom, 
menyem is értsen belőle. Ez a megjegyzés Ágostonnak, nem a zsidóknak 
szól, ha a körülmetélés szót a megkeresztelés szóval helyettesítjük, amit 
a filozófus szintén értelmetlen , jelnek" ítél.) 

Isten és embertársunk hűséges szeretete az elme erénye, még akkor 
is az, ha nem fejeződik ki tettben. (Tudjátok, ez Abélard saját etikája itt 
a filozófus szájába adva.) 

Hozzáteszem, hogy a zsidó gondolatmenete, ha egy kissé primitíven 
is van előadva, semmiképpen nincs meghamisítva. Ha a Gyehenna vagy 
a Sátán szerepel is a zsidó folklórban, a test feltámadása (Ezékielnél) 
igen, a halál utáni örök üdvösség valóban nem. S a jutalmak és büntetések 
valóban többnyire evilágiak, ami azonban nem zárja ki, inkább megerő- 

síti a bűntudat és a bűnbánat jelentőségét. Ezekre a kérdésekre még visz- 
szatérek a későbbi középkori vallásközi dialógusok bemutatásakor. 

A második dialógus a filozófus és a keresztény között folyik, azaz egy 
keresztény filozófus és egy keresztény teológus között. Így a szoros érte- 
lemben vett teológiai kérdések is napirendre kerülnek. Közöttük olyan 
kérdések, melyeket Abélard bővebben tárgyalt két teológiai munkájában 
(Theologia Christiana, Theologia Scolarium) , melyekre, mint előre meg- 
mondtam, nem térek ki. 

Az első bővebben elemzett filozófiai kérdés itt is, mint másutt, hit és 
ész viszonyának kérdése. A filozófus azonnal kijelenti, hogy a hitet (azt, 
amiben hiszünk) nem lehet racionálisan sem igazolni, sem cáfolni. De 
ez az istentagadóra nézve is igaz! Mondjuk, ha valaki azt hiszi, hogy a hit 
semmit sem jelent, azt sem lehet racionálisan cáfolni. 

A hit gyakran tekintélyen alapul — folytatja. S vajon a tekintély (ember 
vagy mű) nem tévedhet? De ha valamely igazsághoz észérvekkel jutunk, 
akkor ez kiérdemelte a tekintélyt. Ezért a tekintély önmagában nem sokat 
ér. Igaz, az érvelésbe is csúszhat hiba, de csak azoknál, akik nem szoktak 
hozzá az érveléshez. Ha Istenen elmélkedünk, hogy üdvözüljünk, az Ő 
kegyelméhez nem elég a tett. Tökéletességünket (a legfőbb jót) morá- 
lunkkal érhetjük el, , a belső békével, amelyben igent mondhatunk ön- 
magunkra" (lásd Abélard Etikáját) . 

Most egy furcsa passzus következik: Abélard, a filozófus, megvédi Epi- 
kurosz etikáját, azon az alapon, hogy ő is a lélek békéjét, azönmagunkkal 
való békében élést s nem az élvezeteket tekintette a legfőbb jónak, azaz 
a boldogságnak. 

Kérdés, hogy a jó morál (a jó ember) áldott-e? A filozófus szerint az 
ember nem lehet jobban áldott, minthogy tökéletesen erényes. Minél 
jobb, erényesebb az ember, annál inkább áldott. Ha szándékodnak semmi 
sem áll ellent (nem húz a bűn irányába), akkor áldott vagy, nemde? Az 
ember önmagáért erényes, ezért nem jár jutalom, nemde? 

A keresztény válaszában az erény meghatározását faggatva végül arra 
a következtetésre jut ( Pál apostol nyomán), hogy egyedül a szeretet erény. 
Van jobb, mint az emberi jóság. A legfőbb jó az Isten. Tehát Isten szeretete 
a legfőbb, az egyedüli erény. Az, aki Istent jól szereti, érdemli ki a túlvilági 
jutalmat. 

Itt emelődik be a dialógusban a teológia. A keresztény vitatkozó be- 
mutatja a túlvilág hármas felosztását: hova kerülnek a közömbösök, hova 
a gonoszok, hova a jók (lásd majd Dante Isteni Színjátékát) . A filozófus 
azonban nincs teljesen megelégedve és kezdetben Árisztotelészre hivat- 
kozik. Az erény az elme jó szokása, a vétek az elme rossz szokása. Az 
ember akkor erényes, ha elméjének ez a szokása igen nehezen változtat- 
ható meg (ha egyáltalán) . De Arisztotelész elhanyagolt egy fontos pontot: 
nem nézte a szándékot. Ugyanakkor (veti a keresztény ellenébe): hit és 
remény nem szándékok, hanem értelmi diszpozíciók, s így csak akkor 
erények, ha jó tetthez vezetnek, mivel rossz tettekhez is vezethetnek. 
Igaz, a józan ítélőképesség (fronézis) is diszpozíció, de az erényes csele- 
kedethez elengedhetetlen. 

A filozófus (azaz a szerző) felsorolja az erények között az igazságosságot, 
azaz a jogot, s megkülönbözteti a természetjogot (ius naturalis) a pozitív 
jogtól. A természetjog, érvel, az észen alapszik, míg a pozitív jogot em- 
berek hozzák létre a Hasznosság és a Méltóság megvédése, illetve meg- 
erősítése céljából. Az Ószövetség és az Újszövetség törvényei többnyire 
a természetjogra alapozódnak s így örök érvényűek (pl. , szeresd feleba- 
rátodat, mint önmagadat") , mások viszont a pozitív jog körébe tartoznak, 
mint a zsidóknál a körülmetélés, a keresztényeknél a megkeresztelés: 
ezek korhoz kötöttek. 

Ezután a beszélgetés újra rátér a , legfőbb jó" kérdésére. A filozófus és 
a keresztény megegyeznek abban, hogy a legfőbb jó Isten. Továbbá abban, 
hogy a legfőbb emberi jó az, amit az ember halála után élvez, méghozzá 
erényei arányában. (Az utóbbival a keresztény teológus nem érthet egyet.) 
Az embert Isten teremtette, Isten csak jót teremthetett, tehát az ember 
(a teremtmény) jó, sőt, nagyon jó. Azaz az ember mindenképpen egy , jó 
dolog", ha nem is egy jó , személy". Rendben, de mi akkor a végső (ab- 
szolút) jó vagy abszolút rossz, ha nem az ember személyisége? — kérdezi 
a filozófus a kereszténytől. 

Minden ember cselekszik jót is meg rosszat is, válaszolja a keresztény, 
ebből nem lehet kiindulni. Az ember feltétlen (abszolút) gyűlölete vagy 
feltétlen (abszolút) szeretete a legfőbb Jó, azaz Isten iránt, a Jó, illetve a 
Gonosz — válaszolja a keresztény teológus. S ez követi őket halálon túl is, 
mivel a megátkozott még jobban fogja Istent gyűlölni, s az áldott még job- 

ban fogja Őt szeretni. Tehát Isten feltétlen szeretete a feltétlen Jó élveze- 
tében a legfőbb áldás s így a legfőbb emberi Jó — foglalja össze a keresztény. 
Minél inkább élvezi valaki az Áldást, annál jobban fogja ismerni Istent. 

Ezt a filozófus jóváhagyja, s megkérdezi, hogy vajon az Isten lelki vízi- 
ójából fakadó abszolút szeretet Isten iránt nevezhető-e egy ember (szubsz- 
tancia) akcidenciájának? A keresztény teológus szerint egyes emberekhez 
tartozik ugyan, de nem nevezhető akcidenciának, mert, ha egyszer már 
ott van, nem veszíthető el, azaz nincs meg benne többé a véletlen moz- 
zanata. (Ez a végkövetkeztetés, mint tudjátok, összhangban van az arisz- 
totelészivel, ha más úton is jutott hozzá a teológus.) 

A Sátán szerepének itt következő elemzése, mint az angyaltan általában, 
nem tartozik a filozófiába. Ezt a filozófus is megjegyzi, azaz nehezményezi, 
mint a hagyomány, elsősorban a próféták mondásainak allegorikus értel- 
mezését. S ekkor válaszolja a teológus, hogy ne , judaizáljon", hanem fogadja 
el a ,profetikus", azaz allegorikus értelmezéseket. További allegorikus bib- 
liaértelmezések következnek, amelyek közül néhány érdeklődésünkre tart- 
hat számot. Így például a , pokol" tüze is allegória, hiszen ami lényeges, az 
a bűnös örökös szenvedése, s nem a hely, ahol szenved és nem az, hogy 
mitől. De nem terhellek titeket tovább Belzebubbal, annál inkább, mert a 
filozófus válaszával a félbeszakadt kézirat amúgy is adósunk marad. 

De hogy Abélard kinek fogja adni a győzelmi pálmát álmában, azt bo- 
rítékolhatjuk. 


A 12. század vége felé járva meg kell emlékeznem a század utolsó jelentős 
gondolkodójáról. Jelentős gondolkodónak nevezem, de nevezhetném 
akár forradalmi újítónak is, holott alig maradt tőle írás hátra. Hatása 
annál nagyobb volt, méghozzá mind a közvetlen, mind a közvetett hatása. 
Az akkor megalakuló ferences rend első apátjai fantasztikus fejtegetésé- 
nek hatása alatt álltak (és eretnekség hírébe is keveredtek). A 14. század, 
majd a reneszánsz pedig újra felfedezi. 

Joachim da Fiore volt a , történetfilozófia" atyja, anélkül, hogy ezt tudta 
volna. Ahogy nem láthatta előre a , harmadik, azaz ezeréves Birodalom" 
eszméjének a német parasztháborúban, az eretnek Münzer Tamás elmé- 
jében anyagi erővé vált tanítását, azaz a jelenen túlmutató, azt megtagadó 
békés és igaz jövő ígéretének a szegények lelkére tett hatását. 

Misztikusnak nevezték, bár nem volt az. Misztikusnak elsősorban azért 
tekintették, mert a Szentírás igazságát szó szerint értette és nem allego- 
rikusan értelmezte. Tehát, ha Ézsajás egy olyan jövőről beszél, melyben 
a farkas és a bárány békésen fognak együtt legelészni, ezt így is értette, s 
mikor Krisztus isten országának eljövetelértől beszélt, akkor nem az örök- 
létre gondolt, nem lelkünk üdvözülésére a mennyben, hanem az igazságos 
éltre itt, ezen a földön. Igazságos társadalomra, hatalomra, békés földi, 
barátságos, testvéri életre. Mikor? A jövőben, a közeljövőben. 

Joachim historizálta a Szentháromságot. Az Atya, a Fiú és a Szentlélek 
szerinte három földi birodalmat jelöl. Először volt az Atya Birodalma, ez a 
múlt. Azután következett a Fiú Birodalma, ez a jelen. Ami ezután jön, az 
emberi történet betetőzése: a Szentlélek Birodalma, a Harmadik Birodalom. 
Az elsőben a család volt istenközeli, a másodikban a szerzetes. Ez (a máso- 
dik) , átmeneti korszak", mely 1260-igtart. Ami utána jön, az a történelem 
betetőzése, a Szentlélek Birodalma, ahol minden egyes ember istenközel- 
ségbe jut. Ezért a Szellem Birodalma (spiritus sanctus, szent szellem, nem 
szentlélek, mint a magyarban) lesz egyúttal a Szabadság Birodalma. A Har- 
madik Birodalom a hegyi beszéd megvalósulása: a béke birodalma. Itt min- 
den ember testvér lesz, mindenki valóban úgy fogja szeretni felebarátját, 
mint önmagát. Nem lesz többet önzés, erőszak. Az igazságot nem a köny- 
vekben fogjuk megtalálni, hanem a saját szívünkben. 

Hogy Joachimot eretnekként ítélték el, nem csodálható. Nem annyira 
a szociális igazságtalanságok kárhoztatása miatt, hiszen ez hagyományos 
bibliai toposz volt s mind a ferences, mind a korai dominikánus rendben 
pozitív visszhangra talált (így még Tamásnál is) . Inkább az egyházi tekin- 
télyek megkérdőjelezése miatt. Hiszen ezeknek a Harmadik Birodalom- 
ban nem lesz többé érvényességük, mivel ott minden ember istenközel- 
ségbe jut, miden ember a szentlélek kisugárzásában fog élni. (Milyen 
protestáns!) Magyarul: mindenki szabadon gondolkozhat, persze, ter- 
mészetes értelmére és szíve sugallatára hallgatva. 

Ezzel a poggyásszal lépünk be a 13. századba, ötödik előadásunk kor- 
szakába. 

ÖTÖDIK ELŐADÁS 


A , klasszikus skolasztika 1. 
Aguinói Tamás (summa, 
guodlibet), Roger Bacon 


KEDVES HALLGATÓIM! 


Nemcsak a szerzők közül nehéz válogatni, nehéz válogatni a művek között 
is. Így aztán úgy döntöttem, hogy három, bár nem egyforma fajsúlyú, de 
különböző szempontból klasszikus 13. századi skolasztikus filozófus mun- 
kájának rövid elemzésével érzékeltetem ezt a századot. Persze, csak a fi- 
lozófiáját, mert mint tudjátok, ez volt a gótikus építészet legkiemelkedőbb 
katedrálisainak kora is. Sajnos, s ez nemcsak erre a századra vonatkozik, 
kiszakítom a filozófiai műveket környezetükből. Ha nem ezt tenném, 
akkor csak lexikális információkat nyújtanék (ebben az esetben a gótikus 
katedrálisokról) , amelyeket, úgy tudom, manapság könnyen megtudtok 
számos forrásból szerezni. A bemutatott szerzők kiemelése azonban nem 
szorul sem magyarázatra, sem védelemre (vagy ahol igen, ott megmagya- 
rázom). A kiválasztott művek annál inkább. 

Hadd haladjak csak szép sorjában. 

Aguinói Tamás dél-itáliai nemesi családból származott s már húszesz- 
tendős korában belépett az akkor még ifjúkorát élő domonkos rendbe. 
Szemben a színes és, mondhatnám, zűrös életet élő Anzelmmel és Abé- 
lard-ral, Tamás élete eseménytelennek mondható. Igaz, lakhelyet sokszor 
változtatott (Itália, Párizs, Róma, megint Párizs stb.) , de életformát nem- 
igen. Végig a domonkos rend keretein belül tevékenykedett, s úgy élt, 
mint utána is igen sok tudósember. Korán kelt, és az akkori standardon 

mérve későn is feküdt. Hogy teltek mindennapjai? Imádkozott, olvasott, 
írt, diktált, tanított, ezt volt az élete. Megbízásokat is tejesített, ahogy 
minden kollegiális rendbe tartozó. Ha összeszámlájuk írásait, kiderül, 
hogy ennyit — kevesebb mint negyven év leforgása alatt —lehetetlen volt 
írni. Ez nem egy csoda, hanem a korban elterjedt praxis magyarázza. Egy 
freskót is úgy festett a mester, hogy megtervezte, felvázolta, s tanítványai 
a mester felügyelete mellett, kivitelezték. Ez így volt Tamás esetében is. 
Legfontosabb írásai azonban nem így készültek. S én csak ezekből fogok 
néhányat nektek bemutatni. Kezdem egy viszonylag korai művel, az első 
Summával s folytatom, azaz befejezem, egy vagy két későbbi, egyetlen 
kérdés köré csoportosuló elemzés bemutatásával. Ezzel egyúttal két kö - 
zépkori filozófiai , műfajt" is bevezetek. Ezek a , summa!" és a , guodlibet ". 

Tamás hatalmas termetű ember volt, okos és jámbor. Mondhatnám, 
szeretetreméltó. Egy olyan korban, mikor majdnem mindenki túllicitált, 
azaz túllihegett, az eretnekek és a zsidók elleni rágalmazásokkal tarkított 
támadásokban, Tamás nem állt be ebbe a sorba. Racionalista volt, viszoly- 
gott az ésszerűtlenségtől. Igaz, nem volt lázadó, engedetlenkedő, állandó 
felháborodásban élő ember sem, mint Abélard. Egyes tételeit eretnek- 
séggel vádolták, de ez nem háborította fel. A szobatudós és tanár életét 
élte a domonkos rendi elefántcsonttornyaiban. 

Halála után több kalandon esett át, mint életében. Tetemét, mely ér- 
tékes ereklyének számított, egyik helyről a másikra cipelték, miközben 
Párizsban számos tételét averroista eretnekségnek bélyegezték. Főleg a 
domonkosokkal rivalizáló ferencesek, de első mentora, Albertus Magnus 
is. Végül pedig szentté avatták. 

Nem most mentegetődzöm először. Albertus Magnus , hozta be", úgy- 
mond, azaz legalizálta, Arisztotelész akkoriban elérhető összes művét, 
ahogy az arab és a zsidó filozófiát is a skolasztika világába. Aguinói az ő 
tanítványa volt, de Albert túlélte tanítványát, s mint említettem, öregko - 
rában annak egyes tételeit még eretnekséggel is megvádolta. Azonban, 
mivel én Aguinóit jelentősebb filozófusnak tartom, ezt az irányzatot az 
ő művein keresztül fogom bemutatni. 

Aguinói jelentőségét nem kisebbíti, de olvasását gyakran szárazzá és 
unalmassá teszi, hogy fő műveiben, a két Summában, majdnem kizárólag 
logikai argamentációra épít, így mind ellenfelei, mind saját gondolatait 

számos argumentáció során , vezeti le", kevés teret hagyva az értelme- 
zésnek és a fantáziának. Ugyanakkor fontos, hogy a legkülönbözőbb fi- 
lozófiai ellenfeleinek következtetéseit is tisztességesen mutatja be, iga- 
zolva, persze, hogy azok abszurditáshoz vezetnek. Ismételten abszurdi- 
tásnak tekinti például, Arisztotelész nyomán, természetesen, a végtelen 
regresszust (valaminek az oka r, annak az oka x1, annak r2, annak 13 és 
így a végtelenségig, azaz nincsen első ok) . Aguinói bebizonyítja, hogy a 
végtelen regresszus feltételezése értelmetlen, abszurd, el sem gondol- 
ható, tehát nem igaz. 

Még egyet mondanék elöljáróban. Albertus Magnus előtt Ágoston volt 
a keresztény filozófia fő tekintélye. Sokszor melléléptek, másról beszéltek 
(ez így volt mind Anzelm, mind Abélard esetében, hogy Joachim da Fio- 
réról ne is beszéljek), s csak kivételesen cáfolták. Ezt Tamás több helyen 
is megteszi. Nevetségesnek tartja például, ahogy Abélard is, akinek em- 
lített munkáját, mint tudjuk, nem ismerhette, hogy a spermával öröklő - 
dik az eredendő bűn, mintha a sperma morált tartalmazna. Nem ért egyet 
a szexualitás bűnösnek nyilvánításával sem. Isten azt mondta az emberi 
természetről, hogy úgy, ahogy van, , nagyon jó" s maradjunk is ennél. 
(Ettől még a házasságtörést, a zsidó és a keresztény vallás egyértelmű ha- 
gyománya szerint, bűnnek tartja, továbbá magasabb rendűnek tekinti a 
cölibátust a házasságnál). Azzal vádolták, hogy kétségbe vonta a szeplő - 
telen fogantatást, ami, persze, nem volt igaz, de Mária szeplőtelen fogan- 
tatását (ami akkor nem volt még dogma) valóban tagadta. A ferencesek 
ezt eretnek tételnek minősítették, s az egyház ebben az esetben a feren- 
cesek álláspontját fogadta el. 

Tamás számára egyetlen megfellebbezhetetlen tekintély volt: a Biblia. 
S a filozófusok közül csak Arisztotelész volt az irányadó. Ő volt a filozófus, 
minden filozófiai kérdés egyetlen szaktekintélye. Mellette csak Maimo- 
nidész és Áverroés jött szóba, mindketten szintúgy arisztoteliánusok, s 
helyenként még mindig Ágoston is. Ez nem jelentett okvetlenül kritikát- 
lan egyetértést egyikkel sem, főleg akkor nem, ha tételeik (mint Arisz- 
totelész esetében nem egyszer) ellentmondtak a Bibliának. 

A Summa contra gentiles (azaz az istentelenek ellen írott filozófiai rend - 
szer) lényegében, ha nem is minden esetben és vonatkozásban, a mosz- 
lim filozófusok és teológusok ellen íródott. Őket akarta Tamás meggyőzni 

arról, hogy a keresztény vallás minden filozófiai kérdésre válaszol, s nem- 
különben arról, hogy filozófiai válaszai ésszerűek, azaz megfelelnek az 
Ész álláspontjának. Ezért is kerüli el az első három könyvben a katolikus 
teológiai érvek alkalmazását, s csak olyan tételeket állít és védelmez, me- 
lyek , puszta ésszel" beláthatók. 

A Summa négy könyvből áll, s ezek közül az első három filozófiai. Ezek: 
, az Istenről", ,a Teremtésről", , a Gondviselésről". A negyedik könyv 
(,az Üdvözülésről") tisztán teológiai jellegű s így nem fogom nektek be- 
mutatni. 

A , trilógia" egy filozófiai rendszer, talán az első ismeretes és hatásos, 
mondhatnám, példaszerű filozófiai rendszer a mi kis történetünkben. 
Tamás az akkoriban szokásos egyetemi kurzusok közül hármat fűzött 
össze egy szisztémába. Az első a metafizika, a második a teremtett világ 
filozófiája, amely tartalmazza a genezis és a télosz problémáit (a világ oka, 
azaz eredete, egyrészt, a világ célja másrészt), az anyag és a forma viszo- 
nyát, a mozgás problémáját, lehetőség és valóság viszonyát, a lélek szer- 
kezetének kérdését, az intellektus (núsz) szerepét, azaz a fizikát és pszi- 
chológiát. A harmadik kötetben az etika kérdései kerülnek szóba: a jó és 
a gonosz, a boldogság, továbbá a keresztény filozófia alapkérdése, a gond- 
viselés, az előre elrendelés s a szabad akarat, s ezek összefüggése. S olyan 
további filozófiai alapkérdések, mint bűn és büntetés, a teológiai erények, 
igazságosság, Isten szeretete és Isten kegyelme. Ugyanez a könyv tartalmaz 
egy angyaltant és egy démontant is, de ezekre nem fogok kitérni. 

Tamás tehát tudatosan rendszert alkotott, azt a bizonyos spirális rend - 
szert, melyet a maga módján még Spinoza és Hegel is követni fog. Kezdjük 
a transzcendenssel, folytassuk az immanenssel, fejezzük be a transzcen- 
dens megismerésével, a hozzá való felemelkedéssel, a vele való egyesü- 
léssel. (Hegelnél: a logika, azaz Isten gondolatai a teremtés előtt, ezt követi 
a természetfilozófia, majd végül a szellem filozófiája, ahol a kígyó megha- 
rapja a saját farkát.) Tamás ezen az úton csak úgy tud végighaladni, ha el- 
hagyja a filozófiát, a tiszta racionalitás területét, amit a negyedik kötetben 
fog majd megtenni, a keresztény teológia tanainak felmutatásával. 

Kezdjük az első könyvvel: 

Mi az, amit puszta ésszel be lehet a katolikus filozófiai igazságok közül 
bizonytani? Isten létezését, Isten természetét, a lélek halhatatlanságát. 

Mit nem lehet puszta ésszel bebizonyítani? A Szentháromságot, a meg- 
testesülést és az Utolsó Ítéletet. Tamás azt ígéri, hogy most azt bizonyítja 
be, amit ésszel be lehet bizonytani. 

Isten létezését Tamás szerint már Arisztotelész is bebizonyította, mivel 
bebizonyította az Első Mozgató létezését, a tiszta forma létezését, mely moz- 
gat, de maga nem mozog. Ez az Első Mozgató, ez a tiszta forma, azonos azzal 
az Istennel, akiben a Biblia tanúbizonysága alapján hiszünk. Arisztotelész 
érve ugyanis azonos az Első Ok feltételezésével (ha nem lenne első ok, akkor 
el kellene fogadnunk a végtelen regresszus abszurd tézisét) . Továbbá: szám- 
talan tökéletes dolgot tapasztalunk a világban, kell tehát, hogy legyen egy 
abszolút tökéletesség, mely minden tökéletesség forrása és célja. 

S mivel a földön mindennek van célja, minden célszerű, valamiért lé- 
tezik, fel kell tételeznünk egy tő Mesterembert, akiben benne foglaltatnak 
mindezek a célok. 

Tamás (Maimonidészhez hasonlóan) nagy teret szentel Isten attribú- 
tumainak kérdésére. Fontos kérdés ez, mert összefügg Isten megismer- 
hetőségének kérdésével, azzal, hogy mi az, amit Istenről gondolunk, róla 
elgondolunk, amit róla tudhatunk. Először ő is a negatív attribúcióról 
beszél (Isten nincs időben, nem változik, nincs benne passzivitás). De 
ő ennél, mint már említettem, tovább akar menni, s így megkülönbözteti 
az attribútumokat az akcidenciáktól, radikálisabban, mint ahogy ezt An- 
zelm tette. Isten attribútumai nem akcidenciák (tehát nem tulajdonságok, 
mint Arisztotelész individuális szubsztanciái esetében), hanem szubsz- 
tanciájához tartoznak, különböző nézőpontokból tekintve. ( Ezzel a meg- 
különböztetéssel majd a következő szemeszterben Spinozával kapcsolat - 
ban fogtok újra találkozni.) Isten léte és lényege egy és ugyanaz. Az akarat 
is Isten lényegiségéhez tartozik. Isten Önmagát akarja és boldog. Ez Arisz- 
totelész ismert tézisének, mely szerint az Első Mozgatón önmagát gon- 
dolja, ez a keresztény változata. 

Kérdés, hogy Isten ismeri-e a teremtményt? Mivel ő minden teremt- 
mény Oka, igen (különben mindentudó sem lehetne). 

Itt tér rá filozófusunk (a második könyvben) Isten és a világ viszonyára, 
mindenekelőtt a Teremtés oly sokat vitatott kérdésére. Kemény dió ez 
minden ÁArisztotelész-követő számára, tekintve, hogy a Mester szerint a 
kozmosz örök. 

Már az első könyvben is megkülönböztette Tamás az isteni aktivitás 
két típusát: az első belülre irányul, a másik kívülre. A második könyvben 
a második kerül terítékre. Mindenekelőtt a Teremtés. Tamás ezt szépen 
fejezi ki: Isten a Lét, így tehát legfőbb külső tevékenysége , létet adni" 
(dare esse) . Ennek feltétele a mindenhatóság. Az isteni alkotás és emberi 
tevékenység között áthidalhatatlan szakadék tátong, mivel az ember egyes 
dolgokat alkot. 

Itt érkezik el Tamás a sokszor vitatott kérdéshez, hogy vajon Isten a vi- 
lágot asemmiből teremtette-e? Szemben az emberrel, aki mindig valamit 
valamiből alkot, sosem a semmiből, Istennek nincs szüksége már létező 
anyagra az alkotáshoz. Arisztotelész , első anyaga" (materia prima) teljesen 
passzív, csak lehetőség szerint létezik, azaz nem létezik (semmi). Isten 
aktusa által válik aktualitássá, azaz valósággá, létezővé a semmi. Nem 
a semmiből lesz a világ (a semmiből nem lesz semmi). Isten örök (pre- 
exisztens) , abszolút valami, aki a semmiből hozza létre az aktualitást, azaz 
a világmindenséget. Következésképpen csak Isten tud teremteni, és nem 
az időben, azaz nem folyamatosan teremt. Méghozzá nem szükségszerű - 
ség révén teremt, hanem saját szabad akaratánál fogva. (A jövő szemesz- 
terben hasonló gondolattal fogtok Leibniznél találkozni). 

A 36. fejezettől kezdve (néhány fontos kitérő után) Tamás visszatér 
ehhez az alapkérdéshez. Méghozzá (mint majd valamikor a jövőben 
Kant) antinómiák formájában. Számtalan érvet sorol fel annak az alá- 
támasztására, hogy a világ öröktől fogva létezik és számtalan érvet annak 
alátámasztására, hogy Isten a semmiből teremtette. Eddig pontosan 
úgy jár el, mint Maimonidész, aki, mint emlékeztek, arra a következte- 
tésre jut, hogy miután mindkét tétel egyaránt bizonyítható észérvekkel, 
ő azt fogadja el, amit ősei hagyományoztak rá. Tamás is kísérletezik 
ezzel a megoldással, de nem hagyja ennyiben. Inkább tovább érvel, még- 
hozzá úgy, hogy a két tétel csak látszatra képez antinómiát. A világ tö- 
kéletesen célszerű, benne minden egyes létező egyaránt célszerű. Egy 
végtelenül bonyolult, végtelen különböző egyes elemekből álló célszerű 
harmóniát csupán egy végtelen Intellektus hozhat létre. Az efféle töké- 
letes szerkezet nem jön létre magától , csak úgy" (ez az úgynevezett fi- 
ziko-teleológiai istenbizonyíték, melynek első alakjával már Ágoston- 
nál találkozhatok.) 

Ez az érv a semmiből való teremtés mellett még nem feltételezi egy Jó, 
egy Mindenható, egy Mindentudó Isten létezését, csak egy alkotó Szuper- 
Intellektusét. Semmiképpen nem igazolja a Gondviselést, bár megteremti 
a Gondviselést alátámasztó érv egyik feltételét. Egyelőre ennek a feltétlen 
feltételnek a létét kellett bizonyítania az , istentelenek" meggyőzésére. 

Ugyanakkor Tamás számára fontos az a gondolat is, hogy éppen Isten 
mindenhatóságánál fogva van olyasmi is, amire Isten képtelen. Ebben a 
gondolatmenetben Tamás , megtisztítja" Istent az antropomorf vonások - 
tól. Istennek nem lehetnek érzelmei, nem gyúlhat haragra, nem állhat 
bosszút, nem képes bűnbánatra, mivel bűnre sem, s végül Isten nem te- 
remthet Istent (26. fejezet). 

Igen fontos az a gondolat, hogy a teremtett világban nem minden lé- 
tező vagy minden esemény önmagában szükségszerű. Ezt a gondolatot 
Tamás könnyen egyeztette össze Isten mindenhatóságával. Isten szabad 
akarata teremthet olyan dolgokat, melyek természetéhez tartoznak, 
hogy léteznek vagy nem léteznek, vagy hol ilyen, hol olyan tulajdonsá- 
gokkal (akcidenciákkal) bírnak, tehát kontingensek. Hogy a létezők 
kontingensek, arisztotelészi gondolat, de a sztagirainak nem kellett ezt 
a gondolatot összeegyeztetni, mint Tamásnak, Isten mindenhatóságá- 
nak feltételezésével. 

Mellékesen jegyzem meg, hogy a teremtett világról szólva, Tamás hosz- 
szú fejezeteket szentel az úgynevezett , intellektuális szubsztanciáknak". 
Ez a platonista beütés Avicenna közvetítésével jutott Tamás gondolatvi- 
lágába, s az angyaltant volt hivatva helyettesíteni. Az intellektuális szubsz- 
tanciáknak nincs anyaguk, nem avatkoznak a mi dolgainkba, nincs testük, 
de rendelkeznek szabad akarattal, elpusztíthatatlanok, tehát nem emberi 
lelkek, sem a születés előtt, sem a halál után. 

Mindez filozófiai szempontból manapság érdektelen, de Tamás össze- 
kapcsolta a lélek, az emberi lékek tanával. Elveti Platón híres elméletét 
a három lélekrészről, már csak azért is, mert az emberi ész, a lehetősége 
szerinti (potenciális) intelligencia nem egy különálló lélekrész (nem a 
kocsihajtó). 

Röviden, Tamás teljes egészében aláírja Arisztotelész A lélekről írt 
könyvének egyik következtetését, mely szerint az intellektus (núsz) a lé- 
leknek az a része, melyen keresztül a lélek bölcsességhez és tudáshoz jut, 

vagy (másutt) az a része, amely ítél. Az aktív intellektus ezeknek a lehe- 
tőségnek a gyakorlása. Azaz a passzív értelem az ember lelkének termé- 
szetéhez tartozik, mai kifejezéssel egy antropológiai , általános" (univer- 
salia) . Az aktív értelem viszont a velünk született intelligencia gyakorlása. 
Ehhez a gondolathoz csatlakozik az imago értelmezése is. Isten a maga 
képére teremtette az embert, így minden ember passzív intelligenciával 
(ésszel) felruházva születik, ez az emberi lélek egyik funkciója. Gyakorolja 
is, aktivizálja is, többé-kevésbé. Az aktivált intellektus irányától, tartal- 
mától, céljától, objektumától függ, hogy közelebb vagy távolabb vagyunk- 
e Istentől. 

Most következik az, amit már vártunk: a lélek halhatatlanságának kér- 
dése. Azért vártuk, mert Tamás már az első kötetben jelezte, hogy a lélek 
halhatatlansága puszta észérvek alapján is bizonyítható. 

Az emberi lélek nem pusztul el a testtel együtt. De ez nem annyit jelent, 
hogy létezhetett a test előtt, mert ez, Tamás szerint, lehetetlen, azaz iga- 
zolhatatlan. Ezen a ponton Tamás elveti Órigenésznek a még Püthago- 
rasztól eredő feltételezését is, mely szerint Isten a különböző lelkeket 
azzal jutalmazza, illetve bünteti, hogy születéskor különböző testekbe he- 
lyezi azokat. Egy dolog tökéletessége és tökéletlensége azonban, mondja 
Tamás, nem annak a függvénye, ami volt, hanem annak, amivé lesz. Az 
ember , Imago", azaz Isten képmása, de nem emanációja, azzá lesz, amivé 
önmagát teszi. 

Az ember nem részesül az isteni szubsztanciában. Bár az intellektuális 
testetlen szubsztanciák a közvetítők (lásd Plótinosz!) Isten és az ember 
aktív intellektusa között, azokban sem részesülhet, vagy legalábbis nem 
teljesen, mivelhogy az intellektuális szubsztanciák testetlenek, míg az 
emberi szubsztancia csak az emberi testben kap formát. 

Akárhogy is szemlélem, ebben a második kötetben Tamás kétségtele- 
nül bizonyítja, hogy az ember értelmes lelke nem lebegett valahol az 
ember születése előtt, hogy a passzív intellektus a lélekhez tartozik, s az 
aktív intellektus annak a tevékenysége. De, akárhogyan nézem is, mind- 
eddig nem bizonyította be (csak bejelentette) a lélek halhatatlanságát. 

A harmadik könyv az előbbi könyvek eredményeinek összefoglalásával 
indít. Amit már egyszer bebizonyítottunk, mondja Tamás, azt evidensnek 
kell elfogadnunk további érveléseinkben. 

Tamás Árisztotelésszel érvel. Minden lény célszerűen tevékenykedik. 
Az emberi cselekvés célja vagy maga a cselekvés, vagy az, amit a cselekvés 
létrehoz. Minden aktivitás egy végső cél felé mozog, azaz végtelen prog- 
resszus éppen úgy nem tételezhető fel, mint a végtelen regresszus. Min- 
den cél felé vezető tett maga is cél. Minden cél - Jó. A végső cél a legfőbb 
Jó. Minden cselekvés és mozgás a jó felé irányul, azaz a tökéletesedés, tö - 
kéletesség irányába. A cselekvés nem termelhet, nem hozhat létre Rosz- 
szat. A Rossz a cselekvés céljának eltévesztése (Plótinosz annak idején 
azt mondta, hogy a jó hiánya). 

Az, hogy minden ésszel megáldott cselekvő egy cél irányába cselekszik, 
még nem mond sokat motívumairól. Ezek többnyire vágyak, ösztönzők, 
elképzelések. Így a cselekvő nem okvetlenül ismeri a célt, amely felé tö- 
rekszik, de nem törekedne rá, ha nem lenne számára jó. Minden lény el- 
kerüli a rosszat. Az intelligens lény tudatosan kerüli a rosszat, minde- 
nekelőtt az elpusztulást. Így mind a mozgató, mind a cselekvő (vágy, illetve 
intellektus) a jóra irányul. Ezt alátámasztandó Tamás idézi nemcsak Árisz- 
totelészt, hanem az Pszeudo-Dionüszioszt is: , mindenki a jóra, a leg- 
jobbra vágyik". 

Tamás visszautasítja, jobban mondva megcáfolja, azt az elméletet, mely 
szerint van olyan cselekvő, aki a rosszra (gonoszra) törekszik, tehát a Go- 
nosz maga is egy létező lényeg, valóságos létező (1—9.). Visszautasítja 
tehát a gnózis minden (akkoriban is itt-ott felmelegített) változatát. 

Tamásnak, persze, mégis számot kellett adnia a rossz (gonosz) létezé- 
séről a világban, s ezt a következőképpen teszi (10—15.). 

Mivel a rossz (gonosz) nem létező, nem lehet semminek sem az oka. 
S világban lévő rossz oka tehát csak a jó lehet. De, mint ezt már Áriszto- 
telész bebizonyította, hogy ha valamiből annak ellentéte jön létre, az csak 
véletlenül történhet. Mivel jó és rossz ellentétek, a jóból a rossz csak vé- 
letlenül jöhet létre. Ha a tevékeny erő híján cselekszik, akkor az eredmény 
defektív lesz. (Itt Tamás elismétli azt, amit mind Plótinosz, mind Ágoston 
mondott.) A rossz a defektív, a selejt, méghozzá vagy anyaga, vagy formája 
tekintetében az. 

Mindez tökéletes válasz arra kérdésre, mondja Tamás, hogy miért van 
(létezik) rossz a természet rendjében, de nem válasz arra a kérdésre, hogy 
miért létezik gonosz a morál rendjében. Nos, ebben az esetben az a bi- 


100 Í1 II. A KÖZÉPKOR ÉS A RENESZÁNSZ 


zonyos erő, mely létrehozza a tettet (megértés, ítélet, akarat), már felté - 
telezi jó és rossz megkülönböztetését. Amennyiben a tett akaratlagos, 
szándékolt, akkor, amennyiben a cél jó, a tett és a tevő is jó, amennyiben 
a cél a rossz, a tett és a tevő is rossz. Ha azonban a tett nem szándékolt, 
vagy nem is tételezi fel a morális jó és rossz megkülönböztetését, akkor 
a tettet nem lehet morálisan rossznak tekinteni vagy csak csökkentett 
mértékben annak. De hogyan ítéljük meg azt az esetet, mikor maga az 
akarat (az indíték) defektív? Például, ha a másodlagos cselekvő egy első - 
leges cselekvő akaratát hajtja végre, mondjuk, parancsra cselekszik vagy 
vágya erejének hatása alatt? Azaz, ha valaki a jóra irányuló akaratot nem 
képes akarni? Akkor az értelem vezeti félre az akaratot. De nem akarat- 
lagos-e magának az értelemnek a tevékenysége is? 

Végül Tamás két következtetésre jut. Elsőként arra, hogy a morális szfé- 
rában, hasonlóan a természeti szférához, a jóból jön a rossz, méghozzá 
véletlenül, kontingensen. Továbbá arra a következtetésre, melynek ugyan 
meg nem fogalmazott, de az érvekben felvonultatott, gondolatát Kant 
majd úgy fogja kifejezni, hogy , amit kell, azt lehet is". A rossz az, amit 
nem kell tenni, de lehet. S hogy valamit tenni lehessen, amit nem szabad, 
a Kellnek (jóakaratnak) elsőbbségét kell feltételeznünk. 

Tamás itt rátér a , legfőbb cél" már bevezetett kérdésére (18—44..). 

A legfőbb cél (végcél) , mint tudjuk, a legfőbb Jó. Legfőbb Gonosz, az 
előbbiekből következően, nincsen. Az ember legfőbb célja a boldogság, 
s a legfőbb boldogság Isten megértése. Isten megismerése nemcsak az 
ember (az intellektuális princípium) legfőbb célja, hanem minden in- 
tellektuális szubsztanciáé. (Előre bejelentem, vagy talán már be is je- 
lentettem, hogy az intellektuális szubsztanciák, e testetlen és anyagtalan 
angyal-helyettesek Tamás által megfogalmazott gondolataira nem fogok 
rátérni.) 

Röviden azonban még megemlítem Tamásnak Bonaventurával, a fe- 
rencesek főnökével való vitáját. Annak ellenére teszem ezt, hogy Bona- 
ventura szép könyvét (Itinerarium, vagy az elme útjai Istenhez, melyben Is- 
tent , a Jóval" azonosítja és Őt önmagát kommunikáló szeretetnek nevezi) 
időhiány miatt nem tudom nektek előadni. Tamás nem gondolja, hogy 
az ember számára a legfőbb Jó Isten szeretetében merülne ki. Tamás sze- 
rint ugyanis az emberi boldogság az intellektuális princípium gyakorlása, 

mivel az intellektus az akarat felett áll. Erre a kérdésre még visszatérek. 

Tamás aztán felsorolja, hogy miben nem áll az ember számára a legfőbb 
jó: nem a testi élvezetekben, sem a dicsőségben, sem a megbecsülésben, 
nem a gazdagságban, sem nem a földi hatalomban, sem a kellemes dol- 
gokban, még csak a morálisan jó tettekben és az okosságban (prudentia) 
sem, hanem Isten kontemplációjában, az Istenen való elmélkedésben. 

Legfőbb boldogságunk tehát Isten ismerete. Nem az a tudás, amit Róla 
az emberek általában annak gondolnak, nem is az a tudás, amit bizonyí- 
tással érünk el, sem nem az a tudás, melyhez hit által jutunk. Isten isme- 
retét életünkben nem érjük el, hacsak nem isteni megvilágosodás által. 
Boldogok már azért sem lehetünk, mert a halálra gondolunk, ahol min- 
dent elveszítünk. Tudásra törekszünk, de meghalunk, mielőtt tudnák 
(Faust). Így az ember boldogsága Isten ismeretében van, de ennek tel- 
jességét csak halhatatlan lelke érheti el. Mindebből eddig az derül ki, 
hogy Isten csak az élő ember előtt , rejtőzködik", s nem a tiszta és halha- 
tatlan lélek előtt. Ez tehát egy érv a lélek halhatatlansága mellett. (Erre 
a kérdésre filozófusunk még majd visszatér.) 

Miután úgy véli, hogy már bebizonyította, hogy Isten minden dolog 
kezdete és célja, a legrázósabb kérdéssel, a Gondviselés elemzésével foly- 
tatja. Az egész világot, írja, az isteni Gondviselés kormányozza. Ezért is 
nevezi a Biblia Istent Királynak. Itt megint megkülönbözteti az elsődleges 
és a másodlagos cselekvőt: Isten az elsődleges, az ember a másodlagos 
cselekvő. Isten mindenütt , van", azaz , Van" mindenütt. (S nem mennyei 
trónon ül!) 

Ez mind rendben van, s következik is a korábbiakból, de mégis mit te- 
gyünk a morális Gonosszal? Ez a nem mellőzhető kérdés tölti be a könyv 
fennmaradó majdnem egészét (71—83.). 

Arról Tamás már a korábbiakban is említést tett, hogy Isten szükség- 
szerűen alkothat olyan lényeket, amelyek természetéhez tartoznak, hogy 
létezhetnek, s nem létezhetnek, hogy bizonyos tulajdonságaik (akciden- 
ciáik) vannak is, meg nem is. Tehát a véletlen és a Gondviselés nem mond 
ellent egymásnak. Azt szoktuk mondani a Gondviselésről szólva, hogy 
egy falevél sem eshet le Isten akarata nélkül. Azonban Tamás másként 
értelmezi a Gondviselést: Isten olyannak teremtette egyes fák leveleit, 
hogy leeshetnek, s nem eshetnek le, ugyanolyan körülmények között is. 

Az, hogy Isten kormányozza az univerzumot, nem zárja ki egyes dolgok 
elpusztulását, a hiányt és a gonoszt sem. Így az elsődleges ok nem zárja 
ki a másodlagos okok sokféleségét. De így is minden egyes esetben az is- 
teni Gondviselés munkál. Mert a sokféleség az isteni Gondviselés lénye - 
ges mozzanata, így tehát van jó, jobb, kevésbé jó minden dologból vagy 
dologban. Minden dologa saját természetének megfelelően jó, tökéletes 
vagy tökéletlen. Semmi sem lehetne jó, ha nem lennének rosszak. 

Mivel az isteni Gondviselés nem zárja ki a véletlent, sem a rosszat, 
nem zárja ki az akarat (választás) szabadságát sem. Mi több, az isteni 
Gondviselés mindenre annak saját célja, rendeltetése szerint visel gon- 
dot. A mindenható Gondviselés semmit sem hagy elveszni a világ sok- 
színűségéből. Ha nem lenne szabad akarat, a világból valami hiányozna, 
a világ tehát szegényebb lenne. (Ezt az érvet majd Leibniz is megismétli.) 
Ugyanezen oknál fogva nem zárhatja ki a jó szerencsét és a pechet sem, 
azaz az embereket érintő esetlegességet. 

A lényeg mindebben az, hogy Isten minden létezőnek, úgy ahogy lé- 
teznek, elsődleges oka, kormányzója, de másodlagos okokon keresztül 
is tevékenykedik. Ez azonban nem jelenti azt, mint egyesek vallják, hogy 
a Gondviselés csak az általánosra terjedne ki, nem pedig minden egyesre. 
Minden egyes az isteni Gondviselés kormányzata alatt áll. Isten (min- 
dentudó) minden egyes dolgot ismer. Ahogy egy királynak kellenek jó 
miniszterek, a másodlagos okok az Első Ok jó miniszterei, rajtuk keresz- 
tül visel gondot minden egyes dologra, emberre. S ez az emberi akaratra, 
választásra is vonatkozik. Isten szereti az embert s ezért jót akar az em- 
bernek, különösen azoknak az embereknek, akikben az intellektuális 
princípium, a tudás, a megértés a legtökéletesebb, s elsősorban annak 
ápolása céljuk. 

Ezen a ponton (a szabad akarat és az egyedi, speciális Gondviselés kér- 
désében) Aguinói helyenként elbizonytalanodik. Egy helyen egyetértően 
idézi Nüsszai Gergelyt, aki szerint a Gondviselés azt irányítja, ami nincs 
a hatalmunkban, nem azt, ami hatalmunkban van (go.). Ugyanakkor azt 
állítja (g1.), hogy az akarat , mozgását" Isten közvetlenül irányítja, aztán 
újra azt, hogy az angyalok közvetítésével. Végül visszakanyarodunk ahhoz 
a gondolathoz, hogy a Gondviselés jó választásra és cselekedetre deter- 
minál, de ha mi mégsem a jót választjuk, akaratunk nem szabad, mert 

ellentmond a Gondviselésnek. Egyelőre Aguinói megoldottnak látja a 
nehéz feladatot, a speciális Gondviselés összeegyeztetését a világban lévő 
rosszal, véletlennel, szabad akarattal, a gnózis elkerülésével. 

Mi akkor a jó szerencse? —teszi fel Aguinói Tamás a kérdést. Ha olyas - 
féle jó történik valakivel, amit nem szándékozott, azaz véletlenül (pl. kin- 
cset talál, Arisztotelész példája) . Azonban a morális jó nem , szerencse", 
erre senki sem találhat rá véletlenül. Mégis lehet, ebben az esetben is, a 
velünk született diszpozícióról (lehetőségről), a velünk született jóra való 
hajlamról mint jó szerencséről beszélni. Az efféle hajlam pedig , maga - 
sabb okok" következménye, amely magasabb ok lehet, maga Isten, de 
akár egy égitest is. 

Nos, most következik egy fontos gondolat, minthogy Isten mindentu- 
dását érinti. A gondolat így hangzik: ha Isten valamit előre lát, akkor az 
úgy fog történni. Ez szükségszerű, ez nem vita tárgya. Az azonban vita tár- 
gya, hogy Isten okozta-e, hogy valami úgy történt, ahogy Ő előre látta, 
tehát a Gondviselés , intézte úgy", ahogy Isten előre látta. Ha a Gondvi- 
selés intézte volna el, akkor a Gondviselés a Végzettel lenne azonos. Előre 
van-e elrendelve minden? A válasz egy feltételes: igen. Az ember nem 
látja azt, nem lát előre, azaz csak részlegesen lát a jövőbe. Ezért az egyes 
cselevő kitűzött célja nem azonos a Gondviselés céljával. Minden ember 
(ezt már tudjuk) jóra törekszik, de ez a , jó" szubjektív, esendő. Isten úgy 
intézi, hogy (előre látott) céljaink közül egyesek szükségszerűség, mások 
véletlen által jöjjenek létre. Isten a legtőbb Ok, de a következmények 
egyike- másikja véletlen lehet. Isten előre látja, hogy valami véletlen kö - 
vetkeztében fog megtörténni. Ezért nem felesleges imádkozni. Persze, 
Isten csak akkor hallgatja meg az imádságot, ha valaki az igazán Jót akarja. 

Mi akkor Tamás végkövetkeztetése az előre elrendelés, a predestináció, 
kérdésében? Abban a kérdésben, hogy vajon az isteni eleve elrendelés 
azonos-e a Végzettel? Azaz Isten minden tudása annak tudása, hogy mi 
fog történni, azonos-e azzal, hogy eleve ő rendeli el (sempriternum) azt, 
ami történni fog? Ahogy cselekedni fogunk? Hogy minden tettünket köz- 
vetlenül Ő determinálja? Nem egészen! 

Az intellektussal megáldott teremtményeket Isten olyanoknak terem- 
tette, mint akik , saját magukról gondoskodnak", azaz csak az intellek- 
tussal megáldottak szabadok. Mint minden kormány, így az isteni kor- 

mányzás is olyanokat kormányoz, akik magukról gondoskodni tudnak. 
Azok, akik céljukat maguk érhetik el, eleve úgy vannak elrendelve, hogy 
önmagukról gondoskodjanak. De ez csak az intellektussal megáldottakra 
vonatkozik. Minden más dolog a természetben , szolga , azaz teljes mér- 
tékben alá van vetve az isten előre elrendelésnek (ami, persze, mint lát- 
tuk, a véletleneken keresztül is érvényesülhet). De mivel Isten minden- 
ható, lehet olyas valaminek is közvetlen oka, ami nincs Általa eleve el- 
rendelve. Ez a csoda. Csak Isten tehet csodát, minden mágus svindler. 

Mivel Tamás végül visszatér (a 127. fejezettől kezdve) a közvetlenül er- 
kölcsi kérdésekre, én is vele tartok. A tárgyalt tő kérdések: erény, bűn, 
büntetés, bűnhődés, Kegyelem. 

Nos, az erények különbözők, vannak döntőek és kevésbé döntőek, 
ahogy a bűnök is különbözők s így a büntetésük is. Ez is feltételezi a szabad 
választás lehetőségét. Isten segítséget nyújt, de nem determinálhatja em- 
bert a jó tettre, az erényre sem. Isten nem célunk kitűzésében, hanem 
morálisan jó célunk megvalósításában segít. A boldogság az erény jutalma. 
Ha erényünk gyakorlásában nem lenne saját szerepünk, minek járna ne- 
künk jutalom? Az ember nem számíthat célja kitűzésében isteni veze- 
tésre, bár a legfőbb Jót, mint célt, Isten rendelte számára. Az isteni Ke- 
gyelem azonban nem jutalom, az ember azt ajándékba (eratis) kapja, mint 
az Isten lényegének, szeretetének megnyilvánulását. A Kegyelem nem 
determináció, hanem segítség. Isten szeretete az ember által az isteni 
Kegyelem megnyilvánulása, az, ami Isten , víziójához" vezet. 

Isten Kegyelmének három megnyilvánulása van az emberben: ezek a 
Szeretet mellett a Hit és a Remény, azaz a , teológiai erények". A többi 
(erkölcsi) erény, illetve vétek, mint láttuk, különböző mértékben van 
jelen az emberekben, s választásaikban, céljaik kitűzésében játszanak 
különböző szerepeket. Ami ezeket illeti, Isten az erkölcsileg jó cél meg- 
valósításában nyújt segítséget, ebben is gyakorolja a kegyelmet. Segíthet 
a , természetes világosság", azaz az ész révén is. 

Isten minden erkölcsi bűntől (kivéve a halálos bűnt, bár ez itt nincs 
kimondva) megszabadíthatja, azaz , helyreállíthatja" az embert a Kegye- 
lem révén, amennyiben az ember vezekel bűnéért s nem követi el újra 
azt. Az ember felelős tetteiért, elsősorban azért, hogy nem fordul Isten 
felé, még akkor is, ha ehhez kegyelemre van szüksége. Van, aki kegye- 

lemben részesül, a három teológiai erény (szeretet, hit, remény) révén, 
van, aki nem. 

Bizony kemény dió összehozni a szabad választást, az erények és a 
bűnök, továbbá a büntetések különbözőségét, azt, hogy mindenki a jóra 
törekszik, de más számára a jó, továbbá az arisztotelészi erkölcsi erények 
listáját az eleve elrendeléssel (predestináció) , a Gondviseléssel, a Kegye- 
lemmel, a teológiai erények elsődlegességével, a Kiválasztással, továbbá 
Isten mindenhatóságával, mindentudásával, jóságával stb. Ez Tamásnak 
majdnem sikerül is. 

Mint már említettem, a mindentudással az összeegyeztetés nem nehéz. 
A könyv (163.) zárófejezete ennek a könnyebb feladatnak a megoldásával 
is indít. Egyes emberek eljutnak (isteni segedelemmel) a jóhoz, mások 
pedig nem. Isten mindezt előre látja (mert számára nincs idő). Az em- 
bereknek ez a különbözősége (vannak jók, jobbak, rosszak, rosszabbak) 
eleve el van rendelve. Ez az úgynevezett általános eleve elrendelés. Most 
következik a speciális eleve elrendelés: Isten egyeseket eleve olyannak 
rendelt el, akik a legfőbb jóra törekszenek. Ez a kiválasztás (electio) . Így 
a kiválasztás és kiválasztatlanság az isteni eleve elrendelés különböző 
megnyilvánulásai, amelyeken keresztül az isteni Gondviselés az ember- 
eket a legfőbb cél szempontjából állítja sorba (ez a legfőbb cél üdvtör- 
téneti, persze, de erről ebben a könyvben szerzőnk nem tud szót ejteni). 
Ezért (tehát?) az isteni eleve elrendelés nem fosztja meg az embert a 
szabad választás képességétől, nem zárja ki sem a szabad akaratot, sem 
a véletlent. 

Kérdezhetjük, hogy amennyiben Isten előre rendelte el, hogy ki a ki- 
választott s ki nem az, miféle szabadságuk marad a választásra? Tamás 
megoldása (ami teljesen megfelel a Genezis történeti tanulságának) , hogy 
Isten választása nem egy ember erényeitől (tehát az ember választásaitól) 
függ, mivel a kiválasztás megelőzi az ember erényét. Miért választja ki 
Isten ezt és nem amazt? Csak, mert így akarja. Isten akarata, a Gondvi- 
selés az , eleve elrendelés", azaz az első Ok. 

Így végződik a Summa contra gentiles harmadik könyve. A negyedik, te- 
ológiai, könyvet nem fogom elemezni, ahogy a kései Summa Theologiát 
sem. Inkább rátérnék röviden Aguinói (és más filozófusok) egyik érdekes 
műfaja, a guodlibet egy példájának bemutatására. 

Az egyetemi oktatás annak idején nem merült ki előadásokban. Viták, 
vitairatok színezték az egyetemi és általában a tudományos életet. Ezek 
közül egyesek a mindenkori , téveszmék" cáfolatával foglalkoztak, mások 
fogalmakat értelmeztek. A diákok feltették a jó filozófiai kérdéseket: , mi 
ez? ", , hogy értsük ezt?" s a tanárok válaszoltak. Ez a műfaj volt a guestiones 
guodlibetales, amit a diákok , guodlibet"-nek rövidítettek. 

Most először, bár nem utoljára, mutatom be ennek a műfajnak egy pél- 
dányát, illetve példáját. S azonnal meg is lesztek lepve. Amikor Tamás 
első Summájával megbarátkoztatok, megszoktátok, hogy filozófusunk 
olyan kérdéseket tárgyal, olyan megoldásokat kínál, melyek a mai filo- 
zófiában nem nagyon fordulnak elő. A guodlibet esetében viszont szám- 
talan olyan kérdés kerül terítékre, amelyeket azóta is, mindmáig nemcsak 
elemeznek, tárgyalnak, hanem amelyekre gyakorta ugyanazt a választ is 
adják, mint hajdanában Aguinói adott. Tamás különben itt is többnyire 
a tétel -ellentétel—válasz logikáját követi, egymás mellett és egymás ellen 
vonultatja fel a korábbi gondolkodók tételeit, többek között Anzelmnek 
az igazságról szóló könyvét s Arisztotelészt, de néhol olyan szerzőt is 
(Izaak) , akit azóta sem tudtak teljes bizonyossággal beazonosítani. Nem 
kísérem végig a bonyolult tételeket, csak egy kis kóstolót adnék belőlük. 


Első kérdés: , Mi az igazság?" 
Aguinói 12 tételben ad erre a kérdésre választ. Nem követem szorosan 
mind a tizenkettőt. 

Elöljáróban: Tamás megkülönbözteti az Igazságot (veritas) az Igaztól 
(verum),, ahogy ezt Ágoston is tette. 

Úgy tűnik, kezdi Aguinói, hogy az Igaz (verum) ugyanaz, mint a Létező 
(ens) . Azt nevezzük igaznak, ha egy létező (ens) megfelel az észnek (intel- 
lectus) . (Aki köztetek ismeri az angolszász filozófiát, találkozott már azzal 
a meghatározással, hogy igaz, , what the case is".) Az igaz megismerés 
tehát nem más, mint a megismertnek a megismert dologhoz való olyan 
megfelelése, melyben a megfelelés a megismerés oka. , Igaz", ha azt 
mondjuk a létezőről, hogy létezik s a nem létezőről, hogy nem létezik. 

Az Igazság fogalma azonban tartalmaz valamit, amit a Valós fogalma 
nem tartalmaz. Úgy tűnik, hogy a lét előbb létezik, mint a lélek. De az 
Igazság (veritas) a lélekben van. Így, ha azt mondom, hogy az igaz meg- 

egyezik a valóssal, s a valós előbb van, mint az , igaz", akkor az , igaz" ki- 
mondásakor már fel kell tételeznem az Igazságot. A megismerés (az igaz 
megismerésének) célja a lélekben van (Igazság), s ezt az isteni Ész (in- 
tellectus) közelíti meg. Szemben a helyes cselevéssel, melynek célja egy 
dolog létrehozása. 

Az igaz tehát inkább az észben van, mint a dolgokban. Azaz az igaz az 
észben van, amennyiben a dolgok épp-így-létének (guidditas) megraga - 
dásáról, azaz definícióról van szó. Az , összeállítás", a kapcsolódás (az ész 
tevékenysége) teszi az eredményt igazzá vagy tévessé. 

Egy Igazság (veritas) van-e vagy több? 

Csak egyetlenegy az isteni Észben, de több , igazság" az emberi észben. 
A dolgok viszont az emberi észből nyerik igaz mivoltukat. Igazságra az 
emberi ész a dolgokban véletlenül bukkan rá. 

Azonban mi lenne a helyzet, ha az emberi elme nem létezne? A dolgok 
lényegisége, nemde, azok igazsága? Hiszen Isten közvetlenül hozta a dol- 
gokat létre s így azok az isteni Igazságot testesítik meg. Az emberi elme 
tehát a dolgok megismerésében az isteni Igazság (veritas) megismerésére 
törekszik, de a megismerés igaz (verum) mivolta csak a lélekben (észben) 
található. (Einstein ugyanezt mondta a relativitáselméletről: ő felfedett 
valamit Isten tervéből a világmindenségben.) Számtalan dologban más 
és más igaz, számtalan elme másként közelíti meg ezt a számtalan dolgot. 

S ezen a helyen (ötödik tétel) Aguinói mond valami teljesen újszerűt, 
eredetit. Nem gondolható el, hogy igazság nem létezik. Az azonban el- 
gondolható, hogy nincs teremtett igazság és kreatúra sincsen. Az értelem 
ugyanis elgondolhatja, hogy nem létezik s nem gondolkozik, de ezt nem 
gondolhatja el anélkül, hogy gondolkoznék. 

Változik-e az, ami , igaz"? Ha az okok változnak, megváltoznak a kö- 
vetkezmények is, így más lesz, ami , igaz", de nem változik az Igazság. 


Sajnos, időnk lejárt. S még szeretnék valamit egy másik 13. századi gon- 
dolkodóról mondani. Őt azért nem hagyhatom ki, mert valamiben külön- 
bözött mind a többiektől, aminek a modernek rokonszenvét köszönheti. 

Roger Bacont, az angol nemes urat, matematikai és természettudomá - 
nyos érdeklődése tette különbözővé a többiektől. Oxfordban és Párizsban 
szerezte be tudományos ismereteit. Számtalan könyvet írt asztronómiai, 

kémiai problémákkal kapcsolatban. Egyes források szerint alkímiával is 
foglalkozott, a kordivathoz csatlakozva aranyat próbált előállítani. Már 
felnőtt korában lépett be a ferences rendbe, hamarosan eretnekség hí- 
rébe keveredett s kísérleteihez minden támogatást megvontak tőle, míg- 
nem IV. Kelemen pápa, akit Bacon reformtörekvései és tudományos te- 
vékenysége nagyon érdekelt, magához nem kérette. Bacon ezután három 


eg... 


Opus Tertium), többek között azzal a céllal, hogy a különböző hitű embe- 
reket a tudomány révén a keresztény eszme alatt egyesítse. Tudomány, 
mágia és misztika jól megfértek együtt, legalábbis a Joachim da Fiore 
által ihletett Roger Bacon esetében. 

Két, szerintem újító elemzést mutatok be nektek az Opus Majus című 
műből (amelyet állítólag Kolumbusz is tanulmányozott). 

Az első részlet a nyelvek tanulmányozását szorgalmazza. Ha jól tudom, 
Roger Bacon az első, aki a 20. század egyik kedvelt témájával, a fordítással, 
elméletileg foglalkozott. 

Bacon szerint minden művet eredeti nyelven kell olvasni. Elszomorí- 
tónak tartja, hogy kortársai csak latinul tudnak s így sem görögül, sem 
héberül, sem arabul nem képesek azokat a szövegeket olvasni, melyekre 
oly gyakran hivatkoznak. Ez szerinte nem műveltségi kérdés. Minden 
fordítás értelmez s így egy fordításból nem lehet maradéktalanul megér- 
teni az eredeti szöveg mondanivalóját, még akkor sem, ha a fordítás kor- 
rekt. Példának hozza fel a Makkabeusok könyveit, továbbá Josephus Flavius 
művét, a Zsidó régiségeket, összevetve az eredetit a latin fordítással. 

Mivel minden fordítás maga is értelmezés, így az, aki egy szöveget for- 
dításban olvas, nem lesz képes azt önállóan értelmezni, hiszen csak az 
értelmezést értelmezheti. S ez nem pusztán a szent könyvek és a filozófiai 
művek megértése esetén baj, hanem baj a gazdasági életben és a keres- 
kedelemben is. A kereskedők, írja, nem képesek még egy idegen nyelvű 
levelet sem elolvasni, azaz megérteni. De a nyelvtudás fontos, folytatja a 
franciskánus, a hitetlenek megtérítése esetében is. Hogy térítsz meg egy 
zsidót vagy egy arabot, ha sem nem érted, sem nem beszéled a nyelvét? 

A másik részlet (szintén az Opus majusból) Roger Bacon egyik központi 
témáját firtatja: az empirikus kutatás szerepét a tudományos megisme- 
résben. 

Kísérletek végrehajtása nélkül, írja, semmit sem tudhatunk. A tu- 
dásnak két forrása van: a gondolkodás és a tapasztalás. Gondolkodásra 
van szükség a logikában, következtetések levonásával, de hogy a logi- 
kailag helyes levezetés eredménye igaz-e vagy sem, csak tapasztalattal 
tudjuk ellenőrizni. A matematikának például szüksége van a szemléle- 
tesítésre, a geometriára. Még a derékszögű háromszöget sem elég el- 
gondolunk, látnunk kell. Sok tételt elhiszünk, mert meggyőzően adják 
azokat elő, de ostobaságokat is lehet meggyőzően előadni. A kísérlet 
arra való, hogy megbizonyosodjunk egy állítás helyességéről vagy hely- 
telenségéről. 

Kétféle tapasztalati tudást tudunk megkülönböztetni, Azokat, melyek 
saját világunkban elérhetők, saját személyes tapasztalatunk, természetes 
érzékszerveink vagy azok eszközökkel történő mesterséges meghosszab - 
bítása segítségével. A másik tapasztalati forrás olyan dolgokról, melyek 
nem a mi világunkhoz tartoznak, a természet jó ismerőinek saját tapasz- 
talataikról, kísérleteikről való beszámolói. Ilyen beszámolókkal találko - 
zunk például Árisztotelésznek az állatokról, a növényekről, a betegségek- 
ről írott könyveiben. (Hozzátenném, hogy ezek közül Bacon ifjúkorában 
többet kommentált.) Ilyen forrásnak tekinti Bacon (joggal) az idősebb 
Plinius Természettörténetét is. Vannak, persze, nem pusztán érzéki, hanem 
spirituális tapasztalatok is, mint az ősatyáké vagy a prófétáké: ezek is ta- 
pasztalatok, hiszen az isteni inspiráció is a megismerés nem logikai, 
hanem tapasztalati forrása. 

Legbiztosabb tudásforrásunk azonban mégis csak a kísérlet. Kísérlet 
Roger Bacon számára a matematika is. Nincs tudomány matematika nél - 
kül, jelenti ki. Ezt a kijelentést ma is sok természettudós aláírná. S alap- 
jában azt érti kísérleten, amit mi. Így például beszél a szivárvány színeiről. 
Ez állítólag isteni csoda. Mi azonban kísérletileg létre tudjuk hozni a cso- 
dát: a szivárvány összes színeit. S e kísérletek nyomán (melyek közül ket- 
tőt leírt) megtudjuk érteni, hogy mik is azok a színek valójában. 

Hogy meg kell öregedni, s meg kell halni, az rendben van. Azonban az 
életet meg tudjuk hosszabbítani s az öregséget kellemessé tudjuk tenni 
bizonyos egészségügyi szabályok pontos betartásával. Minthogyha egy 
mai magazint olvasnék. Igaz, a javallatok nem okvetlenül azonosak, a nö- 
vények és leveleik esetében talán igen, az igazgyöngyök, titkos keleti prak- 

tikák vonatkozásában kevésbé. A csigát, mint a kellemes öregedés szük- 
séges táplálékát, még ki kell próbálnom. 

A megítélés szempontjából talán a legfontosabb, hogy megkülönböz- 
tessük, hogy mi az, amit a természet magától elvégez, s mikor kell bea- 
vatkozni. Csak a tapasztalati tudomány segítségével lehet megkülönböz- 
tetni a mágia illúzióját a hatásos mágiától, a hitet a hiszékenységtől, a tu- 
dást a babonától. 


KÖ 


Ni 111 


HATODIK ELŐADÁS 


A , klasszikus skolasztika 2. 
A kései skolasztika nagyjai: 
Johannes Duns Scotus, 
Ockham (Occam) Vilmos 


és Páduai Marsilius 


KEDVES HALLGATÓIM! 


Remélem, elnézitek nekem, hogy , választásaim , mint az előbbi előadás 
esetében is, megint egyszer szubjektívek lesznek. Az említett filozófusok 
közül a magam részéről Ockhamot tartom a legjelentősebbnek, s őt is ol- 
vasom legszívesebben. S talán még azt is elnézitek, hogy még az ebbe 
a korba és összefüggésbe tartozó Dantéról sem beszélek külön, de ment- 
ségemre legyen mondva, hogy róla egy könyvet kellene írnom, nem pedig 
húsz sort. 

Még azt bocsátanám előre, hogy Duns Scotus filozófiáját nem az úgy- 
nevezett , univerzáliák harca" köré rendezem. Valamikor úgy tanultam, 
hogy a lényeges vita ebben az időben az , univerzáliák , azaz az általános 
fogalmak körül folyt. Hogy a realisták szerint az általános fogalmak, az 
univerzáliák (nemcsak a Jó, a Szép, az Igaz, de akár az , Ember" vagy az 
, Élet") magukban a dolgokban vannak, mint Arisztotelésznél, vagy esetleg 
— platóni értelmezésben — a dolgok előtt léteznek (universalia in rem, uni- 
versalia ante rem) . Ezzel szemben a nominalisták szerint az egyetemes fo- 
galmak, melyeket fejünkben a dolgok egy csoportjáról alkotunk, , puszta 

nevek" (universalia post rem) . Duns Scotus a realista, Ockham a nomina- 
lista. Az iskolák vitáiban ez bizonnyal így is volt, Duns Scotus esetében, 
szerintem, kissé bonyolultabban. 

Duns Scotus, persze, valóban azt állította, hogy mivel általános kije- 
lentéseket teszünk (mondjuk: az ember halandó), az általánosnak (az 
ember) léteznie kell, mivel különben nem tudnánk róla beszélni, nem 
tudnánk róla semmit sem mondani. Így, mondja Duns Scotus, az egyedi 
és az általános , formájuk" különböznek (distinctio formalis). Elkerüli 
azonban azt a kérdést, hogy vajon a formális különbség valóságos -e vagy 
gondolati? Hozzá kell azonban tennem, hogy az , egyedi" megragadásának 
Duns Scotusnál kiemelt szerep jut, mivel feltételezi az intellektuális in- 
tuíciót, az egyed közvetlen intellektuális felfogását. Ez a gondolat az esz- 
tétikában lesz jelentős. 

Az előbbi előadásban Aguinói Tamást szobatudósnak neveztem, aki 
írásnak, olvasásnak, tanításnak és diktálásnak élt, aki jámbor volt, bölcs 
és szeretetreméltó. A skolasztikusok e második, messze a 14.. századba 
húzódó, generációjára aligha találó a , szobatudós" kifejezés. A világ kez- 
dett viharossá válni, s ettől a vihartól az egyetemek sem nyújtottak me- 
nedéket, sőt. Ha Duns Scotus egy kissé botcsinálta politikai szereplő is 
volt, ez Ockhamról és a Páduai Marsilióról már nem mondható el. Ock- 
ham ugyanis, mint látni fogjátok, elkötelezett harcosa volt az egyházel- 
lenes, pápaellenes mozgalomnak, s nemcsak teológiai-filozófiai műveket 
írt, de politikai pamfleteket is, Marsilio főműve pedig egyfajta politikai 
kiáltványnak számít. 

Egyvalami azonban összeköti ezt a három gondolkodót: mindhárman 
a ferences rendiek voltak. Ez magyarázza többek között a dominikánus 
Tamással szembeni enyhe (néha nem is enyhe) ellenérzésüket. Nem 
is nagyon támaszkodnak az , angyali doktorra". Duns Scotus egyre in- 
kább Avicennára és Ágostonra, Ockham pedig újfent, erős kritikával 
ugyan, ,a Filozófusra", akit szerinte mind az előbbiek félreértettek. 
A ferencesek és a dominikánusok rivalizálásától eltekintve voltak ke- 
mény érveik is. Duns Scotus, mint említettem, a szeplőtelen fogantatás 
állítólagos elvetése miatt is támadja Tamást, de főleg Arisztotelész fi- 
lozófiájának a Bibliával való összemosása miatt. Mintha az a pogány 
görög már pelenkában is keresztény lett volna! Ockham ezt úgy fogal- 

mazta meg, hogy Tamás gyermeteg, naiv (pueril) volt. (A naivitás vádjá- 
ban van is valami.) 

Azért ne higgyétek, hogy mivel mindketten ferencesek voltak, Duns 
Scotus és Ockham akár politikai, akár filozófiai kérdésekben egy cipőben 
jártak volna. Duns Scotus életéről amúgy is keveset tudunk. Azt azonban 
igen, hogy a párizsi tanárok, rendek, diákok pápaellenes tüntetésekor ő 
a pápához hű ferences kisebbséghez tartozott, s így Kölnbe menekült, 
ahol igen fiatalon meghalt. (Hogy pontosan milyen fiatalon, nem tudjuk, 
mert nem ismerjük születési évét csak azt, hogy 1292-ben lépett be Ox- 
fordban a ferences rendbe és 1308-ban Kölnben halt meg.) Egyetlen 
művét sem volt ideje befejezni. , Szubtilis mesternek" nevezték, kifino- 
mult logikai bravúrjai miatt. 

Ezekből a bravúros demonstrációkból veletek csak keveset tudok meg- 
kóstoltatni. Lesz, ahol kihagyom magát a demonstrációt, s csak a követ- 
keztetésről, a végeredményéről beszélek. Igyekszem jellemző példákat 
válogatni a guodlibet-válaszokból s elsősorban azokat emelem ki, mely 
kérdésekre majd Ockham is — a maga módján — válaszol. Összefüggő rész- 
leteket a metafizikáról, az Istentől való természetes tudásról, Isten léte- 
zéséről s Isten egyetlenségéről elmélkedő válaszokból. 

Mi a tudomány? Az a gondolkodásmód, amely a transzcendenciával, 
illetve atranszcendens dolgokkal foglalkozik. Mindenekelőtt a Léttel, Is- 
tennel és a Lét, továbbá Isten attribútumaival. Minden létezőre ugyanazok 
a kategóriák érvényesek, de ezek a kategóriák nem tesznek különbséget 
a véges és a végtelen között. A kategóriák közé tartozik többek között a 
lehetőség—valóság, szükségszerűség—esetlegesség is. Azonban van olyan 
Létező, amelyre ezen kategóriák közül csak az egyik vonatkozik, Isten. 
Számos attribútum (mint bölcs, jó) ugyanakkor többféle létezőre vonat- 
koztatható. Mindezek tárgyai lehetnek a tudománynak (metafizikának) . 

A , lét" (ens) az értelem (intellectus) , atudomány első, legfőbb tárgya, 
mert az értelem minden tárgya (nem, faj, egyed) létezik vagy létezhet. 
Mindezeket tartalmazza a nem teremtett Lét. Istent csak akkor ismerhet- 
nénk meg természetes módon (naturalíiter) , ha ugyanazok a kategóriák 
vonatkoztathatóak lennének Rá, mint minden létezőre. De ez a helyzet 
nem áll fenn, mivel pl. a véges, véletlen, lehetséges kategóriái Istenre 
nem vonatkoztathatók. Istent nem is lehet meghatározni, mert nincs 

nála magasabb nem (genus) , amelynek esete lenne. A , létezés", mint lát - 
tuk, ugyanis nem ilyen. Mert ha ilyen lenne, nem lehetne közös minden 
, egzisztenciális" fogalommal, mint Idő, Tér, Világ. (Mondjuk: az Idő olyan 
Létező, mely... Isten olyan Létező, mely...) 

Averroés és Avicenna (Duns Scotus szerint) megegyeznek abban, 
hogy egyetlen tudomány sem bizonyítja tárgyának létezését. Isten a me- 
tafizika tárgya, s eszerint a metafizika, ez a legmagasabb rendű tudomány, 
nem bizonyíthatja be Isten létezését. De ha ez így van, a metafizika tár- 
gya-e Isten? 

Lehetséges-e Istent egyáltalán megismerni? Ez a kérdés, melyet min- 
den középkori gondolkodó, legyen keresztény, muszlim vagy zsidó, meg- 
válaszol, azaz megkísérel rá válaszolni, igennel vagy nemmel, vagy több- 
nyire egy kvalifikált igennel vagy nemmel. 

Képes-e az intellektus egyáltalán megismerni valamit, amiről az ész- 
lelés nem tesz tanúbizonyságot? Azaz Istent? Duns Scotus egy ismert 
gondolattal kezd válaszolni: tudjuk, hogy Ő mi nem. De ahhoz, hogy tud- 
juk, hogy Ő mi nem, ismernünk kell azokat a tulajdonságokat (véletlen, 
időbeli, teremtett, gonosz stb.) , ami Ő nem. De amennyiben tovább ha- 
ladunk a tagadás (mi az, ami nem) folyamán, akkor vagy a Semmihez, 
vagy valaminek az állításához jutunk el, méghozzá a legfőbb (primus, első) 
fogalomhoz. 

A kérdés a következőképpen fogalmazódik meg újra: lehetséges-e az 
intellektus révén, tehát természetes módon, ebben az életben Istenről 
egy adekvát (egyszerű) fogalmat alkotni? 

Lehetséges, de olyan módon, hogy a tudás ne legyen analóg más léte- 
zőről alkotott tudással. 

Ugyanaz a fogalom nem lehet bizonyos és kétséges. Minden filozófus 
eleddig biztos volt abban, hogy van , első elv", amiből a többi eredt: egye- 
sek szerint ez a víz, mások szerint a tűz. De abban nem voltak biztosak, 
hogy a tűz vagy a víz teremtett vagy nem teremtett létező, hiszen az egyik 
számára ez volt, a másik számára meg amaz. A kettő együtt nem lehet a 
végső elv. Lehetséges-e egy olyan elv, melyben nem kételkedhetünk? 

Egyetlen tárgy sem produkálja a saját fogalmát, hacsak nem tartal - 
mazza a másik tárgyat valójában vagy lehetősége szerint. Eszerint egyet- 
len teremtett tárgy sem tartalmazza a nem teremtett (increatum) fogal- 

mát sem lényege, sem lehetősége szerint, mert az ellentmond saját tár- 
gya fogalmának. 

Következésképpen Istent a maga valójában, lényegében önmagában 
(per se) , azaz mint egyest, nem mint fogalmat, senki sem ismerheti meg 
ebben a világban. Ugyanakkor számos fogalmat alkothatunk Istenről, 
olyanokat, melyek nem analogikusak, tehát lényegükben különböznek 
a többi lény fogalmától (mint tökéletesség, végtelenség, időtlenség). 
Szemben ezzel minden egyes (individuum), pl. Szókratész, teljesen egyedi, 
senki mással össze nem hasonítható, s mégis osztozik tulajdonságaiban 
másokkal. 


Újabb nekifutás. 

Itt Duns Scotus lényegében ugyanazt mondja, mint Tamás, illetve már 
Arisztotelész is. Az okok láncolatában mindig van egy első s a célok lán- 
colatában egy végső cél, nincs végtelen regresszus, sem végtelen prog- 
resszus. Úgy véli, hogy a filozófusok (mindeddig) nem tettek különbséget 
a véletlenül, illetve szükségszerűen elrendelt oksági kapcsolatok között 
(causae per accidens, causae per se) . Hogy az építész épít, az szükségszerű, 
mert az építésznek az a feladata, rendeltetése, hogy építsen. Hogy most 
éppen Polükleitosz épít (aki esetleg még csak nem is építész), véletlen. 
Nos, a szükségszerű okozatok sorában a végtelenség ki van zárva, míg a 
véletlen okok sorozatára ugyanez vonatkozik, azzal a minősítéssel, hogy 
a véletlen végtelen folyamatok mindig befuthatnak egy véges szükség- 
szerű láncolatba. Továbbá a véletlen okozati lánc mindig egymásutánisá- 
got tételez, míg a szükségszerű okozati láncok szimultánok is lehetnek. 
(Bár erről itt Duns Scotus nem beszél, az elégséges ok elve a szükségszerű 
láncolatokra vonatkozik.) 

Azon dolgok között az, amelyik az első egy okozati láncolatban, maga 
nem lehet okozat. Kérdés: létezik-e ilyen lény? Továbbá: a végső, az oko- 
zati láncok vége, lehet-e ok vagy okozat? Ok, persze, nem, hiszem ő maga 
az okozati láncok vége, célja. De vajon valóban okozat-e? Hogy lehet egy 
cél egyáltalán okozat? Ami nem lehet semmi más oka, maga nem is okozat 
(nem része a láncnak). Tehát az, ami a , végső cél", eleve létezik és elsőd- 
leges a szükségszerű okozati láncokkal szemben. Következésképpen: az 
Első Ok egyúttal a Végső Cél és a legfőbb, az Első Természet, méghozzá 

intelligens, akarattal felruházott természet. Ennek az Első Lénynek tu- 
dása és akarata azonos lényegével. Továbbá ennek az Első Lénynek elméje 
mindennek tudója, amit az örökkévaló elme tudhat, továbbá egyedi, ak- 
tuális (tevékenyként valóságos) , szükségszerű és elsődlegesen létező azok- 
hoz a dolgokhoz képest, melyeket ismer. 

Ugye, még emlékeztek Duns Scotus egyik, az arab filozófusoktól szár- 
mazó indító kijelentésére, mely szerint egy tadomány nem tudja bizo- 
nyítani annak a tárgynak a létezését, amelyről szól. Itt merült fel újra a 
kérdés, hogy akkor vajon Isten tárgya-e a metafizikának? Tehát be tudja- 
e tárgya, Isten, létét bizonytani? 

Ezen a ponton Duns Scotus , felmelegíti" Anzelmnek általatok már jól 
ismert istenbizonyítékát (s az én szememben el is rontja azt). Következő - 
képpen , javít": mivel Istent ellentmondás nélküli legnagyobbnak tételez- 
zük, ellentmondás lenne, ha nem Ő lenne a legnagyobb. Ebből következik, 
hogy a legnagyobb Lény, amiben nincsen ellentmondás, valóban létezik. 

Isten egyetlenségével kapcsolatban Mózes rabbit (Maimonidészt) idézi, 
aki szerint tudjuk, hogy Isten egyetlenegy s az értelem ezt jóvá is hagyja. 
Scotus szerint ez bonyolultabb. Akkor tudjuk bizonyítani Isten egyetlen- 
ségét, ha a végtelen intellektust, a végtelen akaratot, a végtelen jóságot, 
a végtelen hatalmat, az abszolútnak tételezett végtelenséget és a minden- 
hatóságot bizonyítjuk. (Ezután Duns Scotus Ágoston segítségével mindezt 
bizonyítja.) Amit Mózes rabbi mond, az csak akkor helytálló, ha tanulatlan 
népet tartunk szem előtt, amilyenek a héberek voltak. Ezért volt szükség 
törvényre, kinyilatkoztatásra. 

Itt tér vissza Duns Scotus az egyik fontos, indító, kérdés egy alapvető 
változatára. Megismerhetjük-e természetes értelmünkkel ebben a földi 
életben a teljes igazságot a nem teremtett Fényesség megvilágosítása nél- 
kül? A soktéle próbálkozás után a legmeggyőzőbb válasz körülbelül úgy 
hangzik, hogy a tiszta igazság az Örök Fényességben távolról (homályo- 
san?) felismerhető, mivel minden spekulatív elv Tőle ered. 

S még egy kérdés: tudható-e természetes értelemmel, hogy az egész 
emberiségnek lesz feltámadása? Sokan azt mondják, hogy egy természe- 
tes vágy nem lehet hiábavaló. Mindenki boldogságra törekszik. Tehát fel- 
tételezhetjük, hogy örök boldogságra törekszik. Örök boldogság feltétele 
az örök élet. Csak az örök életben éri el az ember a célját. 

De mindez, mondja Duns Scotus, még nem bizonyítja a feltámadást. 

Mit hozhat fel a filozófus bizonyítékképpen? Azt, hogy a lélek intel- 
lektuális része, a tiszta forma, elpusztíthatatlan, nem romlandó, miköz- 
ben a test, az anyag romlandó? Feltehetjük azonban, hogy a romolhatatlan 
lélek vágyik a kombinációra, az anyagra, a testre. 

Végül is nem bizonyítható, hogy természetes értelemmel eljuthatunk 
a feltámadás szükségszerűségének bizonyításához, tudásához. Így hát 
ennek a kérdésnek eldöntéséhez hitre van szükségünk. 

Azaz Duns Scotus, Maimonidészhez képest, az Isten egységére és egyet- 
lenségére vonatkozó kérdést egy másik síkra tolja, s ezzel módosítja is. 
Maimonidész szerint Isten egyetlenségének tudásához a kinyilatkozta- 
tásra és törvényekre (Tízparancsolat) volt szükség. Duns Scotus szerint 
Isten egyetlenségét természetes értelemmel is meg tudjuk érteni, fel tud- 
juk fogni, a test feltámadása az, ami csak a hit által tudható. 


Ockham Vilmos Angliában született, Oxfordban tanult. Egyszerre volt 
ferences szerzetes és politikus , aktivista". E kettő nem áll nála szemben 
egymással. Politikai harcai ugyanis a szegénység értelmezése körül fo- 
rognak. A pápa a szegénységet úgy értelmezi, hogy a szegénység parancsa 
a kollektív tulajdonra, tehát az egyházi tulajdonra, nem vonatkozik, Ock- 
ham úgy, hogy igen. Nemcsak egyes szerzetesekre, hanem a papokra, püs- 
pökökre, a rendekre, minden kolostorra és, persze, az egyház egészére 
s a pápára is. Ockham támadja az egyházi hierarchiát, mivel ez szerinte 
ellentmond Jézus tanításainak. 

Egyesek ezért Ockhamot korán jött Luthernek is nevezik. Ezt én nem 
így látom. Nemcsak azért nem, mert az első reformátor, Husz János, is 
évtizedekkel későbben működött, hanem azért is, mert Ockham filozó- 
fiája élesen különbözött Lutherétől, mindenekelőtt az akarat szabadsága 
kérdésében. Ő, ha úgy tetszik, Lutherrel szemben, inkább a pelagiánus 
, eretnekséghez" állt közel. 

Mikor Ockhamot, eretneksége miatt folytatott perben az akkor Avi- 
gnonban székelő pápához rendelik és ezxkommunikálják, ő közben meg- 
szökik, méghozzá Lajos bajor császár oltalma alá, Münchenbe. Állítólag 
azt mondta volna a császárnak: , te megvédsz a karoddal, én megvédlek 
a tollammal". Mindkettő megtörtént. A ferences testvérekhez írt levelé- 

ben (Epistola ad Fratres minores) azzal igazolja döntését, hogy az avignoni 
pápa álláspontja eretnek és buta, mivel ellentmond , az igaz hitnek, a jó 
erkölcsöknek, a természetes észnek, a megbízható tapasztalatnak és a fe- 
lebaráti szeretetnek" (gyönyörű érv). Meg kell jegyezni, hogy Ockham 
politikai pamfletjeit is guodlibet stílusban írta. 

Ockham nemcsak ferences szerzetes és politikai pamfletista volt egy 
személyben, de egy személyben volt jó keresztény, szkeptikus gondolkodó 
és forradalmár is. Ez a három is jól megfért személyében, legalábbis sze- 
rintem, ha korabeli bírálói szemében nem is. Bevallom, hogy magam ré- 
széről zseniális filozófusnak tartom s azt is megengedem magamnak, 
hogy helyenként saját értelmezésemmel álljak elő. Ockham maga adott 
nekem erre engedélyt. Mert ő volt, tudtommal, az első filozófus, aki ki- 
mondta, hogy minden filozófiát nem csak különféleképpen lehet értel - 
mezni, hanem egymással ellentétes értelmezések is lehetségesek. Hoz- 
zátenném, hogy elméleti ellenfeleiről tisztelettel beszélt, még akkor is, 
ha alapkérdésekben nem értett velük egyet, mint Tamás vagy Duns Scotus 
esetében. 

Hasonlóképpen Tamáshoz, ma Ockham művei is hozzáférhetők latinul, 
angolul s részben németül is. Megint egyszer a bőség zavarával kell szem- 
benéznem. Logikai fő művéből az ismeretelméleti kérdéseket fogom ki- 
emelni, s a már a maga teljességében hozzáférhető Ouodlibet-kérdések- 
ből erősen szelektálni fogok. Azt emelem ki, amit az elemzők , forradal- 
minak" és a logikával összehasonlítva is újnak tekintenek. De ezek közül 
is eltekintek Arisztotelész Fizikájának elemzésétől s a katolikus teológiára 
tartozó gondolatmenetektől, kivéve, mikor alapvető filozófiai kérdéseket 
feszegetnek. A logikára való hivatkozásokat , SL7-lel (Summa Logicae) 
fogom jegyezni, a Sententiarumra valókat a , Sent" -tel, a Ouodlibetre vo- 
natkozókat , OL" -lel. 

Miután Ockhamról mindenkinek a , borotva" jut eszébe, ahogy Buri- 
dánról a , szamár", hadd kezdjem a borotvával (Buridán logikájára ebben 
az előadás-sorozatban nem tudok rátérni). 

Bár a , borotvára" vonatkozó többször idézett mondat Ockham írásai- 
ban sehol sem található, ahhoz hasonló igen. Ockham arra inti a szer- 
zőket, hogy ha valamit egyszerűen be tudnak bizonytani, ne tegyék azt 
bonyolultan, ha egy érvelés valamit bebizonyít, ne tegyenek hozzá még 

számos más érvet. Tehát, hogy ne fecsegjenek, hanem , gazdaságosan" 
érveljenek. Ennél a sokat emlegetett borotvánál a magam részéről fon- 
tosabbnak tartom a második módszertani intelmet, Ockham arra inti 
ebben a szerzőket, hogy ha egy fogalmat bevezetnek, azonnal mondják 
is meg, hogy mit értenek rajta. Hogy ő maga ezt mindig megis teszi, azon- 
nal látni fogjátok. Mikor valaminek a jelentéséről beszél, azonnal felteszi 
a kérdést, hogy mi az, hogy jelentés, hogy a , jelentés"-nek mi a jelentése? 

Az a nominalizmus, amit Ockham bevezet a filozófiában, voltaképpen 
mindaz, amit a modern filozófiában ismeretelméletnek szoktunk össze - 
gezni. A filozófiának egy olyan kérdéscsoportja, melyet Platón csak érin- 
tett, mely Arisztotelész számára nem volt alapprobléma, s a középkori 
gondolkodásban még kevésbé. Röviden: honnan tudjuk, tudhatjuk-e 
egyáltalán, hogy amit a világról mondunk vagy gondolunk, megfelel-e 
annak, ami ,van"? Honnan tudjuk, hogy tudunk-e egyáltalán valamit? 
Honnan tudjuk, hogy amit elgondolunk, az úgy is , van"? Honnan tudjuk, 
ha tudhatjuk egyáltalán, hogy az, amit tudunk, nemcsak van, hanem , úgy 
van", hogy az, amit gondolunk, kimondunk, , igaz"? Nem az az alapkérdés 
többé, ami annak idején, hogy vajon érzéki tapasztalatunk megbízható 
vagy megbízhatatlan, hogy kell-e értelmünkkel korrigálni, vagy esetleg 
felül is bírálni, hanem hogy mindez lehetséges-e? 

A skolasztikusok első nagy generációja, így Tamás, számára ez nem 
okozott problémát. Isten garantálta ugyanis, hogy amit ésszel felfogunk, 
az úgy is van, mivel Isten nem csap be bennünket. Hozzá kell tennem, 
hogy ezt az érvet még a modern filozófia , atyja , Descartes is kénytelen 
végső soron megismételni. Hogyhogy ezt a hívő katolikus Ockham nem 
teszi? Úgy, hogy arra a következtetésre jut, hogy a teológia nem tudomány, 
azaz nem tartozik a tudományokhoz. Ezzel nem becsüli le a teológia fon- 
tosságát, ő is ír teológiai műveket, de, hogy így fejezzem ki magamat, azo- 
kat más , kategóriába" sorolja. Többek között azért, amint már említettem, 
mert szerinte a tudományos állítások különbözőféleképpen értelmezhe- 
tők, így ellentétes értelmezéseknek is van helyük. Ezt a teológiáról nem 
lehetett elmondani, még egy úgynevezett , eretneknek" sem. S hogy rö- 
viden Ockham teológiáját is megemlítsem, többen fideistának nevezik, 
mivel a hit végső tudományos megalapozottságát nem ismeri el. Magam 
részről nem tekintem fideistának, de ezt döntsék el a keresztény teoló - 

gusok. (Teológiai elmélkedéseiben olyan kérdéseket is tárgyal, hogy 
a Szűzanya egy percig sem részesedhetett az eredendő bűnben: pofon 
Aguinóinak.) 

A , nominalista" elnevezés azt sugallja, hogy Ockham számára a dolgok, 
a létezők puszta , nevek", de ez nincs így. Hogyan van akkor tehát? 

Az erre vonatkozó fejtegetések bemutatásához a Summa Logicae-t, 
a Sententiarumot és a (uodlibet 5. könyvét fogom használni. Egyéb, sze- 
memben fontos, elemzésekhez pedig a Juodlibet 3. és 4.. könyvét. 

Mint Ockham az SL bevezetésében is írja, egy alapkérdésben Boethiust 
fogja követni, aki már hozzá hasonlóan különböztette meg az írást, a be- 
szédet és a gondolkodást. A beszéd a gondolkodás intenciója, s az írás a 
beszéd intenciója, s maga a gondolkodás, a fogalmi gondolkodás, a lélek, 
azaz az elme intenciója. Nem az a kérdés, hogy a gondolat megfelel-e a 
valóságnak, hanem hogy a nyelv, majd az írás, megfelel-e agondolkodás- 
nak, s hogy a lélek, az elme hogyan, milyen módon gondolkozik fogal- 
makban, s milyen fogalmakban gondolkozik. 

Minden nyelvi beszéd megfelel a lélek mentális beszédének. Kezdjük 
a nevekkel. Azonnal meg kell különböztetnünk az absztrakt és a konkrét 
neveket (nomen) , mint igazságos vagy igazságosság, erős vagy erő, állat 
vagy állatiság (animalitas) — az ő példái. A konkrét nevek többnyire állít- 
mányok (adjectivum ) , az absztrakt nevek többnyire alanyok (subjectivum) . 
Ugyanakkor meg kell különböztetnünk az abszolút és viszonyított neveket 
is. Az abszolút nevek nem definiálhatók vagy legalábbis nincs szükségük 
definícióra. Hogy tudod például definiálni azt a szót, hogy , angyal"? 
(A szubsztanciákról ezt Arisztotelész is így vallotta). 

Nos, minden, amit elgondolunk, kimondunk és leírunk, ilyen vagy 
amolyan értelemben általános, míg minden dolog egyedi. , Lehetetlen, 
hogy egy egzisztáló valami általános legyen." Az általános a lélek (elme) 
funkciója, tulajdonsága, minősége. Mikor és amennyiben egyes dolgokat 
sokan illetnek ugyanazzal a névvel, akkor általánossá válnak, akár azt 
mondjuk: , tojás , ,ember" vagy , igazságosság", ha e nevek más-más ka- 
tegóriába tartoznak is. 

Ockham szerint tehát, amikor tudásról, megismerésről beszélünk, 
a lélek (az elme) intenciójából (intentio animae) kell kiindulnunk. Mint 
már említettem, a beszéd másodlagos intenció, mely a gondolatokat je- 

lekben (signum) fejezi ki, ahogy az írás harmadlagos intenció, azaz a lélek 
intenciója három közvetítéssel. 

De mi a lélek intenciója, miért, mitől , intencionál" a lélek? 

Ockham, mint ez különben az , iskolában" (skolasztikában) szokásos, 
itt is bemutatja a tárgyalt kérdésre vonatkozó különböző válaszokat. Most, 
ahogy ezek után is, csak az ő megoldásait fogom összefoglalni. 

Az intenció a lélekben olyasvalami (guiddum), amit jelnek (signum) 
nevezhetünk, amely valamire mutat. Egy dolog (res) , jele", mely maga 
nem jel. A léleknek olyan intenciója, melyet minden ember kimondhat. 

A lékek második intenciói az első intenció intenciói. Ezek a jelek fo- 
galmak, mint pl. , az ember", , ez az ember egy ember". Ezeknek a , ne- 
meknek", melyek univerzálisak, megnevezése nem természetes, hanem 
konvencionális. 

Mit jelent az, hogy , univerzális"? Kétféle univerzálisról beszélhetünk. 
Az egyiket természetes univerzálisnak nevezhetjük, mint pl. , ez fáj", , fáj - 
dalom". (Manapság empirikus univerzálist mondanánk.) A másik a , kon- 
vencionálisan univerzális", annak a névnek a kiejtése, mellyel különböző 
dolgok valamiben való azonosságát fejezzük ki (ez szép, szépség). Ezek 
az univerzális szavak nem léteznek a , lelken" kívül (extra animam). Nem 
a természet, hanem a nyelv tulajdonságai. 

Az univerzális, maga is egyik értelmében , szingulárius" szó, mivel 
ugyanaz az , egy" — mondjuk , minőség" — végtelenül sok egyes dologra vo- 
natkoztatható. Azonban nem szinguláris a szó a másik értelmezésében, 
méghozzá ugyanazért (minthogy gyakorlatilag végtelen egyesre vonatkozik). 

Csak az individuális, az egyes létezik. Nincs kijelentés (beszéd) álta- 
lános fogalmak nélkül, ezek azonban nem létezők, hanem a lélek inten- 
ciói. Csak ha az egyesről jelentünk ki valamit, akkor mutat az egyes (pl. 
Szókratész) egy természetes, nem mentális létezőre. 

Ekkor tér rá (SL 1/33.) Ockham arra kérdésre, melyet már említettem. 
Azt mondom, hogy , jelent valamit". De mit jelent az, hogy jelentés? S 
ehhez szorosan kapcsolódva: mikor igaz egy kijelentés? 

Egyrészt akkor, ha az egyesre (szubsztanciára) vonatkozik, s csak akkor, 
ha az megfelel a referensnek. , Ez egy értelmes lény" — igaz tehát akkor, 
ha egy emberre mutatok, s ha ez a jelentés, , eszes lény", mindazokra, s 
csakis azokra, vonatkozik, akik , az ember" (nem létező) kategóriájába 

tartoznak. De vonatkozik a , jelentés" (egy más értelemben) magukra az 
univerzáliákra (általános fogalmakra) is, melyek konvencionálisan szá- 
mos vagy számtalan egyed hasonló tulajdonságait mondják ki. 

Azt mondtam, hogy , létező" — folytatja Ockham. De mit jelent az, hogy 
létező? 

Kétfélét jelenthet. Egyrészt a , Lét" egy kategória, s mint ilyen, transz- 
cendentálisan létező (ma is ezt mondanánk) . Ugyanakkor (OL 5/21.) hoz- 
záteszi ehhez azt is, hogy a kategóriák, mint a lélek első intenciói, volta- 
képpen magukkal a létükkel tételezik fel a , máshol" létezőt. (Éppen 
ebben áll intencionalitásuk.) Azaz a lélek első intenciója valamire vonat- 
kozik, ami nem jel, míg a második intenció csak jelre vonatkozik (uo.). 

Másrészt (1. Arisztotelész) kétféle létezőről beszélünk: amiről valamit 
állítunk, s az, amit állítunk (szubsztancia, illetve akcidencia), továbbá 
beszélünk valóságosan és lehetőség szerint létezőről. (Az ő példája: az 
Antikrisztus lehetőség szerint létező.) Mindkettő kimondható. Mind- 
ehhez Ockham hozzátűzi (OL 5.), hogy az igazság, mint a gondoltnak a 
dologgal való megegyezése, ahogy Tamás megfogalmazta (adeguatio in- 
tellectus et rei) , a mentális jegyek egységére vonatkozik s nem a , valóságra" 
(SL 2/2.). Az , igaz" vagy a , téves" a tételekre, illetve a tételek egymáshoz 
való viszonyára vonatkozik, nem a dolgok megismerésére. , Nem ellent- 
mondás, hogy egy bizonyítás igaz lehet anélkül, hogy tudnánk. A kétkedés 
nem összeférhetetlen egy bizonyítás következtetésével, pusztán lehető - 
sége szerint az" (OL 5/6.). (Tudvalévő, hogy Ockham nem elemzi a , mi 
az, hogy igazság?" kérdését másként, mint a logikába illő értelmezésben. 
Nem ért egyet Tamás megfogalmazásával, de nem is állít vele szemben 
egy másik, ugyanilyen általánosságra törekvő, megállapítást.) Feltesz 
azonban egy rokonkérdést. Mi az, hogy valamit tudni? 

Arisztotelész szerint, így Ockham, a szillogizmus az, mely tudáshoz 
vezet. De beszélni kell az empirikus tapasztalatról is. Azonban tudnunk 
kell, írja, hogy a képzelőerő (virtus phantastica) ugyancsak elő tud állítani 
egy érzéki tárgyat ugyanúgy, mint az észlelés, mi több, maga az intellektus 
is képes etféle fantasztikus érzéki tárgyak előállítására. Az ezekre vonat- 
kozó állítások kontingensek, holott evidensek. 

Az egyházatyák kijelentéseihez írt kommentárokban (5), ebben a leg- 
inkább szkeptikus, , eretnek" munkájában, Ockham rátér (vagy visszatér) 

a tenti kérdésekre. Ha a fantázia képeiből levont következtetések eviden- 
sek is, mi biztosítja azt, hogy szükségszerűek, hogy igazak is? 

Nos, ebből az előbb bemutatott gondolatból máris következik az , eret- 
nekség" . A keresztény dogmatikából hiányzik egy tudományos állításhoz 
szükséges evidencia. Többek között azért, mert a következtetésekben sze- 
replő alanyok, illetve állítmányok a fantázia (esetleg intellektuális fan- 
tázia) teremtményei, s így az ezekre alapozott ítéletek és következtetések 
sosem lehetnek szükségszerűek, hanem kontingensek maradnak: azaz 
vagy úgy vannak, vagy nincsenek úgy. Aguinói Tamás kísérlete a teológiai 
tapasztalatok (illetve kategóriák) összemosása a tudományosokkal, 
mondja Ockham, sikertelenül végződött. Mind a tudomány, mind a teo- 
lógia vesztesként került ki belőle. 

Azonnal felmerül, hogy mely kérdések tudományosak (azaz filozófia- 
iak) s melyek teológiaiak. Ockham szerint olyan problémák, mint Isten 
létezése, Isten tulajdonságai, azok megismerhetősége, továbbá a lélek 
halhatatlansága vagy az akarat szabadsága, a világ teremtettsége vagy nem 
teremtettsége, tudományos (filozófiai) kérdések, s így a racionális gon- 
dolkodás tárgyai. Ebben csak egyetérthetünk vele, hiszen mindezek a 
kérdések az antik filozófiában is felmerültek s majd (ezt persze Ockham 
nem tudhatta) a modern filozófia egyes nagyjainál a jövőben is fontos 
szerepet fognak játszani. Teológiai kérdéseknek ő a keresztény vallás hit- 
tételeit tekintette. Ezeket a teológiai jellegű problémákat néhol ő is ér- 
telmezi, például a keresztény igazság forrásainak címzett dialógusában, 
így a megtestesülés dogmáját elemezve, vagy azt tárgyalva (OL), hogy a 
velünk született caritas feltételezése nélkül az ember megváltható -e. 

A kérdés Ockham-féle kezelésének ismertetésére az egyházatyák Pet- 
rus Lombardus által összeállított mondásaihoz fűzött kommentárjainak 
(5) rövid ismertetését választom. Ezzel nem távolodunk el az ismeretel- 
mélettől, csupán egy más látószögből tekintünk rá. Még egy előzetes meg- 
jegyzést szeretnék azonban tenni. A dolog és a dolog fogalma közé határt 
építve, Ockham Arisztotelész félreértésével vádolja meg azokat, akik sze- 
rint Arisztotelésznél a logika ontológia is volt egyben. Magam részről úgy 
gondolom, hogy ez nem volt félreértés. Legalábbis a Metafizikában Arisz- 
totelész kétségkívül azonosította a szubsztanciát a kijelentés alanyával 
(úszia, hüpokeimenon) . Abban csak egyetérthetek azonban Ockhammal, 

hogy minden filozófus szíve (illetve elméje) joga másként interpretálni, 
mint elődei, még azokkal ellenétesen is. 

Tekintsünk be tehát röviden az atyák mondásainak Ockham-féle kom- 
mentárjaiba (5). 

Kommentárjainak bevezetésében (Prolog1/1.) Ockham megállapítja, 
hogy az intellektusnak kétféle tevékenységét (actus) különböztethetjük 
meg. Az első a megértés (apprehensio) , mely megismerő képességünk 
(potentia intellectiva) tevékenysége, a másik a megítélés, mely ítélőképes- 
ségünk (potentia iudicativus) tevékenysége. A kettő összekapcsolása, ösz- 
szehangolása, együttműködése a megaragadási képesség tevékenysége. 
Valaki megérthet valamit, bár sem nem igenli, sem nem tagadja, s így 
ítélőképessége passzív marad. 

Ockham itt megint csak ismerteti a kérdés többféle megközelítését, 
a rájuk adott válaszokat is, de egyiket sem tartja kielégítőnek. Nem a meg- 
különböztetésekkel van baja, hanem az értelmezésekkel. Úgy látja, hogy 
mindezen (részletesen bemutatott) elméletek rossz kiindulópontról ér- 
velnek (Prolog 1/1.). Az a bizonyos , egzisztáló", mely nélkül intuitív (köz- 
vetlen) megismerés nem létezhet, mely az intuíció hatóoka, nem valami 
külső, megismerendő, dolog, hanem saját elménk (intenciója). 

A továbbiakban (I. 3/6.) Ockham még egyszer visszatér az előbb be- 
mutatott kérdésekhez, most már az atyák mondásainak értelmezése nél - 
kül, kizárólag saját gondolatainak helyet adva. 

Először: az egyest ismeri meg az intellektus, az egyes megismerése 
(ebben az életben) elsődleges. Másodszor, ez a megismerés intuitív és 
elsődleges. Nem a , mi ez? ", , milyen ez?" a kérdés, hanem hogy , ez van , 
s hogy ami van, másként is lehetne. 

Hadd összegezzem Ockham ismeretelméletének újdonságát. 

Az egyes létezése intuitíve evidens. Ezzel aláírta az elsődleges minden- 
napi tapasztalatot: ha látom, hogy esik az eső, akkor esik az eső. Ugyan- 
akkor értelmezte a fantázia tárgyait is. Ha megjelent nekem Mihály ark- 
angyal, akkor megjelent nekem Mihály arkangyal. Az egyes intuitív ta- 
pasztalata, az intuíció, úgy ad számot, hogy , van" arról, ami vagy van, vagy 
nincsen, lehet, hogy van, lehet, hogy nincsen. De mi ennek az intuíciónak 
a hatóoka (causa efficiens) ? A lélek (elme) természetes intenciója. Szem- 
ben kései utódjával, Husserllel, Ockham nem használ , zárójelet", mivel 

nem tételez megismerhető vagy megismerendő , valóságot , hiszen az 
egyes (létező) dolgok vagy vannak, vagy nincsenek. Kontingens létezők. 
De nem azt mondja, hogy , nincsenek". 

A fogalmi gondolkodás (mind a megértés, mind a megítélés és az ezek- 
ből folyó következtetések) az elme intenciójának termékei, ezek egymásra 
való vonatkozása lehet szükségszerű. A szükségszerűség nem ontológiai, 
hanem logikai, nem a dolgokban, hanem az elme tevékenységében ke- 
resendő. A , természetben" nincs szükségszerűség, minden egyes vélet- 
lenszerű. Csak logikai szükségszerűség létezik, mint a lélek másodlagos 
intencióinak egymásra való vonatkoztatása. 

Az, hogy az univerzáliák csak logikailag , léteznek", azaz jelek, nevek, 
nem jelenti azt, hogy , puszta" nevek. A lélek intenciója ugyanis termé - 
szetes univerzális, amennyiben minden ember lelkének vannak inten- 
ciói, különben nem lenne eszes lény. Van tehát mégis egy általános (lélek, 
illetve elme) , mely persze egyes, mivel minden egyes embernek van lelke, 
hiszen ezért , eszes lény", ugyanakkor általános, s mint általános egyes 
(tudjuk, ugyanezért) . Ennek az általánosnak a tételezése nélkül az egész 
ismeretelmélet összeomlana. A lélek (elme) az egyetlen egyes-általános, 
mely maga nem intenció, nem név, hanem az első intenció oka, nem 
puszta név, jel, hanem minden név és jel forrása. 

Most már látjátok, hogyan alapozza meg Ockham a modern ismeret- 
elméletet. Igaz, még nem látjátok, de látni fogjátok a következő szemesz- 
terben. Jelentős filozófusok sora fogja ilyen vagy olyan módon az , igaz- 
ság" titkát az elmében, az elme képességeiben, funkcióiban keresni. 
Látni fogjátok mindennek filozófiai következményeit Descartes-nál, 
Leibniznél, Kantnál, Hume-nál. Tamás egyetlen zseniális modern kö- 
vetője azonban Spinoza, méghozzá egy hatalmas csavarral. Majd ezt is 
látni fogjátok. 


De hadd térjek vissza Ockhamhoz. Ismeretelméletét elhagyva hadd ves- 
sünk egy pillantást etikájára, különös tekintettel az oly sokat vitatott sza- 
bad akarat elméletére. Mivel itt a duodlibet gondolatmeneteire hivatko- 
zom, mindig megadom a kérdést, melyre Ockham válaszol. 
Mindenekelőtt felmerül a kérdés, hogy a morál olyan tudomány-e, 
melyre vonatkozó tézisek ésszel igazolhatók. Ockham szerint a jogtudo- 

mány esetében nem az, mivel a törvények természete a szokás függvénye, 
de a maga általánosságban (a pozitív jogtól eltekintve) igen, ésszerűen 
igazolható (OL 2/14..). Mivel igen, felmerül a kérdés, hogy vajon létezik- 
e erényes habitus (karakter) másutt, mint az akaratban? (OL 16.) 

A válaszból, ahogy a következő válaszokból is kiderül, hogy , szokás- 
erkölcsről" van szó, mivel az erkölcsös és nem erkölcsös habitus krité- 
riuma minden esetben mások ítélete, pontosan az, hogy mások megíté- 
lése szerint egy habitus vagy cselekedet dicsérendő vagy megrovandó-e. 
Erdekes módon Ockham Arisztotelészt is így értelmezi. A filozófus sze - 
rint, írja, szenvedélyeik miatt senkit sem dicsérnek, sem el nem ma- 
rasztalnak. (Arisztotelész ezzel szemben magunk és mások iránti fele- 
lősségünkről beszél). 

Az előbbi kérdéshez kapcsolható a OL 3/14,. — felveti, hogy vajon csak 
egy akaratlagos cselekvés tekinthető erényesnek? 

Ockham szerint ennek a kérdésnek van egy pozitív és egy negatív ol- 
vasata. Mint: semmilyen más cselekvés az akaratin kívül nem lehet szük - 
ségképpen erényes. Vagy némely akaratlagos cselekvés szükségképpen 
erényes. 

Az első (negatív) állítás feltétlenül igaz, mivel minden akaratlagos cse- 
lekvés is lehet jó vagy rossz, ezt a cselekvés célja determinálja, de a jó - 
akarat maga mindig erényes (I. később Kant). A nem akaratlagos cselek - 
vés lehet erényes, de nem szükségképpen erényes. Végül akaratlagos cse- 
lekedetek lehetnek Isten akaratának kifejeződései, ezek nem erényesek 
(minthogy nem a cselekvőtől függnek). 

A másik (pozitív) értelmezésre adható első válasz, hogy egyetlen tett 
vagy habitus sem szükségképpen erényes (pl. Isten is determinálhatja, 
nem a cselekvő s ebben az esetben a cselekvő habitusának nem kell eré- 
nyesnek lennie). De egy olyan tett, melyet Isten szeretete (önmagáért) 
determinál, mondható szükségképpen erényesnek, mivelhogy nem lehet 
vétkes. Végül is csak az akarat szokása (az erényes tett megszokása) szük- 
ségképpen erényes, mivel minden más szokás egyaránt hajlamos dicsé- 
rendő és megrovandó tettek elkövetésére. (Sosem kérdezi, hogy ki az, aki 
dicsér, ki az, aki megró, ahogy ezt a , klasszikus" görögök tették.) (OL 3/14..) 

A szenvedélyekre vonatkozóan majdnem teljesen , a Filozófust" követi. 
De csak majdnem. Azt állítja ugyanis, hogy a szenvedélyeket testi szoká- 

sok váltják ki, s mint olyanok az akarat anyagai és tárgyai. Arisztotelész 
az affektusokat, mint düh vagy félelem, is a , szenvedélyek" (pathé) közé 
sorolja, mi több, ezeket állítja elemzése középpontjába. Ezeket nehezen 
lehetne pusztán, vagy akár elsősorban, a , testhez" kötni. Nem is teszi ezt 
következetesen Ockham sem, mikor a test szokásairól beszél, ahogy az 
intellektus szokásairól is, de nem tartja igazolhatónak, hogy az észleléshez 
kapcsolódó viselkedés eseteiben megszokásról beszélhessünk. 

Arra a kérdésre, hogy vajon nem a szokás-e minden cselekvés elégsé- 
ges oka, nemmel felel, minthogy az első cselekvés megelőzi a szokást. De 
egy tettnek lehet a szokás az elégséges oka. 

Új kérdés (OL 4/19.) . Vajon minden következménynek van egy cél-oka? 

Nos, hogy erre a kérdésre megnyugtató választ adjon, Ockhamnak 
előbb válaszolnia kell a maga által feltett kérdésre: mi az, hogy cél-ok? 
Hogyan lehet egy cél hatóok egyáltalán? 

Nos, feltételezhetjük, hogy a cél-ok semmi más, mint a cselekvő célja, 
az, amit szeretne elérni, az, amire vágyik, amit szeret. Ebben a felfogásban 
a cél-ok a cselekvés hatóoka is lehet egyben, feltéve, ha az ember azért 
cselekszik, mint ami miatt cselekszik. De a nem létező cél is lehet az, 
amire vágyunk. 

De — teszi hozzá — ez az érv nem meggyőző. Így például gyűlölhetek va- 
lakit, s ezért teszem, amit teszek, pl. pofon vágom. De nem mondhatom, 
hogy ő vagy akár a pofonvágás lett volna a cél-okom. De azt tudom, hogy 
mi a hatóokom (gyűlöletem). Fordítva, az is lehetséges, hogy valaki szeret 
valakit, de ebből nem következik célirányú tett. A korábbi érvelés — teszi 
hozzá Ockham — már azért is sántít, mert kizárólag egy emberi eszes, aka- 
ratlagos cselekvő esetében értelmezi a kérdést. Azonban mi van a termé - 
szetes okok esetében? Vajon ott is egybeeshet a cél-ok és a hatóok? A vá- 
lasz erre az lenne, hogy a természetes cselekvőknek nincs a teremtett 
akarat által kezdeményezett végcélja, csak olyan célja van, amelyet előre 
megtervezett Isten, a legfőbb cselekvő. Ez különben az intencionálisan 
cselekvő esetében is igaz. Bármilyen céljai vannak is egy akaratlagosan 
cselekvőnek, nem a végcél szempontjából tűzi ki céljait, mert a végcélt 
Isten jelöli ki. De erről a végcélról nem mondható el, hogy ez lenne a cse- 
lekedetek hatóoka is egyben. (Mi a véleményetek minderről? Ti például 
egy végcél szempontjából tűzitek ki céljaitokat? Ti úgy gondoljátok, hogy 

céljaitok egyben tetteitek hatóoka vagy nem? Sokszor kérdik meg akár 
tőletek is, hogy mi az élet célja? Ti erre hogyan válaszolnátok?) 

Kérdés: szükséges-e akkor a cél-ok feltételezése? A válasz: igen, mivel 
mindennapjainkban éppen úgy rákérdezünk a cél-okra, mint a hatóokra, 
pl.: , Miért (mi célból) harcolnak ezek az emberek?" (Az ő példája.) A kér- 
dés maga is feltételezi, hogy az emberek nem véletlenül teszik azt, amit 
tesznek. Ha nem így lenne, nem is tévedhetnénk. 

Ha az ember végcélját Isten, azaz a Gondviselés határozza is meg, min- 
den egyes célját s annak megvalósítását vagy elkerülését a cselekvő eszes 
lény maga dönti el. A választás maga a hatóok s szabad, amennyiben az 
ember másként is választhatna, mint ahogyan választ. Összeeshetik a cél- 
okkal, de nem is. De akár így, akár úgy, az eszes lény szabadon választ a le- 
hetséges cselekvések között, s választása attól (is) függ, hogy milyen az 
akarata, hogy jó-e, azaz habitusa jó-e (azaz dicsérendő-e). Végső soron 
azonban az emberi cselekvés kontingens, beleépül a , dolgok", a termé - 
szetes okok és okozatok kontingens láncolatába. , Szabadságnak azt az erőt 
nevezem, amellyel kontingens módon tudok dolgokat létrehozni úgy, hogy 
képes vagyok egy hatást kifejteni, vagy ki nem fejteni, kizárólag ennek az 
erőnek a segítésével." A , természetes" véletlen különbözik a szabadon lét- 
rehozott véletlentől, de a kettő egybe is eshet (OL 1/16,17.). Mint elöljáró - 
ban már megjegyeztem, ebben és ennyiben Ockham pelagiánus. 


Néhány szót azért ejtenék Ockham nem , tudományos , hanem , teológiai" 
fejtegetéseiről is. A Juodlibetben számos teológiai kérdést tesznek fel, 
s ezekre Ockham sorra megadja saját válaszát. Többek között olyan kér- 
dések, mint hogy a szellem szenved -e a purgatóriumban, vagy hogy tud - 
e mozogni egy angyal a vákuumban, hogy vajon az angyal lényege külön- 
bözik-e lététől, vagy hogy az angyalok képesek-e meglátni gondolatainkat 
és akaratunkat? A kérdések, azaz inkább a válaszok, olyankor polemiku- 
sak, bár én nem tudom, hogy mikor kivel polemizálnak. Egy középkori 
filozófiában járatos teológus biztos fel tud benneteket világosítani. Néha 
azonban én is kapiskálom a választ. Mint mikor pl. annak arra a kérdé- 
sére, hogy a Szűzanya akár egy pillanatra is részesülhetne az eredendő 
bűnben, s ő tagadja ennek lehetőségét is, Ockham kétségkívül Tamással 
polemizál. 

Megígértem nektek, hogy néhány szót szólok még ebben az előadásban 
a Páduai Marsilióról is. Ő talán az első politikai filozófus, s a Defensor 
Pacis az első középkori politikafilozófiai mű. A Dante Monarchiáját 
ugyanis én nem tekintem annak. 

Azért említem meg Páduai Marsiliót Ockham nyomán, mert ugyanazt 
a politikát folytatta, mint ő, s munkássága utolsó szakaszában ugyanott 
is. Ő is az egyházi nyomás elől menekült Münchenbe, ő is Lajos császár 
oltalma alá helyezte magát, csak néhány évvel később. 

Marsilio nem , botcsinálta" politikai filozófus volt, hanem vérbeli. 
Arisztotelész művei közül mindenekelőtt a Politikára támaszkodott, annak 
a szellemében gondolkozott, már amennyire ezt a korszellem megen- 
gedte. Ha modern kifejezéssel akarnám könyvének egyik fő tézisét leírni, 
az egyház és az állam (civitas) szétválasztására tett javaslatot. A pápaság, 
s az egyház általában, foglalkozzon a lelkek békéjével és ne törjön világi 
hatalomra. Addig nem lesz béke, amíg az egyház politikai hatalmat vin- 
dikál magának. A politikai hatalom legitim letéteményese ugyanis a pol- 
gárok közössége. Az ember természeténél fogva politikai lény, így hát mi 
sem természetesebb annál, minthogy a laikus emberek döntsenek poli- 
tikai kérdésekben. Ha ez megtörténik, ha az egyház feladja a világi hatal- 
mat, akkor megvalósul az örök béke. 

Miközben Marsilio ezeket írta, már Petrarcát , koszorús költővé" ko- 
ronázták Rómában. Így ott (a költészetben) már a kora reneszánsznál tar- 
tunk, míg a filozófiában egy ideig még a kései középkorban. De megis- 
métlem, nem , sötét" középkorról beszélek, már csak azért sem, mert a 
máglyák majd csak ezután kezdenek Európa-szerte égni, s az inkvizíció 
amúgy istenigazából majd csak ezután lép működésbe. Annyiban beszélek 
,középkorról", amennyiben a filozófia nyelve, szerkezete, kérdésvilága 
ekkor még tradicionális. Még annak a két , marginális" zseninek az ese- 
tében is, akikről a következő előadásban fogok nektek mesélni. 

HETEDIK ELŐADÁS 


Az , iskolán kívül. 
Rendhagyó zsenik a késő 
középkorban: 


Ramon Llull (Raimundus Lullus) 
és Eckhart mester 


KEDVES HALLGATÓIM! 


Már eddig is benne jártunk a késő középkorban, úgyhogy időben nem 
foguk , előre" mozdulni. Az , iskolát" (a skolasztikát) azonban magunk 
mögött hagyjuk. Nem mintha nem lettek volna a skolasztikának ezek után 
is neves követői, még olyanok is, akik hatottak az újkori filozófusok egyi- 
kére- másikára, hanem azért, mert a filozófia , fővonala" más irányba kez- 
dett elmozdulni. 

Azt mondtam, , rendhagyó", de maga ez a szó is magyarázatot igényel. 
Rendhagyó annyiban, amennyiben nem követi a középkori filozófia stí- 
lusát. Nem logikai következtetésekre épül (bár nem is logikátlan) , nem 
vonultat fel ellenvéleményeket, hogy azokat sorra megcáfolja. Azonban 
ne gondoljatok , egyenes vonalú" fejlődésre. A korábbi demonstratív gon- 
dolkodástípus majd még visszatér, már modern köntösben, ahogy Llull 
vagy Eckhart gondolkodás- és előadásmódja is vissza-visszatér— egészen 
Kierkegaard -ig és tovább. 

Akikről ebben az előadásban beszélni fogok, a múlt órán bemutatott 
gondolkodókkal majdnem egy időben éltek: Llull kissé korábban, 
Eckhart kissé később született. Mi több, Eckhartnak ugyanazzal a pápával 

(XXII. János) volt konfliktusa, mint Ockhamnak, s könnyen találkozhatott 
volna Páduai Marsilióval is. 

A említett filozófusok mind a kolduló rendekhez, azaz ferencesek vagy 
dominikánusok közé tartoztak, noha a világuk mégsem volt azonos. Sem 
földrajzi, mint Llull esetében, sem filozófiai értelemben, mint Eckhart 
esetében. A skolasztikus filozófusok közül egyik sem ihlette meg őket kü- 
lönösképpen, s amennyiben talán mégis, ez a hatás marginálisnak te- 
kinthető. Inkább ők ihlettek meg néhány kora reneszánsz filozófust. 

A nyelvválasztás is összekötötte őket. Llull elsősorban az anyanyelvén, 
katalánul írt, illetve arabul, néha latinul. Eckhart írt latinul, de prédiká- 
ciói csak német nyelvű írásokból maradtak ránk. Költők már eddig is 
írtak anyanyelvükön, de elméleti munkáikban tartották magukat a közös 
latin nyelvhez. Így Dante a monarchiát tárgyaló könyvét, szemben az Isteni 
Színjátékkal, latinul írta. 

Vágjunk tehát bele. 


Be kell nektek vallanom, hogy ami Ramon Llull műveit illeti, , egykönyvű" 
vagyok. Minden írását Anthony Bonner angol fordításában olvastam, s az 
ő fordítói, illetve szerkesztői információit (ha nem is értelmezéseit) vet- 
tem át. Llull összes művei katalán nyelvű kiadásának olvasásához hiányzik 
a nyelvismeretem. Aki közületek ért katalánul, vagy akár arabul, arra 
kérem, hogy ellenőrizze az itt elmondottakat. 

Llull Palmában született Mallorca szigetén, ami ekkor még nem szá- 
mított divatos nyaralóhelynek. Érdekes hely azonban annál inkább. 
Abban az időben Mallorca Katalóniához tartozott (mint ahogy pl. Mont- 
pellier is) és egy etnikailag, nyelvileg, vallásilag vegyes népesség lakta. 
Katalánon kívül beszéltek itt spanyolul, provence-i nyelven és arabul. 
Lakóinak többsége keresztény volt, de éltek ott muszlimok is, főleg, de 
nem kizárólag, mint rabszolgák, ahogy zsidók is, az utóbbiak főleg, de 
nem kizárólag, mint kereskedők vagy , értelmiségiek" (orvosok). Mind- 
ezért a , másság" nem volt titokzatos Ilull számára. 

Llull életét, ha másból nem, önéletrajzából ismerjük. Mint minden filo - 
zófus vagy vallási újító önéletrajza, természetesen az övé is azzal kezdődik, 
hogy tévelygett, rossz, profán úton járt, míg meg nem világosodott, míg meg 
nem találta azt az utat, mely a világ legjobb könyvének megírásához vezette. 

A skolasztikus filozótusoknak nem voltak látomásaik, még álmukban 
sem szólt hozzájuk a Megváltó. Nem tettek csodákat. Az egyháznak sok 
fejtörést is okozott, hogy Aguinóit minek az alapján lehet egyáltalán 
szentté avatni? Ilyen fejtörést Llull nem okozott. Nemcsak egyetlen sors- 
fordító látomása volt, hanem ismétlődően számos. Persze, az is igaz, azt, 
hogy mi látomás, s mi nem az, nehéz eldönteni. Azt, hogy valaki egy hegy 
tetején hirtelen meglátja, megtudja, megérzi, hogy mi az élete voltakép- 
peni hivatása, intuíciónak vagy ihletnek is lehetne nevezni. Nem a meg- 
nevezésen múlik. Egy autentikus élmény azonosítása, s ezzel megneve- 
zése, mindig egy kor kulturális nyelvén történik. Megvilágosodás, intu- 
íció, ihlet, látomás, mindezek már egy kulturális szöveg fogalmai, nem 
maguk az élmények, amelyeket e fogalmak értelmeznek. A skolasztikus 
bölcsek, szintúgy jó keresztények, kulturális szövege a logika volt. Így ju- 
tottak el érveléssel az ő igazságukhoz. 

Liull jó családba született, az udvarnál segédkezett, megnősült, két leány 
apja volt, önéletrajza szerint így , herdálta el" napjait. Éppen egy hölgyhöz 
írt egy szerelmes verset (a trubadúrok divatosak voltak Katalóniában), 
amikor jobbján megjelent Jézus Krisztus a kereszten, a levegőben lebegve. 
Másnap, amikor versét befejezni készült, Jézus megint megjelent ugyanúgy 
és ugyanott. Amikor ez már ötödször történt meg, megdöbbent, s azon 
kezdett töprengeni, hogy mit kellene Krisztus szolgálatában tennie? Addig 
töprengett, amíg rá nem jött, hogy Krisztus milyen feladatot szán neki. 
Ez pedig nem volt más, mint a hitetlenek megtérítése. Mindezek után 
egy fényes jelenés arra intette, hogy írjon egy könyvet, ,,a világ legjobb 
könyvét , a hitetlenek ellen. 

Hogy ezt megtehesse, meg kell változtatnia életét. Először szét kell osz- 
tania vagyonát, azután meg kell szereznie azt a tudást, amely nélkül nem 
tudta volna feladatát teljesíteni. Azok a könyvek, amelyeket ebből a célból 
elolvasott: a Biblia, a Korán, a Talmud, Platón és Arisztotelész némely 
műve, továbbá El Benghali logikája. Orvosi és más , természettörténeti" 
könyveket is tanulmányozott, így pl. Avicennát. Semmi sem mutat — a 
20. század végéig tartó kutatások szerint — arra, hogy a skolasztikus iro - 
dalomból bármit is tanulmányozott, olvasott volna. Az sem tudható, hogy 
vallásközi dialógusának megírásakor két jelentős elődjét, Jehuda Halévit 
vagy Abélard-t ismerte volna. Azonban, mivel a vallásközi dialógus ismert 

gyakorlat volt, s így a király is szervezett egyet Barcelonában, ahol a zsidó 
álláspontot nem kisebb személyiség, mint Nahmanidész (Ramban) kép- 
viselte, Llullnak nem is volt szüksége efféle szövegekre. 

A könyvek olvasása mellett legfőbb feladatának azt tekintette, hogy 
megtanuljon arabul, nem csak beszélni és olvasni, hanem írni is. Meg- 
téríteni ugyanis csak azokat a szaracénokat lehet, akikkel beszélni tud. 
Arab beszéde tökéletesítése céljából vásárolt egy arab rabszolgát is. 

Ekkor (Vita coetanea, Jelenkori élet, II[/14..) kerül sor a második meg- 
világosodásra (ami ebben az esetben valóban intuíció) , amikor hirtelen 
felviláglott az elméjében, hogy milyen legyen is az a könyv, az újdonság, 
az igazság, amely a céljához vezet. Ez egy olyan , ars", azaz művészet, il- 
letve tudomány, amely képes az egész világ leírására. (Ars major, ars ge- 
neralis.) Egyelőre röviden csak annyit, hogy ez a felfedezés, Llull logikája, 
nem logika, hanem kombinatorika, egyfajta egyetemes jelnyelv. A misz- 
tika és a matematika egyfajta ötvözete. A logika művelői ezen csak mu- 
lattak, Brunótól Leibnizig sokan komolyan vették, míg manapság egye- 
sek szerint Llull ezzel lényegében a komputer eljárását fedezte fel. 
Akármi is ez a , művészet , legyen bár a ráció és a misztika tökéletes öt- 
vözete vagy sem, ez volt az eredeti, autentikus Llull mű, amely híressé 
tette a reneszánszban, nem pedig a szűkebb értelemben vett filozófiai 
művei. Miközben , művészetén" dolgozott, megtapasztalt néhány újabb 
látomást is. Így például egy bárány megáldotta, egy olyan bárány, akiről 
senki sem tudott, akit senki sem ismert. (Azért mondok , amelyet" he- 
lyett , akit", mert világos, hogy Krisztus áldotta meg hősünket bárány 
alakjában.) 

Nem követem tovább (legalábbis nem részletesen) az önéletrajzot. 
Egy látomás (fényes csillag, mely hozzá szólt) hatására hősünk belépett 
a franciskánusokhoz, azután ugyanazon látomás ismétlődése nyomán 
átlépett a dominikánusokhoz. Amikor arab területen téríti a muszlimo - 
kat az igaz (keresztény) hitre, egyesek megsokallják, bebörtönzik, de 
közben fűt-fát ígérnek is, ha áttér az igaz (muszlim) hitre. Számtalan 
feleséget, pénzt, birtokot, állást, vagy amit csak kíván. Ő, persze, nem 
vált hűtlenné az igaz (keresztény) hithez, de azt megígéri a muszlimok- 
nak, hogy egy dialógusban az ő érveiket is pontosan fogja előadni. Ezt, 
mint tudjuk, meg is teszi. 

Ha nem sikerült is senkit sem megtérítenie, Llullnak valami mégis 
sikerült: a talán első nyelviskola, illetve műhely, megalapítása. Emlé- 
keztek, hogyan panaszkodott Roger Bacon amiatt, hogy senki sem ért 
meg egy idegen nyelvet, mindenki fordításban olvas, s a fordítás maga 
is értelmezés? Llull vissza akarja adni az embereknek a saját , eredeti" 
szövegértelmezés képességét azzal, hogy a szöveget az eredeti nyelven 
olvashassák. 

Elöljáróban még az is megjegyezném, hogy Llull volt az első modern- 
nek nevezhető regényíró. Két regényt is írt. A Felix című regényéről ké- 
sőbb még ejtek egy néhány szót. Népszerűvé azonban a reneszánszban 
az ő nevén kiadott, de nem általa írt, traktátusok révén vált. Az egyik ilyen 
hamisítvány egy alkémiát propagáló írás volt, mely az aranycsinálás for- 
télyára tanította az olvasót. Ennek köszönheti Llull a titokzatos alkimista 
hírnevét. A másik, szintén nagyhatású, de érdekes hamisítvány, egy kab- 
balista mű volt, Pico della Mirandola egyik kedvelt forrása. Hatott külön- 
ben a reneszánszban az igazi Llull is, különösen Cusanusra, aki azonban 
csak ritkán hivatkozott rá, mivel az egyház Llull számos tézisét még a 
14.. században eretneknek nyilvánította, s tanítását a párizsi egyetemen 
is betiltották. Az , ars" is talált követőkre, főleg Giordano Bruno szemé- 
lyében. Mindezekről majd a maguk helyén és idejében beszélek. 

Az , ars" -ról, azaz a Llull kitalálta kombinatorikáról be kell vallanom, 
hogy nem értem, azaz nem vettem magamnak a fáradtságot, hogy meg- 
értsem. Tanítványa hagyta ránk a rejtvényt, méghozzá egy gyönyörű kó - 
dexben, számos táblázattal és képekkel illusztrálva. A kódex facsimiléjét 
láttam is a karlsruhei könyvtárban, esztétikailag is különleges és megra- 
gadó. De ebből sem értettem meg. 

Ramon llull legelterjedtebb és filozófiailag legfontosabb műve (már 
a középkorban is készült belőle latin, francia és spanyol fordítás) a már 
említett vallásközi dialógusa, A pogány és a három bölcs férfiú könyve volt. 
A vita a középkorban a szokásos felek (zsidó, keresztény, moszlim) között 
zajlott s az érvelésekben is sok volt a közös vonás (ami nem csodálható). 
Az is közös volt közte és a vallásközi dialógusok többi szerzője között, 
hogy a vita csak a monoteista vallások között folyhatott, azaz , pogány" 
nem vehetett részt magában a vitában. Ő csak a meggyőzendő szerepét 
játszhatta. Ahhoz ugyanis, hogy úgy vitatkozzunk egymással, hogy vitánk- 

nak eredménye is lehessen, meg kell egyeznünk egy pontban, egy tétel- 
ben, egy feltétlen igazságban, amelyre minden érvet ellentmondás nélkül 
vissza tudjunk vezetni. Az egyetlen Isten létezése a monoteista vallások 
közös , alapja", minden érv erre az alapra vonatkozik. Mint rögtön látni 
fogjátok, Llull esetében két közös , tétel" tölti be ezt a szerepet: Isten léte 
és a test feltámadása. 

Llull azonban egy lényeges kérdésben élesen eltér elődjeitől és utód - 
jaitól. A középkori vallásközi dialógusokban minden fél udvarias, tiszteli 
a másik nézetét, vallását, és sosem tulajdonít olyasmit a másiknak, amit 
a másik nem tulajdonít önmagának. Azaz a tolerancia alapérték. Ugyan- 
akkor nem tilos egymást kritizálni, s a végén kiderül, hogy melyik vallás 
a legigazibb. A zsidó szerzőnek a zsidó, a kereszténynek a keresztény 
(muszlim vallásközi dialógusról nincs tudomásom). 

Ebben a lényeges pontban I lull egyedülállót alkotott, amivel előlegezte 
Lessing Bölcs Náthán című színdarabjában a három gyűrű meséjének ér- 
telmezését. (Maga a három gyűrű története már Bocaccio Dekameronjában 
is szerepel.) 

Mindenekelőtt: a pogány, akit ahárom bölcs meg óhajt győzni, azt a fel- 
tételt szabja, hogy mindegyik úgy védje meg a saját vallását, ahogy akarja, 
de a másik ebbe ne szóljon bele, ne bírálja. A pogány magának vindikálja 
a jogot, hogy kérdéseket tegyen fel, s hogy végül eldöntse, melyik vallás 
az igazi. De mikor végül erre kerülne a sor, a három bölcs nem várja meg 
a döntést. Kijelentik, hogy ezt ők nem akarják hallani. Nekik örömük 
ugyanis a vitatkozásban van, ne döntse el senki, hogy kinek van igaza. 
(Ez még Lessingnél is jobb!) 

A történet, befejezésével együtt, megvilágítja a Llull lelkében rejlő 
, kettősséget . Egyrészt ő az a dominikánus, aki életcéljának tekinti a sza- 
racénok megtérítését. Ugyanakkor azt szeretné, ha egyetlen monoteista 
vallás létezne. , Oh, milyen nagy szerencse is lenne, ha mindenki, minden 
ember a földön egyazon hit és vallás szerint élne, úgy, hogy megszűnne 
a harag, a rosszakarat, a gyűlölet azemberek között, amelyek nem másból, 
mint a hitek és a szekták különbözőségéből erednek. Ha csak abban egyez- 
nének meg, hogy csak egy Isten létezik, a Teremtő, hogy minden nép egy 
néppé egyesüljön, minden nép a megváltás felé vezető úton egy hitben 
és egy vallásban dicsérné az Urat, Istenünket." Mintha Lessinget vagy 

Kantot olvasnám. (A könyv prológusából vett részletet angolból fordítot - 
tam.) Ez nem következmény nélküli kijelentés, minthogy, mint rögtön 
látni fogjátok, a könyv első része erről a közös, egyetlen, vallásról szól. 
Azaz, akárhogyan döntjük is el, hogy melyik vallás az , igazibb , az Igazság 
az, ami minden vallásban közös. 

Ramon llull nagy mesélő, nemcsak regényeiben, hanem ebben a di- 
alógusban is egy történetet beszél el. Hol volt, hol nem volt, volt egyszer 
egy pogány, aki rosszul érezte magát a bőrében. Eldöntötte, hogy vándor- 
útra kel. Szebb és szebb tájakon vándorolt. Llull leírja a folyó szelte völ- 
gyet, majd felsorolja a fákat, madarakat, állatokat (többek között a kö- 
zépkori Európában ismeretlen gazellát) , virágokat, hangokat, illatokat. 
Eleinte pogányunkat mindez gyönyörrel tölti el, de aztán hirtelen felötlik 
benne, hogy mindez elpusztul, minden mulandó, meghal. S hogy ő is ha- 
landó. Elfogja a halálfélelem, még a táj szépségét sem tudja többé élvezni. 
Kétségbeesésében földre borul és zokog. 

Hogy, hogy nem, miközben a pogány hiába keres halálfélelmére vigaszt, 
három bölcs ember — egy zsidó, egy keresztény és egy szaracén — barát- 
ságos beszélgetésbe elegyedve elhagyja a várost, ugyanarra a gyönyörű 
vidékre ér, mint a kétségbeesett pogány. Ott, a forrás mellett ül egy szép- 
séges hölgy, s mellette öt virágba borult fa. A három bölcs megkérdezi 
a hölgy nevét, mire ő így válaszolt (a latin verzióban) : Sapientia. A három 
bölcs ekkor arra kéri, hogy magyarázza meg nekik, mit jelent ez az öt fa 
és a rajtuk bimbózó virágok. 

Az öt fáról s a rajtuk lévő virágokról leolvashatjuk az egyetlen igazi 
hitet, mely nem a tekintélyekre, hanem az észre (sapientia) van alapozva, 
mondja a hölgy. Két dolog bizonyítható ezekkel a fákkal és virágokkal: az 
egyetlen Isten létezése s a test feltámadása. Az első fa virágai a nem te- 
remtett erények, a második fa virágai a teremtett erények, a harmadik 
fa virágai erények és vétkek, a negyedik fa virágai a teológiai erények, az 
ötödik fa virágai az erényeket tagadó , saját" bűnök. Nos, mindezek az 
erények és bűnök , kombinálva vannak" : melyik fér meg melyik másikkal, 
melyik tartozik szükségképpen melyik másokhoz, melyik nem fér meg 
ezzel vagy azzal a másikkal stb. Hadd mondjak egy példát. Az első fa, tud- 
juk, a nem teremtett erények fája, tehát Isten attribútumainak virágait 
hordozza, mint Jóság, Nagyság, Hatalom, Bölcsesség, Szeretet, Tökéle- 

tesség, Végtelenség. Ezek (heten) mind harmonizálnak egymással. Kom- 
binációik a fa virágai. A második fa, mely a teremtett erényeket hordozza, 
persze a nem teremtett erények virágait is élteti, megint másfajta kom- 
binációban. Mondjuk: bölcsesség—bátorság, jóság—mértékletesség, ha- 
talom—bátorság, tökéletesség—szeretet és így tovább. 

Ebben a kombinatorikában llull számos hagyományos érvet is bevet 
(pl. érvel a végtelen regresszus ellen, amit mi már ÁArisztotelésztől és Ta- 
mástól is ismerünk, bár Ilull tőlük nem vehette át). Vannak érdekes meg- 
figyelései, mint pl. a hit dicsérete esetében. Szerinte az ember hihet va- 
lamiben és szerethet valamit, amit nem képes megérteni, de ez a hit 
ugyanakkor felkelti benne a megismerés vágyát s ez végül a nem ismert, 
a nem értett megismeréséhez, megértéséhez is vezetheti. 

Körülbelül már látjátok ti is, hogy miről van szó. A kombinatorika (öt 
fa és virágai) segítségével a három bölcs (azaz Llull) megismerteti a po- 
gánnyal Istent, Isten tulajdonságait, az erényeket és bűnöket és a test fel- 
támadását. A pogány most már nem mélabús, örvendezik, megtalálta azt, 
amit vándorútján keresett. 

Ezzel a könyv be is fejeződhetne, de éppen csak most kezdődik el. 

Miután mindhárom bölcs ugyanazt képviseli, miért három különböző 
vallásban képviselik ezt? Melyik közülük az , igazi"? Ezek után kezdődik 
a , vallásközi vita" — alapjában vita nélkül. Ki kezd? A legrégebbi vallás. 
Tehát keletkezési sorrendben ismerteti a három bölcs a vallását: a zsidó - 
ság, a kereszténység, az iszlám (szaracén). Miután az első könyv bemutatta 
az Igazságot (ami a három vallásban közös), Llull most tér rá az Igazság 
különböző értelmezéseire a három monoteista vallásban. Ez úgy történik, 
hogy mindhárman sorjában egy-egy virágot szednek le az öt fáról és azt 
értelmezik. Mindebből csak egy kis ízelítőt tudok nektek adni. 

A második könyvben tehát a zsidó bölcs beszél. A zsidóságnak, így 
Lilull, nyolc hittétele van: 1. Egy az Isten (örök, mindenható, tökéletes, 
szerető, igazságos stb.). 2. Ő a világteremtője. 3. Isten Mózesen keresztül 
adott törvényeket. 4.. Isten el fogja küldeni a Messiást, hogy felszabadítsa 
népét a szolgaságból. 5. Feltámadás. 6. Az utolsó ítélet: Isten bíráskodik 
jók és rosszak felett. 7. Isten szentsége. 8. A pokol létezése. 

Llull (a zsidó bölcs szavain keresztül) azt is bemutatja, hogy a zsidó- 
ságban nincs dogmatika, s így az 5—8. hittételt teljesen különbözőképpen 

értelmezik. A zsidó bölcs felsorolja a különböző zsidók különböző értel- 
mezéseit, s közöttük a sajátját. Pl. egyes zsidók nem hisznek a test feltá- 
madásban, mások azt állítják, hogy a test csak a Messiás eljövetelekor 
támad fel, mások inkább a lélek halhatatlanságában, de nem a test feltá- 
madásában hisznek. Egyesek nem hisznek a pokolban, mások azt mond- 
ják, hogy maga földi élet a pokol, megint mások, hogy az él a pokolban, 
aki elveszti Istenét. A zsidó bölcs hivatkozik a Talmudban található kü- 
lönböző értelmezésekre is. Megis jegyzi a pogány, hogy csodálkozik, hogy 
ugyanazon vallás követői olyan különbözőképpen gondolkoznak a leglé- 
nyegesebb dolgokról. Mire a zsidó azt válaszolja, hogy a zsidók olyan na- 
gyon vágynak felszabadulásra (a Messiásra) ezen a világon, hogy nem na- 
gyon gondolkoznak a másvilágon. 

A zsidó előadása részben filozófiai, részben történelmi. S ennek meg- 
felelően a pogány kérdései is erre a két pontra irányulnak. A filozófiai 
kérdések minden monoteista vallásra vonatoznak, s már többször talál - 
koztatok velük. Pl. mi a bizonytéka annak, hogy nem több isten létezik? 
Lehet-e a semmiből teremteni? Hogyan létezhet gonosz az Isten terem- 
tette jó világban? Fognak-e a túlvilágon az emberek evilági tapasztalata - 
ikra emlékezni? Fognak, mondja a bölcs zsidó. (Ez egy alapvető kérdés, 
minthogy az ember individualitása, szubjektív identitása, emlékeiben 
van.) Mivel a válaszok végső soron kielégítik a pogányt, ezekre a gondo - 
latokra, tételekre a keresztény és a szaracén bölcs előadása közben nem 
fog újra rákérdezni. 

A zsidó előadásának , történelmi" része a zsidóság sorsát ecseteli. 
A Messiás fogja kimenteni a zsidóságot a fogságból, amelybe vettetett. 
Harmadszor esik fogságba ez a nép, az első kettő érthető, az utolsó, mely 
már ezerkétszáz esztendeje tart, nem érthető. Az egyes zsidó könnyen le- 
hetne szabad, ha elhagyná zsidóságát, azaz a Törvényt, de akkor feladná 
Istenbe vetett bizalmát is. Minél kevésbé értjük szolgaságunk okát, annál 
nagyobb a hitünk Istenben, a Törvényben és a Messiás eljövetelében. (Állí- 
tólag ezt az érvet a szerző Nahmanidésztől kölcsönözte.) 

Mire a pogány felteszi a jogos kérdést, hogy ő, aki ma szabad ember, 
amennyiben a zsidóságot választaná, ezzel a szolgasorsot is választaná? 
Erre a kérdésre a zsidó bölcs nem ad választ. 

A harmadik könyvben a keresztény bölcs adja elő érveit. 





140 II TI. A KÖZÉPKOR ÉS A RENESZÁNSZ 


A keresztény bölcs keresztet vet, majd az Atya, a Fiú és a Szentlélek ne- 
vében kezdi el mondandóját. 

A kereszténység 14, tételben hisz. (Ez, mint egyesek közületek tudják, 
a Credo.) A hittételek közül 7 Jézus Krisztus istenségére, 7 emberi termé - 
szetére vonatkozik. (Erről Llull külön könyvet is írt.) A keresztény bölcs 
tehát végigmegy a Credo hittételein, mindig a fákról szedett , virágokat" 
követve. A legnagyobb teret a Szentháromság igazolásának szenteli, hi- 
szen éppen ez az a leglényegesebb pont, ami a kereszténységet mind a zsi- 
dóságtól, mind az iszlámtól megkülönbözteti. 

A pogány a kereszténynek teszi fel a legkevesebb kérdést, a szaracén- 
nak a legtöbbet. 

Jézus Krisztus isteni természetére vonatkoznak a következő hittételek, 
mondja a keresztény bölcs: az, hogy egy az Isten, hogy az egyetlen Isten 
Atya, Fiú és Szentlélek egy személyben, hogy teremtő és hogy újrateremtő 
s hogy megszentelő. Emberi természetére, hogy a Szentlélek nemzette, 
Szűz szülte, keresztre feszítették, leszállt a pokolba, felemelkedett a 
mennybe s visszajön az Ítélet napján, hogy ítélkezzék jók és rosszak felett. 

A keresztény bölcs a Szentháromság bizonyítására szánja a legtöbb 
teret, s ez az a kérdés, melyhez ebben a beszédben a legtöbb filozófiai 
kérdés kapcsolódik. A Szentháromság ugyanis nála is, ahogy korábban 
Ágostonnál, később, mint a következő szemeszterben látni fogjátok, He- 
gelnél, kitüntető filozófiai szerepet játszik. 

A bizonyítás, mint minden esetben, számos , virág" szempontjából 
történik, a mindenhatóság, a tökéletesség, a jóság, a nagyság, a szeretet, 
a tökéletesség, a bölcsesség, tehát a mind a különböző isteni attribútumok 
és azok kombinációinak szempontjából. Például: minthogy egy teremt- 
mény sincs kezdet nélkül, Isten sem tud semmit kezdet nélkül teremteni. 
De Isten, aki örök, azaz kezdet nélkül való, képes teremteni kezdet nélkül, 
mivel benne fogantatik a Fiú, aki szintén kezdet nélküli. Ha Isten nem 
tudna kezdet nélkül teremteni, nem lenne nagyobb minden teremtmé- 
nyénél. Ezzel az érveléssel utasítja vissza a pogány ellenvetését, mely sze- 
rint az apa mindig a fiú előtt van, azért apa. A két régiót, a földit és a meny- 
nyeit, nem szabad összehasonlítani. 

Vagy: az ember teremtésének két célja volt, egyrészt, hogy szeresse 
Istent, másrészt, hogy részesüljön az isteni fényességben, méghozzá vég 

nélkül. Más megközelítésben: a Szentháromság a legnagyobb hit és a 
legnagyobb remény megtestesítője, minthogy mindkettő erejét meghá- 
romszorozza. 

Erre a bizonyításra a pogány annak a kételynek ad hangot, hogy 
amennyiben ezt a tételt elfogadnánk, akkor, ha feltesszük, hogy Isten 
nem három, hanem négy, esetleg végtelen lenne, mind a hit, mind a 
remény szintúgy (és jobban) megsokszorozódna. Mire a keresztény 
bölcs úgy válaszol, hogy a maximálisnál nincs több, csak kevesebb. Ha 
tehát Isten háromnál több lenne, akkor mind a hit, mind a remény ke- 
vesebb lenne. Továbbá (a megismerés vonatkozásában) a háromság 
több, mint a homogén egység, erősíti a megértés képességét, magának 
Istennek megértését is, akkor is, ha kevésbé is értjük meg. Ahogy köny- 
nyebb megérteni egy növényt, mint egy követ, egy állatot, mint egy nö- 
vényt, az embert, mint egy állatot — mivel , több van bennük". Ugyan- 
akkor, s ugyanazért, több marad érthetetlen a növényben, mint a kőben, 
az állatban, mint a növényben, az emberben, mint az állatban. (Llull 
itt aSzentháromságra vonatkoztatja azt a filozófiai felismerést, hogy 
minél többet tudunk, annál inkább tudjuk, hogy mennyit nem tudunk.) 
Vagy: ha isten nem lenne Háromság, akkor nem lehetne belső tevékeny- 
sége. Belső aktivitás minden élőlényt jellemez, már a növényeket is. 
Isten nem lehet , kevesebb" élő teremtményeinél, tehát kell, hogy le- 
gyen belső aktivitása. (A belső aktivitás egy alapvető filozófiai kérdés, 
az ,élet" mint olyan jellemzője.) Ha Istenben nem lett volna belső ak- 
tivitás a teremtés előtt, akkor nem teremtethetett volna élőlényeket, 
amelyekre a belső aktivitás jellemző. Isten azonban mindenható stb. 
Továbbá: Isten az embert a maga képére teremtette, s az ember is há- 
romság: test, lélek s e kettő kapcsolata is ebből következik. A gondos 
pogány azt is megkérdezi, hogy a Szentlélek miért ered mind az Apától, 
mind a Fiútól s nemcsak egyiktől. Ezt az eretnekséget sugalló tételt Llull 
persze visszautasítja. 

A második kérdéscsoport az eredendő bűnnel kezdődik. Mielőtt még 
a megváltáshoz érkeznénk, a keresztény bölcs azzal a gondolattal áll elő, 
hogy bűnök nélkül Isten vajon mit bocsátana meg? A megtestesüléssel 
kapcsolatban a pogány azt a (szerintem buta) kérdést feszegeti, hogy miért 
nem mindhárom Istenség testesült meg? Pogányunknak problémája van 

a szentekkel is. Hogyan dicsőülnek meg a szentek a mennyben? Erre a 
kérdésre a bölcs nem igazán találja meg a választ, de biztosít arról, hogy 
a paradicsomban az emberek sem nem esznek, sem nem isznak, sem 
nem szeretkeznek. S mikor a pogány azon csodálkozik, hogy Jézus, egy 
Isten, hagyta magát megölni? A választ erre ti is tudjátok. Pál apostol nyo- 
mán llull is a kereszténység legfontosabb tételének Krisztus feltámadását 
tartja. Azért tudunk hinni saját feltámadásunkban, mert tudjuk, hogy 
Krisztus feltámadt. S mint az első fejezetben láttuk, Llull szerint a test 
feltámadásának hite nélkül nincs monoteizmus, s a pogány meg sem 
győzhető. 

Végül a keresztény bölcs a zsidó és a keresztény vallás közötti lényeges 
különbséget abban látja, hogy a zsidók szerint a Messiás el fog jönni, míg 
a keresztények szerint már eljött. 

A negyedik könyvben, a szaracén elbeszélésében, illetve hitvallásában, 
Llull szabadabban bánik az anyaggal, mint a keresztény bölcs krédója 
esetében. Nem tudom, bár nem hiszem, hogy olyasmit adna a muszlim 
bölcs szájába, amit az nem vallana. De mivel itt nem fenyegeti az eret- 
nekség vádja, több , irodalmi" fogalmazást enged meg magának. A po- 
gánynak is megjön a hangja. Korábbi óvatos kérdéseit hosszú ellenvéle- 
mények kifejtése helyettesíti. Maga a szaracén is mesemondó. Ritkán fo- 
galmaz meg tételeket, többnyire történeteket beszél el. 

Mit mond tehát a szaracén? 

Vallásának, így mondja, 12 alaptétele van. Egy az Isten, Mohamed az 
ő prófétája, a Korán az Isten diktálta egyetlen szent könyv. Az angyal, aki 
a frissen eltemetett embernek kérdéseket tesz fel, Isten küldötte. Minden 
halandó, Isten kivételével. De van feltámadás. Az utolsó ítélet napján Mo- 
hamed fog ítélkezni. Bünteti a bűnöket, jutalmazza a jótetteket. Mindenki 
át fog haladni azon az úton, melyen megmérettetik. Vagy a paradicsomba, 
vagy a pokolba jut. 

Ezeket az alaptételeket fejti ki a következőkben. 

Isten szeretettel teremtette meg a világot. Itt azonnal közbekotyog a 
pogány. A bűnt is ő teremtette? Mindent, jön a válasz. Akkor a bűnt is 
szereti? Mivel a bűnt is ő teremtette, szereti-e tehát a bűnt? Isten tudta, 
mielőtt a világot megteremtette volna, hogy az ember bűnözni fog. Nem 
mindennek, amit tudok, vagyok az oka. Azaz Isten csak annyiban terem- 

tette a bűnt, amennyiben embert teremtett, akiről tudja, hogy bűnözni 
fog. De ha nincs hatalma megakadályozni a bűnt, akkor nem mindenható! 

— mondja diadalittasan a pogány. Erre a máig élő kérdésre a szaracén ké- 
sőbb visszatér, méghozzá a szabad akarat általatok már jól ismert gondo- 
latával. Isten az embert olyan eszes lénynek teremtette, aki választhat jó 

és rossz között, ha a rosszat választja, az nem Isten választása, mivel Isten 

választása az ember szabadsága. 

Ezután a szaracén vallása történetének hosszú elbeszélésébe kezd, 
melynek folyamán eljut Mohamedhez. Írástudatlan, primitív ember 
lévén, hogyan tudta ez az ember megírni a világ legcsodálatosabb könyvét, 
a Koránt? Úgy, hogy Isten maga írta meg általa, mivel ő volt Isten igazi, 
egyedüli prófétája. Mózes és Jézus bűnöztek is, s ezért ők csak előkészí- 
tették Mohamedet, akit Isten hiteles prófétájának tekint. (Mohamed csak 
küldetése előtt, tudatlansága miatt bűnözött.) Mohamed felsőbbrendű- 
ségének bizonytéka, hogy a szent várost, Jeruzsálemet ma nem zsidók 
vagy keresztények, hanem szaracénok lakják. Isten megbüntette őket, 
mert nem hisznek a Koránban. 

Mikor egy embert eltemetnek, így folytatja a szaracén, két angyal öt 
dolgot kérdez. Ki az Isten? Honnan ered a Törvénye? Mi a Törvénye? Mo- 
hamed-e az ő prófétája? Délen van-e Mekka? Ha mindezekre a kérdé- 
sekre a halott jól válaszol, akkor a feltámadás napjáig nyugodtan pihenhet 
sírjában, mert tudja, hogy a paradicsomba fog kerülni. 

Továbbá, folytatja, először minden meg fog halni Istenen kívül, mikor 
a szeráfi angyal megfújja kürtjét és maga is meghal minden angyallal 
együtt. A pogány megint egyszer kötözködik: hogy halhatnak meg az an- 
gyalok, hogyha egyszer testetlenek? Hát nem az e a halál, ha a lélek elválik 
a testtől? A szaracén nem jön zavarba: úgy, hogy a lélek semmivé válik. 
Ez az állapot negyven napig tart, folytatja a szaracén, mikor is Szeráfim 
angyal újra megfújja kürtjét és mindenki feltámad holtából. 

Zsidók és keresztények is beszélnek reményről, de a szaracénok náluk 
radikálisabbak, mondja. Szerintünk Mohamed imája a bűnösöket is ki - 
hozhatja a pokolból. 

A pogány kezd türelmetlen lenni. Már tudok a mennyről és a pokolról 
is eleget. Mi újat tudsz Te nekem mindezekről mondani? 

Ekkor festi le a szaracén (azaz Ilull) a szaracén paradicsomot festők - 
höz méltó színekkel. A paradicsomban a paloták aranyból, ezüstből és 
drágakövekből épülnek, ahogy a ruhák és a falakat fedő szőnyegek is bár- 
sonyból és selyemből. Ezekben a palotákban gyönyörű, elegánsan öltö- 
zött asszonyok és lányok hada fog lakni. A völgyek gazdagok lesznek for- 
rásokban, fákban, virágokban. A paradicsomban találkozni fogsz bará- 
taiddal, s arról fogsz beszélgetni velük, amiről kedved tartja. Minden 
illatozni fog, s a zenével nem fogsz tudni betelni. Mindenki imádkozni 
fog. Étel-ital lesz bőven, soha ki nem fogy (a pogány kérdésére, hogy mi 
történik a sok szeméttel, a szaracén azzal válaszol, hogy minden kris- 
tálytiszta marad). 

Az életükben erényes férfiak a legszebb szűzlányokat kapják és soha 
sem öregszenek meg. Minél erényesebb volt egy férfi életében annál több 
felesége és szeretője lehet. Ekkor szól közbe a pogány: és mi történik az 
erényes nőkkel? Vajon az erényes hölgyek is annyi férjet és szeretőt fog- 
nak a paradicsomban kapni, amennyit megérdemelnek? Minél erénye- 
sebbek voltak, annál többet? Ha Istenetek igazságos, akkor ennek így 
kell lennie. Mire a szaracén zavarba jön, s azt válaszolja, hogy Isten többre 
becsüli a férfit az asszonyoknál. 

Azonban azonnal módosítja is az elmondottakat. Vannak olyan szara - 
cénok, akik azt, amit most a paradicsomról elmondtam, puszta metafo- 
rának tekintik. Azt állítják, hogy Mohamed tudatlan népségnek beszélt 
és az ő ízlésükhöz és felfogóképességükhöz szabta mondandóját. Ezek a 
szaracén természetfilozófusok, s bár hisznek az Egy Istenben és az egy 
Prófétában, mégiscsak eretnekek. 

Ez volt a három bölcs kínálata, míg a pogánynál volt a kereslet. A pogány 
végre boldog, megtalálta az igazi erényeket, ahogy az igazságot is. S a választ. 
S mint tudjátok, máig sem tudjuk, hogy melyik vallást választotta, de azt 
tudjuk, hogy azt választotta, ami, Llull szerint, mindhárom vallásban közös, 
a vallások közötti békekötést, ami mindmáig várat magára. 

Megígértem Nektek, hogy röviden beszélni fogok Llull Felix, vagy a cso- 
dák könyve című regényéről, az első újkori regényről is. Sajnos, nem ma- 
radt rá időm. Filozófiai kalandregényről van szó, az elsőről a Gulliverig 
tartó sorban. Felix vándorlásai közben találkozik mesebeli állatokkal, 
bölcsekkel, szerzetesekkel, hercegekkel, királyokkal, akik az égen és föl- 

dön mindent megmagyaráznak neki, erényekről, bűnökről, természetről, 
a paradicsomról. S mesélnek is, így pl. arról, hogy hogyan választották 
meg az oroszlánt az állatok királyává. 

Én azonban nem mesélek tovább. Sok mondanivalóm lesz még egy 

másik jelentős gondolkodóról, Eckhart mesterről. 
Eckhart mesterrel szerencsénk van. A Teremtés könyvének magyarázata 
című műve magyarul is megjelent, erre tehát nyugodtan támaszkodhatok. 
A zseniális és bölcs férfiú prédikációi közül azonban, sajnos, a magyar 
kiadásba nem a filozófiailag jelentőseket válogatták be, így a többnyire 
(tudtommal) csak németül elérhetőket fogom nektek röviden bemutatni. 
Főművét latin nyelvűre tervezte, de alig több, mint a tartalomjegyzéke 
maradt ránk. Szelényi Ödön írásai jól tájékoztatják minderről az Eckhart 
iránt különösen érdeklődőket. 

Ahogy az előadás bevezetésekor már mondtam nektek, Eckhart ugyan- 
abban az időben élt, mint Ockham vagy Páduai Marsilio, ám dominikánus 
volt, de ugyanazzal a pápával , ütközött", mint a korábban említettek. Ma- 
gától értetődik, hogy őt is eretnekséggel vádolták, az inkvizíció elé idézték, 
de ügye eldöntése előtt meghalt. (A szabály az, hogy a filozófus minden 
korban eretnek. Ha nem az, akkor kivétellel van dolgunk.) 

Ezek, mint ezt már szintén elmondtam, viharos idők voltak. Tűzként 
terjedtek a különböző eretnekségek. Az akkoriban kialakuló városi pol- 
gárság önállósodni akart. A pápa válaszképpen számtalan városban évti- 
zedekre megtiltotta a szentségek kiszolgáltatását. Lázadás lázadást köve- 
tett. Különösen a német városokban, amelyek közül egyesek, mint Köln, 
régóta a középkori filozófia központjaihoz tartoztak. 

Eckhart gondolkodása jelentős szerepet játszott a német nyelvű világ 
vallástörténetében. Erre a kérdésre, kompetencia híján, nem tudok rá- 
térni. A szakemberek szerint vele kezdődött el német földön az a vallási 
forradalom, mely végül Lutherhez vezetett. Ha ez érdekel benneteket, 
forduljatok egy vallástörténészhez. Magam csak annyit jegyzek meg, 
hogy prédikációiban Eckhart mindenekelőtt Ágostonra hivatkozik, rajta 
kívül a Bibliára, ezzel szemben az , iskolára" csak nagyon ritkán, akkor 
is (szintén igen ritkán) a dominikánus Tamásra. Csak elvétve hivatkozik 
, a Filozófusra", inkább a platonista Pszeudo-Dionüszioszra. Ezzel szem- 
ben latin nyelvű írásaiban az egész hagyományt , mozgósítja . Nem csak 

a filozófiai, illetve teológiai hagyományt, hanem a latin irodalmi ha- 
gyományrt is. 

Eckhart a misztikusnak nevezett gondolkodókhoz tartozik, de, kérlek, 
ezt nem értsétek félre. Nem voltak látomásai, nem találkozott még álmá- 
ban sem szentekkel, nem kapott közvetlen üzenetet a túlvilágról, nem 
adott elsőbbséget a hitnek a tudással szemben. Azaz nem volt fideista 
sem. Teljesen más okból tekintették (joggal) misztikusnak. Hogy egé- 
szen röviden foglaljam össze: egész életében Istenen elmélkedett. Istent, 
s Istent az emberben, azaz a Lelket, akarta felfogni, megérteni, a , vagyok, 
aki vagyok" titkát kifürkészni. A legkülönbözőbb megközelítésekben, 
metaforák segítségével, körülírva, szemléltetve, értelmezve. Nem mon- 
dott Istenről semmi , véglegeset", hanem mindig újra és újra nekigyür- 
kőzött a megoldhatatlan feladatnak. Röviden: ésszel akarta a megragad - 
hatatlant megragadni, de nem tételezte, hogy van az ész felett valami 
más, magasabb instancia, amellyel meg lehetne ragadni a megragadha- 
tatlant. Ugyanakkor nem beszélt közvetlenül a Deus absconditusról, a rej- 
tőzködő Istenről sem. Hiszen már ez is válasz lett volna a megválaszol- 
hatatlan kérdésre. Egész személyisége , felolvadt" ebben a kérdésben, 
de nem volt sem szenvelgő, nem esett transzba, ahogy távol állt tőle a 10- 
gikus érvelés skolasztikus módszere is. A maga útját járta (ezért vádolták 
meg eretnekséggel), de nem volt afféle rebellis sem, mint Ockham vagy 
Páduai Marsilio. 

A legtöbb prédikációja szövegértelmezés volt. Majdnem mindig a 
Biblia egyes szövegeit, mondatait, történeteit értelmezte. Ez, persze, 
szokásos volt, ahogy maradt is mind a mai napig. Csakhogy maguk az 
értelmezések nem voltak szokásosak. Hadd hozzak erre egy példát. 
Idézi, hogy Jézus kikergette a kufárokat a templomból. No, vajon kik is 
azok a kufárok? Nem azok, akik galambokat árusítanak a templom elő- 
terében, hanem azok, akik Istennel üzletelnek. Azok, akik azért adnak 
az Úrnak valamit, hogy valamit (jutalmat) kapjanak cserében érte. Isten 
azonban nem tartozik nekünk semmivel. , Azok, akik Istennel keres- 
kedni akarnak, keveset vagy éppen semmi sem tudnak az Igazságról. 
Ezért kergette őket ki az Úr a templomból." Isten maga a Fény és az Igaz- 
ság, az Úr a sötétséget, a tudatlanságot űzte ki a templomból. (Máté 21,12 
értelmezése.) Úgy hiszem, számotokra is világos, hogy milyen korabeli 

gyakorlatot (a bűnbánatnak az egyház általi áruba bocsátását) ostorozta 
itt Eckhart. 

Hadd mutassam be néhány filozófiailag jelentős gondolatát. Minde- 
nekelőtt a mindenkor vitatott kérdésre, az akarat szabadságára vonatko - 
zókat. Eckhart, mint minden jelentős filozófus, azokra a szövegekre tá- 
maszkodott, amelyek egy adott kérdéssel kapcsolatban saját elgondolásait 
támasztották alá. Így Ágoston esetében hol fiatalkori munkájára, Az akarat 
szabadságáról (melyet, mint tudjátok, később Ágoston jócskán módosí- 
tott), hol késői munkájára, A Szentháromságról (De Trinitate) . Azembernek 
módja van jó és rossz között választani. Minden a jóakaraton múlik. 

A bűnre való hajlamról írott elmélkedésében Eckhart kétféle ember- 
típust különböztet meg. Az egyik típus (s erről beszél) gyenge, azaz külső 
ingerekre érzékenyen reagál, dühös, érzéki bűnre hajlamos, de végül 
ezeknek az ingereknek ellenáll. A bűnre való hajlam ugyanis nem bűn. 
Az érdem nem a természeten, hanem az akaraton múlik. Az erény és 
mind az egyes erények a jóakaraton múlnak. Ha a jót minden erővel aka- 
rom, akkor jó vagyok. Ha a rosszat akarom, akkor rossz vagyok, akkor is, 
ha nem teszem. Ha egy ember gyilkolni akar, olyan, mintha az egész vi- 
lágot megölte volna. 

Már találkoztunk Abélard esetében tiszta szándéketikával. Eckhart 
radikalizálta ezt a gondolatot (bár Abélard-t tudtommal nem ismerte). 
A jóakarat egybeesik Isten akaratával. Ez ugyanis maga a szeretet. A , tisz- 
ta akarat" (reine Wille) így nem veszítheti el Istent. S itt kezdődik a , misz- 
tikus" gondolkodásmód. A jóakaratú ember nem vesztheti el Istent, mert 
elveszítette önmagát Istenben, bárhol megérintjük, Istent érintjük meg. 
Minden, ami vele történik, az Isten által történik. Minden ízben Istent 
ízleli. , Így éli meg Istent minden keserűségében a legnagyobb gyö- 
nyörként." 

Másutt így elmélkedik: , Isten birodalma bennük van" (Lukács 21,31). 
De hogyan? 

Ha király lennék, de magam sem tudnám, nem lennék király. De ha 
tudnám, hogy király vagyok, s mindenki tudná, hogy király vagyok s én 
tudnám, hogy ezt mindenki tudja, akkor király volnék. De ha a három 
közül egy is hiányozna, nem lennék király — írja. 


148 II TI. A KÖZÉPKOR ÉS A RENESZÁNSZ 


Az ezután következő elmélkedéstől függetlenül is kimondott itt valami 
fontosat Eckhart magáról a létezésről. Ha mindenki meg van győződve 
arról, hogy valami létezik, s mindenki tudja, hogy mindenki más is tudja, 
hogy létezik, akkor létezik. Kérdés: létezik-e Isten, ha nem mindenki 
tudja, hogy létezik? Tehát függ-e valaminek a létezése az emberek tudá- 
sától? Igen vagy nem? Próbálhattok erre a kérdésre válaszolni! 

Eckhart nem ebben az irányban, hanem más irányban folytatta gon- 
dolatmenetét. Tudom, hogy van Isten, mert lelkemben van egy erő, mely 
nyitott Isten számára. Isten közelebb van hozzám, mint én önmagamhoz, 
hiszen létem Isten lététől függ. Isten léte Isten birodalma. Isten birodal- 
ma a lélekben van. Minél jobban elfelejti és elveszti magát önmagában, 
annál inkább. Egy emberben nincs benne az egész emberiség, mert egy 
ember nem minden ember. Istenben azonban az ember lelke az egész 
emberiséget és minden dolog teljes valóságosságát ismeri meg, mert 
mindezeket Létük által ismeri. Költészet is, persze, mint Schiller ÖŐrömó - 
dája vagy Berzsenyi Fohásza. 

Ki szeretném emelni az Elengedettség (Gelassenheit) című elmélkedését, 
melyet Heidegger is értelmezett. (Jézus, Sirák fia 2422: , Aki engem hall, 
nem szégyenkezik" .) 

Három dolog akadályoz meg abban, hogy meghalljuk az örök hangot: 
a testiség, a sokféleség s az idő. Azt mondta ugyanis az Úr, hogy hogy senki 
sem hallja meg szavamat és tanításomat, aki nem engedte el önmagát. 

Ha önmagadat szereted — írja Eckhart —, akkor mindent úgy szeretsz, 
mint önmagadat. Ha csak egyetlen embert is kevésbé szeretsz, mint ön- 
magadat, akkor sosem tudod önmagadat az Igazság szerint szeretni, mert 
minden egyes emberben az Embert szeretjük. Aki egyes embereket job- 
ban szeret a többieknél, az bár , természetes", de tökéletlen. 

Az igazi szeretethez el kell engedni az embernek magától minden 
mást Isten akaratán kívül. Az , elengedett , ha beteg, nem akar egészsé- 
ges lenni. Minden fájdalom öröm számára, még a pokol fájdalmai is, 
mert ez Isten akarata. Az ember szabad, ha , kilép önmagából". Az Isten 
szeretetében felolvadt ember halott mind önmaga, mind minden te- 
remtett dolog számára. Az ilyen ember egyenlő és teljesen egyenlő 
(mivel minden dolog egyenlő Istenben). Az ilyen ember elengedte ön- 
magát és az egész világot. 

Ha létezne egy ember, akinek semmi mása nem lenne, mint jóakarata, 
és azt mondaná: Uram, ha ez a világ az enyém lenne, elengedném olyan 
tisztán, ahogyan kaptam, egy ilyen embernek Isten annyit adna, amennyit 
az elengedett. Aki csak egyetlen pillanatra teljesen elengedné önmagát, 
mindent megkapna arra a pillanatra. De csak olyan ember, aki elengedte 
és elengedi s mindig el fogja engedni önmagát, csak az ilyen ember igaz- 
ság szerint elengedett. 

(Ha visszaemlékeztek az elmúlt szemeszterre, arra is emlékezni fogtok, 
hogy néhány sztoikus valami hasonló ajánlatott tett hívei számára. Ha 
szenvedni fogsz, ha elveszted mindenedet, mondd, hogy ezt én akartam, 
hogy ezt én így akartam. A következő szemeszterben Nietzsche az, aki úgy 
fejezi ki magát, hogy, Amor fati", szeretem a sorsomat, bármilyen legyen 
is, mindig ezt és ugyanezt újraválasztanám.) 

De hadd térjek vissza Eckhartra. Számos fontos prédikációja közül 
időhiány miatt már csak egy másikról beszélek (Jézus, Sirák fia 50.). 

Jézus, Sirák fia , Isten templomáról" beszél. Mi az, hogy , Isten temp- 
loma"? 

Ezt a prédikációt, azaz elmélkedést, azért szemeltem ki bemutatásra, 
mert jól láthatjátok belőle azt, ami Eckhartot , misztikus gondolkodóvá" 
teszi. Azt, hogy mindig és egyedül Isten megértésének megközelítéséről 
van nála szó, hogy az egyik megközelítés után egy másikra, majd egy har- 
madikra vált, mindegyiket végigjárva, azaz körüljárva. Egyszer az a be- 
nyomásunk, hogy épp azt mondja, mint Ágoston, másszor hogy azt, amit 
Arisztotelész, egyszer panteista, máskor szuperracionalista. Ha ezt meg- 
értitek, megértitek őt. 

Mi Isten temploma? Nos, mit mondanak erről a bölcsek? Isten az, 
mondja az egyik, akivel összevetve minden más változó és időbeli, azaz 
semmi, s ami előtt minden létező kicsiny (klein). A másik: Isten az, aki 
szükségszerűen áll minden Létező fölött, akinek semmire nincs szüksége, 
s akire mindennek szüksége van. A harmadik: Isten az Ész, mely önmaga 
megismerésében él (Gott ist Vernunft) . 

Én (Eckhart) azonban mindezekből egyelőre csak egyet elemzek, mely 
szerint Isten az, aki szükségszerűen minden Létező (Dasein) felett áll. 
Isten minden teremtményben van, amennyiben azok léteznek, de mivel 
minden dologban benne van, ezért szükségképpen felettük van. Egyesek 

úgy vélik, hogy a Lélek a szívben lakozik. Ez tévedés, mert a Lélek min- 
denütt lakozik. (Létezik.) Múltban, jelenben vagy a jövőben lakozik? 
Nem, az Éppen Mostban, a pillanatban (/Jetzt) . Az Éppen Most (Jetzt) min- 
den időt magába foglal, egyaránt tartalmazza a világ teremtésének és az 
Utolsó Ítéletnek idejét. 

Minden dolog csak saját Létén (Sein) belül tevékeny, Isten hat saját lé- 
tezésén (Dasein) túl is. Isten minden Létben tevékeny, ahogy a Nemlétben 
is az. Mielőtt Lét volt, Isten már hatott. Létként hatott, holott nem volt 
Lét. Ezért ha Istent , Lét"-nek (Sein) nevezem, az éppen olyan hamis, 
mintha a Napot halványnak vagy feketének nevezném. Isten ugyanis sem 
ez, sem nem amaz. De ha azt mondtam, hogy Isten Nemlét, akkor nem 
mondtam, hogy nem Lét, hanem a Lét fölé emeltem. (L. a következő elő- 
adásban Nicolaus Cusanust.) 

A filozófusok tízféleképpen beszélnek a Létről (a kategóriákról van 
szó). Szerintük Isten egyetlenegyben sem szűkölködik, de egyik sem vo- 
natkozik rá. Az első, mely minden Létet magába foglal, a szubsztancia, 
végül, mely a legkevesebb Létet tartalmazza, a viszony (reláció). Mind- 
kettő , ősképe" egyaránt Istenben van. Ahogy mindennek az ősképe Is- 
tenben van. 

Nos, Eckhart már eddig is a metafizikát értelmezte és tette kérdésessé, 
de ezt a következőkben nyilvánvalóvá is teszi. Isten sem nem jó, sem nem 
jobb, sem nem a legjobb. Mert mi a jó? Jó az, ami közli önmagát, amiben 
lehet részesedni. A jó hasznossá teszi magát. De Isten a Legáltalánosabb (Al- 
lergemeinsamste)! Isten nem jóságát, hanem önmaga Létét osztja meg (közli), 
mindenben, amit ad, önmagát adja és mindenben adja önmagát. (Többek 
között erre a, többször is hangoztatott, gondolatra támaszkodva nevezik 
egyesek Eckhartot panteistának.) De azonnal továbblép egyet. Ha Istent Lét- 
nek nevezzük, akkor megállunk a templom előterében. De mi akkor Isten 
temploma? Az Ész Isten temploma (, Vernunft ist der Tempel Gottes"). 

Nos, folytatja Eckhart, forduljunk a Lélek, azaz az Ész egy cseppje, 
ágacskája felé. Milyen erők működnek a lélekben? Mindenekelőtt a szem, 
melynek segítségével lesz az ember éleslátású, majd az emlékezet (Ágos- 
tonhoz hasonlóan azonosítja az emlékezőképességet és a képzelőtehet- 
séget). E képességek teszik felfoghatóvá a lélekben a nem létezőt, s ezzel 
Istent annyiban követi, amennyiben Ő a nem létezőben is hatékony. 

Egy pogány bölcs szerint Isten a lelket a jóság leple alatt szereti. Sze- 
rintem azonban, mondja Eckhart, az Ész lebontja Istenről a Jóság fátylát, 
s Őt pusztán, a Jóság, a Lét és minden más Név fátylától megfosztva, min- 
den mez nélkül (bloss) mutatja. 

Az Ész nemesebb az Akaratnál. Az Akarat számára Isten ugyanis a Jóság 
fátyla alatt működik. A Jóság a ruha, mely az Akaratot betakarja. Ha nem 
lenne Jó Istenben, akkor jóakarat sem lenne. Nem attól vagyok boldog 
(selig) , mert Isten jó, hanem attól, hogy Isten Ész és én felismerem ezt. 

Isten olyan, mint a Hajnalcsillag ködön keresztül. , Olyan mintha" 
(guasi) . Ez a , guasi" az, amiről minden prédikációmban beszélek. János 
evangéliumában azt olvassuk, hogy kezdetben volt az Ige (azaz a Név). 
A Hajnalcsillagot Vénusznak és Estcsillagnak is nevezzük. S bárhogy ne- 
vezzük, mindig arról a csillagról beszélünk, mely a legközelebb van a Nap- 
hoz. És a Hold? Telihold idején van a legközelebb a Naphoz, de annál erő - 
sebb, minél távolabb. Az, aki semmi mást nem ismerne meg, mint min- 
den teremtményt, annak nem lenne szüksége prédikációra. Úgy olvasná 
Istent a teremtményekről, mint egy nyitott könyvből. Ebből a passzusból 
is többen panteizmus olvasnak ki. (Elfelejtik azt a szót, hogy , guasi".) 

Az ember — zárja le az elmélkedést Eckhart — viselkedjen úgy, mint a 
Hajnalcsillag. Maradjon mindig istenközelségben, s ha elgondolja Őt, le- 
gyen az a , guasi". Egy szó, ige, melyet elgondolunk, de mely kimondha- 
tatlan. S van még egy harmadik szó, az, mely elgondolhatatlan. Ez az Atyá- 
nál marad. Az Ész ugyanis befelé működik. Az Örök Szó (Ige) ebben a be- 
felé működő Észben marad rejtve. 


Hadd térjek rá A Teremtés könyvének magyarázatára, s ajánlom nektek, 
hogy aki teheti, olvasson bele ebbe a hermenutikai kompendiumba. 
Hermeneutikai kompendiumnak neveztem ezt a latin nyelven írott 
művet. Eckhart ugyanis egymás után végigveszi a Teremtés könyvének 
legtöbbet elemzett passzusait, s minden fejezet esetében áttekinti az ösz- 
szes jelentősebb, ezekre a fejezetekre vonatkozó különböző értelmezé- 
seket. (Nem minden fejezet értelmezése maradt ránk.) Ágoston mellett 
és után legnagyobb súllyal Maimonidész és Tamás interpretációit veszi 
sorra, de rajtuk kívül vagy még harminc szerzőét. Ezeket az értelmezése- 
ket nem cáfolja, s nem is állítja velük szembe a magáét, bár gyakorta adja 

hozzájuk saját értelmezéseit, vagy emel ki több értelmezés közül egyet, 
melyet a leggxokatmondóbbnak tart. A hagyomány effajta kezelése engem 
egy szempontból már Hegel filozófiatörténetére emlékeztet. Eckhart 
minden felsorolt értelmezésben lát ugyanis valami érdekeset, többé-ke- 
vésbé figyelemre méltót, nem ütközteti az értelmezéseket, nem mondja 
egyikre sem, hogy rossz, vagy akár ostoba. Kétségtelenül háttérbe szorítja 
az allegorikus értelmezéseket, bár néhány helyen megemlíti azokat is. 
Alapjában véve azokat az értelmezéseket helyezi előtérbe, amelyek , rea- 
lisztikusak", azaz megegyeznek egyes filozófusok, természetfilozófusok 
megfigyeléseivel (pl. a növényekre, állatokra, látásra, hallásra, közösü- 
lésre vonatkozókat) . Ezeket az írásokat sorra megemlíti, olykor citálja is. 

A könyv szelleme azt sugallja, hogy: Válasszatok! Válasszátok ki az ér- 
telmezések közül azt, amit Ti a legigazabbnak láttok! Abszurd hasonlatnak 
tűnik, de engem ez a könyv a Talmudra emlékeztet. Egy könyvre, melyet 
Eckhart, aki szemben llull-jal, csak latinul és németül olvasott, minden 
valószínűség szerint nem ismerhetett. 

Hadd adjak Nektek ebből a nagyszerű könyvből egy igen kis ízelítőt. Min- 
denütt elhagyom azokat a gondolatokat, melyeket Eckhart másoktól idéz, 
s maga nem használ fel, s így kizárólag saját értelmezéseire hagyatkozom. 

, a kezdet, amelyben Isten teremtette az eget és a földet, az örökkévalóság 
első egyszerű jelenje, [...] teljességgel ugyanaz a jelen, amelyben Isten 
öröktől fogva van, s amelyben megvan, megvolt és örökké meg is lesz az 
isteni Személyek emanációja. [...] Isten ugyanabban a jelenben terem- 
tette meg a világot, melyben ő volt." (I/7.) (Ugye emlékeztek a , Jetzt", 
, Éppen Most" értelmezésére az egyik prédikációkban?) Mikor filozófu- 
sunk arra kérdésre keresi a választ, hogy miért beszélünk a teremtés hat 
napjáról, tehát időbeli egymásutánban, azt válaszolja, hogy az egyide- 
jűséget beszédben és írásban csak egymásutánisággal tudjuk kifejezni. 
A világ, ahogy van, pontosan úgy, ahogy van, a maga egészében és minden 
részletében örök, minthogy Isten örök. Ugye világos számotokra, hogy 
Eckhart itt félretolja ahagyományos , vitakérdést", hogy vajon a világ 
öröktől fogva létezik-e vagy pedig Isten teremtette? (Túllépve a sokat 
idézett Ágoston és Maimonidész értelmezésein.) 

Habár az emanáció nem lehet időbeli, a kisugárzott dolgok megjele- 
nése ettől még időbeli. Ahogy a szántóvető egyszerre veti a magokat, de 

a magok különböző időkben kelnek ki. Istenben , lenni" és , tudni" azo - 
nosak egymással, de nálunk, emberekben nem. 

Eddig az időfogalmat említettem, de Eckhart fontos gondolatokat fejt 
ki a , helyről" is, mind a makrokozmosz, mind a mikrokozmosz esetében 
(4.9.). Mindennek (és mindenkinek) megvan a világmindenségben a 
, helye", de nem saját helyén helyezkedik el. Minden (mindenki) saját 
helye, azaz célja, felé törekszik. A célok célja a természetes hely. Isten 
miden létező , helye, a tökéletes Gömb". Isten olyan kör, melynek min- 
denütt középpontja van, de kerülete sehol. (Ez a gondolat hamarosan 
visszatér Nicolaus Cusanusnál, I. a következő előadásban.) 

Ebben a szövegkörnyezetben értelmezi Eckhart Istennek Ádámhoz in- 
tézett kérdését: , Ádám, hol vagy?" Nem mintha Isten nem tudná, hogy 
Ádám hol búvik, hol helyezkedik el, hanem hogy miért nincs , a helyén", 
az Istentől kirendelt helyén, azaz magánál Istennél. Eckhart úgy értelmezi 
Isten kérdését, hogy , hol vagy, aki nem vagy Velem, mikor Én mindenütt 
vagyok?" (Különben Isten a Bibliában sokszor teszi fel a , Hol vagy?" kér- 
dést, s mindig Eckhart értelmezésében. Mikor pl. Ábrahám így válaszol 
Isten megszólítására: , Imhol vagyok", nem a helyre utal, hanem arra, 
hogy Istennél van, szolgálatára áll.) 

Eckhart számtalanszor elemzi a , név", a , megnevezés" kérdését. Ezek 
közül kiemelem a szerintem legfontosabbat. Egy hagyományos nevű 
ember, Jákob, harcol Valakivel, aki névtelen (, Miért kérdezed a neve- 
met? "), de aki neki nevet ad (Izrael). Miután felsorolja a passzus számos 
értelmezését, kapcsolatba hozza ezt a Biblia három másik könyvével. 
Majd így folytatja: , Csodálatos, hogy egyáltalán megkérdezik Isten 
nevét. Mert bizonnyal csodálatos olyasminek a nevét megnevezni, ami 
megnevezhetetlen [...] akinek természete az, hogy rejtve van [...] cso- 
dálatos dolog kívül keresni annak a nevét, aki nem kint van, hanem 
legbelül." (298-300.) Ha azt mondjuk, hogy Isten , kívül" rejtőzködik 
vagy bennünk van, ugyanazt mondjuk. (Az ellentétek Istenben itt is 
összesnek.) 

És a képmás? Az imago? (301.) Arcunkon van Isten képmása, de Isten 
képmását a pénzen elhomályosítja a császár képmása. Isten képe feltárul 
(az ember képén), , ha lerántjuk róla a rárakódott képeket, hogy látni le- 
hessen." 

Eckhart a bűnbeesést és a megváltást is — többek között — az , arckép" 
metaforával érzékelteti. Adám elrejtőzött, , hogy meg ne világítsa őt Isten 
kegyelme [...], hogy ne üdvözüljön". A Megváltó eljött, hogy miután , levált 
arcunkról minden más kép leple [...] az Isten képére formálódjunk visz- 
sza". Végül: , a látható kép létezik akkoris, ha nincs tükör vagy visszatük- 


röző test, bár nem látszik, hanem rejtve van a szemlélők elől". Íme, a ,.rej - 
tőzködő Isten" misztériuma. 


KÖV 

NYOLCADIK ELŐADÁS 


A középkorból a reneszánszba: 
Nicolaus Cusanus, 
a szerencse gyermeke 


KEDVES HALLGATÓIM! 


Nagy filozófus nagy ritkán a szerencse gyermeke. A jó szerencséhez három 
feltétel kell: Mindenekelőtt tehetség és hűség önmagunkhoz, tehetsé- 
günket beleértve, másodszor az, hogy a sors , teret nyisson" e képességek 
gyakorlására s harmadsorban jó kedély, egyfajta életélvezet, önteltség 
nélküli önélvezet. Nicolaus Cusanust Isten vagy a Jószerencse mindezek- 
kel megáldotta, s ő hálás is volt a Megismerhetetlennek. 

A múlt szemeszterben, ahogy a mostaniban is, sokszor találkoztunk 
politizáló filozófussal, Platóntól kezdve Cicerón és a sztoikusokon ke- 
resztül Ágostonig vagy Ockhamig. Mindezek vagy rosszul jártak, vagy ha- 
talomra szert téve, mások üldözésébe fogtak, esetleg megesett velük 
mindkettő. Egyeseket kivégeztek, másokat eretneknek nyilvánítottak, 
börtönbe zártak. Többen végezték önkéntes vagy kényszerű száműzetés - 
ben. S az egy Ágoston kivételével egyik sem tudott politikai eszméivel 
valós hatást elérni. Csupa csalódott politikus. 

Nem így a 15. század első felében élt Nicolaus Cusanus (von Kues), 
a , vita activa" embere. A politika éppen olyan szenvedélye volt, mint a 
filozófia. Mindig el volt foglalva, utazott, szervezett, közvetített. Kezdte 
a bázeli zsinat tagjaként. Első érdemi politikai tevékenysége egy irat volt, 
amelyben javasolta a husziták felvételét a keresztény közösségbe. (Tud- 
játok, persze, hogy Husz Jánost máglyán megégették.) Cusanus otthagyja 

Bázelt, hogy a római pápának kínálja fel szolgálatait, azaza már-már hu- 
manista Itáliának a még , középkori" Északkal szemben. (A későbbi 
V. Miklóst , humanista pápának" is nevezték.) Hamarosan pápai legátussá 
nevezi ki a pápa (azaz teljes politikai hatalma lesz egyházi ügyekben 
Rómán kívül mindenütt), s ebben a minőségben részt vesz különböző 
diétákban is, azaz megismerkedik az állami politikával. Kollégái közé két 
későbbi pápa, V. Miklós és II. Pius tartozik. 

Nem tudom felsorolni minden tisztségét, de többek között a Miklóst 
követő pápa, II. Pius, azaz régi barátja, Sylvius Piccolomini, tanácsadó - 
jának szerepét is betölti. Az egyházi reform irányítója, a vallásközi béke 
szorgalmazója, előbb pappá avatják, majd Brixen püspöke, végül bíboros. 
Több mint hatvanévesen (ez akkor öregségnek számított) békében és bő- 
ségben halt meg. Címtemplomában, a San Pietro in Vincoliban ma is lát- 
hatjátok sírboltját, szemben Michelangelo Mózes szobrával (ami akkor, 
persze, még nem állt ott). 

Még mielőtt egyházpolitikai működésébe belefeledkezett volna, tanult 
a heidelbergi, a kölni és a bázeli egyetemen. Nem sorolom fel nektek, 
hogy kik , hatottak" rá, mert ez unalmas mesterség. Attól szerzett inspi- 
rációt, akitől éppen kapta, többek között Ilulltól és Eckharttól, de a ré- 
giektől is, továbbá a Bizáncból akkoriban Rómában ismertté vált Prok- 
losztól és Plótinosztól, az ál-Hermész Triszmegisztosztól (akinek kis 
könyvét magyarul is olvashatjátok, ha akarjátok). Hatalmas tudása volt, 
s nagy könyvtárat gyűjtött össze. Az általa alapított könyvtár volt állítólag 
Európa legnagyobb magánkézirattára. (Körülbelül A tudós tudatlanság 
megírása idején találta fel Gutenberg a könyvnyomtatást.) 

Mindeközben utazott, közvetített, reformált, alapított, egyeztetett, ál- 
landóan írt is. Jelentősebbnél jelentősebb filozófiai könyveket, melyek 
közül hármat azonnal be fogok nektek mutatni. 

Egyetlen könyvét, írását sem bélyegzik , eretneknek", holott többek 
között azt írja (A tudós tudatlanság, 2. könyv), hogy a Föld mozog, körfor- 
gást végez, hogy nem a Föld a világegyetem középpontja, mert akárhol 
lennénk is (mondjuk, a napon), mindig azt a helyet tekintenénk a világ 
középpontjának, ahol éppen vagyunk. Feltételezi, hogy más csillagok sem 
lakatlanok, hogy annyi univerzum van, ahány csillag. Nem is beszélve 

olyan állításokról, hogy a világ teremtésekor Isten, ez a nagy Építész, fel- 
használta az aritmetikát, geometriát, a zenét, az asztronómiát a helyes 
arány megtalálása kedvéért. 

Ennél jóval kevesebbért máglyára küldtek egyeseket (többek között 
Giordano Brunót) , de nem Cusanust. Pedig nem tartozott azok közé, akik 
mindig befogták a szájukat. Pius pápa melletti tanácsadói szerepéről azzal 
mond le, hogy, mint levelében írja, a pápa udvara tele van korrupcióval, 
hízelgéssel. , Ezt én nem tudom elviselni" — írja. — , Visszavonulok, s ha 
nem tudok a közjóért élni, akkor magamért fogok." A pápa nem fogadja 
el a lemondást, s szemmel láthatóan még megsértődve sincs. 

Mint ígértem, számtalan könyve közül hármat fogok rövidebben, mint 
kellene, bemutatni. Az első leghatásosabb, viszonylag korán keletkezett, 
filozófiai munkája A tudós tudatlanságról (De docta ignorantia) , ennek is 
az első, legújítóbb és leghatásosabb része. A második az úgynevezett , idi- 
ota" (laikus) sorozat egy példája, A laikus az elméről című (Idiota de mente), 
amelyet középső korszakában írt, míg végül egy kései mű, A labdajátékról 
(De ludo globi) . 

Sajnos, időhiány miatt el kell tekintenem vallásközi dialógusának (De 
pace fidei, azaz A hit békéjéről) bemutatásától. Ebben a dialógusban a kü- 
lönböző vallásokat képviselő filozófusok az Ész paradicsomában beszél- 
getnek a Logoszról. Van, amiben ez a dialógus megegyezik a korábban 
bemutatottakkal. Barátságosan, a tolerancia szellemében folytatják a hit- 
vitát, mindegyik tiszteli a másik hitét. Egyben azonban különbözik a ko- 
rábbiaktól. Llullnál, mint láttuk, a keresztény gondolkodást a Credo kép- 
viseli. A keresztény hit nála azonos a keresztény doktrínával. Llullnál 
csak a zsidóknak lehet egy dologról különböző véleményük. Cusanusnál 
(aki a másik két vallást jóval kevésbé megértően mutatja be, mint Llull) 
a keresztény gondolkodásnak is több variánsa lép fel, s a győzelmi babért 

— mert nála van győztes! — a kereszténység— nem Ágoston nyomon érvelő 
— platonista értelmezése nyeri el. Észrevétlenül beléptünk a reneszánszba. 


Hadd kezdjem A tudós tudatlansággal. 

Mindannyian vágyunk tudni, kezdi elmélkedését Arisztotelész Metafizi- 
kájának indító mondatával. Azt vágyunk tudni, teszi hozzá Cusanus, amit 
nem tudunk. Ha ezt a tudást elérjük (azaz ha már tudjuk, hogy mit nem 

tudunk), akkor érjük el a tudós tudatlanságot, minden tudásvágy célját. 
Minél jobban tudjuk, hogy tudatlanok vagyunk, annál inkább vagyunk 
tanultak. 

Eddig majdnem ismert területen járunk, melyet már Szókratész kita- 
posott. A bölcs tudja, hogy nem tud semmit. De ettől kezdve új vizeken 
hajózunk. Méghozzá Anzelm nyomában, a , maximum" keresésére. ,,Ma- 
ximum az, aminél nagyobb nincsen." (II/5.) 

Bizonyára emlékeztek még Anzelm istenbizonyítékára. Isten a legna- 
gyobb, ő a maximum. De hogyan tudom ezt bizonyítani? Megalkotom a 
legnagyobb fogalmát, de ez még nem bizonytéka a legnagyobb létezésé- 
nek. De ha a legnagyobbat mint létezőt gondolom el, akkor valóban a leg- 
nagyobbat gondoltam el, mert a létező legnagyobb a legnagyobb. Egy lé- 
péssel továbbmenve pedig úgy érvel, hogy ha a legnagyobb létező nem 
lenne, lét sem lenne, mi sem lennénk, akik ezt elgondoljuk. Megjegyez- 
tem akkor, ugye emlékeztek rá, hogy az érvelés jó, csak a következtetés 
önkényes. Azaz az érvelésből nem következik, hogy ez a létező legnagyobb 
(maximum) Isten. Ugyanígy lehetne a világegyetem is. 

Cusanus Anzelmből indul ki, de tovább megy még egy lépéssel. Anselm 
nem kérdezi meg ugyanis, hogy mi az, hogy , maximum"? Mi a , maxi - 
mum"? Ő, Cusanus, most megkérdezi. S a válasz, ha jól kérdezünk, ki 
fogja zárni a világegyetemet, mint alternatív választ, erre a kérdésre. 
A Maximum az általános — így folytatja —, mely összezsugorodott Külö- 
nösség formájában az univerzum, összezsugorodott Egyes formájában 
Jézus. 

De térjünk vissza magára Maximumra. 

A végtelen és a véges között nincs arány, mivel összehasonlíthatatla- 
nok. Nem juthatok el a maximumhoz a nagy, nagyobb, legnagyobb (vagy 
kis, kisebb, legkisebb) sorozatában. Így a maximumot sosem érem el, ha 
azt mondom: ő vagy az a legnagyobb. A maximumban nincs ugyanis 
egyenlőség, sem hasonlóság. Így a véges intellektus nem tudja felfogni a 
maximum lIgazságát, még hasonlóság (metafora, szimbólum, allegória) 
által sem. Csak azt az egy dolgot tudjuk az Maximumról, az Igazságról, 
hogy nem lehet felfogni annak, ami (guidditas) . , Minél inkább tudatában 
vagyunk tudatlanságunknak, annál közelebb kerülhetünk az Igazsághoz." 
(III/10.) Egy másik művében, A rejtőzködő Isten (Deus absconditus) című 

dialógusában, Cusanus ezt úgy fejezi ki, hogy csak az magasztalhatja az 
egyetlen Igazságot, aki tudja, hogy nem ismerheti meg. 

Miután a Maximum mindaz, ami létezik vagy létezhet, a maximum azo- 
nos a minimummal. Minden dolog Egy. A vonal, a háromszög, a kör, 
a gömb mind önmagával azonos Egy. Az egyes egy háromság, a háromság 
egyes, a megismerés megértés, megértett és az érthetőség - Egy. (A geo- 
metriát Cusanus általában metaforaként használja, hasonlóképpen 
Eckharthoz. Emlékeztek ugye, Eckhartrnál Isten olyan kör, melyben 
a központ, a kerület és az átmérő egybeesnek.) 

Aki fel akarja fogni azt, amit a maximumról mondtam (ami nem a ma- 
ximum megértésének, hanem megérthetetlenségének a felfogása) — írja 
Cusanus -—, annak át kell ugrania minden különbségen, különbségtevé- 
sen. , A maximum olyan, hogy benne a minimum is maximum, úgyhogy 
a maximum végtelenül és teljesen transzcendál minden ellentétet. A Ma- 
ximumban minden ellentét egybeesik." (XVI.) A Maximum az ellentétek 
egysége (coincidentia oppositorum). Isten minden dolog és egyik sem. 

A XXVI. fejezetben Cusanus két új fogalmat vezet be, amelyek a követ- 
kező fejezetekben (és művekben) kitüntetett szerepet fognak játszani. 
Ezek: complicatio, explicatio. Nehezen tudom ezeket a fogalmakat értelme- 
zés nélkül fordítani. Betakarás, magába foglalás, szemben a kitakarással, 
megjelenéssel? Magánvaló, illetve magáért való—nekünk való? Az utóbbit 
választom, minthogy ezek közismert terminusok, bár nem teljesen , ille - 
nek" a gondolathoz. Tehát: a magánvaló Isten minden dolog magáért va- 
lóvá válása, kibontakozása, minden ellentétet beleértve. Azaz, minden 
magért való-nekünk való magában való magában az isteni Gondviselés- 
ben. Semmi, ami magáért valóvá válik, nem ad hozzá a magában valóhoz. 
Hasonlóképpen az , emberi természethez", mely az egyes emberekben 
magáért valóvá válik, s mindig megjelenik valami új egyed. Az , emberi 
természet" magáért valóvá válik azokban az emberekben, akik voltak, van- 
nak és lesznek, ahogy azokban is, akik sosem voltak, akik lehettek volna, 
akik nincsenek és nem is lesznek. Hasonlóképpen Isten végtelen Gond- 
viselése magáért valóvá válik abban, ami történik, mindabban is, ami tör- 
ténhet, de ami nem történik. Az isteni Gondviselésben nincs sem idő, 
sem különbség. Szükségszerű, hogy Isten , előre látta" mindazt, amit látott, 
ahogy az is, hogy mindennek az ellenkezőjét. Mivel a magáért valóság fel- 

tételezése nemcsak a magáért valóság, hanem a magában valóság feltéte- 
lezése is, világos, menekülhetek a Gondviselés elől, mely ellenétekben 
bontakozik ki. Így tehát bármi történik (s bárminek az ellenkezője) , min- 
den az isteni Gondviselés következtében történik. Mindez annak bizonyí- 
téka, hogy a Maximum minden ellentét egysége, magáért valóvá válik 
abban, ami van s ami nincs, abban, ami lesz s ami nem lesz (XXII.). 

Miután Cusanus igazolta, hogy a Maxsimumban minden ellentét egy - 
beesik, s akkor tudjuk a legtöbbet, ha azt tudjuk, hogy tudatlanok vagyunk, 
mivel az egyetlen Igazság, amit megismerni vágyunk, megismerhetetlen, 
rátér a , név" kérdésére. A Maximum megnevezhetetlen. Leginkább a Tet- 
ragrammaton méltó Istenhez, az, hogy Egy - Minden, azaz Minden - Egy. 
Mert még azt sem mondhatod, hogy , Isten az igazság", mert az igazságnak 
van ellentéte, sem azt, hogy Isten Jó, mert a Jónak is van. (Többek között 
ezért is értelmezték egyesek Cusanust is panteistának.) 

Cusanus itt egy általatok már jól ismert kérdést érint: lehet-e Istenhez 
bármiféle tulajdonságot rendelni? Cusanus megint egyszer hitet tesz a 
pozitív attribúció ellen. Mindaz, amit Istenről állítunk, metafora, az is, 
hogy teremtő, az is, hogy igazságos. A pogány vallások Isten magáért való 
létének egy-egy attribútumát tekintették istennek, de ott is csak a tudat- 
lan népség. A negatív teológia éppen olyan alapvető, mint a pozitív teo- 
lógia, mert nélküle Isten is csak kreatúraként lenne elgondolható. Az is 
téves tanítás, hogy Atya, Fiú, Szentlélek isteni tulajdonságok. Isten 
ugyanis mindhárom és egyik sem. Pozitív attribúció esetében csak iga- 
zabbról és kevésbé igazról beszélhetünk, de sosem az Igazságról. Ha azt 
mondom, hogy Isten :- élet az igazabb, mintha azt mondom, hogy Isten 
- kő, ha azt mondom, hogy Isten: erény az igazabb, mintha azt mondom, 
hogy Isten - részegség. Ezek mind csak viszonyítások. 

Ezért hát úgy foglalhatom össze a mindeddig mondottakat — végzi be 
az első könyvet Cusanus —, hogy , az igazság megérthetetlenül fénylik tu- 
datlanságunk sötétségében" (XXVI.). 

A mű második könyvét csak a spekulatív fejtegetések során követem, 
azt is igen röviden, mivel a természetfilozófiai gondolatok bemutatására, 
amelyekre már a bevezetésben is utaltam, nem marad időnk. 

Filozófusunk a második könyvet azzal vezeti be, hogy miután az abszo- 
lút minta (eremplar) megérthetetlenségét beláttuk, nem fogjuk megérteni 

az összezsugorodott (contractio) maximumot, az univerzumot, sem. Azon- 
ban itt is eljuthatunk a tanult (tudós) tudatlanság szintjére. 

Az univerzum mindent magában foglal, ami nem Isten. Az univerzum 
negatíve határtalan. Annyiban Isten, amennyiben örök, s annyiban idő - 
beli, amennyiben nem Isten. Egysége sokféleségében van, s ennyiben 
kontingens. Isten mindennek a magáért valóvá válása (explicatio) , mint- 
hogy minden Istenben van, s Isten minden magának valóvá válása, mint- 
hogy mindenben Isten van. 

Miután az univerzum a zsugorodott Első, s így azsugorodott Maximum, 
világos, hogy a zsugorodott Maximum az abszolút Maximum egyszeri és 
abszolút emanációja. Az univerzum tehát a zsugorodott Minden. (Micro- 
cosmos-Microtheus.) A világ egy másodfokú egység, mely a többféleség 
egysége. Az univerzáliák a zsugorodott Maximumban vannak, tehát a do- 
logban (in rem) . Ami azonban — mint később látni fogjátok — nem zárja 
ki, hogy az elmében vannak (post rem) . 

A Lét, azaz az első univerzális kategória után Cusanus sorba vesz szá- 
mos , másodlagos" univerzális kategóriát. Mi az, hogy lehetőség? Mi az, 
hogy valóság (actualitas) ? Istenben az első lehetőség maga Isten, de ez 
csak Istenben lehetséges. A zsugorodott Maximumban minden lehetőség 
összezsugorodik, s csak egy valóságosra való vonatkoztatásban létezik. 
Tiszta lehetőség, amely semmiféle valóságra nem vonatkozik, nem létezik 
az univerzumban. Így a lehetőség az univerzumban csak véletlenül létezik. 
( Emlékeztek ugye, hogy ezt Tamás is így gondolta, ha másként fejezte is 
ki.) Ha nem lenne zsugorodott lehetőség az univerzumban, akkor sem- 
minek nem lehetne oka, s akkor, mint ezt Epikurosz gondolta, minden 
véletlenül jönne létre (VIII. fejezet). 

A IX. fejezetben Cusanus ezt a gondolatmenetet úgy folytatja, hogy 
(mint erre már utalt) a lehetséges létező csak valóságos létező által jöhet 
létre. Ezért— s itt jön az új gondolat — a lehetőséget az intenció változtatja 
aktuálissá. Azaz racionálisan, s nem véletlen következtében, valósul meg. 
Ezt egyesek a világban működő Észnek, mások a Világléleknek tulajdo - 
nítják, holott pedig minden célszerűség a Maximum kontrakciója. 

A cusanusi rendszer kedvéért, melynek egyik variációjával a következő 
szemeszterben Hegelnél fogtok találkozni, nem hagyhatom említés nélkül 
a könyv harmadik részét, amely az Egyes Abszolút, azaz Jézus értelmezése 

körül forog. Itt Cusanus először összefoglalja az eddigieket. A Maximum 
egysége önmagában van, az univerzum egysége az összezsugorodott plu- 
ralitásban. Nos, a pluralitás egyik megjelenése az állatfajok különböző - 
sége. Az állati nemen (genus) belül az emberi faj (species) jelentősége, 
hogy benne az állati természet keveredik a szellemi természettel. Míg az 
állati rész nem tűnik el, addig az emberre is vonatkozik a , principium in - 
dividuationis , azaz minden ember teljesen egyedi, mindegyik különbözik 
minden más embertől, egyik sem az egyessé zsugorodott emberi nem, 
mint olyan. Mindenkinek más a nyelve, mások a szokásai, azaz senki sem 
képviseli egy személyben az emberi fajt, mint olyat, még a legmagasabb 
rendű intellektus is , ez" vagy , az" az ember. Jézus az Egyetlen Ember, 
mint olyan, ő nem egyik vagy másik ember, hanem az egyessé kontrahált 
Maximum, a Maximum, mint Egyes, egyetlen. Ő nem ez egyik vagy másik 
ember, de Ember, azaz a Maximum, mint Egyes, egyetlen és megismé- 
telhetetlen. 

Eddig érkezhetik meg, Cusanus szerint, tudós tudatlanságában az 
ember. 


Az Idiota-dialógusok közül egyet választottam ki rövid bemutatásra, a Lai- 
kus az elméről (Idiota de mente) címűt. 

Mind a három Idiota -dialógus szerkezete hasonló, ha témáik nem is 
esnek egybe. S mindhárom egyaránt ironikus. Nem maga a mondandó 
ironikus, hanem a dialógus szerkezete. Három személy beszélget egy- 
mással: egy filozófus, egy orátor és egy analfabéta laikus, egy kanálké- 
szítő mester. Cusanust a kanálkészítő képviseli, nézeteit a tanulatlan 
laikus feji ki. Az orátor csak könnyedén okoskodik és közvetít, míg a 
filozófus az egyetemi filozófiaprofesszor karikatúrája. Bármit mond is 
a laikus, bármilyen gondolatot fejt is ki, a filozófus mindig , el akarja 
helyezni" ezt a gondolatot valamely filozófiai tekintély irányzatába. Egy- 
szer megjegyzi, hogy a laikus platonista, máskor arisztoteliánus, majd, 
hogy gondolatai Plótinoszra vagy Triszmegisztoszra emlékeztetik. Mint- 
ha nem az lenne a fontos, amit valaki mond, hanem, hogy ki az, aki 
mondja. (Ez manapság is sok helyen így szokás.) Mire a kanálkészítő 
fáradtan ismételgeti, hogy ő analfabéta, nem ismeri a fenti szerzőket, 
saját gondolatait fejti ki. 

Feltételezem, hogy Cusanus saját egyetemi tanárainak egyikét ironi- 
zálja itt, de hozzáteszem, hogy ezt bár humorral, de megértéssel teszi. 
Mert a filozófus végül kezd a laikusra odafigyelni, hagyja őt beszélni s kí- 
váncsi is lesz arra, amit a laikustól hall, tehát tényleges filozófussá alakul. 
Mindehhez csak azt tenném hozzá, hogy Cusanus itt a maga módján osztja 
a reneszánsz humanisták skolasztika-kritikáját, amivel a következő elő- 
adásban fogtok találkozni. 

Szégyen egy remekül megtervezett dialógust rövid értekező próza for- 
májában ismertetni, de tőlem most nem telik többre. 

Arról van tehát szó, s nem kisebb kérdésről, hogy mi az elme? 

A laikus különböző oldalról , közelíti meg" a kérdést, illetve a választ. 
Elme az, amelytől minden dolog mértéke és határa származik, tehát az, 
ami mér és határol (a mens szó elemzése). Az elme nem azonos a lélekkel, 
mivel , testet , ölt". Azt abennünk lévő erőt (képességet) neveztük elmé- 
nek, mely fogalmilag megragad minden dolgot. Tehát elmének nevezzük 
az ész tevékenységét. De semmi sincs az észben, ami ne lett volna előbb 
az érzékekben. A fogalmak (nemek és fajok) az elme konstrukciói. Azt 
is mondhatnánk, hogy egy dolog semmi, amíg meg nem nevezzük. De 
másként is meg lehet a kérdést fogalmazni. Azt is mondhatjuk, hogy 
nincs szükség előzetes érzéki tapasztalatra az elme racionális tevékeny- 
ségéhez, mert a fogalmak, az igazságok, megvannak az elménkben, azaz 
az elménkben vannak. Ha az emberi nem elpusztulna, a világ nem lé- 
tezne. (Borítékolhatjátok, hogy miután az ellentétek összesnek, mindkét 
állítás igaz lehet.) 

Minden név (elnevezés) egy modell (exemplar) képmása (imago). Így 
minden név a tökéletes név képmása (imago) . Isten elméjében a fogalmak 
a dolog teremtései (azaz Isten fogalmakkal teremt), az emberi elme szá- 
mára azok megértései. A dolgok , asszimilációi". Az asszimiláció hason- 
lósággal történik. Minden dolog Istenben van (magánvaló) , ami elménk 
pedig a kibontakozó, magáért való dolgokat ismerheti meg. Ahogy egy is- 
meretlen király portréja minden más portré ősképe. Az elme Isten képe 
(imago Dei). Így az elme nélküli lények, állatok, növények ugyan Isten 
magáért valóságai (explicatio) , de nem képmásai (imago). 

Visszatérünk ahhoz a kérdéshez, hogy emberi elme nincs test nélkül. 
Az elme ad életet a testnek s ezért is nevezik léleknek. De Isten az elmét 

a testbe helyezte, mely így lesz alkalmas hordozója a dolgok fogalmi meg- 
ragadásának (asszimilációjának) . Az elme diszkriminál, ahogy azt a szem 
is teszi, amely nemcsak néz, hanem lát is, azaz megkülönbözteti a dolgo- 
kat, amelyeket lát. Az elme az ész és az ítéletek diszkrimináló formája. 
Kezdetben elménk passzív, mintegy álomban, amíg a érzékelhető dolgo - 
kon való csodálkozás nem váltja ki benne az aktivitást. 

Ezen a ponton világítja meg a laikus mondanivalójának magvát mes- 
tersége, a kanálkészítés példáján. A kanál teljesíti a funkcióját, mivel ka- 
nalazunk vele. Ugyanakkor addig fényesíthetem a felszínét, amíg tükörré 
nem válik. A tükör-forma független a kanál-formától, mert egy kanál 
nem okvetlenül tükör is egyben. De ha a kanál nyele letörik, megszűnik 
kanál lenni, mert nem tudja ezt a funkciót többé betölteni, de nem szűnik 
meg tükör lenni. Kibontva a metaforát: Isten kialakította bennünk állati 
funkcióinknak legmegfelelőbb formát. Ehhez hozzáadta az elmét, mint 
eleven tükröt. Mikor az elme a dolog változatlan épp-így-létét ragadja 
meg, akkor saját magát használja eszközként. Azaz a dolgok igazsága az 
elmében van. 

De hogyan használja magát az elme eszközként? Háromféleképpen. 
Asszimilálódik a lehetőséghez, hogy mindent meg tudjon mérni (meg- 
ítélni, összevetni) , ami lehetséges. Másodszor asszimilálódik az abszolút 
szükségszerűséghez, hogy mindent egyszerűen (nem összetetten), azaz 
mint egységet, tudjon megítélni, ahogy ezt Isten teszi. Végül mérni képes 
szimbolikusan is, azaz hasonlatokkal. De ezek közül a képességek közül 
egyik sem az igazság megismerése. 

Amennyiben mindennek a totalitása megismerhetetlen, akkor annak 
egyetlen része sem ismerhető meg. Azonban a mi elménk, az Elme kép- 
mása (másolata, tükörképe, ahogy akarjátok) , vadássza saját magában igaz- 
ságát, annak eredetijében. A gondolkodás efféle vadászat. Ahogy a tíz ka- 
tegória az elme alkotása (ebből a célból). S minden ezt a célt szolgálja. 

Emlékeztek még arra, amit az elején borítékoltunk? Itt jön az , ered- 
mény". Az emberi elme képességei a megértés, érvelés, képzelés, észlelés. 
Mindaz, ami létezik, jelen van az érzékelésben általános és meghatáro- 
zatlan módon, s ugyanezen a dolgok az észben meghatározott módon. Így 
tehát van hasonlóság aközött, ahogy a dolgok a valóságban vannak és el- 
ménkben vannak. Az elme ereje mindezen különböző erők együtt. 

S ezért nem is hiszem, mondja a laikus, hogy lehetséges olyan, mint 
egyetlen Intellektus, amelyben minden ember részesedik. Ez olyan lenne, 
mintha hallanánk egy hangos kiáltást úgy, hogy senki sem kiáltozott. Min- 
den embernek más hangja van. Isten végtelen egyes példányban terem- 
tette meg a maga képmását. Ebből is következik, szerzőnk szerint, az elme 
halhatatlansága. Végtelen sok szám van, minden szám egyetlen, de egyet- 
len szám sem pusztul el. A számok elpusztíthatatlanok. 

A dialógus befejezése emelkedett, mint Cusanusnál mindig, s filozó- 
fusoknál amúgy általában is szokás. Elménk az örökkévalóság képmása, 
amely időben bontakozik ki, de hogyan pusztulna el a képmás, az elpusz- 
títhatatlan Igazság tükröződése, hacsak maga az Igazság nem oltja ki saját 
visszatükrözését? De ez az abszolút Jóság számára lehetetlen. S miután 
minden nap napsütésre ébredünk, mindig lesz nappal, amíg a nap süt. 

Persze, Cusanus is érzi, hogy ez nem elégséges bizonyítéka, a mi sze- 
mélyes halhatatlanságunknak, legfeljebb az emberiség halhatatlanságá- 
nak. A nap utóvége mindig süthet, de mindig másnak! A laikus elbizony- 
talanodik. Arra hivatkozik, hogy a vallás természetes, s mert az emberek 
általában mind úgy gondolják, hogy elméjük halhatatlan. 

Cusanus nem fideista, de itt — mivel őszinte — nem a logikus gondo- 
latmenetre, de , minden ember" hitére apellál. 


Végül most egy kései Cusanus dialógust fogok bemutatni. Címe De ludo 
globi, azaz: labdajáték vagy golyójáték (a globus szó értelmezésétől, illetve 
fordításától függően). Vitapartnerei lényegesen különböznek az , idiota" - 
trilógia szereplőitől. 

A dialógus két részből áll. Mindkét részben maga Cusanus bíboros az 
egyik partner, a beszélgetés irányítója. Az első részben beszélgetőtársa 
loannes, bajor herceg. A második részben egy Albertus nevű fiatalember. 
A dialógus másik kitüntető jellege, hogy egy-egy domináns metafora ér- 
telmezése körül forog. 

Metaforák már eddigis kitüntető szerepet játszottak Cusanusnál. Csak 
emlékeztetlek A tudós tudatlanságban a végtelen egyenes, végtelen há- 
romszög és végtelen kör egybeesésére. A metaforák Cusanusnál, ahogy 
már Eckhart mesternél is, képekben közelítik meg a fogalmilag elgon- 
dolhatatlant (Istent). 

A most röviden bemutatandó Labdajáték című dialógusban a címadó 
metafora értelmezése áll az első rész középpontjában, míg számos segéd - 
metafora segít az elképzelésében, elgondolásban, illetve értelmezésében. 
A második részben inkább a pénz, a pénzverés, a pénzen látható írás, il- 
letve kép a vezető metafora. Időnk fogytán elsősorban az első rész értel - 
mezésére fogok rátérni. Választásom nem önkényes. A , dobás" metafora 
ugyanis a huszadik században mind Heideggernél, mind Sartre-nál ki- 
tüntetett szerepet fog játszani. 

A játékot (amibe a kardinális a dialógus elején belefáradt) valószínűleg 
Cusanus maga találta ki, mivel a kutatók nyomát sem lelték. Körülbelül 
a következőképpen nézhetett ki. A földre kilenc párhuzamos kört (szférát) 
rajzolunk egyetlen középpont köré. Minden játékos kap egy golyót, s azt 
a körbe hajítja. Ugyanaz a játékos számtalanszor próbálkozhat. Minden 
golyó egyedi, nincs két teljesen egyforma golyó. Ezek a golyók sosem tö - 
kéletes gömbök, mindegyikben van egy csorba, de nincs kettő, melynek 
tökéletlensége azonos lenne. Nos, minden dobó minden golyót a körök 
közepére hajít egyenes vonalban, mert így győzhet a játékban. De egyik 
golyó sem talál a középpontba, hol távolabb, hol közelebb esik le ahhoz. 

Bontsuk ki most ezt a metaforát, ahogy azt Cusanus háromszor s három 
különböző módon teszi. 

Mindenekelőtt maga a filozófiai dialógus is egyfajta labdajáték. A be- 
szélgetőtársak egymásnak dobják a labdát. Amikor egyikük valamit mond, 
azért mondja, amit mond, s ahogy mondja, mert ezt tekinti igaznak. A lab- 
dajáték az Igazság körül folyik. De az , az igazságba" egyik beszélgető sem 
talál bele, mert az Igazság Krisztusnál van. Azonban a játékos gondolata 
eshet nagyon messze a kör középpontjától vagy közelebb hozzá, lehet kö- 
zelebb és távolabb az , igazságtól". Bár a dobó egyenesen dob (őszintén, 
meggyőződéssel azt mondja ki, amit igaznak tud) , minden dobással leg- 
feljebb megközelít egy belsőbb kört, de az is lehet, hogy a közeli vagy 
távoli külső kerületre esik (vagy túl nagy vagy túl kicsi a dobás). A közép- 
pont láthatatlan, a tökéletes dobás lehetetlen. 

A második megközelítés szerint minket, a különböző és teljesen egyedi, 
de sosem teljesen gömb alakú golyókat is valaki belehajít, beledob a kör- 
körös világba. Isten az, aki bennünket a világba , hajít". Isten minden go- 
lyót a középpontba dob. De miután egyetlen , emberi" golyó sem tiszta 

gömb (tiszta lélek) , egyikünk sem , esik" a középpontba, hanem közelebb 
vagy távolabb a középponttól, golyóik alakzata, tökéletlensége szerint. 
Csak a tökéletes Gömb, Jézus foglalja el , a Király székét" , az Élet orszá- 
gában" a középpontban. (Modern felfogásban bele vagyunk hajítva a vi- 
lágba [. Geworfenheit , mondja Heidegger], a szabadságba [Sartre], de 
nem tudjuk, mi vagy ki az, aki/ami hajít.) 

De — s itt jön a harmadik megközelítés — minden golyó tökéletlen, s 
különbözőképpen az. Van olyan, hogy szerencse (anima mundi) , de nem 
az határozza meg az ember sorsát. Az ember tud különbséget tenni bűn 
és erény között, azaz az emberi , labdának" módja van , mozogni", saját 
erejéből közelebb kerülni a belső körhöz. Ez a játék (a labdajáték) ugyanis 
az emberi lélek mozgását jelképezi saját országából az Élet Országába, 
amelyben nyugalom van és örök boldogság. , Ennek közepén trónol ki- 
rályunk és életadónk, Jézus Krisztus. Bár hozzánk hasonló volt, saját sze- 
mélyének golyóját úgy mozdította, hogy az élet közepén álljon meg, ne- 
künk példát hagyván, hogy úgy tegyünk, ahogyan ő, hogy a golyónk az 
övét kövesse, noha lehetetlen, hogy egy másik golyó is ugyanott az élet 
középpontjában jusson nyugalomra, ahol Jézus Krisztusé." 

Teológiai értelemben ez a passzus Jézus kettős természetét érzékelteti, 
s nem tartozik rám ortodoxiájának megítélése. Filozófiai szempontból 
azonban a metafora ilyen értelmezése a , dobott , a , hajított" ember sza- 
badságának (az akarat szabadságának) hitvallása. A kardinális egyenesen 
ki is jelenti, hogy minden ember maga döntheti el, hogy mit gondol, s 
mit kíván, mivel minden embernek megvan a saját , szabad szelleme" ((li- 
berum proprium spiritum) . A Gondviselés, tudjuk, mindenkit egyenes vo- 
nalban hajít a világba. Minden , golyó", tudjuk, tökéletlen, de nem egyenlő 
mértékben az, hiszen mindegyik különbözik a másiktól. Egyetlen ,do- 
bott" sem feltétlenül erényes, egyetlen másik sem feltétlenül bűnös, mi 
több, eredendő bűn nem létezik, mert ha lenne, Isten nem dobna minden 
golyót egyenesen a középpontba. Az emberen, a , golyón" múlik, hogy 
strapálja-e magát azért, hogy közelebb kerüljön a középponthoz. Minden 
golyónak megadatott erre a lehetősége. Senki sem bűnös másként, mint 
a maga hibájából — mondja a kardinális. Bár a bíboros és beszélgetőtársai 
ebben a dialógusban is elmélkednek az ellenétek egybeeséséről, a maxi- 
mumról, amely egyben a minimum, a végtelen háromszögről és a gömb - 

ről, ami a labdajátékot illeti, ott mindez nem játszik szerepet, ott csak 
Isten van, aki bennünket a világba hajít, s aki nem hagyja cserben a benne 
reménykedőket. 

Röviden szeretnék bemutatni Nektek néhányat Cusanus számos me- 
taforája közül, amelyek a könyv második részében (ahol a kardinális a fi- 
atal Albertust tanítja) fog fontos szerepet játszani. 

Így például, mindenki az élet forrásából iszik, de nem minden ember 
egyaránt szomjas és egyaránt vágyik az élet vízére. Vagy: különböző kó- 
rusok másként adnak hangot az isteni akaratnak. Vagy: egy forintban száz 
fillér két forintban kétszáz fillér, a maximális forintban végtelen fillér. 
Vagy: a pénzérme annak a képét viseli, aki készítette. A pénzverés Mes- 
terét szolgálja apénzverő. Nem a pénzöntő, hanem a Mester képe (Exremp- 
lar) van minden pénzérmén. Azaz minden egyes érme képe (egy ember 
intellektusa) a Mester képének eleven képmása (imago Dei), az igazság 
jele. Minden ember képe ugyanannak a Mintának a jele, s egyik kép sem 
az. (Singularius tamen memoriae comenda:guomodo non est nisi una vera 
praecisa ac sufficientissima forma omnia formans.) 

Eljutottunk Ágoston emberképének ellentétéhez. A bűnben fogant em- 
berektől az Isten képét hordózó emberekhez. Mindegyikünket a természet 
, véletlene" különbözőnek formált, de mégiscsak rajtunk múlik, hogy mi- 
lyenekké válunk, hogy közelebb kerülünk-e a láthatatlan középponthoz. 
Rajtuk múlik, hogy világosan bontakozik-e ki arcukon a káosztól eltakart 
Isten képmása. Mindenkiben Isten lakik, Isten mindenkiben lakik. Isten 
a maximum és a minimum, minden és mindennek az ellentéte, minden 
lehetőségés minden lét. Magánvalósága rejtve van előttünk, de térben és 
időben kibontakozó magáért valóságából (explicatio) sok mindent meg- 
érthetünk. Így tudunk különbséget tenni jó és rossz között, s rajtunk múlik, 
hogy milyen emberek leszünk. Milyen optimista antropológia! 

Sajnos, el kell búcsúznunk ettől a nagy filozófustól, de, ha csak egy 
rövid ideig is, még nem a korától. A reneszánsz humanizmus első közis- 
mert képviselője ugyanis Cusanus kortársa. 


KN 

KILENCEDIK ELŐADÁS 


A reneszánsz humanizmus: 


Valla, Erasmus, Morus és mások 


(MI A HUMANIZMUS? PETRARCA , 
A RÉGIEK FELFEDEZÉSE FILOZÓFIÁBAN ÉS KÖLTÉSZETBEN. 
EKLEKTIKA . EMBERESZMÉNYEK PLURALIZÁLÓDÁSA) 


KEDVES HALLGATÓIM! 


Mikor a reneszánsz humanizmusról beszélek, ne gondoljatok a huma- 
nizmus szó mai értelmezésére. Inkább arra, amit angolul , humanities" - 
nek neveznek. Ez a fogalom magában foglalja a költészetet, a szépprózát 
(beleértve a levélírást és az esszét) , az anyanyelv és az antik nyelvek kul- 
tiválását, a retorikát, a filozófiai gondolatok elemzését és kifejtését. 

A humanisták egyik fő érdeklődése az antik kultúra felé fordult, első - 
sorban a latin költészet és széppróza felé. Ellenfelei voltak a skolasztikus 
filozófiának. Durvának és primitívnek tartották a nyelvét és érthetetlen - 
nek vagy túl bonyolultnak a gondolatait. El akarták kerülni a metafizikát 
és a logikai érvelést, de nem a transzcendenciát. A transzcendens (mint 
Isten, Gondviselés, Megváltás) inkább képi, költői formában jelent meg 
írásaikban. A filozófusok közül legfeljebb Ágostonnal tettek kivételt, már 
csak azért is, mert a Vallomások nyelve, költészete, gondolatvilága köze- 
lebb állt az övékéhez. 

A reneszánsz idején a kereszténység történetében fordulat állt be. Hogy 
a kereszténységet különbözőképpen értelmezték és élték át, nem volt új 
jelenség. Ezeket az értelmezéseket az anyaszentegyház majdnem azonnal 
eretnekségnek nyilvánította, s ha mozgalmak formájában terjedtek el, 


170 II TI. A KÖZÉPKOR ÉS A RENESZÁNSZ 


utolsó szálig ki is irtotta. Maga a vallási gondolkodás azonban többnyire 
kolostorokban zajlott és az egyetemek teológiai szakjain tanították, azaz 
ezoterikus maradt. A reneszánsz korában azonban a műveltség kiterjedt 
jóval a kolostorok és az egyetemek világán kívülre. Petrarca , hivatalosan" 
szerzetes lett volna, de sosem élt kolostorban. Az írók, művészek, gon- 
dolkodók (nemcsak a humanisták) mind keresztények voltak, de a maguk 
módján, egyéni értelmezésben. 

Mivel a keresztény hagyomány értelmezése egyre inkább személyessé 
vált, s egyre szélesebb rétegek gondolkodására lett jellemző, válaszképpen 
kiszélesedett az inkvizíció érdeklődése is, s egyre több gondolkodót, filo- 
zófust, tudóst, azaz laikust küldtek börtönbe vagy máglyára. A modern élet- 
forma -pluralitás kialakulására válaszul az első fundamentalista mozgalom 
is megjelent. Méghozzá Firenzében, a Mediciek akkori , kulturális" központ- 
jában, a művészetek virágkorában, Savanarola diktatúrájának formájában. 

Két különböző, de egyaránt fontos esemény rázta meg eközben a nyu- 
gati keresztény világot: a reformáció és a könyvnyomtatás. A most bemu- 
tatott humanisták esetében ez különösen fontos lesz. Mind Erasmus, 
mind Morus a reformáció idejében éltek s erre reagáltak is, ki így, ki úgy, 
ahogy látni fogjátok. A könyvnyomtatás radikálisan növelte az olvasókö- 
zönséget. S nemcsak számban. A szélesebb közönség több különböző 
könyvet tudott könyvtárába gyűjteni. E két forradalom egymást támogatta, 
Luther német bibliafordítása nyomtatásban viharosan terjedt a latinul 
nemigen olvasók között. Ficino Platón összesének latin fordítása (amire 
majd visszatérek) is megjelent nyomtatott formában, s így hozzáférhető 
lett agörögül nem olvasó művelt közönség körében. 

Az ókori latin művelése és az ókori római szobrok, épületromok iránti 
egyre növekvő érdeklődés, az ásatások párhuzamosan folytak, s szintén 
egymást támogatva. Hogy csak egy dolgot említsek. A klasszikus középkor- 
ban egy templom ékessége egy ereklye volt. Mondjuk egy hajfürt egy szent 
hajkoronájából, ahogy nálunk a , Szent Jobb". Ezek az ereklyék, persze, nem 
voltak , eredetiek", de annak hitték, illetve tekintették azokat. A reneszánsz- 
tól kezdve egy templom hírnevét ezzel szemben elsősorban nem egy ereklye, 
hanem egy nagy művész eredeti alkotása alapozta meg. Ezért is alkalmaztak 
pápák, hercegek vagy akár polgári magisztrátusok ismert vagy ígéretes mű- 
vészeket, hogy ennek vagy annak a templomnak a falait freskóikkal díszít- 

sék fel. Nem volt már mindegy, hogy ki alkotta azta Madonna- vagy Szent 
Péter-szobrot, melyet egy templomban ünnepélyesen elhelyeztek. Egy té- 
nyező azonban egy templom presztízsében állandónak bizonyult: fontos 
embereknek kellett a templomban eltemetve lenniük. Persze, hogy ki a fon- 
tos ember, az arról alkotott vélemény is változott. 

Nektek, magyar diákoknak, érdemes tudni, hogy Mátyás király udvara 
ebben a korban (és mozgalmakban) fontos szerepet játszott. Így Janus 
Pannonius költészete a kor igényes latin humanista költészetéhez tarto - 
zott, hogy Ficino főművének egyik latin őspéldányát a Corvina Könyvtárba 
küldte, hogy Leonardo da Vinci Mátyás királyt idézte a festészet védel- 
mében, vagy hogy Brandolini híres könyvét (De humanae vitae conditione) 
egy Corvin Mátyástól idézett gondolattal vezeti be. 

Petrarcát szokták az első humanistának tekinteni. Joggal, mert a latin 
kultúrához való visszatérésnek, a szép latinságnak és a skolasztikus filo - 
zófia elutasításának ő volt az első nagy bajnoka. Bár legszebb szonettjeit 
anyanyelvén írta, hagyott ránk latin nyelvű költészetet is. S ami talán a 
legfontosabb, azok közé tartozott, akik kezdeményezték a kulturális em- 
lékezet gyökeres átalakítását. Ezentúl Itália kulturális emlékezetéhez tar- 
tozott a régi Róma, minden alkotásával s történelmével együtt. Ő volt az 
első, aki a középkort , sötétnek" nevezte. Ezzel iskolát alapított. A kultu- 
rális emlékezet effajta átalakulása hamarosan Északra is átterjedt. 

Lorenzo Valla az első humanista, akiről röviden beszélni fogok, Cusanus 
kortársa volt. Időnként a pápai udvarban élt, időnként másutt. Életútja 
nem volt kalandos, gondolkodása annál inkább. Nem volt egyetemi vég- 
zettsége, sem papi vagy politikai hivatása. Műveivel szerzett hírnevet. Meg- 
vetette a filozófiát, a retorika kiskatonáinak tartotta, illetve nevezte a kö- 
zépkori filozófusokat. Ő is csak Ágostonnal tett kivételt, minthogy Ágoston 
is idegen környezetben, más hitekkel körülvéve hozott radikális változást 

Valla , reneszánsz ember", azaz sokoldalú, jogász, filológus, író, fordító 
egy személyben. Provokatív személyiség, izgága és egy kissé egomániás, 
de ez a provokáció javunkra vált. A , Credo" -ról, a keresztény hitvallásról 
megírta, hogy az egy viszonylag kései (niceai) zsinat műve, az úgynevezett 
Constantinus -féle adománylevélről, mely Rómát a pápaságnak adomá- 
nyozta, s ezzel legitimálta, kiderítette, hogy hamisítvány. Úgyszintén ki- 
mutatta, hogy Hermész Triszmegisztosz és Pszeudo-Dionüsziosz művei 

is későbbi eredetűek, mint ezt a hagyomány tartotta. Ő volt talán az első, 
bár nem radikális, bibliakritikus is. 

Igazi humanista szellem volt, aki nem válogatott az irodalmi hagyo- 
mányban. Persze, a kínálat is sokkal nagyobb volt, mint annak előtte. 
Emlékeztek, ugye, még a múltkori szemeszterből Diogenész Laertioszra 
és Sextus Empiricusra? Nos, az ő műveik most elérhetőkké váltak. Így 
az úgynevezett preszókratikusok gondolkodásának megismerésére is 
több forrás áll rendelkezésre. Nem is beszélve Epikuroszról. Mint em- 
lékeztek, Diogenész Laertiosz művének utolsó része meglehetősen rész- 
letesen ismerteti az epikureista gondolkodást. Ahogy a szkeptikus filo- 
zófiát is Sextus Empiricustól. A preszókratikusok, azaz a , régi bölcsek" 
iránti érdeklődés egészen az újkori filozófia kezdetéig, Francis Baconig 
eleven marad. 

Hogy visszatérjek Vallához. Aragóniai Alfonz udvarában írt művei közül 
kettő emelkedik ki. Az egyik a szabad akarat kérdését tárgyalja, melyben a 
fiatal Ágoston tehát a pelagianizmus mellett kardoskodik, a másikban a szép 
latin stílus védelmére kel, már ahogy ez humanista berkekben szokás volt. 

Én most nektek leghíresebb és legprovokatívabb munkáját fogom rö - 
viden bemutatni. A mű először De Voluptate, azaz A gyönyörökről, illetve 
Dialógus a gyönyörökről címet viselte, míg a második kiadásban ez a De 
vero bono (A valódi jóról) címmé alakult. A tartalom azonos maradt. 

Elöljáróban bemutatom nektek, kikre is hivatkozik egy , humanista". 
Méghozzá állandó idézetekkel. Gondolhatjátok, hogy nem Aguinói Tamás - 
ra vagy Maimonidészre. Vaktában felsorolok néhány folyamatosan idézett 
szerzőt: Cicero, Vergilius, Ovidius, Horatius, Euripidész, Seneca, Lucre- 
tius (De rerum natura) , Terentius (komédiák) , Juvenalis (szatírák) , Pla- 
utus (komédiák) , Hérodotosz, Karneadész. A filozófusok közül Platón. 
Csak a harmadik dialógusban merül fel többször Arisztotelész neve, ahogy 
Valla itt idézi többször a Bibliát is. 

A dialógus stílus, mint ezt már Cusanus esetében láttátok, akkoriban 
újra elterjedt, méghozzá nem csak vallásközi dialógus formájában. Valla 
, gyönyöröket" tárgyaló dialógusában még Cusanushoz képest is egy to- 
vábbi lépéssel távolodunk el a vallásközi dialógus típusától s közeledünk 
a korai platóni dialógus hagyományához. Nincs semmi, amiben a vitat- 
kozók akár a kezdetben, akár a végkifejletben megegyeznének. Egyen- 

rangú, egyforma műveltségű gondolkodók szállnak vitába egymással 
(ebben különböznek a platóni dialógusoktól), kettő közülük két filozófiai 
iskolát képvisel, míg a harmadik, aki műveltségben alattuk marad, a hit 
védelmében beszél. 

A dialógus egy lakoma után zajlik. Hozzáteszem, hogy a harmadik rész 
nem dialógus, inkább válasz az első két rész szónokainak gondolatvilágára. 
Az első két részben az evilági életről beszélgetnek, míg a harmadik rész- 
ben a túlvilági gyönyörökre fog esni a hangsúly. 

Ha a közbeszólásoktól eltekintünk, az első két részben egy Catone és 
egy Vegio nevű férfiú beszélgetnek, úgy, hogy az első a sztoikus, a második 
az epikureus nézetet képviselné. Azért mondom, hogy , képviselné", mert 
bár a szerző terve szerint ezt kellene tenniük, nem okvetlenül ezt teszik, 
azaz sok mindent mondanak, amire nem bukkanhattok rá sem a sztoikus, 
sem az epikureus kánonban. 

A vita, mint a címből sejthető, a gyönyörökre vonatkozik, s két alap- 
kérdés körül forog. Az egyik a , természet , pontosabban szólva az a kérdés, 
hogy a természet kegyes vagy kegyetlen-e hozzánk, emberekhez, a másik 
a tisztesség (honestas) kérdése. Feláldozunk-e gyönyört, ha tisztességesek 
vagyunk, vagy nem? Vagy ha tisztességesek vagyunk, azért vagyunk tisz- 
tességesek, mert ez a legnagyobb gyönyör a számunkra? 

Nos, anyánk vagy mostohaanyánk-e a természet? 

A , sztoikus" szerint mostoha. Egyszer hőség van, másszor megfagyunk. 
Fájdalmat kell elszenvednünk, ha erényesek akarunk lenni, mivel a bűnt 
már az anyatejjel szívjuk magunkba. Gyűlöljük a büntetést, szeretjük a 
hízelgést. A férfiak legnagyobb gyönyöre a szüzek meggyalázása, holott 
egy prostituálttól megkaphatják ugyanazt. A természet nem világít, 
hanem megvakít. Bár inkább állatnak születtünk volna, mint embernek, 
bár ne születtünk volna meg egyáltalán. 

Az , epikureus" véleménye szerint azonban a természet édesanya. Dé- 
mokritosz, a , nevető" bölcs — szerinte — jól felismerte ezt. A természetben 
minden tökéletes, szép, ésszerű. Miért ne létezhetne gonosz és csúf is, 
ha ez is tökéletességéhez hozzátartozik? Neked (szólítja meg a , sztoi- 
kust"), miközben fel akarsz erről a földről szállni, máris leolvadnak a 
szárnyaid. Te ecetben fürödtél. Csak betegség és elmebaj motiválhatott 
a magányosság keresésére. Azt vallod, hogy olyan, mint természetes 

erény, nem létezik. Miért van ez? Mert állandóan az erényt keresed, nem 
pedig a gyönyört (hédoné). Ha az előbbit nem szolgálhatja a természet 
(mert mostohaanya) , hátha szolgáltathatja a másodikat, mint édesanya ? 
A gyönyört adja nekünk a természet, méghozzá mind testi, mind lelki 
gyönyörök formájában. Az , epikureus" itt a szépségre hivatkozik. Mind 
a szem, mind a fül nyitott a szépség befogadására. 

Kezdjük a szemmel. Miután természet dicséretéről van szó, Vegio ki- 
zárólag a testi szépségről beszél. (Csúnyák csak azért léteznek, hogy a szé- 
pet még jobban kiemeljék.) A női szépség nemcsak az arcban, hanem a 
hajban, a mellben, a test helyes arányaiban is megtestesül. Férfiak és nők 
pedig azért születnek szépnek, hogy egymásban gyönyörűséget találjanak. 

Folytassuk a hanggal. Az emberi hang muzsikájával, a nevetéssel és a 
sírással, a beszéddel, majd a zeneszerszámokkal s az általuk teremtett 
hangvilággal gyönyörködtet. És az ízlelés? Gyönyörködünk a finom éte- 
lekben, a jó borokban (nincs szó, mely leírhatná milyen jó a jó bor — írja), 
hacsak nem zabálunk, mint a barbárok vagy diétázunk, mint a sztoikusok. 
S mindezt a gyönyört a természet, ez az édesanya szolgáltatja! 

Miért bírálod a ritka és szokatlan gyönyöröket? Hiszen semmi sem 
gyönyörködtet inkább, mint a változatosság. S itt következnek a kortársak 
számára legfelháborítóbb mondatok. 

Mi baj van abban, ha egy férfi és egy asszony egymásban gyönyörűséget 
talál? Miért vétek a házasságtörés? Hiszen a természet nem tesz különb - 
séget a házastárs és a szerető között! Mindkettő egyaránt tehet egy asz- 
szonyt anyává. Mi a különbség? A , házasság , persze, de az nem a termé- 
szettől ered. Az emberek sokaságát az erények tették szerencsétlenné, 
nem a természet S mire való a szüzesség megőrzése? A szüzesség erényét 
hirdető előítéleteket a férfiak gyártották, nem az asszonyok. Ők ezt sosem 
tették volna, mert több bennük a bölcsesség, mint a férfiakban, és jobb 
az ítélőképességük. A szüzességre vonatkozó előítéletet a férfiak azért ta- 
lálták ki, mert ártani akartak a női nemnek. A szüzesség megőrzése vé - 
delmében harcolnunk kell szemünk, fülünk, minden érzékszervünk, tes- 
tünk és lelkünk ellen. S ez aztán a szenvedés. Hogy megszüntessük a szen- 
vedést, házasságra kényszerülünk. És aztán? A férjek büntetlenül 
kitarthatnak annyi nőt, ahányat akarnak, de a nőknek nem lehet szere- 
tőjük. Micsoda vétek ez a természet ellen! ? 

A második rész hasonló szellemben folytatódik, de a vita középpontjában 
nem a természet, hanem (az előbbivel összefüggően) a becsület, illetve a 
tisztesség (honestas) értelmezése áll. Catone, a , sztoikus", az erényeket vé- 
delmezi. Dicsőség a hazáért meghalni, becstelenség ezzel szemben az ön- 
gyilkosságot választani. A tisztesség megköveteli, hogy az ember uralkodjon 
vágyai felett, hogy inkább tűrje a szenvedést, mint a becstelenséget. 

Ebben a második részben is az , epikureus" az, aki felmondja a hagyo- 
mányos értékrendet, aki provokál. A , hősiesség" vagy a , tisztesség" né- 
hány példájáról azt mondja, hogy ostobaság, előítélet, illetve képmutatás, 
többi esetéről (s az a voltaképpeni filozófiai vonulat) , hogy az emberek 
minden erényt nem az erény, hanem a gyönyör kedvéért gyakorolnak. 
Miért akar valaki inkább meghalni, minthogy száműzetésben éljen? Ez 
ostobaság. Ahol az ember él, ott az otthona. Az élet mindennél fontosabb. 
S most jön a második érv: az emberek életüket a gyönyör kedvéért áldoz - 
zák fel. Itt van például a híres Lucretia, akit megerőszakoltak, s ezért ön- 
gyilkos lesz. Van ennek értelme? Még csak nem is szabad akaratából sze- 
retkezett, hanem mert erőszakot követtek el ellene. Hogy ettől elvesztette 
a becsületét? S hogy halálával ezt majd visszanyeri? Miért tette? Mert 
tudta, hogy így neve és dicsősége fennmarad, s ez a gondolat olyan gyö- 
nyörűséggel töltötte el, mely felülmúlta az élet gyönyörűségeit. Mucius 
Scaevola ezzel szemben buta gesztusát élete megmentése érdekében tette. 

Vegio tehát nem tagadja, hogy van olyasmi, mint , erény", hanem az ál- 
lítja, hogy az ember a gyönyör kedvéért erényes, hogy azért erényes, mert 
ebben nagyobb gyönyörűsége telik, mint a vétekben. Miért ölte meg Brutus 
saját fiait? Azt állítják, hogy vérző szívvel azért tette, mert helyes volt, mert 
a köztársaság érdekében tette, igazságérzetből. Micsoda marhaság! Gyűlö- 
letből tette, Targuinius elleni gyűlöletből s nagy gyönyörűsége telt benne. 

Annak ellenére, hogy Valla elméletét leginkább olyan eseteken pél- 
dázza (Lucretia, Brutus, Mucius Scaevola) , amelyek esetében a mi mai 
erkölcsi érzékünk is vele szavazna, de nem elmélete mellett. Érdekes, 
hogy Vegio , sztoikus" ellenfele nem használja ki jól a lehetőséget. Ugyanis 
azt az egyszerű gondolatot, hogy nem az a kérdés, hogy az emberek a na- 
gyobb gyönyörűségre, illetve a kisebb rosszra törekszenek-e, vagy sem, 
hanem az, hogy ki-ki miben talál nagyobb gyönyörűséget, ki-ki számára 
mi a kisebbik rossz? Tehát abban, hogy milyen ember, hogy milyen a jel - 

leme, személyisége. A , honestas , a tisztesség, ugyanis a karakter kérdése. 
Hogy ősi filozófiai módon fejezzem ki magamat: szubsztancia és nem ak- 
cidencia. Az akcidenciák, azaz a választási szituációk, ahogy az erénytáb- 
lázatok is, változnak, de az nem, hogy a , tisztességes ember" maga az , in- 
dividuális szubsztancia ". 

De hadd térjek rá röviden a harmadik részre. Ez , a komoly rész", mint 
ahogy a szerző megjegyzi. A harmadik részre, azaz az új előadásra egy 
újabb étkezés után kerül sor. Bár Catone és Vegio is szóhoz jut, a szót itt 
egy Raudense nevű , vallási hivatással" bíró úr viszi. Valami olyat akar ál- 
lítani, amit mindkét korábbi vitatkozó megelégedéssel tud fogadni. Sze- 
rinte ugyanis mindent lehet jól és rosszul csinálni. Az erények és a bűnök 
ugyanis nem értelmezhetők külön-külön, mivel csokrot alkotnak, s cso- 
korban is látjuk őket. Igaz az, mondja, amit Catone állít, ugyanis, hogy 
az erényért megszenvedünk. Az erény (a filozófusok állításával szemben) 
nem boldogság. De Vegio is fején találta a szöget a , gyönyörök" kérdésé- 
ben. Nincs ugyanis különbség a , voluptas" és a , delectatio" között. A Bib- 
lia (Teremtés könyve, Ezékiel, a Zsoltárok) is agyönyörökről beszél. A Tes- 
tamentumokat olvasva édes öröm fog el bennünket. Lehet-e nagyobb gyö- 
nyör, mint amit Mózes érzett Isten közelségében? Egyben azonban 
orátorunk tesz engedményt: a nők iráni szenvedély valóban őrült. Ha per- 
sze úgy nézünk rájuk, mint angyalokra, akiknek nincs nemük, akkor az 
őrültség is megszelídül. (Női szempont itt nem merül fel.) 

Raudense könnyen védi meg a természetet: Isten teremtette s azt 
mondta, hogy jó. S minden szenvedésért kárpótol a túlvilág gyönyörűsége. 
Jézus felkel majd trónjáról, hogy Te üdvözülhessél. 

A beszéd befejeztével a házigazda mindenkinek megköszöni a részvé - 
telt és a beszélgetést, s a résztvevők kölcsönöse dicséretekkel elhalmozva 
elindulnak különböző utakon hazafelé, fáklyák kíséretében. 


Így kaptatok egy kis kóstolót a dél-európai humanizmusból. Kóstolót, 
mondom, mert Itália számos jeles humanistával dicsekedhetett (Bruni 
volt közöttük a legismertebb). Hispániában működött, egy kissé később, 
Vives, a konvertita zsidó, aki személyében egy egész irányzatot képviselt, 
s kapcsolatban állt ahumanizmus észak-európai szárnyával is. Hadd for- 
duljunk tehát röviden a humanizmus észak-európai szárnya felé. Közülük 

is a leghíresebbeket és legreprezentatívabbakat fogom nektek bemutatni. 
Németalföldről Erasmust, Angliából Morust. Mindkettő ismertebb köny- 
vei magyarul is megjelentek, s mivel ezek , irodalmi", könnyen emészt- 
hető olvasmányok, ajánlom is nektek szórakozásképpen. Erasmus Beszél- 
getések című könyve magyar kiadásának utószava, Trencsényi-Waldapfel 
Imre tollából, betekintést is nyújt sok mindenről, amiről időhiány miatt 
most nem tudok beszélni. 

Erasmus és Morus neve nem véletlenül kapcsolódik össze. Jó barátok 
voltak, azaz tisztelték egymást és egymás gondolkodását. Erasmus máig 
is leginkább olvasott könyvét, A balgaság dicséretét, Morus házában, Ang- 
liában írta. Mint humanisták, ékes latinsággal leveleztek. Az értekező 
próza nyelve számukra is a latin maradt, olyan időkben, amikor a líra, az 
epika és a dráma nyelve egyre inkább az , anyanyelv" lett. Itáliában első- 
sorban, már Dantétól kezdve, Boccaccio Dekameronján keresztül ÁAriostóig, 
Michelangelóig, Tassóig. Nem sokkal később, hogy Erasmus az Újszövetség 
modern latin fordításán dolgozik, Luther a Bibliát már németre fordítja. 

Ami azonban a könyvkiadást illeti, mindkét szerző művei már nyom- 
tatásban jelentek meg. Ennek is köszönhetik gyors elterjedésüket. S annak 
is, hogy bár latinul, de közérthető irodalmisággal fogalmaztak. Mivel fi- 
lozófiáról beszélünk, megemlíteném, hogy meg sem közelítették az általuk 
megvetetett skolasztikusok színvonalát, de velük szemben egyfajta kultu- 
rális , teret" hoztak léte, melynek a közeljövőben igen nagy szerepe lesz. 

Kulturális teret emlegettem. Hadd hivatkozzam itt Foucault-ra. Mielőtt 
az eszmék, gondolatok, paradigmák a középpontba kerülnek, előbb a 
margón jelennek meg. Erasmus szorgalmazta a görög és a héber nyelv 
ismeretét, s egy nyelviskola alapításában is részt vett. Mi tudjuk, bár ő 
nem tudta, hogy Ramon llull ezt már egy évszázaddal korábban megtette, 
s hogy Roger Bacon több mint egy évszázaddal korábban arról beszélt, 
hogy a szövegeket nem lehet fordításban igazán megérteni. Az , eretnek" 
tan, mely szerint a , Szentháromság" tana nem szerepel az Újszövetségben, 
közszájon forgott jóval korábban is egyetemi és kolostori körökben, 
s nem Erasmus volt az első, aki a pápaságot a búcsúcédulák ügyében el- 
marasztalta. De, mint mondtam, mindezek a gondolatok az egyetemek 
és kolostorok , szabadgondolkodói" között cirkuláltak. Most a centrumba 
kerültek. S ebben Erasmus nagy szerepet játszott. 

Erasmus figurája szerintem fontosabb volt művénél. Ő volt Spinoza 
előtt az első modern , véletlen individuum". , Véletlen individuumnak" 
azt az egyént nevezem, aki elsősorban önmagához tartozik, akinek véle- 
kedéseit, viselkedését nemhogy nem határozza meg, de nem is nagyon 
befolyásolja származása, akinek nincs más , identitása , mint az, amit 
maga választott. Erasmus Rotterdamban született, németalföldi, de nem 
ez az , identitása". Egy pap törvénytelen gyereke, s ennyiben léte maga a 
véletlen" terméke. Gyerekként kolostorba zárják, s ott nem érzi otthon 
magát. Bejárja az akkori Európát, terjeszti a humanista eszmét, s ennyi- 
ben ő az első , európai" a szó későbbi értelmében. Sokan közületek kap- 
hatnak Erasmus-ösztöndíjat külföldi tanulás céljából. Nem véletlen, hogy 
ezt az ösztöndíjat éppen Erasmusról nevezték el. 

S nemcsak ezért nem véletlen. Erasmus új eszmék híve volt, az akkor 
kibontakozó európai közvéleményben játszott szerepet, igen sok gondol - 
kodóval, pappal, újítóval, főnemessel s egyéb előkelőségekkel állt kap- 
csolatban. Már csak azért is lehetett ilyen széleskörű ismeretsége, mert 
volt már püspöki titkár, császári tanácsos, Párizsban tanár, s mint mond- 
tam, neves utazó , értelmiségi . 

Mint tudjátok, a reformáció korát éljük. Erasmus örömmel fogadta 
Luther wittenbergi templom falára kifüggesztett pontjait, Luther híve 
lesz, ahogy Melanchton híve is. Ugyanakkor a kereszténység egymást 
gyűlölő vallásokra való gyors szétszakadása borzalommal tölti el. Ő , uni- 
verzális" keresztény marad, vallásközi békére, a másik megértésére tö- 
rekszik, ideálja a Krisztus korabeli apostoli közösség. Persze, semmi 
sem történik úgy, ahogy ő megálmodta. Kitör a német parasztháború, 
egyik kedvenc tanítványa, Ulrich von Hutten hadvezér lesz (ellene is 
írja Erasmus A béke panasza című kis könyvét) . Luther pedig ugyanakkor 
a szabad akarat ellen ír könyvet (Az akarat szolgaságáról) . Erasmus meg- 
védi vele szemben a szabad akaratot. Luther ezért eretnekséggel, , pela- 
gianizmussal" vádolja. Hasonló történeteket jól ismerünk, a huszadik 
századot beleértve. 

A következőkben Erasmusnak csak azt a két könyvét fogom igen rövi- 
den ismertetni, melyek saját korában is már népszerűek voltak, s több 
kiadást értek meg. Előbb a Beszélgetések címen magyarul is megjelent s 
már említett könyvet, utána pedig szintúgy röviden, a hasonlóan magya- 

rul is olvasható A balgaság dicséretét. Mint mondtam, egyik sem szoros 
értelemben vett filozófiai mű. 


A Beszélgetések valóban dialógusokból áll. Ezekben a dialógusokban tör- 
téneteket beszélnek el, esetlegesen megbírálnak egy intézményt, kifej- 
tenek egy-egy gondolatot, megcáfolnak elterjedt közhelyeket. A mű tan- 
könyvnek készült, annak is használták. Mint a könyv utószavában olvas- 
hatjátok, elsősorban a finom latin nyelv gyakorlására. Persze, ennél több 
célt szolgált. Norbert Elias a civilizáció történetéről írt könyvében (A ci- 
vilizáció folyamata, szintén olvashatjátok magyarul) bemutatja, hogy ez 
az Erasmus-mű volt az első írás, amely egy generációt civilizált viselke - 
désre, magatartásra oktatott, méghozzá emészthető, azaz irodalmi for- 
mában. Mindeddig kizárólag az , udvari" magatartás volt szabályozva, el- 
sősorban a fölé- és az alárendelt közötti viselkedési formák (király—ud- 
varonc, úr—szolga). Kinek, mikor, milyen mélyen kell meghajolnia, 
mikor és hol ülhet asztal mellé és kivel? (Az , udvariasság" szó minden 
általam ismert nyelvben őrzi ezt az udvari , származást" .) Ezen kívül a ko- 
lostori magatartás formái, amit a kolostori szabályzatok írtak elő. Most 
azonban kialakul egy olyan társadalmi réteg, melynek a szokásai nincse- 
nek szabályozva, nincs , illemük", azaz nem , civilizáltak". 

Nos, Erasmus dialógusaiban megjelennek, azaz megfogalmazódnak a 
polgári civilizáció a , civility", a jó modor, szabályai. Hogyan és hol kell 
fürdeni, mosakodni, vetkőzni és öltözni, hogy kell egy kocsmában vagy 
egy vendégfogadóban viselkedni, mit, hogyan, mennyit, milyen eszkö- 
zökkel, kell enni, hol helyes hangosan beszélni és hol nem. Hogy a , ci- 
vilizált" embernek helyes a tudománnyal öncélúan foglalkozni, olvasgatni. 
A dialógusok egyes szereplői kioktatják beszélgetőpartnerüket, azaz ta- 
nácsot adnak a tanácstalan olvasónak olyan fontos kérdésekben, mint 
hogy mikor, milyen időben, milyen alkalomból, hol, milyen ruhát kell 
felvenni, hogyan kell általában öltözködni. S hogy melyek az , illendőség" 
szabályai a nemek egymáshoz való viszonyában. 

Erasmusnál a jó modor, az illendőség szabályai nem függetlenek a mo- 
ráltól, s nemcsak az angol , mores" értelmében. A képmutatás, a szentes- 
kedés, az irigység, az agresszió is sérti az illemet, minthogy megzavarja 
az egymás mellett élés normalitását. Az illem egyfajta békét volt hivatva 

— ha nem is megteremteni, de — elősegíteni. Ebben az ügyben Erasmus 
nem szenvedett vereséget, legalábbis egy ideig nem. A társadalmi együtt- 
élés szabályozódott, s a képmutatás lassan az illem tartozéka lett. (Elias 
példája: Erasmus után nem illett többé a levesbe köpni.) 

A balgaság dicsérete sikerkönyv volt, minthogy akkor is, ahogy minden- 
kor, kedvelték a nem kedvelt emberek és szokások kigúnyolását, pőrére 
vetkőztetését, hiszen akkor is, ahogy ma is, szerettek nemcsak egymással 
nevetni, hanem egymást is kinevetni. A könyv monológ, melyben Moria, 
azaz a balgaság, önmagát, azaz a balgaságot, dicséri, s közben kifigurázza 
a balgaságot. Ne várjatok tőle szókratészi iróniát, bár ő a maga könyvét 
Morushoz írt bevezető levelében , ironikus játéknak" nevezi. 

Mivel az erkölcsi érték és a gondolkodás változik, némely helyen együtt 
nevetünk a szerzővel, más helyen viszont nem találunk a kigúnyolton az 
égvilágon semmi nevetnivalót. Megtudjuk mindebből, mi az, amit a 
szerző nevetségesnek talált, mint pl. a háborús dicsőséget, önszeretetet, 
a kereszténység babonáit, azt, ha szenvedélyek irányítanak bennünket 
stb. Találunk ebben a könyvben gyöngyszemeket is. Mint mikor Moria 
arról elmélkedik, hogy az egész világ egy színház, mindenki maszkot hord, 
de néha különböző szerepekben lép fel. Shakespeare ezt a gondolatot 
meg is verselte az Ahogy tetszik című vígjátékban és egy szkeptikus mi- 
zantróp szájába adta. 


Morus Tamásnál (Thomas More) egy kissé hosszasabban fogok időzni. 
Képét szintén jól ismerjük az ifj. Holbein portréjából. Élettörténete, 
sorsa legalább olyan reprezentatív, mint Erasmusé. Mindkettő humanista, 
de élethelyzetük, temperamentumuk egy idő multán más irányba sodorja 
őket. Többek között azért, mert Morus nemcsak humanista írástudónak 
tudta magát, hanem politikai szereplőnek is. Volt London serifje s az 
akkortrónra lépő VIII. Henrik (akihez, mint keresztény herceghez, trónra 
lépésekor verset is írt) szolgálatában számos hivatalt töltött be, volt kép- 
viselő, hogy végül a lordkancellár magas tisztségét töltse be. Jogászként 
is humanista műveltsége volt, tanulmányozta Ágostont és Pico della Mi- 
randolát (akiről a következő előadásban lesz szó), III. Richardról írt 
könyve is a Tudorok legitimálásának megerősítését szolgálta. (Shakes- 
peare drámája erre az írásra támaszkodott.) 


9 II A RENESZÁNSZ HUMANIZMUS: VALLA, ERASMUS, MORUS ÉS MÁSOK I! 181 


Mint hívő katolikus, aki időnként a kolostorba vonulást is fontolgatta, 
meggyőződéses protestánsüldöző volt. Amikor királya szakít a pápasággal 
s önmagát nevezi ki az egyház fejének, akkor Morus megtagadja a királyra, 
mint az angol egyház fejére, teendő esküt. Ezért kivégzik. Ő lett Anglia 
utolsó szentje. 

Máig tartó hírnevét Utópia című dialógusával szerezte. Ettől kezdve ne- 
vezik az ideális állam modelljeit , utópiáknak". A könyv kiadásának 500. év- 
fordulóján (2016-ban) művéről az egész művelt világon megemlékeztek. 

Mint humanista, Morus ezt a könyvet is latinul írta, de a latint hama- 
rosan követte az anyanyelvi angol verzió. Előszóban mentegetődzik is az 
angol kiadásért, mert nem tételezi fel, hogy egy olvasó nem ért latinul. 
Mindkét változat már nyomtatásban jelent meg. 

A könyv két részből áll. A voltaképpeni , utópiát" a második rész tar- 
talmazza. 

A szó (, utópia") Morustól ered, de maga a dolog, azaz az utópia, az utó - 
pikus gondolkozás jóval régebbi keletű gondolat, illetve , műfaj". Kétféle 
utópiát különböztethetünk meg. Az egyiket , a vágy utópiájának" nevezem, 
a másikat , az igazságos állam , illetve , az igazságos társadalom" utópiá- 
jának. , A vágy utópiájának" helye meghatározhatatlan, ha a képzeletet 
nem tekintjük , helynek". Ideje a régmúlt vagy a távoli jövő. Az igazságos - 
ság utópiái ezzel szemben filozófiai konstrukciók. 

A vágy utópiái alapjában nem változnak. Beszélünk bár Ovidius , arany - 
koráról", az Édenkertről, Ézsajás látomásáról vagy Marx elképzeléséről 
a Párizsi kéziratokban, a vágykielégítő világ igen hasonló marad. Az utópia 
világában nincs állam, nincsenek törvények, nincs háború, minthogy 
fegyverek sincsenek, nincs alá- és fölérendeltség, mindenki egyenlő, 
nincs arany (azaz nincs piac), ahogy házasság sem, mindenki elégedett 
és boldog. A természet is megváltozik, mindent bőven és ingyen adomá- 
nyoz az embernek, mindig tavasz van. Ha ezeket az utópiákat vesszük te- 
kintetbe, egyet kell értenünk Freuddal, aki a civilizációban való , rossz 
érzésről" beszélt (Das Unbehagen in der Kultur) , ami nem egy, hanem min- 
den civilizációt jellemez. Hozzátenném, hogy a vágy utópiájának számos 
szatirikus ábrázolását ismerjük, mint Brueghel festményét (Eldorádó) , 
amelyen a sült disznó már késsel és villával ahasában repked, hogy a he- 
nyélő férfiak gyomrának rendelkezésére álljon. A magyar nyelvben ez a 

szatíra abban a kifejezésben őrződik meg, hogy valakinek , a sült galamb 
a szájába röpül". 

A filozófiailag konstruált utópia az úgynevezett , igazságos társadalom" 
utópiája. Modelljét már megismerhettétek a múlt szemeszterben: Platón 
Államáról van szó. Morus Utópiája is ezt a modellt követi, még akkor is, 
ott is, ahol nincs ennek tudatában. Ugyanis az , igazságos állam" ábrázo- 
lásának mozgástere is meglehetősen szűk, bár nem annyira, mint a vágy 
utópiáié. Ezeket az utópiákat sosem helyezik a múltba, mivel éppen arról 
van szó, hogy a múltban nem létezett még soha igazságos társadalom. 
Tehát vagy mint modellt rajzolják meg, vagy más térbe helyezik (mint 
Morus), vagy a jövő időbe, mint majd a 19. században az úgynevezett utó - 
pista szocialisták. 

A filozófiailag konstruált , igazságos társadalom" modelljeinek közös 
vonása a szembeállítás. Azaz az igazságos társadalom modelljét szembe- 
állítják az , empirikus" , igazságtalan" társadalommal. Az igazságos tár- 
sadalom az igazságtalan társadalom ellenképe, válasz mindazokra a kér- 
désekre, melyeket az igazságtalan társadalom igazságtalansága vet fel. 
Problémamegoldás. Gondolom, emlékeztek még arra, ahogy Platón — 
Szókratész nem megalapozatlanul feltett álarcában — ostorozza kora ál- 
lamformáinak különböző méretű és fokú igazságtalanságát. S arra is em- 
lékeztek, gondolom, hogy Platónnál az Államban (nem a Törvényekben) 
az igazságos állam modellje egyúttal az igazságos léleké is. Ezt a szálat 
Morus ejti. Amit nem ejt, az a kontraszt ábrázolása. Bemutatja a világ igaz- 
ságtalanságát, s ezzel szembeállítja az igazságos állam modelljét. A könyv 
két része a kontraszt szolgálatában áll. Az első rész , társadalomkritika", 
a második rész a voltaképpeni utópia. 

A főszereplő azonban mindkét részben Hythloday, egy napbarnított 
arcú, nagytestű tengerészkapitány, akivel szerzőnk, Peter barátja közve- 
títésével, Antwerpenben találkozik. Megtudjuk róla, hogy Amerigo Ves- 
puccit kísérte négy amerikai útjára. Ebből azt következtethetjük, hogy 
More ismerte Vespuccinak a Mediciekhez írt leveleit, melyekben utazá- 
sairól beszámolt. 

Hythloday bemutatkozásképpen röviden beszámol néhány csodálatos 
és kevésbé csodálatos szigetről, már ahogy ez akkoriban utazók esetében 
szokásos volt. Azonban az első résznek mégsem ez a főtémája. Hythloday 

nemcsak néhány szigetről számol be, hanem a korábbi angol lordkan- 
cellárral való beszélgetéséről is. Bár nem óhajt királyok, urak politikai 
tanácsadója lenni — Morus ebben a kérdésben élesen szembeszáll Pla- 
tónnal —, ugyanakkor azonban nem rejti véka alá megsemmisítő vélemé - 
nyét a francia, s különösen az angol viszonyokról, igazságtalanságokról, 
melyek felháborítják. 

Az újkor kezdetén vagyunk. Az angol állapotok haragos és elutasító kri- 
tikája, amit Morus Raphael Hythloday szájába ad, nem is hasonlít Plató - 
néhoz. Platón városállamokról beszél, kis létszámú politikai egységekről, 
melyekben a politikai hatalmat nem az gyakorolja, aki szerinte erre le- 
ginkább hivatott, hanem az oligarchia, a demokratikus csürhe vagy a tü- 
rannisz. Morus - kitalált alakja szájával — azonban egy olyan nagyméretű 
szigetországról beszél, melyben nincsenek rabszolgák, ahol az emberek 
vagy birtokuk jövedelméből, vagy saját munkájukból élnek, illetve élné - 
nek, ha ez lehetséges volna. A politikai rendszer igazságtalanságát, Pla- 
tónhoz hasonlóan, már azért sem állíthatja pellengérre, mert számára a 
monarchia volt az egyedül lehetséges jó államforma, igazságtalan vagy 
igazságos csak a király lehetett. 

Mi volt Angliában a legkirívóbb igazságtalanság? Embereket azért sú- 
lyosan büntetni, amiről azok nem tehetnek. Morusnál tehát nem a poli- 
tikai igazságtogalomról van szó, nem arról, hogy kik uralkodnak, hanem 
a büntető igazságról és az osztó igazságról, azaz e kettő összefüggéséről. 
(Emlékeztek talán, hogy Arisztotelész elemzi mind az osztó, mind a bün- 
tető igazságot, de a kettőt nem hozza egymással kapcsolatba. Itt tehát va - 
lami új történik.) 

Az , igazságtalan társadalom" elleni vádbeszédet Morus Raphael szájába 
adja, s ezt sem közvetlenül. Raphael ugyanis elbeszéli Morton kardinálissal 
lefolytatott dialógusát, azt, amit ő akkor a kardinálisnak mondott. Kezdte 
a büntető igazságszolgáltatás igazságtalanságával. A tolvajokat akasztás ál- 
tali halálra ítélik. Egy kis tolvaj ugyanolyan büntetést kap, mint egy gyilkos. 
Pedig, mondja Raphael, az élet sokkal nagyobb érték, mint a vagyon, mint 
a pénz. Hivatkozik — többek között — a mózesi törvényekre, melyek szel- 
lemében a kártérítés kikényszerítése, nem pedig halál jár a tolvajoknak. 

De miért van annyi tolvaj ma Angliában? Most következik az osztó igaz- 
ság elleni vád: azért, mert azt emberek nem tudnak enni, családjuknak 

enni adni, ha nem lopnak vagy koldulnak. Mert megfosztották, méghozzá 
módszeresen fosztották meg, az embereket megélhetésük addigi forrá- 
sától. (Az akkori, illetve egy kissé későbbi Angliát erről az oldaláról, gon- 
dolom, már gyerekkorotokban ismertétek a Koldus és királyfi című Mark 
Twain regényből.) 

A kevesek vagyonéhsége okozta a tömegek elszegényedését, a földmíve- 
sek kifosztását, a szántóföldek birkalegelőkké való változtatását. Az erre 
vonatkozó mondatokat sokat szokták idézni, hát így teszek én is: , Yoursheep, 
that were wont to be so meek and tame, and so small eaters, now, [. . .] bebecome 
so great devourers and so wild, that theyeat up and swallow down the very men 
themselves." A mezőgazdaságban sem tulajdonos már a paraszt, hanem mun- 
kás, aki nehéz munkáját igen alacsony bérért végzi. Védekezni, ellenkezni, 
fellázadnia a kifosztottaknak semmi módjuk sincsen. Ezzel elvész a sza- 
badságuk, aminek visszaszerzésére szintúgy semmi módjuk nem nyílik. 

Persze, vannak munkakerülők is közöttük, s nem is kis számmal Mi 
történjen velük, ha nem akasztjuk őket? Felmerül az ötlet, hogy kötelezni 
kellene őket, hogy kolostorokba menjenek, világi testvérként. A filozófus 
adjon tanácsot a törvényhozóknak, hogyan lehetne ezt a kérdést igazsá- 
gosan kezelni! 

A büntető és az osztó igazság elemzése után sor kerül a háború igazsá- 
gosságának vagy igazságtalanságának kérdésére is. (Ezt Arisztotelész nem 
tárgyalta, de Ágoston felvetette s majd nemsokára Grotiusnál, akiről a 
jövő szemeszterben esik majd szó, ez majdhogynem az igazságosság fő 
kérdésévé válik.) Morus itt is feltárja a kapcsolatot a kétféle igazság/igaz- 
ságtalanság fogalom között. Igazságtalan, ha a király azzal foglalkozik, 
hogy alattvalói kárára minél több aranyat halmozzon fel kincstárában, 
a sok arany pedig a háború megindítására, fegyverek vásárlására szolgál. 
Erről a jó filozófusnak meg kell győznie a királyokat, hercegeket. 

A végkövetkeztetés már előre vetíti a második részt, hiszen ennek be- 
vezetése: , Howbeit doubtless, Master More [...] where soever possessions be 
private, where money beareth all the stroke, it is hard and almost impossible 
that there the weal public may justly be governed and prosperously flourish." 
Azaz: minden baj oka a magántulajdon és a pénz. Ahol van magántulajdon 
és pénz, ott majdhogynem lehetetlen a közjó érdekében kormányozni. 
Visszajutottunk Platónhoz, vagy előre a 19. századhoz. 

A könyv második részében Raphael beszámol Utópia szigetének igaz- 
ságos , alkotmányáról". 

A sziget alkotmányának szabályait egy Utopus nevű bölcs fektette le, 
azért hívják a szigetet Utópiának. 

Utópia szigetén nagy farmházak sora található. Lakói mezőgazdasággal 
és állattenyésztéssel foglalkoznak. A farmházak minimum negyven em- 
bernek adnak otthont, továbbá szolgáknak, akik a házak dominás férfi 
vagy női személyének vannak alárendelve. Harminc etféle kollektív ház- 
tartásának egy elöljárója van, akit Philarchnak neveznek, s aki a többi de- 
legált vezetővel együtt városban lakik, míg a korábbi városlakók megint 
visszatérnek a mezőgazdaságba. 

A farmházak lakóinak kevés lovuk van, s inkább ökröket használnak 
fel, továbbá csirkét tenyésztenek. Minden városuk egyforma, ha egyet is- 
mersz, mindegyiket ismered. (Az egyik földrajzi elhelyezkedését le is 
írja.) Itt tartózkodnak a választott tisztségviselők. A mezőgazdaság , tu- 
dományát" mindenkinek ismernie kell. 

Ünnepélyes szokás, hogy a farmházak lakói minden reggel előadást 
hallgatnak, majd zenét is gyakorolnak. Kockajátékot, ahogyan semmilyen 
hiú játékot, nem ismernek. Tilos a vadászat. 

Mindenki naponta csak hat órát dolgozik, s mégsem szenved ételben 
hiányt, mert senki sem lustálkodik és kevéssel beérik. Legfőbb gyönyörük 
az elme gyönyöre. Ő (mármint Raphael) megtanította a szigetlakókat a 
nagy filozófusok műveire, s az egyetlen Isten imádatára, ami számukra 
természetes volt. 

Mint minden utópiában, a szexualitás Utópiában is szabályozott. A lány 
tizennyolc éves korában megy férjhez egy nála négy évvel idősebb fiúhoz. 
Házasság előtti szexuális kapcsolat szigorúan büntetendő, ahogy a házas - 
ságtörés is. De a házasság előtt a házasulandóknak meztelenül kell látniuk 
egymást. 

Férfiak és nők egyaránt gyakorolják a háborús mesterséget, de csak 
önvédelemből háborúznak. 

Míg ő (Raphael) nem érkezett mega szigetre, különböző falvakban kü- 
lönböző vallásokat gyakoroltak. Ő tanította meg őket Krisztus történeteire, 
szavaira, csodáira, s attól kezdve püspökök nélkül is jó keresztények let - 
tek. Vannak papok, mind erényesek, s ennek megfelelően kevesen. Bár 

megőrződött az Utopus által kialakított norma, hogy mindenki azt vallja, 
amit jónak lát, s bár csak egy vallás lehet az igazi, de ennek elismerésére 
belátásra van szükség, nem erőszakra. 

A családok termékeit egy közös piacra viszik, s a családfő (az apa) e 
termék közül azt viszi haza, amit s amennyit saját családja igényel: pénz 
nélkül, csere nélkül. 

Minden anya maga szoptatja gyermekét. Az étkezés közös. Barátokat 
meglátogatni szabad, de senki sem utazhat egyedül, kizárólag kísérettel. 

Időhiány miatt nem részletezem tovább az ideális társadalom/állam 
Morus által felrajzolt modelljét. Gondolom, kedves hallgatóim, egyikőtök 
sem szeretne egy ilyen államban élni, isten őrizzen, mondjátok. Ezt mon- 
dom én is. Viszont, ha visszahelyezkedtek egy percre a könyv első részben 
bemutatott világba, ahol felkötötték a tolvajt, aki kenyeret lopott, mert 
családja éhezett, kissé nagyobb megértést tanúsíthattok. 

Platón Állama után Morus Utópiája volt az , igazságos" állam, illetve 
igazságos társadalom másik mesterelbeszélése. Már kezdetben utaltam 
közös vonásaikra, melyek a későbbi utópiákkal is osztoznak. A tő gonosz 
mindegyikben a magántulajdon, a pénz, a piac, a másokkal, az eltérőkkel 
való kapcsolat, alapjában véve minden közvetítés. A közvetítések helyét 
a közvetlenség foglalja el: közvetlen alá- , illetve fölérendeltségi viszonyok, 
közvetlen fogyasztás (közös étkezés) , közösségek, központosítás. A külső 
befolyástól való elzárkózás. Egyenlőség (az egyenlőtlenek egyenlősége): 
ugyanazon gyakorlatok, ugyanaz a viselet, ugyanazok a szabályok ugyan- 
ahhoz a kaszthoz (vagy nemhez) tartozók számára. Ugyanazon vallás, előre 
(központilag) meghatározott erény. Mindenki erényes a számára kijelölt 
helyen a kijelölt normák szerint. 

Ugyanakkor már Morus művének bevezetésekor felhívtam a figyelme- 
teket arra, hogy itt egy modern világ kezdeteiről van szó, továbbá egy ke- 
resztény világról. 

Egy mélységesen katolikus szerző nem oszthatta Platón álmát a nőkö - 
zösségről, szentnek tekintette a házasságot. De , biopolitikában , az adott 
körülmények között, ebben a műben sincs hiány. Platónt az , őrök" ér- 
dekelték, nem a földművesek és kézművesek kasztja — Morusnál ez for- 
dítva áll. Bár a katonáskodásról is beszél, s feltételezi, hogy nő is részt 
vehet a sziget védelmében, de legrészletesebben a mezőgazdasági tevé- 

kenységet elemzi, hogy milyen állatokat tenyésztenek, hány órát töltenek 
a földeken stb. Az ő államalkotó népsége nem katona, hanem földműves. 
Az ő világában senki sem születik , arany lélekkel", azaz bölcs uralkodó - 
nak, a vezetőket választják, kinevezik. Viszont alig van Morusnak mon- 
dandója a , bondsmen"-ekről, jobbágyokról, akik ezeket a parasztokat szol- 
gálják. Mindenki egyenlő, kivéve azokat, akik nem. 

Fő az állandóság, a változatlanság, mert csak az nem pusztul el, ami ál- 
landóan önmagát ugyanazon a szinten reprodukálja. 

Morus majdnem modern volt, s ugyanakkor korszerűtlen is. Platón 
idején a poliszt valóban a pusztulás fenyegette, Morus korában a világ 
azonban nem elpusztulóban, hanem éppen keletkezőben volt. Mint ezt 
egy másik bukott lordkancellár hamarosan hirdetni fogja. Majd a sze- 
meszter utolsó előadásában. 


KÖNI 

TIZEDIK ELŐADÁS 


A firenzei platonisták 
(Marsilio Ficino, 

Pico della Mirandola) 

és a páduai arisztoteliánusok 


KEDVES HALLGATÓIM! 


Megint visszafelé kell haladnom, mármint ami az időt illeti. Azonban 
kissé a , témához" kellett igazodnom. Míg az első humanisták a firenzei 
platonizmusnál korábban vagy egy időben tevékenykedtek, az , északi" 
humanisták későbben. Most tehát újra visszatérek a 15. századba (guatt- 
rocento). Ráadásul itt is előbb fogok beszélni Ficinóról s csak utána Pico 
della Mirandoláról, holott az utóbbi korábban halt meg. Azonban miután 
Ficino és az ő Platón- és Plótinosz-fordításai nélkül nem lett volna fi- 
renzei platonizmus, indokoltnak tartom, hogy vele kezdjem elbeszélni 
a történetet. 

Cosimo de" Medici ötlete volt a firenzei platonista akadémia megala- 
pítása, s annak fejéül a nagyon fiatal Marsilio Ficinót választotta, aki Lo- 
renzo de Medici haláláig a platonista iskola vezetője marad. 

Ficino egész életét fordításnak s könyvei írásának szentelte. Misztiká- 
ba hajló keresztény platonizmusa megihlette a művészvilágot is, Botti- 
cellit, Michelangelót és másokat. Szerelemről írt műve (De amore) , mely- 
ben az úgynevezett , platóni szerelem" modelljét megalkotta, siker- 
könyvvé vált, amolyan korai bestsellerré, főleg a hölgyek között. Talán 
már említettem, hogy ennek a könyvnek egy példányát Mátyás királynak 

küldte ajándékba. A szerelemről szóló könyvről a későbbiekben kissé bő- 
vebben fogok nektek beszélni. 


Néhány szó Ficinióról, a fordítóról. Tudnotok kell, hogy a középkorban 
nagyon kevés Platón-művet ismertek. Így elsősorban a Phaidónt, továbbá 
a Menónt s a Parmenidész és Timaiosz dialógusokból egyes részleteket. 
Mint már említettem nektek, a legtöbb középkori filozófus nem tudott 
görögül olvasni, ahogy a legtöbb humanista sem. A Phaidroszt már a hu- 
manista Bruni is lefordította, de Ficino fordítása sokkal jobbnak bizo- 
nyult. Nem is beszélve Ficino kommentárjairól. 

Nos, Ficino lefordította Platón összes műveit, s ezenfelül Plótinoszt, 
Prokloszt, az orphikus himnuszokat s számos más addig a nyugati keresz- 
ténység számára ismeretlen vagy alig ismert művet. 

Korában legtöbbre tartott könyve a ma már nehezen olvasható A platóni 
teológia (Theologia Platonica) volt, egyfajta szintetikus mű, amely a lélek 
halhatatlanságának gondolata körül forgott, s egyesítette a platóni filo- 
zófiát a zsidó, keresztény, egyiptomi és más misztikus hagyományokkal. 


Ficino nemcsak fordított, hanem kommentálta is a lefordított műveket. 
Kommentárjai közül a Parmenidész-, A szofista- és a PPhaidrosz-kommen- 
tárokat emelném ki. 

Röviden az előbbi kettőről emlékeznék meg. Jelentőségük abban állt, 
hogy Ficino középpontba állította a platóni metafizikát. Igaz, elsősorban 
Plótinosz szemszögéből. A főkérdés, mint ti ezt a korábbi szemeszterben 
már hallottátok, akörül forgott, hogy a Lét és az Egy azonosak-e vagy pedig 
az Egy (az első hiposztázis) a Lét felett áll. Így például A szofista 237 B-hez 
írt Ficino-kommentárban többek között a következő megállapítás kap 
helyet: , Jegyezd meg, hogy a három elnevezés (dictiones) mint valami, 
valami létező és valami egy (aliguid et ens aliguid et unum aliguid) ugyanazt 
jelenti és egymással felcserélhető. Így valami létezőt lehet valami egynek 
is tekinteni. De ez az egy nem az abszolút Egy." Majd a Parmenidészben 
megtiltja nekünk, hogy az Egyet keverjük a nem-eggyel. Így Platón az 
Egyet egyszerűbbnek és magasabb rendűnek tekinti az első létezőnél 
(Unum ergo iudicat primo ente simplicius atgue superius) . (Az én fordítá- 
saim.) Ezen az alapvető ontológiai- metafizikai kérdésen fog Ficino Pico 


10 II A FIRENZEI PLATONISTÁK ÉS A PÁDUAI ARISZTOTELIÁNUSOK 1! 191 


della Mirandola barátjával szembeszállni, aki állítólag Arisztotelész hatása 
alatt annak becsületét helyre akarja állítani. Erről majd később lesz szó. 

A Phaidrosz-kommentár Szókratész , misztikus himnuszára ", azaz arc- 
betakarás nélkül elmondott, általatok a múlt szemeszterből jól ismert 
második beszédére, a jobb kezű beszédre összpontosít. Igaz, nemcsak 
arra, hiszen például az írást elutasító passzusok is előkerülnek. 

A kommentár egy szép és érdekes mondattal kezdődik ,, Plato noster po- 
etice Muse [... ] furore gravidus ", azaz , a mi Platónunk költői mániával volt 
terhes". (A , Furor", persze, nem mánia, ahogy őrület sem, de a kettő egy- 
velege, igaz, én nem vagyok hivatásos fordító.) 

A , mi Platónunk" -at ír, nem azt, hogy , Platón". Ez többféleképpen is 
értelmezhető. Úgy is, hogy Platón a mi platonista klubunkhoz tartozik, 
nem vendég, de úgy is, hogy a , mi Platónunk" az általunk, keresztény fi- 
renzei polgárok által értelmezett Platón s így nem tartunk igényt, ismert 
Arisztotelész-kommentátorokkal szemben, filológiai pontosságra. 

Nem kérdéses, hogy a hintóikat hajtó istenek helyére angyaloknak 
vagy szellemeknek kell egy keresztény kommentátor esetében lépniük. 
Az viszont már nem magától értetődő, hogy a daloló kabócáknak miért 
kellett Ficino értelmezésében démonokká változniuk. Vagy, hogy tovább 
menjek, a szép táj az akadémia allegóriája, a fa maga Platón, a patak a böl- 
csesség. Mindez Ficino miszticizmusából s ebből következően az állandó 
allegorizálásra való hajlamából fakad. Folyton találkozunk ezzel a beállí- 
tottsággal, mint amikor Ficino ugyanebben Phaidrosz-kommentárban 
az egyiptomi Thamusról mint magasrendű démonról beszél. 

Mivel A lakoma (Szümposzion) ihletésére írt De amore dialógusra azon- 
nal rátérek, meg kell említenem, hogy a Phaidrosz kapcsán írt megjegy- 
zéseiben Ficino összehasonlítja a szerelem és a szépség kétféle értel- 
mezését e két dialógusban (1I/2.). A Szümposzionban, írja, a szerelem áll 
a középpontban, s a szépség következmény, a Phaidroszban a szépség a sze- 
relem tárgya, tehát itt a szépség áll előtérben. 

Hadd ugorjak a II[/3. fejezetre, amely kissé megvilágítja a bevezető s0- 
rokat. , Háromfajta szerelem van, féktelen (incontinent) , nyugodt (conti- 
nent) és isteni (divinus) ." Ez a felosztás körülbelül megfelel az erósz, philia , 
agapé hagyományos felosztásának. Ami érdekes, hogy a keresztény pla- 
tonizmusról írt könyvében Ficino az , isteni" szeretetnek, isten iránti 

szeretetnek (agapé) is erotikus értelmezést ad. Így lehet az Isten iránti 
szeretet is egyfajta , furor", önfeledt szenvedély. Ez a gondolat, mint em- 
lékeztek, valóban platóni-plótinoszi eredetű s mégis egészen más. 

Itt köszön ugyanis vissza az Egy, mely a létezők fölött áll. A platóni 
,furor" egy, a transzcendenciára vonatkozó magafeledtség, szenvedély. 
De nem szeretet. Az , amor Dei" (Isten szeretete) ezzel szemben a szere- 
tet/szerelem legmagasabb rendű megnyilvánulása. Az Egy, az Egyetlen 
iránti szerető odaadás. 

Az ember az Egy Isten képmása. Ahogy csak egyetlen Istenhez hajt az 
erósz, úgy csak egyetlen , képmásához", azaz egyetlen emberhez vonzhat. 
Ez az egyetlenség-gondolat teljesen hiányzik Platónból. Szókratész tegnap 
Alkibiadész mellet feküdt, ma Agathón mellett. Az igazság keresése iránti 
elkötelezettség Platónnál az intellektus szerelme, s így nem vonatkozik 
az emberi viszonyokra, legfeljebb úgy, hogy lenullázza azokat. 

Ficino nem véletlenül ihletett meg festőket és költőket. S nem is csak 
a szépség fogalmának előtérbe állítása miatt. Amikor Ficino (még mindig 
a Phaidroszban) a négy (Platónnál három) megszállottságról emlékezik 
meg (profetikus, misztikus, erotikus, költői) , hozzáteszi, hogy mindezek 
közül legmagasabb rendű a költői. Mert amazok a megszállottságok némák. 
Az erotikus, a misztikus, a prófétai megszállottság állapotában az ember 
elnémul. Egyedül a költői megszállottságnak van képessége az önkifeje- 
zésre. Mi több, a költői megszállottság nemcsak önmagának ad nyelvet, 
hanem a másik három megszállottságnak is. Ficino szerint például Jere- 
miás prófétaköltő volt, aki nyelvet adott a prófétai megszállottságnak. 

Hogy az erotikus megszállottságnál maradjuk: a szem látja a szépséget, 
de leírni nem tudja. Helyette a költő teszi, mert csak a költőnek adatott 
meg az a képesség, hogy nyelvet adjon a szótlannak, beszédet a szemnek. 

Most már megértitek, gondolom, a bevezetőben idézett sorokat: , a mi 
Platónunk költői megszállottságtól volt terhes". Minden más megszál- 
lottságot csak a költészetből ismerünk, minden megszállottság költői 
megszállottsággá alakul A megszállottság személyes, egyszeri, egyedi, de 
a költő képes arra, hogy ezt a kimondhatatlan egyedit és egyszerit min- 
denkivel közölhesse. Az erotikus megszállottság, mint említettem, éppen 
úgy nem tud beszélni, mint a prófétai vagy a misztikus. Csak a költő ad 
ennek is nyelvet. 

Ficino önmagát is ilyen költőnek tekintette. Mindazt, amiről a Phaid- 
rosz-kommentárokban beszélt, a szerelemről írott dialógusában megele- 
venítette. 

Hadd térjek végül rá Ficino szerelemről írt igen széles körben elterjedt, 
nagyhatású dialógusának (De amore) rövid bemutatására. A dialógus fő for- 
rása A lakoma, de felismerhetők benne a Lüszisz és a Phaidrosz témái is. 

A dialógus úgy kezdődik, hogy egy baráti társaságban valaki felolvassa 
Platón Lakomáját, az egész könyvet. Azaz egy leírt, hagyományozott, régi 
szöveg lesz az emlékeztető, amelyből a résztvevők kiindulnak, amelyet 
értelmeznek, amelynek gondolatmenetét, témáit, ahogy szereplőit is, 
, variálják". Válasz ez a Platónnak, azaz Szókratésznek, a platóni dialógus - 
ban kifejtettet kiselőadására, mely szerint az írás méregként hat az em- 
lékezésre s ezen keresztül a gondolkodásra. A De amoréban a leírt szöveg 
a kiindulópont, a trambulin, a gondolkodás alapanyaga. Ugyanakkor az, 
amit majd ezzel az anyaggal a beszélők kezdeni fognak, nincs írásban rög- 
zítve, saját gondolataik, értelmezéseik, fantáziájuk fejeződik ki, eleve- 
nedik meg a beszédekben. Az akaratlan irónia, persze, az, hogy Ficino 
ezeket a beszédeket is leírja. 

Ilyen és hasonló beszélgetésekre rendszeresen került sor Ficino Fi- 
renze közeli villájában, ahol a platonista barátok, vitatkozni, eszmét cse- 
rélni gyűltek össze. Lehet, hogy A szerelemről című szimpóziumban leírtak 
egy ténylegesen megtörtént eseményre támaszkodnak. 

Tehát Ficino villájában vagyunk. Valaki felolvassa Platón Lakomáját. 
A felolvasás után a társaság két tagja, az orvos és a kardinális, elhagyják 
a termet. Lehet, hogy ez valóban így történt, de az is lehet, hogy Ficino a 
szerelemnek szóló dicshimnuszokat csak fiatalemberek szájába akarta 
adni. A teremben csak fiatalok maradnak, majdnem egykorúak, egyenlők. 
Sem szakmájuk, sem hivatásuk. Városi polgárok. Azaz, a szó régi, jó ér- 
telmében, dilettánsok. Csak véleményük van, de nincs rendszeres tu- 
dásuk. Minden résztvevőnek más-más a véleménye. Nincs tekintély. Nem 
cáfolják egymást, nem szorítják egymást kérdésekkel sarokba. Röviden: 
nincs közöttük egy Szókratész. Nincs közöttük bölcs, mester, apafigura. 
Ezért nincs is az írásban dialógus. A barátok egymás után beszélnek, ér- 
telmezik a szöveget, azaz a szerelmet. Mi az Erósz? Mit tesz velünk? Mit 
mondott, feltehetően, Platón? Mit mondtak A lakoma különböző szerep- 

lői? Hogyan értették azt, amit mondtak? 

A fiatalemberek kiválasztanak maguknak egy, vagy néhány, szereplőt 
Platón művéből, s azok nevében beszélnek a szerelemről. Van közöttük 
olyan, aki követi és értelmezi a választott szöveget, van, aki elkalandozik, 
van, aki új történetet beszél el, van, aki az előtte elhangzó beszédek nyo- 
mán fogalmazza meg saját gondolatait a szerelemről. 

Ficino maga jelen van a lakomán. Ő nem beszél, de hozzá beszélnek. 
Egy barát megis dicséri beszédét, holott nem beszélt (legalábbis az általa 
leírtakban). 

A De amoréban senki sem képviseli az , igazságot". Mégis, mintha az 
, amour passion" (a szenvedélyes szerelem) felé sodorna a szerző (azaz 
Cavalcanti Pausanias szerepében). Ezt azért érezzük így, mert a beszéd 
szubjektív, személyes élményt fejez ki. Ficino megőrzi, illetve inkább 
megteremti, a személyes értelmezés jogát, s ezzel a személyi értelmezések 
egyenlő súlyát. A szép, jó és igaz mindenkinek ugyanaz, mégis más és 
más minden értelmező számára. Mindenki részesül az igazságban, azaz 
a , fényben. 

Ficino különbséget tesz egy szent szöveg és egy , klasszikus szöveg" 
(ő nem így nevezi) között. Az utóbbiban nincs megfejthetetlen rejtély, 
vannak megfejtések, s a szöveg maga bírálható is, míg az előbbi nem. 

Az öt barát a szerelem kapcsán sok mindenről beszél. Olyasmiről is, 
amit a későbbiekben , esztétikának" neveznek. 

Mondanom sem kell, hogy ezek a reneszánsz értelmezők nem fogadják 
el Platón mimézis-elméletét, megvédik a művészetet (költészetet, szob- 
rászatot), mint az Eszme közvetlen megtestesítőit. A márványban benne 
van a szobor, mert a szobrász lelkében születik a szobor eszméje s csak 
le kell hántani a felesleges köveket s már előttünk áll az Eszme. (Ezt a 
gondolatot Michelangelo nemsokára magáévá teszi.) S ahogy az egyik fi- 
atalember kifejezi magát: mind a szép emberben, mind a szép szoborban 
egyaránt a világlelket szeretjük. (Ugye látjátok, hogy Ficino Plótinosz for- 
dítója volt.) 

Hadd térjek rá a főtémára, a szerelemre. A kozmoszt a szeretet tartja 
össze, a gonosz , hiány". A szeretet/szerelem Ficino megfogalmazta koz- 
mológiája igen szinkretikus. Vannak itt istenek, démonok, judaizált an- 
gyalok (a Kabbalából kölcsönözve), csak keresztény Isten nincsen. Mivel 

mindez Platón-értelmezés, érthető, mivel Platón esetében legfeljebb az 
Egy hiposztázisát ( Parmenidész) lehet üggyel-bajjal, a keresztény Isten- 
nel azonosítani. 

Benci (azaz Ficino), Szókratész nevében, ötfajta szerelmet különböztet 
meg. Kettő közülük démonikus, míg a másik hármat szenvedélynek tekinti. 
A két démon minden emberben , ott van, de a három szenvedély egyedi, 
véletlenszerű, hol van, hol nincs, keletkezik, uralkodik, elhal. A két (min- 
denkiben benne lakozó démon) a szellem/isten imádata egyrészt, a nemi 
vágy másrészt. E kettő nélkül nem tudunk élni. Ez a két Aphrodité, az égi 
és a földi szerelem. (Gondolom, ismeritek Tizian festményét.) 

A három szenvedély azonban egyéni, néhol kiváltságosan egyéni. 
A szenvedély esetében feltehetjük a kérdést: miért szeretlek éppen téged? 
Ha két ember nem tud egymás nélkül élni, ez véletlen, ez a nagy csoda. Az 
ember elveszti a szabadságát a Másikban. Míg isten démoni szeretetében 
nincs rizikó, a szenvedélyben mindig van rizikó. A szerelem meghalhat. 

Nos, az egyéni szerelem is kétféle szenvedély. A viszonzatlan és a vi- 
szonzott szerelem két különböző szenvedély. A viszonzatlan szerelem 
esetében , a szerető teljesen halott, aki szeret valakit, aki őt nem szereti, 
az sehol sem él. Így a nem-szeretett szerető visszahozhatatlanul halott. 
Hogy hogyan adják oda magukat a szeretők miközben elfeledkeznek ön- 
magukról, azt értem, de hogy hogyan kapják vissza egymást azt nem 
értem. Mert a viszonzott szerelem a feltámadás szekuláris csodája és min- 
dig csoda is marad." (Saját fordításom angolból.) Ez, ahogy a De amore 
számos szövege, melyekre nincs időm kitérni, költészet, méghozzá szub- 
jektív költészet. Így mikor a beszélő (Cavalcanti) egyes szám első személy- 
ben vall szerelmet a jelenlévő Ficinónak. 

Mi akkor az ebben az írásban bemutatott , platóni" szerelem? A két 
, démon , azaz a szexualitás és Isten szeretete valóban hiányzik belőle, de 
nem mintha az emberből hiányozna, hiszen, mint tudjuk, mindenkiben 
benne lakozik. A , platóni" szerelem szenvedély, nem mindenkiben la- 
kozik, a véletlen sorssá változtatása személyes, kölcsönös, nem helyet- 
tesíthető. Két férfi szenvedéllyé fokozott lelki barátsága. Nincs emberiség 
szexualitás nélkül, de a szellem iránti odaadás nélkül sem (vallás min- 
denütt van, mindenki hisz valamiben), de létezhet szenvedélyes szerelem 
szeretet nélkül. Csak az a két ember, aki szeret, nem tud élni nélküle. 

Az , amour passion ", a szenvedélyes szerelem hamarosan meghódítja 
egész Európát, azaz az európai fantáziát és költészetet. Uralni fogja a kö- 
vetkező három évszázad irodalmát, költészetét. Mindenki ír szerelmes 
verset, mint Shakespeare szonetteket, mindenki olvas szerelmes verset. 

Mégis, az , amour passion" luxus, eszme, álom, nem realitás. A Ficino 
ábrázolta nagy szenvedélyes szerelem éppen olyan kivételes, mint a misz- 
tikus élmény. S éppen olyan paradigmatikus, mint amaz. Ki felejti el 
Trisztán és Izolda, Rómeó és Júlia történetét? 

Mi a véleményetek minderről? Létezik-e manapság még efféle , amour 
passion", szenvedélyes szerelem? Nem realitásra gondolok, hiszen, ter- 
mészetesen, ma is léteznek szenvedélyes szerelmesek, hanem az eszmére, 
a normára, arra, hogy értéknek tartjátok-e vagy inkább betegségnek, 
esetleg nevetségesnek? 


Most elhagyom Ficinót, de mielőtt rátérnék Pico della Mirandolára, né- 
hány szót kell ejtenem a politikai , helyzetről" is. Erre nem volt nagy szük - 
ségem a középkori filozófia esetében. A pápák és a királyok (császárok), 
továbbá a különböző szerzetesrendek közötti harcok, igaz, nem kis sze- 
repet játszottak a középkori filozófusok életében. Valahányszor meg is 
említettem, hogy melyik király vagy pápa melyik filozófust üldözte, vetette 
börtönbe vagy nyilvánította eretneknek, s melyik támogatta őket. De a 
, hatalmak" maradtak. Azaz voltak pápák (Rómában, esetleg Avignonban), 
voltak királyok, német-római császárok, szerzetesrendek, grófok, her- 
cegek, polgárok, jobbágyok, ahogy voltak egyetemek is. 

A reneszánsztól kezdve azonban ez a , rend" kezd felfordulni. Meg- 
jelennek, illetve megerősödnek a polgárok által kormányzott köztársa- 
ságok, a városállamok élére számos itáliai vidéken gazdag polgárok vagy 
maguk csinálta uralkodók, hercegek kerülnek. Azaz maga a szuverenitás 
változhat meg. A velencei patríciusok által kormányzott köztársaság 
európai nagyhatalom volt, a firenzei, a Ciompi-felkelés óta, inkább de- 
mokratikus köztársaság, egy ideig a művészet és a gondolkodás köz- 
pontjává vált. A szuverenitás szót Bodin kezdi használni a késő rene- 
szánsz idején. 

Az , eretnekek" helyébe" a reformáció lép, egy új hatalom, mely állam- 
hatalomként is megtestesül, s újfajta háborúk, valamint polgárháborúk 

indítására fog alkalmat szolgáltatni, a dinasztikus háborúkkal kombinálva, 
illetve azokkal versenyezve. 

Mi most éppen Firenzében vagyunk. Egy köztársaságban, amelyben a 
nagy, dúsgazdag polgári családok versengéséből ( Pazzi, illetve Medici) 
a Medici bankárcsalád került ki győztesen. Említettem, hogy már Cosimo 
de Medici is a platóni iskola nagy támogatója volt s hogy Lorenzo de" Me- 
dici ezt a hagyományt folytatta, Ficino említett villáját, ahol a beszélge- 
tések folytak, is a Mediciektől kapta ajándékba. Maga Ficino ugyanakkor 
teljesen filozófiai közösségének élt, a politikai küzdelmekbe nemcsak 
hogy nem szólt bele, de nem is érdekelték. A 20. század kezdetén azt 
mondták volna róla, hogy elefántcsonttoronyba vonult. 

Giovanni Pico della Mirandola grófra, a platóni iskola másik jelentős 
tagjára nézve, ennek éppen az ellenkezője volt igaz. 

Lorenzo Medici még a Köztársaság első polgáraként kezdte meg kor- 
mányzását. De miután a Pazzi család hívei bosszúból megölték öccsét és 
őt is csak a véletlen mentette meg, az összeesküvésre véres megtorlással 
válaszolt. Régi görög kifejezéssel, egyre inkább türannosszá változott. Köz- 
ben a patríciuscsaládoknak és klienseiknek nemcsak a vagyona növeke- 
dett, hanem a luxusigényeik is. A hagyományos köztársasági morális rend 
felbomlott, a modern világ betegségei kezdtek megjelenni. A később szo- 
kásos, akkor még szokatlan, mert első, politikai válasz nem váratott ma- 
gára. Savanarola, egy fanatikus szerzetes, híveivel megdöntötte a Mediciek 
(Piero de" Medici) hatalmát, kezébe vette Firenze ügyeinek intézését. Be- 
tiltotta a luxusjavakat, az , erkölcstelenséget" (prostitúcio, homoszexua- 
litás, bálványimádás, istenkáromlás), bevezette a diktatúrát. Megszervezte 
a fiatal fiúk , hadseregét", akiknek szabad bejárásuk volt a gazdagok házába, 
ahol elfogták az , erkölcsteleneket", begyűjtötték a drága szőnyegeket, ru- 
hákat, képeket, azaz luxusjavakat, hogy nyilvánosan, máglyán, , a hiúságok 
máglyáján" elégessék azokat, olykor volt tulajdonosaikkal együtt. Elural- 
kodott a félelem. S mint ez későbbi diktátorokkal is megesett, számos 
festő, költő, a Medici család igazságtalanságain, a luxuson, felháborodva, 
Savanarola mellé állt. Így Botticelli, aki Vénusz születését Ficino ihletésére 
festette, most rossz, de igen erényes képek alkotására adta fejét. Hogy 
visszatérjek a filozófiára: Giovanni Pico della Mirandola is Savanarola dik - 
tatúrájának támogatói közé tartozott, s állítólag összetépte verseit. 

A fundamentalista diktátor bukása (őt is máglyán égették el) után egy 
rövid időre visszaállt a köztársasági államforma. A köztárasági politikában 
egy fiatal írónak is jelentős szerep jutott. Ő volt Machiavelli, a politikai 
filozófia megalapítója, akinek rögtön egy egész fejezetet fogok szentelni. 


Tehát: következzék Giovanni Pico della Mirandola, Concordia grófja. 

Néhány dolgot már tudunk róla. Például, hogy szembe szállt Ficinóval, 
a Lét és az Egy viszonyának kérdésében. Ezt többen úgy értelmezték, hogy 
Pico Platónt össze akarta egyeztetni Arisztotelésszel, bár ő csak abban 
fáradozott, hogy Platónt a maga egészében a Parmenidész című dialógus 
egyik érvelése, továbbá Plótinosz és Proklosz alapján értelmezzék. A Létről 
és az Egyről (De ente et uno) című írásában a Lét és az Egy azonosságát iga - 
zolja. Nem pusztán logikai érveléssel, hanem mágikus és misztikus ér- 
telmezések segítségével. 

A misztika és a mágia összekapcsolása semmiképpen nem volt magától 
értetődő, mivel a legtöbb misztikus (1. Eckhart mester) racionális gon- 
dolkodó volt s a mágiát babonának nevezte. Azonban a mágia tisztelete 
elterjedt volt az itáliai reneszánsz egész világában. Mint volt róla szó, 
Ramon llull neve állítólagos mágikus bölcsessége révén vált ismertté, 
nem filozófiai eredményei alapján. 

Pico della Mirandola alaposan tanulmányozta a zsidó misztikát, első - 
sorban a Zohárt, megtanult héberül olvasni, és e könyv, s általában a Kab- 
bala misztikus, ezoterikus passzusait értelmezi héber idézetekkel többek 
között az említett (A Létről és az Egyről) írott munkájában. A mű kicsengése 
a megváltás sötétsége. (Nem fényben, hanem sötétségben jön a megvál- 
tás.) Ezt a befejezést olyan különbözőképpen értelmezték, hogy ezt most 
megtakarítom nektek. 

Arról a Pico della Mirandola könyvről fogok helyette kissé bővebben 
beszélni, amely túlélte szerzőjének minden más munkáját, s a mai napig 
is alapolvasmány. Kérlek, ha van időtök, olvassátok el az elejét, megvan 
magyar nyelven. 

A mű címe: Az ember méltóságáról (De hominis dignitate) . 

Ennek a műnek érdekes története van. 

Mindenekelőtt az, hogy Pico della Mirandola ilyen című művet nem 
írt. Az Oratio (Beszéd) a szerző életében nem jelent meg, unokaöccse ta- 

lálta meg a hagyatékban, ő adta közre. A címet, amelyen az írást mindenki 
ismeri, később adományozták. 

De ez nem a történet, csak ahhoz tartozik. 

Maga a történet a következő: 

A 24 éves Picónak eszébe jutott, hogy megszervezi Rómában a világ első 
filozófiai kongresszusát, az összes filozófiát oktató egyetemek tanáraival, 
továbbá a kaldeusok, zsidók, arabok és egyiptomiak bölcsességét isme- 
rőkkel, hogy együtt megvitassák a filozófia (metafizika, dialektika, fizika, 
matematika stb.) legfontosabb kérdéseit. Ő maga g00 tézist fogalmazott 
meg a közös vita számára. Nem csodálható, hogy hiúsággal, magamutoga - 
tással, hepciáskodással vádolták. De nem ez volt a legfőbb baj. Tézisei 
közül hetet a pápa eretneknek nyilvánított. Picót ez felháborította s vitába 
szállt Ince pápával, aki erre úgy reagált, hogy mind a g00 tézist eretneknek 
nyilvánította. Befuccsoltak a római konferenciának. Ezenfelül egy időre 
be is börtönözték, míg a Medici-protekció ki nem szabadította. Pico még 
írt egy Apológiát is terve védelmére, de ezzel az ügy be is fejeződött. 

Nos, az Oratio, melyet Az ember méltóságáról címen ismerünk, a meg 
nem valósult római kongresszus megnyitó beszédeként hangzott volna 
el. Egyesek hamisításnak tekintik, hogy az oráció Az ember méltóságáról 
címen jelent meg, holott maga a beszéd az emberi méltóság fogalmát 
nem tartalmazza. Ezt az érvet nem tartom meggyőzőnek. Azért nem, mert 
egy következő, kevésbé ismert művében (Heptaplus) , egy bibliaértelme- 
zésben, Pico így fogalmaz: ,, Az ember az univerzum szintézise, ebben áll 
az ember sajátos méltósága." 

De térjünk a tárgyra. 

Erről az írásról látszik, hogy egy zseniális fiatalember írta. Néhány tel- 
jesen újszerű meglátás, amely jól megtér az írásban felhalmozott hatalmas 
tudástömeggel, egy zsenire utal. Az a törekvés, hogy semmit sem szabad 
kihagyni, egyetlen nevet, iskolát sem, továbbá a szerzőnek saját kiváló - 
ságával való kérkedése egy igen fiatal embert mutat be. Körülbelül hatszáz 
évvel ezelőtti kortársatokat. 

Beszédét Pico azzal a gondolattal vezeti be, hogy semmi sem érdeme- 
sebb csodálatunkra, mint az ember. Az ember maga a csoda. Valami ha- 
sonlót mondtak a görögök is, mondjuk az Antigoné kórusa hagyományos 
fordításában. Azonban az indoklás Picónál egészen más. 

Az Alkotó már megteremtette Istenségének templomát, a világot. Utol- 
jára került sor az emberre, de akkorra már minden hely, tulajdonság fog- 
lalt volt. Ezért teremtette az embert mindenféle sajátosság nélkül s a világ 
középpontjába. S azt mondta az embernek, hogy nincs szüksége semmi- 
féle konkrét sajátosságra, mert szabad akarata van, azzá teheti magát, 
amilyennek akarja, azzá válhat, amivé önmagát teszi. Sem ilyennek, sem 
amolyannak, sem halandónak, sem halhatatlannak nem teremtettelek, 
szabad vagy, alkosd meg magad — mondja az Úr. Arra kell gondot fordí- 
tanod (curare) , hogy ne mondhassák rólad, hogy nem használtad elmédet 
s olyanná lettél, mint a barmok. 

Keresztény gondolkodó még sosem szállt szembe ilyen élesen Ágos- 
tonnal, még Pelagius sem. Hiszen Pico nem csak arról beszélt, hogy az 
ember szabadon választhat jó és rossz között, hanem arról is, hogy — sza- 
bad akarata lévén — alakíthatja önmagát, hogy az ember viseli a felelős - 
séget azért, amivé lesz. Az autonómia gondolata itt jelenik meg először 
gondolkodásunk történetében. Nemsokára Machiavelli is csatlakozni fog 
ehhez az új felismeréshez. 

A félreértéseket elkerülve, mindezt Pico az emberi , nemről", Ádámról 
mondta. Ebből nem következik, hogy minden ember kivétel nélkül bár- 
mivé lehet, hanem hogy , az ember" bármivé lehet. A morális autonómia 
az egyes emberre is vonatkozik (választhat jó és rossz között) , de az, hogy 
bármivé válhat, , Ádámra". Ami igaz az egyes emberre nézve is az, hogy 
megválaszthatja önmagát. 

Az oráció egy későbbi szakaszában Pico megmagyarázza, hogy miről 
is van szó. Az állatok ösztönökkel születnek, ezek az ösztönök megszabják 
tevékenységüket, s azt is, hogy mivé lehet fejlődniük. Az angyalok szellemi 
lények, halhatatlanságra vannak , rendelve", azok is azzá válnak, amire 
rendelték őket. Csak az ember, aki a barmok és az angyalok közötti helyet 
foglalja el, csak az ember lett szabadnak teremtve. Ezért vágyik az ember 
tökéletességre, ahogy dicsőségre és hírnévre is. 

Jákob létrája, mint metafora, itt több értelmezésben jelenik meg. 
A platóni értelmezésben Pico arról beszél, hogy piszkos lábbal vagy kézzel 
nem mászhatunk fel a létrán (a piszkos láb a rakoncátlan lónak, a piszkos 
kéz a haragot megtestesítő lónak felel meg, azzal a különbséggel, hogy 
Pico a haragot sem helyezi a vágyak fölé) . A másik (egzisztenciális) értel- 

mezésben Jákob létráján fel lehet kapaszkodni, azaz az egyes ember ma- 
ximálisan kihasználhatja képességei adta lehetőségeit. 

Nem kell nektek mondanom, hogy az a gondolat, miszerint az ember 
a barmok és az angyalok , közötti" helyet foglalja el, meglehetősen ha- 
gyományos. De az nem, hogy éppen ez az emberi nem , méltósága", hogy 
ezért érdemes a magasztalásra, s kevésbé az (amit Pico szemére is hány- 
tak) , hogy a dicsőségre vagy hírnévre való törekvés is az emberi méltóság 
kifejeződése. S legkevésbé az, hogy a , hús" és a , szellem" (inter carnem 
et spiritum) kibékítésére kell törekednünk. (Nem csodálom Ince pápa 
haragját.) 

Az emberi méltóság magasztalása mellett helyet kap az orációban a fi- 
lozófia védelme. Ma is elmondhatnánk. A filozófiát megvetik azok, akik 
vezető pozíciókat töltenek be, ahogy a vagyonosak is. Szerintük filozofálni 
egyáltalán nem lenne szabad. Azt mondják, hogy a dolgok okainak kuta- 
tása, a világ titkainak kifürkészése s hasonlók sem előnnyel, sem haszon- 
nal nem járnak. Senki sem szereti már Pallaszt, panaszolja, de ami ennél 
még rosszabb, prostituálják. Azok számítanak bölcsnek, akik a filozófián 
meggazdagodnak, mert nem korunk vezető férfiúi ellen háborodnak fel, 
hanem azon filozófusok ellen, akik nem prostituálódtak. 

Bevallom nektek, hogy én ebből az orációból mazsoláztam. Azaz azt 
emeltem ki, ami szerintem kiemelésre leginkább érdemes. Persze, ne 
feledjük el, hogy az oráció egy létre nem jött filozófiai kongresszust volt 
hivatva bevezetni, s azonnal be is mutatni, hogy a kaldeusok, egyiptomiak, 
zsidók, szaracénok, keresztények, görögök, a racionalisták, a misztiku- 
sok, a mágusok, az ezoretikus bölcsek, az asztrológusok mind ugyanazt 
az igazságot kereseték, s ugyanott. Különösen nagy hangsúlyt kapnak 
ebben az elbeszélésben a misztériumok, a mágia összes, abban a korban 
híres, titkokat feltáró könyvei. Pico úgy áraszt el különböző nevekkel, 
eszmékkel, elképzelésekkel, eljárásokkal, csodákkal, hogy én csak nehe- 
zen tudtam követni. Igaz, ebben az információtömegben is vannak ma- 
zsolák. Mint például a kétféle mágia (rossz, ördögi s a jó, isteni mágia) 
megkülönböztetése, ahol a , jó mágia" ismertetésében helyet kap a , ter- 
mészet csodáinak" firtatása és a kísérlet is. 

Utolsó művében, a Disputationisban (beszélgetések, viták, disputák) , 
Pico nagyobb szerepet tulajdonít az asztrológiának, mint annak előtte. 

Minden természeti jelenséget, földi történést a csillagok állása határoz 
meg. Csak az emberi akaratot nem határozza meg a csillagvilág. 

Pico fiatalon halt meg. Halála éppen olyan rejtélyes, mint a következő 
évszázadban Marlowé. 


Kedves Hallgatóim, gondolom felfigyeltetek arra, hogy az eddig bemuta- 
tott reneszánsz gondolkodók között, mi több, a reneszánszhoz vezető 
gondolkodók között, sem tanított egy sem egyetemen. Az egyetemeken 
továbbra is Arisztotelész filozófiája állt a curriculum középpontjában, 
gyakorta Averroés szemüvegén keresztül oktatva. A páduai egyetem ebben 
is elöljárt. A történelem fricskájának tekinthetjük, hogy e város legne- 
vesebb Árisztotelész-értelmezője, Pomponazzi nyomán alakult át a cur- 
riculum, azaz vált lényegében választhatóvá a tanítás középpontjában álló 
filozófus. Előre elárulom ennek a változásnak az okát. Pomponazzi 
ugyanis igazolta, hogy a lélek halhatatlanságának a tana nincs meg Árisz- 
totelésznél. Bizony nincs, ha mindeddig úgy is olvasták, mintha lenne. 
A lélek halhatatlansága platóni tanítás. De Aguinói mégis arisztoteliánus 
volt, s ezzel együtt igazolta a lélek halhatatlanságát. Hogyan is? Egy szöveg 
olvasatának vannak modelljei, hagyományai, s az olvasók a szöveget úgy 
olvassák, mint elődeik. Már említettem egy hasonló példát. Roger Bacon 
kijelentette, hogy a Szentháromság nincs benne az Újszövetségben. Ez a 
felismerés eretnekségnek minősült. Persze, hogy nincs benne, ha nem 
úgy olvassuk, mintha benne lenne. Aguinói úgy olvasta Arisztotelészt, 
mintha az a lélek halhatatlanságát állította volna (mint tudjátok, nála a 
léleknek csak egy része, a núsz, nem pusztul el a testtel együtt, de ebből 
még nem következik, hogy a lélek, a szó keresztény értelmezésében, hal- 
hatatlan). Pomponazzi újraértelmezte Arisztotelészt. Őt is megcáfolták 
s természetesen eretnekséggel vádolták, úgyhogy ő is egy , Apológia" meg- 
írására kényszerült, melyben megvédte tanítását. Amit ezzel elért, az, 
mint említettem, az egyetemi curriculum szabadabb megválasztásának 
lehetősége volt. 

Az ortodox tomizmust ettől kezdve a jezsuita tanárok művelték, köztük 
olyan kiváló elmék, mint Suarez. Mindez nem tartozik jelenleg tárgykö - 
rünkbe, érdekes módon, majd az újkori filozófiában, Leibnizcel kapcso- 
latban fog megint terítékre kerülni. 

Kevés időnk maradt a páduai arisztoteliánusok bemutatására. A logika 
képviselőit amúgy is kihagytam, így hát nem baj, hogy az iskola legérde- 
kesebb, legfontosabb képviselőjéről, a már említett Petrus Pomponati- 
usról (Pomponazzi) fogok csak beszélni. Aki ugyan páduai volt, de Bo- 
lognában végezte be életét. S aki bár Arisztotelész híve volt, ugyanakkor 
a humanista Erasmus is befolyásolta. 

A filozófiához akkoriban nemcsak a dialektika, metafizika, logika, re- 
torika tartozott, de a fizika, a pszichológia, a meteorok tana, a növénytan, 
az állattan, a meteorológia, az orvostudomány s az asztrológia is. A rene- 
szánsz természetkutatók, a modern tudományok első képviselőivel együtt, 
filozófusoknak tekintették magukat, akik a , természet" titkait tanulmá- 
nyozzák. Pomponazzinál azonban nem a természet titkainak felfedése, 
hanem a természet ontológiai státusza állt a középpontban. 

Így akkor is, mikor a csodákról elmélkedett, így a De fato (A sorsról) 
írott művében. Feltételezte, hogy vannak csodák, elsősorban magában a 
természetben és a történelemben. Minden csodának van oka, s ez az ok 
természeti ok is lehet, nem pusztán szellemi. Mi több, az okok láncola- 
tában a csillagképek játsszák a legfontosabb szerepet. Így például a kor- 
mányok váltakozásában, a városok felemelkedésében és hanyatlásban. 
Mindez nemcsak a csillagokban van megírva, hanem a csillagképek állása 
a földi események közvetlen okai is. 

Az ember egyetlen megismerő szerve az értelem (ratio) , ez pedig csak 
földi dolgokra, oksági viszonyokra korlátozódik. Egyes csodák okait fel - 
fedezhetjük s akkor megis szűnnek csodák lenni, de a legtöbb csoda ese- 
tében az ok megismerése nem lehetséges. 

Pomponazzi legfontosabb és leghatásosabb műve (pontosan az, ame- 
lyet eretnekséggel vádoltak) De immortalitate animae, azaz A lélek halha- 
tatlanságáról. 

Erről a műről már elmondtam annyit, hogy Pomponazzi igazolja, hogy 
a lélek halhatatlanságának tana nem található meg Árisztotelésznél. Ebből 
persze még nem következik, hogy a lélek halandó. 

Mielőtt ismertetném Pomponazzi gondolatmenetét, egy fontos kér- 
désre még ki kell térnem. Pomponazzi visszautasítja a lélek halhatatlan - 
sága tanának összefüggését az ember moralitásával. Szerinte a moralitás 
öncélú. Az ember nem azért erényes, hogy a túlvilágon majd ezért meg- 

jutalmazzák, vagy legalábbis ne büntessék meg. Az ember azért erényes, 
mert erényes ember. Az erényes ember, írja, a sztoikusokkal szólva, min- 
dig kész a halálra. Az igaz ember nem fél semmitől és nem remél semmit, 
jó- és balsorsban mindig ugyanaz marad. A vétkes ember közössége ellen 
vétkezik, mivel kárt okoz másoknak s ezzel saját magának is (De immor- 
talitate animae). Ezt tekintetbe véve, a lélek halhatatlansága , semleges" 
probléma, az erény vagy a bűn nem attól erény vagy bűn, hogy a lélek ha- 
landó-e vagy halhatatlan. 

Ahhoz, hogy választ adjunk arra a kérdésre, halhatatlan-e a lélek, előbb 
választ kell adnunk a kérdésre, mi is az, hogy lélek s hogy mi a funkciója? 
Pomponazzi szerint a lélek közvetítő az anyag és a szellem, az észlelés és 
a fantázia között. S mint ilyen, egységes. A gondolkodó lélek és azt érzé- 
kelő lélek dualitása ellentmond a tapasztalatnak. Így pl. én, aki ezt írom 
— írja —, nagy fájdalmat érzek, de közben keresem e fájdalom okát, még- 
hozzá nem érzékeimmel, hanem intellektusommal. Ha viszont a lényeg, 
mely szerint érzek, különböző volna attól a lényegtől, melyben gondol- 
kodom, írja, hogyan lenne lehetséges, hogy én, aki érzek, ugyanaz lennék, 
mint aki gondolkozom? Mert akkor azt is mondhatnánk, hogy két ember, 
akik csatlakoztak egymáshoz, közös megismerőképességgel rendelkez- 
nek, ami nevetséges. 

Nos, a két lélek egységének hirdetése megkérdőjelezi a léket két funk- 
ciójának a hagyományos filozófiában majdnem mindenki által elfogadott 
hierarchiáját. Pomponazzi itt új utakon jár. Az emberi észlelést ugyanis 
az emberi lélekhez rendeli, nem a testhez vagy az anyaghoz. Az emberi 
észlelés más, mint az állati, ugyanis az emberi észlelés az emberi lélek, 
egy egységes szubsztancia, funkciója. A test és a lélek viszonya anyag és 
forma viszonya. Ez mindeddig még ortodox arisztotelizmus is lehetne. 
De, teszi hozzá Pomponazzi, ez még nem jelenti, hogy ugyanakkor moz- 
gatott és mozgató viszonya. A mozgató és a mozgatott között olyan a viszony, 
mint az ökör és az eke között. Az előbbi szerves, az utóbbi nem az. Ez Pom- 
ponazzi szerint nincsen így. A lélek egységes, mozgató és mozgatott is egy- 
ben. (Ezt, persze, én teszem hozzá, Platón is állította egy helyen.) 

Azzal kezdtem Pomponazzi a lélek halhatatlanságáról írt munkájának 
rövid bemutatását, hogy szerinte a kérdés, illetve a kérdésre adott válasz, 
erkölcsileg közömbös. De a metafizika szintjén mégis választ ad a kér- 

désre, mégpedig hezitáló választ. A lélek lényegében halandó, mivel az 
anyag formája az anyaggal együtt pusztul el. A szülők nemzéséből, s nem 
valami speciális forrásból, ered. Ugyanakkor , részesül" a halhatatlan- 
ságban, különben nem tudná kontemplálni, elgondolni a halhatatlan 
dolgokat, magát a halhatatlanságot. 

Ezt támasztja alá a mikrokozmosz és a makrokozmosz párhuzamossá- 
gának, illetve lényegi azonosságának már Cusanus által megfogalmazott 
gondolata. Mivel a makrokozmosz végtelen és univerzális, a mikrokoz- 
mosz is végtelen és univerzális. A tükör nem különbözhet attól, aminek 
a tükre. Az ember lelke halandó, mégis részesül az univerzális megismerő 
képességben s ez lelkének halhatatlan funkciója (nem része!). 

Racionalisták vagy empiristák a reneszánsz gondolkodók? Szerintem 
ezek a fogalmak rájuk nem alkalmazhatók. S most, hogy Arisztotelésztől 
búcsút veszünk, hadd mondjam el az ő szavaival, hogy az ismeretelmélet 
majd Descartes-nál lép a porondra teljes , aktualitásában", mivel mind- 
eddig csak , potenciálisan" volt jelen. 


KÖNI 

TIZENEGYEDIK ELŐADÁS 


Az első átmenet. 
A politikai realizmus kezdete. 
Machiavelli 


KEDVES HALLGATÓIM! 


Történelmi korszakok nem osztják fel magukat szemeszterekre. A kö- 
vetkező négy előadásban olyan gondolkodókról is fogok beszélni, akiket 
nem lehet pusztán a korukhoz rendelni. Részben azért, mert— hogy vul- 
gárisan fejezzem mi magamat — , megelőzik" korukat, s nem különben 
azért sem, mert legnagyobb hatásukat saját korukon túl, és más értel- 
mezésekben tették. Hőseink nem is lehettek a tudatában annak, hogy 
milyen gondolati lavinát indítottak el. Az első közülük Machiavelli, míg 
a későbbi előadásokban sor fog kerülni Galileire, Montaigne-re, Vasarira 
és Francis Baconra is. 

Az említett gondolkodók közül Machiavelli még a guattrocentóban 
született, vagyontalan ügyvéd fiaként a firenzei platonizmus virágzásának 
idején. Megéli Savanarola diktatúráját s a Köztársaság restaurációját. 
Húszas éveinek végén kezdődik meg politikai karrierje a Köztársaság 
szolgálatában. Diplomataként tevékenykedve leckét kap , reálpoliti- 
kából". Már túl van a negyvenen, amikor külhoni erők visszahelyezik 
a Medicieket nem létező trónjukra (1512). Machiavellit összeesküvés - 
sel vádolják, börtönbe zárják, majd kiengedik. Vidéki kúriába vonul 
vissza, ahol írásainak él. Két nagy jelentőségű politikai/történelmi 
könyve mellett megírja Firenze történetét, ír vígjátékokat is Boccaccio 
stílusában, továbbá — Apuleius AÁranyszamara nyomán — egy szatirikus 

elbeszélést. E művek bemutatását történészekre és irodalomtörténé - 
szekre hagyom. 

Úgy vezettem be Machiavellit, mint egy , korán jött" gondolkodót. Hoz- 
zátehetném, hogy hatása, értelmezése mind a mai napig tart. Azonban 
két jelentős művének — amelyeket ma egyformán remekművekként ér- 
tékelnek — teljesen különböző a befogadástörténete. Hosszú időn ke- 
resztül Machiavelli mint az II Principe szerzője volt híres, jobban mondva, 
hírhedt. A fejedelemről írt rövidebb, erősen polemikus remekmű, azon- 
nali botrányt okozott. Egymás után jelentek meg ellene a röpiratok. Az 
egyik Anti-Machiavelli egy francia szerző tollából tette ismertté Machia- 
velli nevét az Erzsébet-kori Angliában, így Shakespeare is csak innen 
tudott róla. Ezt csak azért jegyzem meg, hogy míg Shakespeare a nem ol - 
vasott , gyilkos Machiavelli" -t idézi, királydrámáiban ugyanúgy értelmezi 
a politikát, ahogyan Machiavelli azt lefestette. 

A köztársasági politikát elemző remekmű a Discorsi (Beszélgetések Livius 
első tíz könyvéről) , egy könyv, melyet a maga korában, s hosszú ideig to- 
vább is, elhanyagoltak, mára a leginkább és a legsokoldalúbban értel- 
mezett Machiavelli- művé vált. Mint a latinok mondták: a könyveknek 
megvan a saját sorsuk (habent sua fata libelli) . 

Nem az volt új Machiavelli esetében, hogy könyveket szánt a politiká- 
nak, hanem az, ahogyan a politika kérdéseit megközelítette. 

A politika Platóntól kezdve, Arisztotelészen keresztül, a filozófusok 
kedvenc témái közé tartozott. S nem szűnt meg teljesen a filozófia tárgya 
lenni még a középkorban sem, bár kizárólag egy gondolkodó, Páduai 
Marsilio, szentelt atémának külön könyvet. Azonban a , keresztény ural - 
kodók" nevelésére, oktatására szánt művek száma nagy volt, s a keresz- 
tény herceg , tükreivel", az ideális uralkodó bemutatásával megis szokták 
ajándékozni a trónra lépő uralkodót. Mint egy korábbi előadásban em- 
lítettem, még Morus is ilyen , tükröt" tartott az ifjú Tudor uralkodó, VIII. 
Henrik elé, aki, mint tudjátok, végül a vérpadra küldte. (Különben az 
Utópia szerzője ismerhette volna Machiavelli művét, de nem ismerte.) 

Machiavelli azzal hozott újat, hogy nem követte a filozófiai , műfaj" 
egy alapvető sajátosságát: a transzcendentális és az empirikus szembe- 
állítását. Emlékeztek arra, hogy Platón beszél mind az empirikus, mind 
a transzcendentális politikáról. Az empirikus politikát elutasítja, mert 

az nem az , igazi", hiszen csak a transzcendentális az , igazi". Ez a filozó- 
fusok politikai ideája, azaz ideálja, melyhez való hűség miatt, a" Filozó- 
fust (Szókratészt) halálra ítélték. Arisztotelész nem megy ilyen messzire, 
de ő is szorosan összekapcsolja a politikát az etikával. Szerinte, mint 
tudjátok, a legjobb állam az olyan állam, melyben a jó ember és a jó pol - 
gár egybeesik. A középkorban a Jó és a politika, az Erény és a politika 
kapcsolata majdnem minden filozófusnál a metafizikai rendszereknek 
maradt alávetve. A jó-rossz, sikeres-—sikertelen, kellemes-kellemetlen, 
szép-rút ellentét párjai között a jó és a szép azonossága volt a mérvadó, 
a kellemes-kellemetlen (érzéki) ennek lett alárendelve. A sikeres-—si- 
kertelen független fogalmainak nem volt filozófiai mozgástere, mivel a 
, Siker" azonos volt az erényes életvitel elérésével vagy akár a túlvilági 
boldogsággal. 

Nos, Machiavelli mindezekkel a hagyományokkal szakított, de a két 
műben különbözőképpen. Közös a kettőben, hogy nem fogadja el az em- 
pirikus/transzcendentális síkok megkülönböztetésében a transzcenden- 
tális abszolút fölényét és elsődlegességét. Azáltal ugyanis, hogy bevezeti 
az eddig elhanyagolt érték-kategóriát, a sikeres-—sikertelen értékeit, 
amelyek szempontjából a sikeres az értékes, a sikertelen az értéktelen. 
Azonban, hogy milyen politika sikeres, hogy mi tartozik hozzá a politikai 
sikerhez, ebben a kérdésben radikálisan tér el a két mű. Más feltétele 
van a politikai sikerességnek egy herceg, egy király, egy hadvezér szuve- 
renitása s megint más egy köztársasági szuverenitás esetében. (A szuve- 
renitás fogalmát, mint már említettem, egy másik reneszánsz gondol- 
kodó, Bodin elemezte először, méghozzá a monarchia védelmében). 

A fejedelemben a transzcendentális, illetve empirikus, az , ideális" és 
a ,valóságban működő , a morális erény és a sikeresség szétválasztása 
radikális. Machiavelli állandóan idézett mondatával, mely szerint , a fegy- 
veres próféták győznek, a fegyvertelenek elbuknak", nem azt állítja, hogy 
a fegyvertelen próféták rosszak, lehet, hogy éppen egyedül ők az erénye - 
sek, csak azt szögezi le, hogy politikai szempontból a sikeresség az alap- 
vető érték, nem pedig az erény. A politika egy külön szféra, nem vonat- 
koznak rá a morális normák, értékek, illetve megvannak a saját erényei. 
Hogy milyen modern ez a gondolat, abból is láthatjátok, hogy a , szférák" 
(beleértve a szférák immanens etikáját) megkülönböztetését majd Max 

Weber fogja a 20. század hajnalán bevezetni, s hogy ő éppen ebben látja 
a modern világ egyik kiemelkedő megkülönböztető sajátosságát. 

Mint látni fogjátok (ha időtök engedi, ezt a könyvet azért olvassátok 
el) , A fejedelemről írt művét Machiavelli Lorenzo de" Medicinek ajánlja, 
szemmel láthatóan az ő kegyét keresve. Talán furcsálljátok ezt egy makacs 
köztársaságpárti ember részéről. Feltehető, hogy Machiavelli valóban 
felkínálta szolgálatait Lorenzónak, s azért hagyta abba a Discorsi írását 
az Il Principe kedvéért. Ugyanakkor, mint ezt a könyv bizonyítja, Machi- 
avelli a tejedelemséget valóban egy politikailag fontos lehetőségnek, 
uralmi alternatívának tartotta, s Cesare Borgia személyében valóban egy 
új vezetőtípusának modelljét ismerte fel vagy inkább költötte meg. 

A könyv nagyon tömör. Huszonhat rövidebb vagy hosszabb fejezetre 
oszlik, s mindenegyik előbbre viszi az alapgondolatot. Ezt kövessük mi 
is, és gondolkozzunk el rajta, ahogy több százezren előttünk tették. 

A bevezetés nem tér el Arisztotelésztől. Machiavelli egyszerűen fel- 
sorolja a korában megfigyelhető fő uralmi formákat. Monarchia vagy 
köztársaság. A monarchiák vagy örökletesek, vagy nemrég alapították 
meg azokat. S ezután utal arra a , tényre", ami, persze, létezett Ariszto - 
telész korában is, de amiről ő nem tesz említést, hogy korábban szabad 
államokat bekebelez egy monarchia vagy békésen, vagy erőszakkal. S 
mikor idáig eljut, közli az olvasóval, hogy ettől kezdve nem fog többé 
köztársasági államformákról beszélni. 

Előrebocsátom, hogy Machiavelli ebben a könyvben minden típus be- 
mutatásakor saját korából is sorol fel példákat. Bevezeti a legitimitás fo - 
galmát. Az öröklött királyság uralkodója legitim uralkodó, s ezért nem 
is kell sokat teljesítenie ahhoz, hogy elfogadják, mi több, szeressék. Ezért 
őt (Machiavellit) inkább az új monarchiák érdeklik. Ugyanis ezek ese- 
tében van szerepe a politikának. 

Tekintsük át, így folytatja, azt az esetet, mikor egy uralkodó elfoglal 
egy területet (országot, várost). Lesznek olyanok, akik boldogan üdvözlik, 
mert reménykednek abban, hogy mindent megtesz majd értük. Ebben 
csalódni fognak, elégedetlenek lesznek, lázonganak stb. A lázadás leve- 
résekor az uralkodó erőszakot alkalmaz, nem kíméletes, bár még mindig 
keresi az elfoglalt országban saját , barátait". Csak, ha kezdetben azonnal 
és keményen gyakorol erőszakot, tud az új fejedelem a későbbiekben 

különösebb erőszak nélkül kormányozni. (A magyar történelemben ezt 
a receptet mind Ferenc József, mind Kádár János alkalmazta.) 

Ez a rövid összefoglalás valóban egy tipikus politikai mozgást ír le, 
mely mind a mai napig megfigyelhető. A megfigyelt dinamika érvényes 
a forradalmakra is. Egy forradalmat lelkesen támogatók is csalódnak az 
új uralmi rendszerben. Vagy azért, mert megint elnyomják őket, vagy 
csak azért, mert a forradalomba vetett reményeik nem válnak valóra. 
A lázadásokat ilyenkor erőszakkal fojtják vérbe. 

De térjünk vissza Machiavelli elemzésére az , elfoglalt területekről". 
Az egyik esetben a nyelv és az etnikum, továbbá a szokások hasonlóak. 
Ha az új uralkodó itt nem változtatja meg a törvényeket és az adózás rend- 
szerét sem, akkor sima lesz az alkalmazkodás. Különösen, ha az uralkodó 
áthelyezi székhelyét. (Lakik-e a Budai Várban a császár?) 

Egy későbbi helyen Machiavelli hozzáteszi, hogy a régi rend emlékét 
ki kell irtani, mert amíg az emlékezés éles, addig nem ismerik el az új 
rendet. Az , emlékezetpolitika" új kifejezés, de azt, hogy a hatalma biz- 
tosítása céljából az új uralkodónak szüksége van a történelemhamisításra, 
emlékezetpolitikára, már Machiavelli is említette. 

Más eset, ha a meghódított területet gyarmatnak tekintik. Nos, 
ebben az esetben az elfoglalt terület lakóit (vezetőit) vagy simogatni 
kell, vagy elpusztítani. Azemberek, mondja Machiavelli, bosszút állnak 
a kis sérelmekért, de a nagyokért nem tudnak. Ez a javaslat többször 
visszatér a könyvben. Mint említettem, ha gyilkolni kell, azonnal kell 
tenni, hideg fejjel, hogy később a lakosság megszeresse a hódítót, ami- 
kor megszűnik gyilkolni. Az uralkodónak el kell érnie, hogy a kevésbé 
hatalmas szomszédok ambíciótól vagy félelemtől vezettetve behívják 
őket országukba. (Ahogy a cseh sztálinisták 1968-ban behívták a Szov- 
jetuniót.) (IV. fejezet.) 

Ebben az összefüggésben jelenik meg először a , virtu" szó, egy fogalom, 
mely főhelyet fog elfoglalni Machiavelli szótárában. A fejedelemnek, az 
embernek , virtu" -jára és okosságára kell támaszkodnia, mivel az idő 
bármit hozhat magával s az (mármint az idő) közömbös a jóval és a rosszal 
szemben. Mi az, hogy , virtu"? Talán a magyar virtus szó fejezi ki legjob - 
ban, de nem pontosan. Nem morális erényről van szó, hiszen a jó és 
rossz mellett Machiavelli szerint közömbösen megy el a történelmi idő. 

Bátorság, helyzetfelismerés, az embernek önmagába vetett bizalma, vál- 
lalkozó kedv, rizikóvállalás — mind egy szóban kifejezve. 

Machiavelli szentel egy rövid szekciót (V.) annak a helyzetnek elem- 
zésére, mikor valaki egy szabad várost (államot) foglal el, azaz hazabeszél. 
Odaköltözhet, kizsákmányolhatja, de az is lehetséges, hogy hagyja, hogy 
továbbra is régi törvényeik szerint éljenek. Ezekután két javaslat követ- 
kezik. A szabad országot legjobban polgárai kormányozzák. Ezért az új 
úr vagy elpusztítja híveiket, vagy a szabadsághoz szokott polgárok fogják 
őt elpusztítani. S itt megint megjelenik az , emlékezetpolitika" témája. 
A szabad köztársaságokban felnevelkedettek emlékezetében megőrződik 
a régi, elveszett szabadság. Ezt az emléket vagy el kell pusztítani, vagy ki- 
sajátítani. (Mintha ez is ismerős lenne!) 

Milyen legyen az új fejedelem? 

Mindenekelőtt utánozza a kiválókat úgy, ahogy éppen tudja. Mint a 
messziről lövő íjász, aki tudja, meddig kell lehajolnia, s a célnál maga- 
sabbra kell céloznia, hogy pontosan a célba találjon. Ahhoz, hogy egy 
self- made man fejedelemmé emelkedjék, vagy kiváló tehetségre, vagy 
hatalmas jó szerencsére (fortuna) van szüksége. Ha a legnagyobbakra 
gondolunk, akkor arra a következtetésre kell jutnunk, hogy semmit sem 
köszönhettek a jó szerencsének, hanem a körülményeknek, amely ke- 
zükbe adta az anyagot, amit saját céljuk számára megformálhattak. A ké- 
sőbbiekben ehhez hozzáteszi, hogy aki magánemberként emelkedett 
herceggé, az esetleg a szerencséjének köszönheti hatalmát, de pusztán 
szerencsével nem fogja tudni azt megtartani. Megfelelő körülmények 
nélkül hiábavaló a képesség, képesség nélkül hiábavalóak a megfelelő 
körülmények. (VI. fejezet.) (Gondolkozzatok azon, hogy ez valóban így 
van-e?) Machiavelli itt nagy újítókkal példálózik. 

Azonban semmi sem veszélyesebb, semmi sem jár több rizikóval, mint 
egy új rend(íszer) megteremtése. A reformernek a régi világ minden 
védelmezője ellensége lesz. Így a reformer csak akkor érhet el sikert, ha 
a maga embere, magára támaszkodik s képes erőszakot alkalmazni. Sa- 
vanarola, folytatja, elvesztett mindent, mikor az emberek többé nem hit- 
tek neki, illetve benne, s nem tudta arra kényszeríteni őket, hogy higgye- 
nek. Csak ha úrrá lesznek ezen a nehézségen és saját erejükből nyomják 
el irigyeiket, maradnak hatalmasak, biztonságban, tisztelve és boldogan. 

A szövegből azt is láthatjátok, hogy Machiavelli a boldogságot, a ha- 
gyománnyal szemben, nem az erény, hanem a sikeresség jutalmának 
tekintette. Az államalapítás nehéz művészet. A könnyen megalapított 
államot egy széljárás elfújja. 

A VII. fejezetben kerül sor Cesare Borgia tetteinek felsorolására. Az 
ő életében és cselekedeteiben Machiavelli semmi kivetnivalót nem talál. 
Nem nehezményezte egy szóval sem, hogy csalással és erőszakkal szerezte 
meg a hatalmat, mivel azután szeretetté tette magát a nép előtt, és újított. 
Az erőszak érdemes, ha siker koronázza. 

Azonban ebből nem él meg még a herceg, a fejedelem. Nem lehet 
, virtu" -nak tekinteni, ha valaki megöleti saját polgárait, elárulja barátait, 
hit nélkül, szánalom nélkül, vallás nélkül. Így valaki hatalmat szerezhet 
és megis tarthatja azt, de dicsőségre szert nem tehet. 

Fontos passzus a hatalom és a dicsőség különbségéről szóló. Politikai 
dicsőség hatalom nélkül nem létezik, de dicstelen politikai hatalom igen. 
Ebből is láthatjátok, hogy bár a , virtu" nem morális kategória, mégis va- 
lamiféle erkölcs, a politikai szféra sajátságos erkölcsi értéke. Machiavelli 
ezt egy antik példán, Agathoklész személyén és tettein mutatja be. 

Machiavelli itt újfent visszatér az erőszak, azaz az erőszak mint poli- 
tikai eszköz alkalmazásának, kérdéséhez. A kegyetlenség alkalmazása 
egyfajta politikai , techné", nem mindegy hogyan és mikor alkalmazza va - 
laki. Már ebből is láthatjátok, hogy Machiavelli feladja a szokásos meg- 
különböztetést , techné" és , praxis" között, nála az erőszak, kegyetlenség 
alkalmazása eszköz, de egyúttal politikai tett, cselekedet is. Nem a ke- 
gyetlenség az, ami önmagában helyes vagy helytelen, hanem annak al- 
kalmazása. Lehet ugyanis a kegyetlenséget jól vagy rosszul alkalmazni. 
A kegyetlenség helyesen alkalmazott (ha szabad a helyes szót a gonoszra 
alkalmazni, teszi hozzá Machiavelli), ha önvédelemre szolgál, s annak 
biztosítása után többé nem gyakorolják. A kegyetlenség, ismétli, rosszul 
alkalmazott, ha a kezdetben kevésbé, de egyre növekvően gyakorolják. 
Aki az elsővel él, az idővel kibékülhet másikkal, önmagával és Istennel 
is. (VIII. fejezet.) 

Ahogy ez a passzus, s számos már említett passzus is, mutatja, teljes 
félreértés volt Machiavellinek a , cél szentesíti az eszközt" doktrínáját 
tulajdonítani. A kegyetlenség, mint láttátok, akkor is morálisan gonosz, 

ha jól, helyesen alkalmazzák. A cél nem szentesíti a profán vagy akár go- 
nosz eszközt, hanem profán, gonosz eszközök alkalmazása révén lehet 
néha a politikailag helyes, politikai értelemben, nem morális értelem- 
ben, jó célt, azaz a sikert elérni. Fontos, hogy sem jó sors, sem balsors 
ne térítse le a fejedelmet választott útjáról. 

Félreértésről volt tehát szó? Egy későbbi (a XVIII.) fejezetben Machia- 
velli ugyanis szó szerint ezt állítja. Hogy hangzik az inkriminált passzus? 
Mindenki azt látja, ami lenni látszik— írja Machiavelli —, kevesen látják 
azt, ami, s ezek nem mernek szembeszállni a többséggel, mely a hatalom 
oltalma alatt áll. Igy az emberek tettei esetében, s különösen a fejedelmek 
estében, a cél szentesíti az eszközt. Hadd hódítsa meg és tartsa meg a fe- 
jedelem a hatalmat, eszközeit mindenki nemeseknek és tiszteletre mél- 
tóknak fogja tartani, mert a közönségesek csak a látszatra adnak s a világ 
efféle közönséges, vulgáris emberekből áll. Ama kevés elszigetelődik, 
amikor a többség körülveszi a fejedelmet. Nos, aki ebből a szövegből mo- 
rális helyeslést olvas ki, az nem olvassa a szöveget. 

Hadd folytassam ott, ahol abbahagytam. A VIII. fejezetben tér rá Ma- 
chiavelli a principátus kialakulásának történetére, amely hazája (Fi- 
renze) története is. Hogyan tehet szert egy köztársaság polgára egyfajta 
hercegi hatalomra? Méghozzá a polgárok támogatásával? Sem pusztán 
a szerencse, ahogy a képesség sem magyarázza ezt, hanem a ravaszság, 
amellyel rájátszanak vagy a nép, vagy a patríciusok támogatására. A nép 
célja mindenesetre becsületesebb, mint a nemességé: az utóbbi elnyo - 
mást tervez, az előbbi az elnyomást akarja elkerülni. Azonban fontos, 
hogy a herceg a nép barátságát élvezze, mert bajban szüksége lesz rájuk. 
A köztársaság három lehetőséget rejt magába: abszolút uralom, szabad - 
ság, szabadosság. 

Ugorjunk át a XII-XIV. szekcióra, melyekben Machiavelli a hadsereg 
kérdésére tér rá. Bármilyen legyen ugyanis az államforma, jó törvényekre 
és jó hadseregre van az államnak szüksége. 

Machiavelli korában a városállamok többnyire zsoldoshadsereget al - 
kalmaztak. A jó zsoldosvezér, a condottiere (mint Hunyadi János), nagy 
becsben állt, s akésőbbiekben számos lovas szobor őrzi meg emléküket 
(Gattamelata, Colleoni). Machiavelli ebben az esetben is megkülönböz- 
teti a jókat s a rosszakat, de úgy véli, hogy a legjobb, ha az állam lakossá- 

gából, a , fölfegyverzett népből" jön össze a hadsereg zöme. Hiszen ők a 
sajátjukat védik, s nem zsoldért harcolnak. Itália egyik nagy problémája, 
hogy legtöbb államát vagy az egyház, vagy a polgárok uralják, akik nem 
szoktak fegyverviseléshez Ennek tudja be Machiavelli azt, hogy külön- 
böző idegen királyok könnyedén elfoglalhatták Rómát és Itália egyéb vá- 
rosait, akiknek a 20 000 katonából csak 2000 gyalogosra futotta. A fe- 
jedelemnek mindenekelőtt a hadviseléshez kell értenie, a parancsolás 
mesterségét a hadviselés mesterségével összekovácsolva. 

Elöljáróban említettem, hogy Machiavelli elutasítja a , a politika 
transzcendentális eszméjét", azaz az , ideális politikát" mint politikai 
modellt. Nos, a XV. fejezetben ennél tovább megy egy nagy lépéssel. Az 
, ideális" állam, illetve politika eszméje, írja, egyszerűen ártalmas, vere- 
séghez, pusztuláshoz vezet. Aki jó akar lenni, megbukik azok között, akik 
nem jók. A fejedelemnek meg kell tanulnia, hogyan ne legyen jó. Az ide- 
ális államról és politikáról szerzett tudását úgy hasznosíthatja legjobban, 
hogy nem követi receptjeiket. (Ugye emlékeztek, hogy hasonlóan érvelt 
Thraszümakhosz Szókratész ellenében Platón Államában?) 

Ezenkívül, azaz ezenfelül, a fejedelem gyakorolhat erényeket, mint 
pl. megbízhatóság, nagyvonalúság, önmegtartóztatás, emberségesség 
stb. De nem ettől sikeres fejedelem a fejedelem, hiszen ő is ember s az 
ember gyarló. Azonban fontos, hogy legalább kegyelmesnek, hithűnek, 
emberségesnek, vallásosnak látsszon. 

Vannak olyan képességek, illetve tulajdonságok, amelyek hozzátar- 
toznak a sikerességhez. A fejedelemnek okosnak kell lennie, hogy elke- 
rülje az afféle erkölcsi botrányt, amely megbuktathatja, s ezért bizonyos 
vétkek látszatát el kell kerülnie. A fejedelem ne vessen ki túl nagy adókat, 
ne tűnjék skótnak, annál inkább takarékosnak. A túl nagy nagyvonalúság, 
adakozó hajlam veszélyesebb, mint a szűkkeblűség. A túlzó megbocsátás 
általános vérengzéshez vezethet, míg a kivégzés csak egyeseket sújt. Mi 
jobb, ha a fejedelmet szeretik vagy félik? Mindkettő fontos, de ha már 
választani kell, inkább féljenek tőle, mintsem szeressék. Viszont azt, 
hogy gyűlöljék: jobb elkerülni. 

Két módja van a harcnak: emberi és állati. (XVIII. fejezet.) A fejede- 
lemnek mindkét módon kell harcolnia. Ami az , állati" módszert illeti: 
a rókát és az oroszlánt kell utánoznia. Az oroszlán nem tudja elkerülni a 

csapdát, míg a róka nem tudja megvédeni magát a farkasokkal szemben. 
Nézzük a rókát: az okos uralkodó nem tartja be ígéretét, ha az érdekei 
ellen való s az okok, melyek miatt ígéretet tett, már nem állnak fent. 
S minden uralkodó talál legitim érvet szószegésének megindokolására. 
Tettetni hasznos, de nem önmagunk előtt. 

Nos, előrebocsátottam, hogy a fejedelemnek két dolgot kell Machia- 
velli szerint elkerülni: azt, hogy gyűlöljék s azt, hogy megvessék. Két do- 
loghoz nem szabad hozzányúlnia: alattvalói tulajdonához és asszonyaihoz. 
Ezzel elkerüli a gyűlöletet. Nem lehet határozatlan, nőies, frivol, követ- 
kezetlen — ezzel elkerüli a megvetést. 

Az összeesküvések elkerülésének feltételeit elemezve használja 
Machiavelli a , jól rendezett állam" később igen elterjedt kifejezését. Az 
állam akkor jól elrendezett, ha a nemesek (patríciusok) és a köznép ha- 
talmi egyensúlyban vannak, azaz szuverén módon képes azokat hatalmi 
egyensúlyban tartani. Ugyancsak egyensúlyban kell tartania a szabadsá- 
got és a biztonságot. A pártok konfliktusai hasznosak békében, de ártal- 
masak háború idején. Erődökre nincs szükség, mivel a legbiztosabb erőd 
a nép szeretete. 

Már tudjuk, hogy a nép s az előkelők tulajdonához és asszonyaihoz 
nem szabad nyúlni, most ráadásul még azt is megtudjuk, hogy a fejede- 
lemnek a kereskedelmet és az ipart támogatnia kell, nehogy az emberek 
attól féljenek, hogy ha többet szereznek, azt majd elveszik tőlük vagy 
akár újabb adókkal terhelik őket. (Szerintetek melyek azok a tanácsok, 
amelyek ma is érvényesek?) 

Tanácsokat ad miniszterek kiválasztására. Legyenek szakmailag jók 
és hűségesek, a fejedelem kerülje a hízelgőket. Ha kérdez valamit (nagy 
kérdező legyen!) , őszinte választ várjon és fogadjon el. Miniszterei ta - 
nácskozása esetében helyezze előtérbe a konszenzust. Csak olyan em- 
ber várhat el bölcs tanácsot, aki maga is bölcs. Az új fejedelem tűnjön 
hagyományosnak, de mégis legyen tevékenységében, a törvényalko- 
tásban új. 

Adtam számos jó tanácsot — folytatja Machiavelli. — Mégis hogyan le- 
hetséges, hogy valaki, aki egyszer diadalmas, másszor elpusztul, holott 
karaktere mit sem változott? Úgy, hogy az embert, aki teljesen a sorsra 
(fortuna) bízza magát, a sors változása maga alá temeti. 

Figyeljetek arra, ami itt következik (XXV. fejezet), mert Machiavelli 
most egy teljesen új témát, szempontot vezet be elmélkedésébe, egy 
témát, melynek költői visszhangjával Shakespeare-nél többször talál - 
koztatok. A szerencsés azért marad szerencsés, mert karaktere és tettei 
megfelelnek az idő szükségletének, s a nem szerencsés azért pusztul el, 
mert szembeszegül az idők követelményével. Az idők , természete" vagy 
megfelel, vagy nem felel meg egy politikai cselevő karakterének. Két 
ember teljesen ellenkező módon is sikeres lehet, ha az , idő" hívására 
válaszol. Az , idő" és a , körülmények" összetartoznak, maga az idő is kö- 
rülmény s a körülmény az idők függvénye. 

Az , idő" fogalmát itt Machiavelli két értelemben használja. Először 
a görög kairosz értelmében (az időpont felismerése, itt az idő, most vagy 
soha), másrészt, illetve az előbbihez kapcsolódva, a körülmények válto- 
zásának, az átalakulásnak, az elmúlásnak és a keletkezésnek az értelmé- 
ben. A jó politikus felismeri, hogy egyik időben ez a megfelelő politikai 
lépés, egy más időben azonban egy másik. Ha valaki egyfajta módon kezd 
tevékenykedni egy ideig, sikeres lesz, azután megbukik, mert nem értette 
meg, hogy az idők változása más tevékenységtípust igényel. Machiavelli 
ugyanakkor belátja, hogy a szokástól nehezen szabadul meg az ember, 
hogy a megszokás is kötelék. (Mi erről a véleményetek?) 

Fortuna! Szerencse, sors, a reneszánsz emberek egyik istensége. 
Machiavelli istensége is, de módjával! Fortuna egy asszony (nőnemű 
szó!), s ha szükséges, hogy uralkodj felette, akkor hódítsd meg erőszak- 
kal. Úgy tűnik, hogy szívesebben hajlik meg a vállalkozó kedvűek, mint 
a hidegvérűek előtt. S mint minden asszony, teszi hozzá, Fortuna is az 
ifjakat szereti. (Ezt ismételte el Nietzsche.) 

A könyv utolsó (XXVI.) fejezetének címe: Buzdítás Itália elfoglalására, 
és a barbárok keze közül való kiszabadítására. 

Egy könyvek is van célja, de ami a célhoz vezet, nem eszköz, hanem 
szintén cél a maga nemében. Machiavelli könyvének befejezése, azaz 
célja, egyfajta álom. Miközben politikai elemzéseiben elvetett minden 
álmodozást, s figyelmeztetett az , idők" követelményeihez való alkalmaz- 
kodásra, Machiavelli egy olyan álommal fejezi be írását, amely cseppet 
sem volt akkor , időszerű". Mi már tudjuk, hogy az idő vagy négy évszá- 
zaddal Machiavelli után érett csupán az álom , megvalósításra . 

Cesare Borgiára várt volna egy Mózeshez vagy Thészeuszhoz méltó fel - 
adat: minden hódítónak Itáliából való kiűzése, Itália , felszabadítása", 
, megváltása" az itáliai államok egyetlen birodalomban való egyesítése. 

Igen, a racionalista szkeptikus Machiavelli végül a Gondviseléshez 
fordul, csodákat emleget. Persze, sosem elfelejtve a szabad akaratot, ami- 
vel majd a Gondviselés segítségére siethetünk. A Gondviselés és Fortuna 
végül egy és ugyanaz. Úgy tűnik, hogy a könyv egésze a szabad akaratra 
apellál, arra a segítségre, amit kora emberei az isteni Gondviselésnek 
nyújthatnak az idő céljainak eléréséhez. 

Itália, írja, végül meg fogja találni felszabadítóját, akit mindenki öröm- 
mel fogad majd, aki előtt egy ajtó sem marad zárva. Bátran és remény- 
kedve bízunk igaz ügyünkben, melynek zászlaja alatt hazánk fel fog tá- 
madni — így Machiavelli. Azt mondhatnánk, hogy ez a firenzei polgár volt 
az első , itáliai" (olasz). De: Cesare Borgia távolról sem volt Garibaldi. 


Kedves Hallgatóim! Hadd térjek most rá Machiavelli hosszú ideig elha- 
nyagolt, de manapság agyonértelmezett másik remekművére, Titus Li- 
vius első tíz könyvéhez írt megjegyzéseire, a Discorsira (a Beszélgetésekre) . 
A szerző könyvét barátjának, Cosimo Rucellainak ajánlja, eltérve attól 
a szokástól, mely efféle írásokat hercegeknek ajánl, hogy azok jóindulatát 
biztosítsák. 

Ennek a hosszú műnek időnk fogytán csak filozófiai alapmondandóit 
fogom követni. Azokra a passzusokra, amelyekben Machiavelli újrafo - 
galmazza A fejedelem néhány alapgondolatát (pl. hogy miért volt helyes 
Romulusnak Remust, Brutusnak saját fiait megölni vagy megöletni), 
nem fogok rátérni. Megjegyzem azonban, hogy egyes eszközöket ebben 
a műben Machiavelli, mint eszközöket is elítél. Így például a lakosság tö - 
meges áttelepítését, amit, szerinte, minden esetben el kell kerülni 
(I/XXVI.) . Vagy mikor azt állítja, hogy nem helyes egy kihívásra azonnal 
erőszakkal válaszolni, , ki kell várni". Ezekben és egyéb , ellenpéldákban" 
Machiavelli szabad köztársaságokról, nem pedig fejedelemségekről be- 
szél. Egy szabad köztársaság sikerességéhez nem ugyanazok az eszközök 
járulnak leginkább hozzá, mint egy fejedelemség sikerességéhez. 

Machiavelli megindokolja, hogy azért kommentálja Liviust, mert a tör- 
ténelmet korában nem tekintik tudománynak s ezért nem is tanítják. 

Ezt a hiányt igyekszik bepótolni. Igen gazdag anyagot mozgósít nemcsak 
a római történelemből, hanem a görögből, a bibliaiból is, továbbá az itá- 
liai, elsősorban a firenzei történelemből. (Mint már említettem, meg 
is írja Firenze történetét.) 

Az elemzés kezdete — Livius nyomán — nem tér el a régi mintáktól. 
Minden város (állam) története annak megalapításával kezdődik. Vagy 
a már ott lakók, vagy pedig idegenek alapítják. A monarchia tiranniává 
korcsosulhat, az arisztokrácia oligarchiává és a népuralom szabadossággá. 
Majd kezdődik minden majdnem elölről. Nem a felsorolásban, hanem 
a szerző reflexióiban rejlik az újdonság. 

Mindenekelőtt Machiavelli pesszimista (vagy realista? ) antropológi- 
ájában, aminek semmi köze az örökletes bűn tanához, de annál több a 
majd később Hobbestól megfogalmazott tételhez, amely szerint a ter- 
mészetes állapotban , az ember a másik ember farkasa". Ezért jegyzi meg 
(I/III.) , hogy annak, aki várost alapít, s törvényeket ad, fel kell tételeznie, 
hogy minden ember rossz, s ha alkalma van rá, akkor ennek megfelelően 
is fog cselekedni. A későbbiekben (I/XXVI.) megjegyzi, hogy az emberek- 
ről nem lehet sem azt mondani, hogy jók, sem azt, hogy rosszak, de a tör- 
vényalkotó inkább tételezze fel, hogy rosszak. Az emberi természet fel- 
méréséből következik, hogy egy szabad államnak meg kell adnia minden- 
kinek azt a lehetőséget, hogy ambícióját megvalósíthassa. 

Itt Machiavelli nem rejti véka alá, hogy szerinte a köztársasági állam- 
forma mindkét változatában — mint népi vagy mint patríciusi — a legjobb 
mindegyik között. Noha ez nem jelenti azt, hogy , jó" lenne. Mert, teszi 
hozzá, ha megfigyeljük az emberi dolgokat, rájövünk arra, hogy sehol 
sem tudunk úgy kiküszöbölni egy zavaró tényezőt, hogy ne vezessünk be 
helyette egy másikat. Továbbá azt a kérdést is felveti, hogy vajon minden 
időben és minden helyen jobb-e a köztársaság, mint a monarchia? A tör- 
vényhozó (alapító) zsenijére tartozik, hogy felismerje, egy bizonyos 
időben és helyen egy bizonyos nép számára melyik államforma lenne a 
legelőnyösebb. (I/LV.) 

Az állam túlságos terjeszkedése veszélyes a köztársaságra, mert két 
okból szoktak hadat viselni ellene. Vagy azért, hogy meghódítsák, vagy 
azért, hogy amaz ne hódítsa meg őket. A köztársaság, ha megmarad ke- 
retein belül és megerősíti azokat, hosszú életű lehet. Azonban —s itt lép 








2201! II. A KÖZÉPKOR ÉS A RENESZÁNSZ 


be megint az , antropológia" — az emberi dolgok mindig mozgásban van- 
nak. Hiába lenne lehetséges megvédeni egy szabad köztársaságot, szük- 
ségszerű, hogy polgárai újabb birtokokat akarjanak szerezni, s ezzel el- 
pusztítsák magát a köztársaságot is. Ha ugyanis a köztársaságnak mégsem 
kell háborút viselnie, akkor belső okok miatt, társadalmi rétegeinek 
harca következményeképpen, fog tönkremenni. 

Így hát Machiavelli szerint a szabad köztársaság igen törékeny politikai 
intézmény. Virágzásának feltétele az egyensúly fenntartása, mert ha az 
egyensúly felbillen, rövidéletű lesz. A jól rendezett szabad köztársaság- 
ban nem lázítja, nem is használja fel a vezetés az egyik társadalmi réteget 
a másik ellen. Machiavelli elveti a , divide et impera" (oszd meg és ural - 
kodj) régi római jelszavát. (S erről mi a véleményetek?) 

Egy politikai rendszernek/kormánynak a rágalmak ártanak legtöbbet. 
Ezt az ártalmat csak egy bírói hatalom révén lehet kivédeni. A rágalom 
esetében ugyanis sem bizonyítékra, sem pedig tanúkra nincs szükség, 
de nagyon hatásos. Egy köztársaságban a törvénynek lehetővé kell tennie, 
hogy bármely polgár bármely más polgár ellen hivatalos eljárást indít- 
hasson anélkül, hogy ez számára hátrányt jelentene. Korrupt népek ne- 
hezen tudják amúgy is elnyert szabadságukat megőrizni. (Erről mi a vé- 
leményetek?) 

A legnagyobb dicséret a vallásalapítókat, a második legnagyobb di- 
cséret az államalapítókat illeti — mondja Machiavelli. Harmadsorban 
nagy dicséret illeti a tanult embereket is, méghozzá kiválóságuk mértéke 
szerint. (Így a filozófusokat, költőket, történészeket, tudósokat, s köztük 
őt magát is.) 

Az [/XXXVII. fejezetben Machiavelli visszatér az , antropológiai" kér- 
désfeltevéshez. Ha az emberek már kielégítették alapvető szükséglete- 
iket, írja, akkor nem a szükség, hanem az ambíció hajtja őket. Az am- 
bíció egy soha nem csillapítható szenvedély. A természet ugyanis olyan- 
nak teremtette az embert, hogy mindent megkívánjon, de mindazt, amit 
megkíván, elérni ne tudja. A kívánság mindig felülmúlja kielégítésének 
lehetőségét. Ezért mindig elégedetlenek az emberek, ezért mennek há- 
borúba egymás ellen. (Akit közületek érdekel a hadimesterség s Machi- 
avellinek a hadászat ügyeiben elfoglalt véleménye, az erre vonatkozó 
megjegyzéseit a könyv harmadik részében megtalálhatja.) Érdekes talán, 

hogy a hadviselés esetében Machiavelli a legyőzött ellenféllel szembeni 
kegyelem gyakorlását az erőszak alkalmazásánál többre becsülte, a ra- 
vaszságot, a becsapást, a hazugságot azonban a célra vezető helyes esz- 
köznek tekintette. 

Amikor Machiavelli a köztársaságról beszél, erényeket is említ, ahogy 
vétkeket is. Legnagyobb véteknek a hálátlanságot ítéli. Az ambíció azon- 
ban nem , vétek", minthogy az , emberi természethez" tartozik és inkább 
az , idők", mint az egyes emberek különbsége az, ami aktivizálja. 

A köztársaság polgárai, írja, együttesen bátrak és erősek, míg az egyes 
emberek gyávák és gyengék (I/LVII.). Jó törvények által kormányzott 
népek okosabbak, stabilabbak s ítélőképességük is jobb, mint a fejedel- 
meké. , A nép szava isten szava", azaz a népek együttesen jobban látják 
az alternatívákat, mintha egyenesen okkult képességük lenne. Meglehet, 
számtalan esetben félrevezetik őket a demagógok s nagyot tévedhetnek 
ítéletükben, de ezt a fejedelmek is megteszik. Így aztán a köztársaságok 
szövetsége is megbízhatóbb, mint a fejedelmek szövetsége. 

Hadd térjek most rá a második könyvre. 

Machiavelli az elemzést újfent a történelem szemléletével kezdi. Az 
emberek többnyire dicsérik a múltat a jelennel szemben, mivel a múltról 
nem tudják soha a teljes igazságot, míg a jelent akár szereplőként, akár 
nézőként, de tapasztalják. S mivel a jelenben sok minden nem teszik 
nekik, a nem ismert, illetve félreismert múltat eszményítik. Magam ré - 
széről azt hiszem, írja, hogy a világ mindig ugyanolyan marad, a jó és a 
rossz váltakozik egymással, s egyik államból a másikba költözik. Ez éppen 
az, amit a régi királyságok történetéből tanulhatunk. Azonban, ha a ré- 
giek ítéleteire támaszkodunk, megint tévedhetünk, mert a korok válto- 
zásával az ítélet és az ízlés is átalakul Az emberek hibás választásaik és 
ítéleteik helyett az , időket" szokták szidalmazni ( Bevezetés) . 

A könyv egész második részén végigvonul az a gondolat, hogy a köz- 
és nem a magán jó az, ami az országokat gazdaggá teszi. Tehát voltaképpen 
csak a szabad köztársaságok gazdagok. A kereszténység (illetve annak 
szokásos értelmezése) , szemben az antik hitvilággal, nem alkalmas a 
szabad köztársaság erényeinek szorgalmazására, mivel legtöbbre az alá- 
zatot becsüli, s az elmélkedés emberét a tett embere fölé helyezi. Inkább 
tanít a szenvedés eltűrésére, mint nagy tettek elkövetésére. Vallásunkat, 

így Machiavelli, félreértelmezik, méghozzá az emberi természet szük- 
ségleteinek (gyávaság) megfelelően (II/II.). Pedig az alázat nemcsak hogy 
nem hasznos, hanem egyenesen káros. 

A harmadik részben Machiavelli visszatér egyik fontos rögeszméjére, 
az idő (időpont, változás) már említett kérdésére. Hozzátenném, hogy 
ez a gondolat nem jár nála együtt a lineáris történelemfelfogással. Ko- 
rának megfelelően ő is ciklikus időfelfogásban gondolkozik. A ciklusok 
ismétlődnek. Fontos a kezdethez való ismétlődő visszatérés mind a köz- 
társaság, mind a monarchiák esetében. Fortuna, mint tudjuk, s mint 
erre még vissza is térek, nem dönti el az ember sorsát, meg kell lovagolni, 
tudjuk, mint egy asszonyt, de ahhoz, hogy lovagolni tudjunk rajta, fel 
kell ismernünk az idők igényeit. Illetve lehetőségeit. Ezért van az, hogy 
egy vezető, akit a sors kitüntetni látszik, egy ideig győzelmet győzelemre 
arat, azután pedig ugyanazon erényekkel s ugyanazon eszközökkel élve 
megbukik. Miért? Mert az idők megváltoztak, az új idő másfajta straté- 
giát, másfajta erényeket (vagy bűnöket) követel. A város, mely nem vál- 
toztatja meg alkotmányát az idők változásával, bukásra van ítélve (II[/IX.). 

Machiavelli könyve végén visszatér az elején feltett kérdésre: miért 
fontos a múltat, a történelmet tanulmányozni? Azért, mert csak a törté - 
nelem ismeretének segítségével tudjuk a jövőt valamennyire is előre 
látni. Pontosabban szólva, azokat az alternatívákat látni, amelyek közül 
választhatunk, amelyek közül egyik egyfajta jövőhöz, másik egy másfajta 
jövőhöz vezet. Azaz akaratom szabadságának gyakorlása ismereteimnek 
(is) függvénye. A tudás (ma azt mondanánk, a sokoldalú információ) 
teszi a viszonylagosan szabad választást lehetővé. A tudás nemcsak a ta- 
pasztalat eredője, mi több, maga a tapasztalat is értelmezés, s az értel- 
mezés, többek között, attól függ, hogy mit tudok egy hasonló helyzetről, 
hogy milyen jó vagy rossz példák állnak előttem. Az emberek sosem tud- 
nak ismételni, mondja Machiavelli, mivel az idők változnak, de mindig 
ismételnek is. A különböző idők között a ciklikus mozgás következtében, 
továbbá az emberi természet állandósága miatt, vannak átfedések. S ha 
ismerem a ciklusban a hozzánk hasonló helyzetet, döntéseket, akkor 
módom van rá, hogy ne a bukott ügyeket, hanem a győztes ügyeket is- 
mételjem. Ennyiben segít a történelem tanulása az optimális, azaz lehető 
legjobb, legsikeresebb választásban. 

Mielőtt elhagynám Machiavellit, hadd térjek röviden vissza a kény- 
szerített Fortuna gondolatához, mivel az mind A fejedelemben, mint a Be- 
szélgetésekben minduntalan felmerül. Nem ő az egyedüli reneszánsz fi- 
lozófus, aki ezzel a problémával bajlódik. A középkori filozófiában nem 
a Végzetet, hanem az isteni Gondviselést kellet összeegyeztetni, mármint 
az adott, többnyire arisztotelészi, rendszeren belül, az akarat viszonyla- 
gos szabadságának lehetőségével. Emlékeztek rá, hogy mind Tamás, 
mind Ockham megtalálták a , megoldást", többek között, az úgynevezett 
tényigazságoknak, az empirikus történéseknek, a Gondviselés által lét- 
rehozott véletlenszerűség elméletében. Ezzel a skolasztikus kísérlettel 
szemben lép fel, éppen a mi most elemzett korunkban, Luther, aki a 
Gondviselés mindent meghatározó elméletére támaszkodva tagadja 
a szabad akarat (választás) lehetőségét Az akarat szolgaságáról című mű- 
vében. Emlékeztek talán arra is, hiszen nem régen volt szó róla, hogy 
Erasmusszal éppen ezen a kérdésen szakítottak. (Luther gondolatát Kál- 
vin még radikálisabban fogalmazta meg. De erre egy rövid filozófiatör- 
ténetben nem tudok rátérni.) 

A reneszánszban azonban a Gondviselés mellett, vagy helyett, rein- 
karnálódott az antik görög , moira", a mítoszok elkerülhetetlen végzete. 
Méghozzá az asztrológiában, illetve az asztrológiába vetett hitben. A csil- 
lagok határozzák meg az ember és a világ sorsát, a fátum elől az ember 
nem menekülhet. Csillagképekből olvassuk ki a megmásíthatatlan jövőt. 
Már ebből is láthatjátok Machiavelli újítását. Nem a csillagképek hatá - 
rozzák meg sorsunkat és világunk sorsát, s ha a jövőbe akarunk látni, ne 
asztrológusokhoz forduljunk, hanem a történelemhez. 

Machiavelli kora meggyőződésére is reagál (I/XXVI.). Tudja, számo - 
san meggyőződtek arról, hogy sorsukat a szerencse és Isten kormá- 
nyozza, határozza meg. A mi időnkben — teszi hozzá — a hit, hogy min- 
dent a véletlen szerencse dönt el, már azért is elterjedt, mert minden 
emberi képzeletet felülmúló gyors és radikális változásoknak vagyunk 
tanúi. Ezeket a változásokat látva — folytatja Machiavelli — én is hajla- 
nék, legalábbis részben, ennek a nézetnek az elfogadására. De, bár 
Fortuna felelős sorsunk feléért, a másik felét szabad akaratunk dönti 
el. Ahogy gátat építünk az árvíz ellen, úgy tudunk gátat építeni a Sors 
hatalma ellen. 

Mint már láttátok, Machiavelli szerint, bár akaratunkat és választá- 
sainkat sem Isten, sem a csillagok nem döntik el, az Idő és a Körülmé- 
nyek határt szabnak szabadságunknak. Az Idő és a Körülmények azon- 
ban nemcsak határt szabnak, hanem lehetőségeket is teremtenek. Ezek 
kihasználását segíti elő az értelem, a történelem ismerete, a helyzet- 
felmérés, a tudás, az elhatározás, a bátorság, azaz, végső soron, a poli- 
tikai tehetség. 

Machiavelli beszélt először a politikáról, mint hivatásról, s arról, hogy 
e hivatás jó, azaz sikeres gyakorlásához egyfajta , techné", azaz szakmai 
tudás, hatalmi technika, is hozzátartozik. Ebbe nem lehet , beleszületni", 
ehhez tapasztalatra van szükség, s mindenekelőtt tehetségre. 


KN 

TIZENKETTEDIK ELŐADÁS 


Reneszánsz természetfilozófia. 
Leonardo, Cardano, Campanella 
és Giordano Bruno. 


A kezdet: Galilei 


KEDVES HALLGATÓIM! 


Gondolom, emlékeztek arra, hogy Nicolaus Cusanust nemcsak a kor leg- 
jelentősebb, hanem legszerencsésebb filozófusaként is mutattam be. 
Azoknak, akiket most mutatok be röviden, távolról sem volt ilyen sze- 
rencséjük. Az eretnekégetés majdnem mindennapi gyakorlattá vált — s 
nemcsak a katolikus egyház részéről. Svájcban például Szervét Mihályt 
a kálvinisták küldték máglyára a Szentháromság tagadása miatt. 

A tridenti zsinat után, az ellenreformáció idején, az inkvizíció újjá- 
szerveződött s nemcsak a protestáns eretnekekre vagy pedig a marranókra 
(vallásukat titokban követő katolikus zsidókra) összpontosított, s nem- 
csak vérfürdőt rendezett királyi segítséggel a protestantizmus hívei között, 
mint Szent Bertalan éjszakáján Párizsban (amelynek történetesen egy fi- 
lozófus, a logikát megújító Petrus Ramus is áldozatul esett), hanem el- 
lenséges célpontnak tekintette a filozófiát és a tudományt is. Az egyház 
világképének dominanciáját ugyanis most már nemcsak a Bibliát más- 
ként értelmező keresztények, de a természetet, történelmet másként ér- 
telmező tudósok és filozófusok is veszélyeztették, vagy legalábbis látszot- 
tak veszélyeztetni. Hadd soroljam fel a következményeket: Cardano két 
évet töltött börtönben, Campanella kétszer volt az inkvizíció foglya, má- 
sodszor 29 évig (igaz, többek között, összeesküvés vádjával), Giordano 

Bruno máglyahalált halt. Bruno szobrát ma is láthatjátok, máglyája helyén 
áll Rómában, a Campo de Fiorin. Galilei történetét mindannyian isme- 
ritek Brecht és Németh László drámáiból, vagy legalább abból a mondat- 
ból, amit tanainak az inkvizíció előtti visszavonása után állítólag mondott 
volna, nevezetesen, hogy , mégis mozog a föld". 

Az első, döntő, ontológiai-technikai forradalom előszobájába léptünk. 
Termeiben majd a következő szemeszterben fogunk körülnézni. 

A természet a középkorban, kevés kivétellel, mint amilyen az orvoslás 
vagy a mágia, a filozófia tárgya volt, ahogy már Arisztotelésznél is, főként 
a ,természetet tárgyaló" könyvei. Ezeket a könyveket úgy kezelték, mint 
valamiféle , szent könyveket , feltétlen tekintélyt tulajdonítva nekik. Ezzel 
a hagyománnyal, mint láttátok, már Cusanus is szakított. Ő nem támadta 
meg Arisztotelészt, inkább mellé lépett. Bizonyára emlékeztek rá, hogy 
megelőlegezte az akkoriban még marginális heliocentrikus világképet, 
s hipotézisei között megemlítette a világegyetemek végtelenségét is. 

A 16. században (cinguecento) , Arisztotelész tekintélyének megrendü- 
lésével, a természetről való spekuláció legkülönbözőbb típusai virágoztak 
fel. Így például a mikrokozmosz és a makrokozmosz azonosságának el- 
mélete, melynek spekulatív megfogalmazásával már Cusanusnál is talál - 
koztunk. Ott, Cusanusnál, mint majd sokkal később Hegelnél, Isten válik 
természetté. Most azonban még a hívők számára is a természet önmagáért, 
s nem teremtménykénit vált a vizsgálódás céljává. 

A természet vizsgálata, a mágia, az okkult , tudományok", a ,kabbala 
bölcsessége" egészen Galileiig elválaszthatatlanok egymástól. Többek 
között ezért tekinthetjük csak Galileit (még a heliocentrikus világkép 
ősapjait, Kopernikuszt és Keplert sem) a modern természettudományok, 
azaz , a" természettudomány ősapjának. 

Az okkult , tudományok" a természet , csodáit" fürkészik Isten csodái 
helyett, vagy mint Isten megnyilvánulását a természet csodáinak közve- 
títésével. A , csoda" elő is állítható, méghozzá az okkult tudományok is- 
meretével és segítségével. Tehát a mágia feladata a természet emberi cé- 
loknak megfelelő átalakítása, a természet akaratlagos befolyásolása. A 
középkori mágusok egyik kedvenc foglalatossága, az aranycsinálás, nem 
ment ki a divatból, de másfajta , anyagra" támaszkodott, pl. az anyag más- 
fajta ,összetételének" elméletére, amelyben pl. a higany és a kén nagy 

szerepet játszott, mint Paracelsus esetében. Paracelsus különben is igen 
jó példája a tudomány és a mágia összefonódásának. Orvos volt, termé - 
szettudós, többek között Erasmust is gyógyította, ugyanakkor , titkok tu- 
dója , hírneves jós, mágus is. 

Leonardo da Vinci gondolkodásában a , természet" más szerepet ját- 
szott. Mindenekelőtt , könyvnek" tekintette (a , természet könyve"), ame- 
lyet meg kell tanulnunk olvasni, azaz megérteni. A művészetnek e ter- 
mészet , tükrének" kell lennie. A legtökéletesebb tükör a festészet, ezért 
jár a festészetnek első hely minden egyéb mesterség/művészet között, 
a költészetet is beleértve. Az új kitalálásának is a természet helyes , olva- 
satán" kell alapulnia. Tudjuk, hány mechanikai kísérletet hajtott végre 
Leonardo, beleértve a repülőgép ősének megalkotását. Talán láttátok is 
a kiállítást a nagy , reneszánsz embernek" erről a tevékenységéről. A , ter- 
mészet titkai kibetűzésének" s találmányokra való felhasználásának 
semmi köze sem volt a mágiához, mivel Leonardo szerint a természet tit- 
kai a természet könyvének okos, helyes olvasatával kifürkészhetők. Mint 
írja: , A természet nem változtatja meg az általa teremtett dolgok lsic!] 
szokásos fajtáit, ellenben időről időre megváltoznak azok a dolgok, me- 
lyeket az ember, a természet legnagyobb szerszáma alkot." (Az én fordí- 
tásom németből.) Azért tartottam a passzust idézésre méltónak, holott 
magyar nyelven nem leltem rá, mert egy fontos gondolatot fogalmaz meg. 
Ugyanis azt, hogy az ember a természet szerszáma (azaz nem az isteni 
Gondviselésé), továbbá, hogy a természet legkiválóbb szerszáma, azaz 
egy olyan természeti szerszám, mely képes a természetben újat alkotni, 
s itt az , új -on van a hangsúly. 

Leonardo számára a festőben lakik az istenség, amelynek hatására a 
festő elméje megváltozik, hasonlatossá válunk az isteni elméhez (eddig 
a Platón-féle , mánia", Ficino után szabadon, ahogy Michelangelónál is). 
De gondolatmenetét Leonardo úgy folytatja, hogy ezen isteni szikra ha- 
tására a festő szabad hatalommal csapong, s különféle fajú élőlényeket 
teremt. Itt tehát megint csak a festészetre történik utalás, a művészetek 
közötti első helyezettre. Amikor Leonardo filozófiai írásaiban a helio- 
centrikus világképről beszél, napimádóvá válik, azaz a napot magasztalja, 
költőként — a legnagyobbat, a legfényesebbet. Nem lehet igazán megkü- 
lönböztetni — nemcsak Leonardo napimádata, hanem más reneszánsz 

természetfilozófusok számos természetre vonatkozó kijelentése nyomán 
sem —, hogy tárgyukat, a természetet, a tudományos megismerés, a mű- 
vészet forrásának vagy a rajongásuk tárgyának tekintik-e? Úgy hiszem, 
hogy nemigen látták e három attitűd különbségét. 

Paracelsushoz hasonlóan Cardano is orvos volt, de ezenfelül matema- 
tikus is. Hogy érzékeltessem a kor , szellemét , Cardano is nagy szerepet 
szán Machiavelli után a sikerességnek és hasznosságnak, s hasonlókép- 
pen beszél a tudás változásáról az , idők" elvárásának megfelelően. A val- 
lás is változik, mint minden más, írja, de nem tudhatjuk, hogy mennyire, 
milyen irányban és hogyan. Ugyanakkor Cardanót jellemzi egyfajta szkep- 
tikus vonás is, egy olyan vonás, mely nem általános ebben a korban, ahol 
méga természet is rajongás tárgya. Így például azt vallja, hogy a természet 
részleteit ugyan lassan-lassan, idővel, egymás után megtudjuk ismerni, 
de az egész értelmére és mivoltára vonatkozóan nem tudunk választ kapni. 
Valamiféle racionális vallást, racionális kereszténységet tart védhetőnek, 
s nem is híve a heliocentrikus világképnek, azaz egy mai kifejezéssel: 
a tudomány vonatkozásában konzervatív. 

Furcsa, de ennek a korában igen népszerű természetfilozófusnak talán 
az önéletrajza a legmaradandóbb. Saját életéről való beszámolója ugyanis 
valami teljesen új magatartást fejez ki, amelyhez hasonlóval ebben a kor- 
ban majd csak Montaigne-nél találkozunk. 

Cardano nem memoárt ír, nem korát óhajtja megismertetni, de nem 
ír saját magával, mint hőssel, egy kalandregényt sem, mint kortársa 
Cellini. Nem vall megvilágosodásáról sem, mint annak idején Ágoston, 
vagy két évszázaddal előtte Llull, de még arról sem, hogyan jutott szeren- 
csefiaként tudományos munkásságának csúcsára. Csak úgy ír magáról, 
mint egy társadalmilag alulról származó tudós magánemberről, akit szám - 
talan sorscsapás ért. Sokat dolgozott, ambícióinak egy részéért helytállt, 
másik részéért nem tudott helytállni, részint saját hibájából, részint a kö- 
rülmények kényszere miatt. Olyat mond magáról, amit kevesen. Azt 
ugyanis, hogy annyit hozott ki magából, amit magából kihozni lehetett. 
Kritikus önmagával szemben anélkül, hogy önmarcangoló lenne. Nem 
tekinti magát bűnösnek, de bevallja, hogy egyben s másban hibázott. 
Részint, mert nem volt jobb esélye, részint, mert nem volt mersze. Szub- 
jektív önéletrajz ez, nem abban az értelemben, mint Ágostoné. Cardano 

nem vallomást tesz, hanem önvallomást. Nem Istenhez beszél, hanem 
önmagát méri fel önmaga számára. 

Egy másik fantáziadús természetfilozófust, Campanellát, ma már nem 
annyira természettfilozófiai műveiből, mint utópiájából, A Napvárosból 
ismerjük. A napnak kevés köze van ehhez az utópiához, inkább Morushoz, 
akinek Utópia című művére, mint kútfejére s forrásmunkájára hivatkozik, 
s persze Platónhoz, akire hivatkoznia sem kell, mivel a kapcsolat magától 
értetődik. 

Campanella, a kiugrott dominikánus szerzetes, ideális államában a 
vallásnak ugyanolyan szerep jut, mint Morusnál, s a magántulajdonnak 
ugyanúgy nem jut szerep, mint amannál. Megjegyeznék még valamit, ami 
jellemző a korra. Campanella híve volt az okkult tudományoknak, de 
ugyanakkor a fiatal Galileinek is. 

Megígértem, hogy nem terhelem a memóriátokat nevekkel, de sajnos 
egy nevet még meg kell említenem, s van is ráokom. Említettem, hogy 
számos reneszánsz gondolkodó felélesztette nemcsak a sztoicizmus, de 
az epikureizmus hagyományát is. Nos, ebben a Brunónál idősebb Telesio 
járt elől. Maga is írt egy költeményt, De rerum natura címen, a természet 
dolgairól, s ebben többek között népszerűsítette Lucretius hasonló című 
epikureus költeményét is. A természet megismerésének legfőbb, meg- 
kerülhetetlen forrásának a megfigyelést tekintette. Mint majd Francis 
Bacon, akiről szemeszterünk utolsó előadása fog szólni. 

Most azonban még a 16. században vagyunk. 


Giordano (eredetileg Filippo) Bruno a kor — szerintem — legjelentősebb 
természetfilozófusa, Nolában, Nápoly környékén született. 17 éves ko- 
rában dominikánus szerzetes lesz Nápolyban, majd, amikor kiábrándul 
a Szentháromság tanából, kiugrik, bár nem hivatalosan, s a világ egyik 
városából a másikba vándorol. Királyok, hercegek adják kézről kézre, 
hol itt tanít, hol ott, hol teológiát, hol asztronómiát, hol filozófiát. Svájc- 
ban kálvinista lesz, s emiatt majd egy lutheránus német városban eret - 
neknek nyilvánítják. Viszontagságai ellenére eddig mindenütt szívesen, 
mi több, tárt karokkal fogadják. Miért? Mert két , titkos" tudás birto- 
kában volt, s ezekre, állította, aközönséget megtanítani is tudja. Az egyik 
a mnemotechnika, az emlékezés és emlékeztetés művészete, a másik 

Ramon LlLlull , művészete", a világnak szimbólumokkal történő teljes 
leírása. 

Az emlékezés technikája régi művészet s bizonyos fokig egészen a mi 
korunkig fontos képességre tanít. A memorizálás megtanulásának kü- 
lönbözőbb technikái közül a legelterjedtebb a megjegyzendő szöveg 
térbeli elhelyezése volt. Mondjuk, elképzelek, elgondolok, egy kastélyt, 
s a megjegyzendő szöveget ennek a kastélynak különböző részeihez (er- 
kélyhez, kéményhez, ablakhoz, ajtóhoz, lépcsőhöz stb.) rendelem. Vala- 
hányszor felidézem a kastély képét, emlékezni fogok a szövegre. A min- 
dennapi életben, kicsiben, mi is gyakran ezt tesszük. Egy helyről jut pl. 
eszünkbe az a verssor, amit azon a helyen hallottunk. Ha felidézzük a he- 
lyet, , visszajön" a verssor. A memorizálásnak nemcsak a tanulásban vagy 
a színészi mesterség gyakorlásában volt ekkoriban, mint ma is, nagy 
jelentősége, hanem titkos üzenetek közvetítésének esetében is. Amit 
a küldönc megjegyez, azt nem tudják tőle, ahogy egy levelet, elvenni. Igaz, 
tanulékonyak lévén, erre használták, többek között, a kínvallatást. 

Bruno azonban nem érte be ezzel a hírnévvel. Kopernikusz híve lett, Arisz- 
totelész nyílt kritikusa és helyenként ellenfele. Szenvedélyes és harcos ter- 
mészete nagyszabású filozófiai művek megalkotására ösztönözte. Két esz- 
tendő alatt (1584/5) Londonban, Erzsébet királynő uralkodása idején, ahol 
nem kellett inkvizíciótól tartania, írta meg olasz nyelven öt leghíresebb di- 
alógusát, amelyek közül az elméletileg legfontosabb kettőt be is fogom rö- 
videsen mutatni. 1592-ben egy gróf meghívására annak itáliai kastélyába 
költözik, de a kastély ura, azzal vádolva őt, hogy nem árulta el neki legna- 
gyobb titkát, nem engedi Frankfurtba utazni, helyette börtönbe zárja és fel- 
jelenti, mint eretneket, az inkvizíciónál. Az inkvizíció erre elfogja, Rómába 
viteti, megvádolja eretnekséggel, bűnösnek találja, s 1600-ban máglyaha- 
lálra ítéli. Így lett Bruno a filozófia, a tudás, a szabad szellem egyik legismer- 
tebb mártírja, s egyben az emberi gazságáldozata. (Galilei különben hasonló 
életveszélyes hibát vétett, amikor Velencéből Rómába költözött.) 

Bruno első londoni dialógusát, A hamvazószerdai lakomát (La cena de 
le ceneri) , nem fogom bemutatni. A dialógus központjában a heliocent- 
rikus világkép védelme áll. A lakomán Kopernikuszt ünneplik. Bruno 
itt nemcsak a természet iránti szenvedélyes szeretetének ad hangot, 
hanem a skolasztika és annak képviselői iránt érzett szenvedélyes meg- 

vetésének is. Így a dialógus szatírává változik, az , iskola" kinevettetésé- 
nek művévé. 

Jó a szatíra, s bár Bruno nem egyszer övön alul üt, ez egy jó és jól ne- 
vettető szatíra esetében könnyen megbocsátható. Mi a szatírát kevésbé 
tudjuk élvezni, s így a kopernikuszi világkép védőinek az , iskolásokat" 
harapó gúnyán gyakorta nem is tudunk nevetni. Egy szatíra akkor érthető 
jól, ha ismerjük a szereplők kilétét, ahogy akkoriban, Londonban, ahol 
s amikor a szatíra íródott, de másutt is, annak idején biztosan ismerték 
őket. Így ezt a témát elhagyom s rögtön a második londoni, Az okról, az 
elvről és az egyről (De la causa, principio, et uno) című metafizikát elemző, 
dialógusával kezdem. 

Azaz kezdeném. Mert az öt dialógusból álló mű első dialógusának több 
mint a fele A hamvazószerdai lakoma mint szatirikus műfaj védelméről szól. 
Az első dialógus három résztvevője: Elitropio, Filoteo, Armesso. Filoteo, 
aki ezen vagy Teofilo néven, az összes többi dialógusban is szerepel, Bruno 
gondolatait fejti ki. (A név, Teofilo, illetve Filoteo, , Istenszeretőt" jelent.) 
Az előbb említett többiek nem kerülnek a későbbiekben elő, más figurák 
fogják helyettesíteni őket. Bruno itt néha hivatkozik is önmagára mint ,,a 
nolai"-ra". Állítólag az első dialógus első részét (korábbi szatírája védelmét) 
Bruno később toldotta be, hogy az ellene indított támadásokat kivédje. Már 
a kezdet kezdetén halljuk Elitropio (egy hódoló) szájából, hogy az , iskola" 
filozófusai nem tudják elviselni Filoteo új napjának fényes új gondolatait. 

Az , új" szó a fontos. Mindeddig a régi állt nagy becsben, de most a régi 
egyenlő lett az , elavulttal", valamivel, ami mellet eljárt az idő. A skolasz- 
tikusoknak (papoknak, egyetemi tanároknak), így szól a szöveg, hiányzik 
a felfogóképességük az új számára. Már azt sem értik meg, ha valaki köz- 
nyelven beszél. Majdnem mindenki, akit filozófusnak neveznek semmi- 
rekellő, doktorkalap alatt dicsekvő szamár. 

Armesso (a provokáló) nehezményezi, hogy míg Filoteót magánúton 
támadták meg, ő a nyilvánosság előtt felelt nekik, gúnyolta ki támadóit. 
Mire Filoteo megint csak egy nagyon új gondolat bevetésével védi magát: 
az, ami igaz és helyes, a nyilvánosságra tartozik. Különben is, a szatíra 
nem bosszú, a gúny a javítást szolgálja. De, veti ellen megint a provokátor: 
, Te itt idegen vagy." Mire Filoteo úgy válaszol, hogy ,,a filozófusnak min- 
den ország a hazája". , De", folytatja a provokátor, , téged sem orvosnak, 

sem filozófusnak nem tartanak." , Pont ezért", válaszolja Filoteo, , éppen 
ezért nem hagyom abba a filozófiát. A filozófia az én édesanyám, ezért 
védem megsértett méltóságát. A pedánsok, a tanárok, ezek a szószátyárok 
züllesztették a filozófiát olyan mélyre, hogy a nép szájában a filozófus név 
azonos lett a csalóval, a sarlatánnal. A filozófusok tanári kalappal a fejü- 
kön, na meg bíborban, szamarakként és kecskékként legelnek. A dok- 
torkalapot amúgy is ingyen kapják." , De", mondja a provokátor, , mégsem 
kellett volna a mi egyetemünket [Oxford] legyaláznod." Filoteo azzal men- 
tegetődzik, hogy Oxford csak egy példa volt, s az, amit mondott, minden 
egyetemre vonatkozik, kevés kivétellel. , A régiek" — teszi hozzá — , nem 
vesztegették minden képességüket retorikára és grammatikára, hanem 
spekuláltak, mivel a szellem képzése volt a hivatásuk." , Azért megvetned 
nem kellene a maiakat sem", mondja Armesso. Ebben Filoteo enged: , va- 
lóban nem, de ha választanom kell az üres retorika és a szellem képzése 
között, kérdés nélkül az utóbbit választanám", 

, Ahol doktorok és papok vannak, mindig kétféle van belőlük" — 
mondja végül. , Vannak közöttük magas szellemek, akik alacsony sorból 
származtak, s vannak bíborba öltözött szamarak, akik előkelőnek születve 
barmokhoz, vakondokhoz lesznek hasonlóvá." (A Platónra való utalás, il- 
letve a vele való vita, azt hiszem, világos a számotokra.) . Bár a skolaszti- 
kusok a kinevetés választott tárgyai, nemcsak róluk szól a szatíra. De, raj- 
tuk keresztül, Bruno mindenkit gúnyol, aki nem saját fejével gondolkozik. 
(Nektek erről mi a véleményetek?) 

Mint mondtam, ezután következik a , voltaképpeni" dialógus, a máso- 
dik dialógus bevezetése. Filoteo kezében tart egy könyvet. , Miféle könyv 
van nálad?" — kérdezi Armesso. , Egy érdemes emberek társaságában el- 
hangzott dialógus szövege." 

S, íme, jön a második dialógus, beszélgetés Aurelio (a nolai barátja), 
Teofilo (a nolai) , Gervasio (a kíváncsi) és Polihimnio (a tanult egyetemi 
tanár-szamár) között. 

A mű címnek megfelelően először az Ok és az Elv (principium) kérdése 
kerül terítékre. Teofilo elmondja, hogy mindennek, ami maga sem nem 
Ok, sem nem Ely, van oka és elve. Azonnal belátjuk, teszi hozzá, hogy 
meg kell különböztetnünk a közvetlen okot, illetve elvet az első (végső) 
Októl és Elvtől. Könnyű a közvetlen okot és elvet fellelni, de nem a Végsőt, 

mivel annak csupán a nyomával találkozunk. (Figyeljetek fel a , nyom" 
szóra, amellyel még sokszor fogtok találkozni.) Először feltételezzük, 
hogy a világegyetem megismerése nem az Első Elv szubsztanciájának és 
lényegének ismeretén, hanem az akcidenciák akcidenciáinak az ismere- 
tén alapul. Mivel az isteni Szubsztancia végtelen, így távoli hatásaiból ki- 
indulva (akcidenciák akcidenciái) , amelyek megismerőképességünk által 
elérhetők, a legtávolabbiról közvetlenül semmit sem tudhatunk, csak 
, nyomait" ismerhetjük fel. Eddig az egyik hipotézis. 

Most kérdezi csak meg követője Teofilót, hogy mit is ért azon, hogy ok 
s azon, hogy elv? 

Amikor Istenről azt mondjuk, hogy az első Ok és az első Elv, akkor Ok 
és Elv azonosak egymással — válaszolja. Ha azonban a természet elvéről 
vagy okáról érdeklődünk, akkor különböző dolgokra utalunk különböző 
vonatkozásban. A természetben ugyanis nem minden dolog, amely 
, előbbi" vagy , korábbi" oka annak, ami későbbi vagy kevésbé érdemes. 
Tehát nem minden elv ok. Így például a pont a vonal elve, de nem oka. 
A pillanat a cselevés elve, de nem az oka. Hatóoknak azt tekinthetjük, 
ami , kívül van" a dolgon, s a dolog megváltoztatásához vezet. 

Az általános fizikai (természeti) Első hatóoka az egyetemes intellektus, 
amely világlélekként ugyanakkor a természet formai oka is, míg a kettő 
együtt a cél-ok. (Emlékeztek még a múlt szemeszterre? Arra, hogy Árisz- 
totelész négytéle okot tételezett fel: hatóok, cél-ok, anyagi ok és formai 
ok.) Bruno itt arról próbál meggyőzni, hogy az egyetemes intellektus nem 
külső, de belső hatóok. 

Kövessük a gondolatmenetet: az intellektus a világlélek belső, valósá- 
gos eredeti lehetősége. Úgy vesz részt a természet dolgainak előállításá- 
ban, mint a mi intellektusunk gondolataink előállításában. (Megint a múlt 
szemeszterre utalok: Plótinoszra, akit Bruno meg is említ.) 

Brunónál azonban az intellektus nem az Isten, nem az Egy emanációja, 
hanem a természet belső tevékenysége. Az Intellektus tehát belső ok, 
nem külső, nem mint anyagon kívüli hat az anyagra. Ugyanakkor mégis 
külső, mert olyan hatóok, melyen keresztül a hatóok hat. Az elv ezzel 
szemben az, amit a hatóok az anyagból, mint formát, kihoz. A cél-ok 
pedig a világegyetem tökéletessége, ami abban áll, hogy az anyagban min- 
den lehetséges forma aktuálisan (valóságosan) létezzen. 

Most jön a költészet. Ez a cél olyan egyetemes örvendezést és vidám- 
ságot vált ki az Intellektusban, hogy az sosem fárad el mindig újabb és 
újabb formák létrehozásában az anyagból. (S ahol költészet van, ott me- 
taforák is vannak.) A lélek a testben (s a világlélek az anyagban) olyan, 
mint egy hajó kormányosa, ez a formaelv. 

Tehát minden természeti dolog lélek? Azaz, minden dolog lelkes? 
A , részek" is lelkesek, nemcsak az egész? Minden dolog, minden egyes 
dolog, is lelkes? Mondjuk, a cipőm is? — kérdezik Teofilót. 

, Igen, igen. Először azért, mert a cipőd egy állat bőre volt s az állat ele- 
ven volt." De ez csak másodlagos érv. Elsődleges érv az, hogy a lelkes 
dolog nem azonos az élő dologgal. Az élet a , lelkes" egyik formája, de a 
, lelkes" ennél bővebb kategória. Ha a természet a maga egészében lelkes, 
akkor minden dolog lelkes. (Mindez nektek talán abszurdnak tűnik. De 
nemcsak, hogy Leibniz a 17. században is ezt mondta, hanem Walter Ben- 
jamin, továbbá Hans Jonas a huszadikban is valami hasonlót.) Az életerő 
(az én kifejezésem) azonban minden lelkes dologban működik, jelen 
van, mindent áthat s mivel minden dolog lelkes, az anyag egészét moz- 
gatja. Bruno Vergiliust idézi meg tanúképen. 

Összefoglalva az eddig elmondottakat: mivel a Szellem, a Lélek és az 
Élet minden dologban jelenlevők s bizonyos mértékben az egész anyagot 
betöltik, ők minden dolog valós és igaz formái. (Mai szóhasználattal ma- 
gyarázatképpen: az anyagban benne lakik az energia, amely végtelen 
számú formában testesíti meg az anyagot.) A forma éppen úgy nem ál- 
landó, mint az anyag. A formák változnak, de a Forma és az Anyag elpusz- 
títhatatlan s változatlan. Amikor egyedi dolgokat hoznak létre, akkor ösz- 
szezsugorodnak, Az Intellektus pedig betölti az egészet. 

A harmadik dialógus szereplői ugyanazok. A téma is marad, s ezért 
főleg az eddig nem tárgyalt gondolatokról fogok nektek beszámolni. 

Polihimnio (a pedáns tanár) ebben a dialógusban állandóan idézetek- 
kel áll elő, lehetőleg latinul. Teofilo, aki hivatkozik Ramusra, Paracelsusra 
és Epikuroszra is, a beszélgetést sakkjátszmához hasonlítja, s így joggal 
várjuk tőle a sakk- mattot. 

Az első kérdés az anyagra vonatkozik. A természetben az anyag hasonló 
szerepet játszik, mint a művészetben. Pl. a fából készülő dolgok mind 
különbözőek, de mind fából készülnek. (Eddig hagyományos hülomor- 

fizmus.) Mindkettőben (anyag és formák), folytatja Bruno, a világlélek 
testesül meg. (Ez itt az újdonság.) Az anyag és a szubsztanciális formák, 
beleértve az arisztotelészi egyedi szubsztanciákat is, mint pl. , szókratész- 
ség" (Bruno példája) , nem pusztulhatnak el, csak átalakulnak, mivel a vi- 
láglélek örök, változatlan, halhatatlan. 

A világlelket, azaz formaelvet Teofilo ebben a dialógusban a Szellemmel 
azonosítja. A Természet organizmusában, mondja, három tényezőt külön- 
böztethetünk meg: először a dolgokban tevékenykedő univerzális Intellek- 
tust, másodszor ez eleven Lelket és harmadszor a szubsztrátumot (anyagot) . 

Itt egy kicsit zavarba jönnek a beszélgetőpartnerek, ahogy mi is zavarba 
jövünk. Miről is van itt szó? Az intellektus azonos-e a világlélekkel vagy 
sem? A szubsztrátum vagy pedig a világlélek ölt különböző formákat? Mi 
az, ami nem pusztul el s mi az, ami elpusztul és keletkezik? Erre majd 
a szerző visszatér, s vele együtt mi is. Az adut, a könyv végére, az ötödik 
dialógusra tartogatja. 

Melléktéma következik. Melyik a legjobb (és legkellemesebb) filozó- 
fia? Amelyik az emberi szellem tökéletesedését szolgálja, amelyik legin- 
kább megfelel a természet igazságának, amelyik törvényeket alkot, meg- 
világítja az erkölcsöket, gyógyít, arra tanít, hogy egy boldogabb és maga- 
sabb rendű életet éljünk. Amelyik magasabbról szélesebb áttekintést 
nyújt és világosabban fejezi ki magát. Végül is nem csak egyetlen etféle 
filozófia létezik. (Arisztotelész, persze, nem tartozik közéjük.) Minden 
alap jó, ha megtartja az épületet s minden mag jó, ha a belőle kinövő gyü- 
mölcse élvezetes. (Azaz nemcsak egyetlen igaz filozófia létezhet.) 

Egyetlen filozófus vagy teológus sem habozna az alkotás képességét az 
első természetfeletti elvnek tekinteni — folytatja. Ugyanis az abszolút lehe- 
tőség, amely által a valóságos dolgok azok lehetnek, amik, sem korábbiak, 
sem nem későbbiek a valóságnál. A Lét lehetősége egyidejű a Valósággal. 
Ha a létrehozás, az alkotás, a nemzés képessége mindig létezett, akkor a lét- 
rehozottnak, az alkotottnak, a nemzettnek is mindig léteznie kellett (ezt 
később úgy fejezték ki, hogy , natura naturans" és , natura naturata, azaz 
a teremtő és a teremtett természet egyidejűek, azaz nincsenek időben.) 

Alkalmazzuk csak ezt az elvet, mondja. Az ember az, ami lenni lehet, 
de nem minden, ami lenni lehet, ahogy a kő is az, ami lenni lehet, de 
nem minden, ami lenni lehet. Ami minden, ami lenni lehet, nem más, 

mint az Egy, mely Létében minden Létet tartalmaz. Tehát a Világegyetem, 
az Egy képmása, szintúgy minden, mint ami lenni lehet. De mégsem 
lehet mindig, ami lenni lehet, mert egyes különbségekben, formákban 
van jelen. Azaz időben, különbségekben bontakozik ki benne mindaz, 
amivé lehet, s így az első Valóságnak pusztán az árnyéka. Azaz, az a képes- 
ség és az a valóság, melyek az első Elvben magánvalók, egységesek és 
egyek, a különböző dolgokban magukért valóként jelennek meg. (Cusa- 
nus kifejezéseit használja, mint: implicatio , explicatio. ) Az allegória refe- 
rense lényegében mindkét filozófusnál ugyanaz: azaz minden benne van 
az őselvben lehetősége szerint, s a formák végtelen sokféleségében bon- 
takozik ki. Az Elv nem a legnagyobb, mert egyúttal a legkisebb is, felette 
áll minden összehasonlításnak, mivel mindaz, ami lenni lehet. Minden 
képesség képessége, minden lehetőség lehetősége, valóságfája minden 
valóságnak, élete minden életnek, lelke minden léleknek, léte minden 
létnek. Hogy pontot tehessen a maximumok után, Bruno végül Mózest 
idézi: , az, aki van, küldött engem", , az, aki van, beszélt hozzám". Ő az 
Első és a Végső (Erodus 3,14..). 

Az abszolút Valóságot, amely egyúttal az abszolút Képesség, Potencia, 
az ész csak a tagadás közvetítésével ismerheti. Mivel maga az ész (a tudás) 
sosem lehet olyan nagy (maximum), mint az abszolút valóság, mivel min- 
dig lehet belőle több (tudhatunk többet). Magyarul: a természetről min- 
dig többet és többet tudhatunk, de meg nem ismerhetjük, azt azonban 
tudhatjuk, hogy , mi nem". Így Bruno a negatív attribúció általatok már 
jól ismert elvét nem Istenre, hanem a Természetre vonatkoztatja. Nos, 
ha úgy tetszik nektek, folytatja Bruno, hogy ezt a maximumot az anyag lé- 
nyegével azonosítsátok, ezt is megtehetitek, hiszen ezzel nem degradál- 
játok az istenséget. 

Azt a filozófia történetében olyan sokat vitatott kérdést, hogy Bruno 
materialista-e vagy panteista, elkerülöm, mivel ez értelmezés kérdése, 
de ahhoz, hogy , monista , nem férhet kétség, mint ez rövidesen még vi- 
lágosabban ki fog derülni. 

A jó tanítvány a harmadik dialógust kérdezve foglalja össze: , Ti akkor 
azt valljátok, hogy ha a Természet lépcsőfokain lefelé haladunk, akkor két- 
féle szubsztanciához jutunk el, egy szellemihez és egy testihez, azok pedig 
végső soron egyetlen Létre, gyökérre utalnak vissza?" A válasz a negyedik 

és az ötödik dialógusban keresendő. (Tévedések elkerülése végett a , test" 
nem azonos Brunónál az anyaggal, mivel minden test egy forma.) 

A negyedik dialógus azzal indít, hogy Polihimnio (a tanult szamár) az 
anyagot szidja s a nőkhöz hasonlítja. Beszélgetőpartnerei megvédik mind- 
kettőt. Nem szabad félreérteni az , anyag" fogalmát, minthogy az a létezővel 
azonos, s így nem okvetlenül jellemzi a térbeliség, a kiterjedés, minthogy 
mind a testi, mind a testetlen létezőknek egyaránt tartalma és forrása az 
életerő, az energia (az utóbbi kifejezés az én értelmezésem). Az anyag nem 
különbözik a formától, holott nem forma, minden érzékileg tapasztalhatót 
magában foglal, holott érzékileg nem tapasztalható. A valóság tehát csak 
akkor lehet minden, ami lehetséges, ha ezek közül egyik sem. Végtelen 
sok világegyetemet és dolgot foglal lehetőségként magában. 

Az ötödik dialógus kezdetén Teofilo, azaz Bruno, már megelőlegezi 
a dialógusok végeredményét. 

A Világegyetem tehát Egy, végtelen és mozdulatlan. Egy, mint abszolút 
lehetőség (possibilia) és mint Forma. Lélek. Egy az Anyag vagy a Test, Egy 
az Ős-Ok s Egy a Lényeg. Egy a Maximum és az Optimum (legnagyobb és 
legjobb). Egy a Megismerhetetlen, Határtalan, Korlátlan, Mozdulatlan. 

Biztos emlékeztek még arra, amit Anzelm ontológiai istenbizonyíté- 
káról mondtam. Arra ugyanis, hogy Anzelm bizonyítása helytálló, csak- 
hogy a végkövetkeztetése nem okvetlenül az, hogy Isten létét bizonyította 
be, mert az a Világegyetem léte is lehetne. Nos, Bruno esetére ugyanez 
vonatkozik, bár megfordítva. Mindaz, amit elmond a Világegyetemről, 
Istenre is vonatkoztatható lenne, mit több, Eckhart és Cusanus így is ér- 
telmezték. Bruno ugyanazokhoz a geometriai analógiákhoz is folyamodik, 
mint amelyeket Eckhart vagy Cusanus Istenre vonatkoztattak. Mint pél- 
dául, hogy a Világegyetem olyan gömb, amelyben hossz, szélességés mély- 
ség (kiterjedés) azonosak egymással, hogy benne nincs különbség pont, 
vonal, lap és test, továbbá kerület és középpont között, mivel mindenütt 
középpontja van, s kerülete sehol. A filozófusok mellett Bruno , beveti" 
Salamon bölcsességét is, mely szerint , nincs új a nap alatt, mert ami van, 
s ami lesz, az már létezett". Minden, ami létezik a Létező, illetve a Lét 
meghatározása, megtestesülése, megjelenése. Az (a Létező, illetve a Lét) 
pedig nem más, mint az Egy, a Végtelen és a Mozdulatlan, a Szubsztrátum, 
az Anyag, az Élet, az Igaz és a Jó. 

Különben az Ész is igazolja, hogy a dolgok lényege, amelyet közvetlen 
Igazságként, vagy analógiákon keresztül próbál megismerni, Egységében 
van (található). 

Majd Bruno is, Cusanushoz hasonlóan, az ellentétek egységét hangoz- 
tatja, bár ezt ag gondolatot nem vezeti le, s másra is alkalmazza. Az elmúlás 
nem más, mint keletkezés és a keletkezés elmúlás, a szeretet a gyűlölet 
egyik formája, ahogy a gyűlölet a szereteté. Szubsztanciájuk és eredetük 
vonatkozásában tehát szeretet és gyűlölet, barátság és ellenségeskedés 
egy és ugyanaz. 

Brunónak, mint már a kezdetben említettem, empatikus viszonya van 
a természethez, szereti, imádja, rajong érte. Az elemzett dialógus befejező 
része inkább költemény, mint filozófiai értelmezés. Bruno misztikus 
költő is volt. A Természet volt az ő istene. 

Mint megígértem, még egy Bruno-dialógust fogok nektek, ha csak rö- 
viden is, bemutatni, méghozzá A végtelenről, a világegyetemről és a világokról 
címűt. Ha van időtök rá, olvassátok el legalább a dialógus bevezetését, 
amely az öt párbeszéd tartalmát is összefoglalja. Igaz, az összefoglalás maga 
nehezebben érthető, mint maguk a dialógusok, de az azt megelőző beve- 
zetés fontos olvasmány Bruno személyiségének megértése szempontjából. 

A 18. századi felvilágosítóknak tulajdonított pátosz, ami nem igazán 
jellemző a reneszánsz elit gondolkodására (kivéve Pico della Mirandolát), 
Brunónál egyszerűen berobban az akkor még csak lehetőségében létező 
nyilvánosság terébe. Az emberi értelem béklyókba van kötve, az emberek 
sötétségben élnek, elzárva a tudás fényétől, írja. Falak veszik őket körül, 
babonákkal etetik őket, a haláltól rettegnek, szerencsétlenek. Magát tartja 
arra hivatottnak, hogy fényt gyújtson ebben a sötétségben, mert meg van 
győződve arról, hogy nem téved. Kínozza magát, szembenéz az irigységgel, 
a tömeg értetlenségével, megtagadja magától az élet számos gyönyörét, 
csak hogy igaz tudással ajándékozza meg azokat, akik ennek híján ten- 
gődnek, de igaz tudásra éhesek. Nos, ti ezt egy kissé hivalkodónak ítél- 
hetitek, de nem szabad elfeledkeznetek arról, hogy Bruno a máglyán vé- 
gezte azért, amit mondott, hogy nem tagadta meg eszméit, helyt állt értük. 

Ez a könyv (A végtelenről, a világegyetemről és a világokról) is öt dialógust 
tartalmaz, más szereplőkkel. Az első négy dialógusban Bruno gondolatait 
elsősorban egy Filoteo nevű férfi képviseli, míg az ötödikben fellép egy 

új szereplő is, akit Albertinónak keresztel. Ebben a könyvben Bruno 
Cusanuson kívül elsősorban Epikuroszra (Lucretiusra) és Démokritoszra 
hivatkozik, s mindezektől a szerzőktől idéz is. Sok mindent, amit Arisz- 
totelész a Fizikában ír, némelykor, minden vita ellenére, egyetértéssel is 
emleget. A régiek még mindig nagy becsben állnak, az , új" önmagában 
ekkor még mindig nem tekintély. 

Az első dialógus két kérdéssel indít: hogyan lehet az univerzum végte- 
len, illetve hogyan is lehetne az univerzum véges? A kétkedő arról beszél, 
hogy elméje a világegyetem végtelenségét nem tudja megragadni. Valóban 
igaz, aképzelet nem tud végtelent elképzelni, végeset azonban igen. A vég- 
telen csak elgondolható, de el nem képzelhető. 

A probléma régi, de nem a térbeliség, hanem az időbeliség vonatko - 
zásában az. Örök-e a világegyetem? Vagy Isten teremtette? — kérdezik a 
középkori gondolkodók. Hogy a kérdés logikailag nem dönthető el (mert 
mindkét tétel bizonyítható) , abban Maimonidésztől Kantig a legtöbb fi- 
lozófus egyetértett. Nos, a világegyetem végtelenségének állítására a te- 
remtés nem meggyőző válasz, hiszen ilyenkor a Világegyetem végtelen- 
ségének helyére Isten végtelensége lép, s azt sem kehet elképzelni, leg- 
feljebb csak elgondolni. 

Kezdjük elölről. Ti azt mondjátok, felettünk van az égbolt. Nocsak, mi 
is az? A mennybolt van. Hol van? Miben van? Minden térben létezik. 
Miben (milyen térben) van akkor a mennybolt? Jó, tegyük fel, hogy a 
mennybolt egyfajta térben van. Rendben, de milyen térben? Hol van 
maga ez a tér? Van-e valami a mi világunk terén kívül? Semmi. Mi az, 
hogy semmi? 

Egyszerűbb, ha feltételezzük, hogy számtalan világ létezik a világegye- 
temben, s a mi világunk egy ezek között a világok között. Ezt minden 
esetre könnyebb ellentmondás nélkül elgondolni, mint a semmit. 

Filozófusunk itt vissza is tér a régi kérdéshez, a világegyetem időbeli 
okának kérdéséhez. Valóban van ilyen Ős-Ok, de, mint tudjuk, magában 
a világegyetemben, s nem rajta kívül van. Ez az Ős-Ok, teszi most hozzá, 
minden egyes világ oka, ez hozza létre a véges világokat (a mienket is) a 
végtelen világegyetemben. Az isteni teremtőképesség maga az optimális 
és a maximális mozgató erő, azaz a Világlélek (nem azonos az istennek 


tulajdonított szabad akarattal) . 

A második beszélgetést, mivel központi témája az Arisztotelésszel foly- 
tatott vita, mellőzőm. 

A harmadik dialógus asztronómiai igénnyel lép fel s a világűr értelme- 
zésével indít. A világűr a végtelen tér, az egyetemes éter-tér, amelyben 
megszámlálhatatlan csillag, világtest, nap és a föld mozog. A felmérhe- 
tetlen és végtelen világegyetem ezekből a terekből és testekből van össze- 
téve (azaz összetett), a Világegyetem maga azonban egyszerű, azaz fel- 
bonthatatlan és felbomolhatatlan. Mihelyt azt a testet, amelyben élünk, 
amely a nap és önmaga tengelye körül forog, jobban megismerjük, jobban 
bele fogunk látni a természet rejtélyeibe s az igazság megismerésének 
útjára fogunk lépni. 

Ez a bizakodás indította be, többek között, az ontológiai-technikai for- 
radalmat, amely azóta is mindig előbbre hajszolja a kutató emberi elmét. 

Bruno mindenesetre ebben az irányban tesz néhány lépést a bolygók 
elemzésével, egyes csillagoknak napokkal való azonosításával. Számtalan 
nap létezik a világegyetemben. Már ő is megkérdezi, mint azóta mindmáig 
sokan, hogy ezeken, avagy a többi bolygón is, van-e élet, s erre egy bizakodó 
igennel válaszol, bár, teszi hozzá, minden valószínűség szerint az azokon 
élő lények, emberek szervezete meg fog felelni a sajátos követelményeknek. 

A negyedik dialógusban folytatódik az asztronómiai témájú beszélgetés 
a világegyetem feltételezett szerkezetről. Minden világ a világok sokasá- 
gában körmozgást végez. , Világról" beszélünk, mondja Bruno, de hát mit 
értünk azon a szón, hogy világ? (Kérdezem tőletek: amikor ti azt mond- 
játok: , világ", mi értetek ezen a szón?) A szó használata, azaz jelentése, 
mondja Bruno, nem egyértelmű. Jó, most már nem állítjuk, hogy földünk 
a világ közepe. Azt is elmondhatjuk, hogy nem minden dolognak van kö - 
zéppontja s azt is, hogy minden égitest a középpont körül forog, ahogy 
minden test, a mi testünket is beleértve, forog. De akárhogyan is olvassuk 
ezt a negyedik dialógust, arra kérdésre, hogyan értsem azt, hogy , világ", 
mégsem kaptunk megnyugtató választ. 

Várják Albertinót. Szemben Godot-val, Albertino valóban megjön és 
oroszlánrészt vállal az ötödik dialógusban. 

Az ötödik (utolsó) dialógusban hirtelen, bár nem váratlanul, egy új fo- 
galom jelenik meg a , fede universale": az egyetemes, univerzális hit. Van- 
nak, akik megkülönböztetik a hitvilágokban az , egyetemeset" attól, amit 

hagyomány vagy a hatalom hirdet, s amit azok fogadnak el, akikből hi- 
ányzik az értelmezés képessége Az értelem szemével felfedezett igazság 
ugyanis egy és ugyanaz. Ez az a bizonyos , fede universale". 

Vissza a dialógushoz. 

A nemrég érkezett Albertino doktor azzal a meglepő gondolattal lép 
fel, hogy nem lehetséges Arisztotelésznek érvényes érvekkel ellentmon- 
dani. Provokálja vitapartnereit: na, kérem, próbáljátok csak nekem , el- 
adni" a ti hősötöket ( Filoteót, azaz Brunót) Arisztotelész ellenében! 

Albertino fellépésére azért kerül sor, hogy Brunónak módja legyen az 
összefoglalásra. Most csokorba köti mindkét dialógusában kifejtett el- 
méletét az elvről, az okról, az egyről, a végtelen világegyetemről s a vég- 
telen világokról, a világlélekről, az intelligenciáról, a természet szépsé- 
géről és az életről. 

Azaz belép Filoteo és kezébe veszi a dialógus elejtett szálát. Azt kell 
tehát bebizonyítania, hogy a világegyetem végtelen s hogy az végtelen 
számú világnak, kicsinek és nagynak ad teret. Végtelen sok mozgatóról, 
mivel végtelen sok lélekről beszélek — mondja. Minden mozgató egyúttal 
mozgatott, s mindegyikben egységben vannak az ellentétek. 

A mennybolt olyan, amilyennek mi a mi világunkban látjuk: számtalan 
világító csillagtest. Mi magunkat a naphoz viszonyítjuk, a nap a mércénk, 
mindent a nappal mérünk. A többi világtesten élőknek más a napjuk, így 
másként is mérnek. Semmi sem létezik, ha nem egy bizonyos helyen lé- 
tezik, testként vagy testetlenül, részként vagy egészként. A világegyetem 
a végtelen Egy. Értelmét használva mindenki eljuthat ehhez az igazsághoz. 
5 akkor hihet is benne. 

Bruno esetében a filozófiai fantázia sokban megelőzte a modern tudo- 
mányt. Csakhogy a modern tudomány nem lelkekről, testetlen szelle- 
mekről fog beszélni. A modern filozófia számára nem lesz a természet 
anyaga maga a teremtő és teremtett lélek/élet, mint ahogy ezt Bruno el- 
gondolta és megköltötte, hanem olyasmi, amilyennek Bruno nem akarta 
tudni: kiterjedés. 


Galileit, areneszánsz utolsó természetfilozófusát már inkább az első ter- 
mészettudósnak neveznénk. Vele indult el az radikális átalakulás, amit 
Hans Jonas ontológiai-technikai forradalomnak nevezett. Valamit befe- 

jezett, valami mást elkezdett. Brunóhoz hasonlóan ő is írt egy reprezen- 
tatív dialógust, Dialógus a két fő világrendszer, a ptolemaioszi és a koperni- 
kuszi között címen, három vitapartnerrel (Salviati, Sagredo, Simplicio), 
számos ábrával kísérve. A dialógusforma nemcsak a hagyománynak tett 
engedmény volt, hanem lehetőséget adott Galilei irodalmi tehetségének 
kifejezésére is. S védelmet is biztosított az inkvizícióval szemben, mivel 
nem a kopernikuszi rendszer nyílt védelmét szolgálta, hiszen az olvasóra 
bízta a kétséget kizáró következtetést. Mindkét vitatkozó fél érveit komo - 
lyan venni, persze, nem volt újdonság a filozófiában, mivel, mint láttátok, 
a nagy skolasztikusok is mind ezt tették — bár ők kihirdették a győztest. 

Einstein Galileiről írt tanulmányában (a nevezett dialógus előszava, 
University of California Press, 1967) nem ért egyet azzal az elterjedt fel - 
fogással, hogy Galilei felfedezéseit (mint pl. gyorsulás, szabadesés) a meg- 
figyelés előtérbe helyezésének köszönhette. Valóban, Galilei már a könyv 
bevezetésében is hangsúlyozza a megfigyelést, hozzátéve, hogy olyan meg- 
figyelésekről beszél, amelyekre eddig nem volt példa. De mit jelent ez? 

— kérdezi Einstein. A megfigyeléseket mindig megelőzi valami: egy mód - 
szer, egy előfeltevés, egy koncepció, egy elmélet. Az empirikus és deduktív 
eljárás szembeállítása, így Einstein, hamis és félrevezető Galilei újításá- 
nak értelmezésében is. 

A megfigyelés, az empíria maga, teszem hozzá, nem volt újdonság. Arisz- 
totelésznek a természetről, pl. az állatvilágról vagy az álomról írt könyvei 
is megfigyeléseken alapultak. Galilei egyszerűen elvetette ahagyományos, 
tekintélyen alapuló előfeltevéseket, s ezeket más előfeltevésekkel, más el- 
méletekkel helyettesítette. S így mást is figyelt meg. Ehhez még hozzáten- 
ném, hogy szerintem az új tudomány megalapozásánál Galilei felhasználta 
a filozófia módszertanát. Már a múlt szemeszterben is tudtátok, hogy a fi- 
lozófiában mindig megkülönböztetik az empirikus és a transzcendentális 
szférát. Nos, nézzük a szabad esés jelenségét. A pisai ferdetoronyból le- 
dobott tárgyak esésének megfigyelése , empirikus". A véletlen jelenségek 
(akcidenciák) kiiktatásával jutott el Galilei a , transzcendentális" szférához, 
azaz a lényeghez, a , törvényhez", a valódi igazsághoz. 

Most már a következő szemeszter korába léptünk, ezért itt megis kell 
állnom. Descartes egyik könyvének kiadását Galilei pere miatt vonta visz- 
sza. Erről majd a következő szemeszterben lesz szó. 


ÖN 

TIZENHARMADIK ELŐADÁS 


Búcsú Itáliától. Vasar1i. 
Búcsú a reneszánsz 
humanizmustól. Montaigne 


KEDVES HALLGATÓIM! 


Bár egy-egy kirándulást már tettünk Németalföldre és Angliába, a rene- 
szánsz korát lényegében Itáliában töltöttük. Most azonban elérkezett 
a búcsú ideje. Még egy utolsó firenzei újdonságot (szerintem remekmű- 
vet) fogok nektek a 16. századból bemutatni, de ettől kezdve elhagyjuk 
Itália területét s a jövő szemeszterben sem fogunk oda visszatérni. Utunk 
először francia földre vezet. 

Utolsó itáliai hősünk Giorgio Vasari, a festő, az építész és az első esztéta. 

Mint festő nem tartozott az , első osztályba", bár manapság, hogy 
a Santa Maria del Fiore firenzei katedrális kupolájának freskóit restau- 
rálták, jobban értékelhetjük művészetét. Mint építész az Uffizi-palota 
építési munkálatainak vezetésével tűnt ki. De halhatatlanságát nem mű- 
vészetének, hanem A legkiválóbb festők, szobrászok és építészek élete című 
könyvének köszönheti. Magyarul többször is megjelent, olvassátok. 

Az előző szemeszterben volt módotok megismerni Diogenész Laerti- 
osznak a neves filozófusok életéről és gondolatairól írott forrásmunkáját. 
Emlékeztek arra is, hogy számos filozófusnak még a nevéről is csak ebből 
a műből értesülünk. Diogenész Laertiosz könyve volt valószínűleg Vasari 
modellje. Ugyanakkor az egyetlen hasonlóság a két könyv között a , nagy 
emberek" életéről hagyományozott anekdoták elbeszélésének szokása. 
De Vasari ezt is másképpen teszi. Diogenész Laertiosz igyekszik olyan 

anekdotákat elbeszélni, amelyek a bemutatott filozófusra mint filozófusra 
jellemzők, míg Vasari sokszor inkább azokat, melyek a művészekre mint 
emberekre s nem éppen mint művészekre. Például, hogy milyen fontos 
volt számukra hírnevet szerezni, hogyan versengtek egymással, mennyire 
voltak hiúk és esetleg közönségesek is. Ezt azonban nem Vasari gyenge- 
ségének, vagy akár hiúságának, tudom be, mint sokkal inkább annak a ta- 
láló megfigyelésnek, hogy a művész mint ember, nem azonos a művésszel 
mint alkotóval, hogy a jelentős művész nem azonos azzal az , empirikus" 
lénnyel, aki történetesen valami jelentőset alkot. A nem hízelgő anekdo- 
ták elbeszélése nem akadályozza meg ugyanis Vasarit a művészek művé- 
szetének szakavatott értékelésében és bemutatásában. 

Még egy megjegyzés elöljáróban. Híres filozófusokról írni vagy híres 
festőkről, szobrászokról s építészekről írni, bizony, nem ugyanaz. A fi- 
lozófus minden addigi időkben az , áltagember" feletti bölcs hírében állt, 
ahogy az epikus és drámai költő is. A festők, szobrászok, építészek viszont 
egyszerű mesteremberek voltak, más társadalmi rendbe tartoztak. Sem 
a görögök, sem a rómaiak vagy a középkori gondolkodók nem ismerték 
a , művészet" fogalmát abban az értelemben, mint Vasari vagy, mint nem 
sokkal előtte, Leonardo da Vinci. Azzal, hogy megírta a festészet, a szob- 
rászat és az építészet történetét a 13. századtól kezdve, Vasari felemelte a 
, képzőművészetet" (ahogy manapság nevezzük) a , művészet" (költészet) 
magaslatára. Nemcsak annyiban, hogy megemlékezik Giotto és Dante ál- 
lítólagos barátságáról, hanem annyiban is, hogy a képzőművészeteket 
fejlődési sorrendbe állítja. 

Az ő műve tehát az első művészettörténet. Történet annyiban, hogy 
a következő szereplő a korábbi szereplő vállán áll, s művészettörténet 
annyiban, hogy Vasari értékel: kit remek, kit közepes, kit újító s kit lé- 
nyegében ismétlő művésznek tart, s a zsenit lelkesen üdvözli. Az értékelést 
nemcsak kijelenti, de elemzi is. Elemzi a színeket, a formákat, a művész- 
nek a , természethez" való viszonyát s főleg az újításokat. Az általa kiala- 
kított , hierarchiát" manapság inkább elfogadjuk, mint azt a 18. században 
vagy a 19. század kezdetén tették. Szemben Goethével és kortársaival, akik 
a Raffaello előtti festészetet , primitívnek" tartották, mi, Vasari 1550-ben 
megjelent könyve szellemében, már a 13. századtól , jegyezzük" a nagy 
individuális, azaz személyes, , képzőművészeket . S aláírunk sok mindent, 

amit annak idején Vasari könyve három szakaszában (Ducciótól saját ko- 
ráig) magukról a művekről elmondott. 

S ezzel végleg búcsút mondunk Ítáliának s francia földre lépünk, egye- 
lőre Bordeaux városában. 


Montaigne (hiszen róla lesz most szó) esszéinek mindhárom kötetét ma - 
gyarul is olvashatjátok, Csordás Gábor fordításában és gondozásában. 

Michel Eyguem de Montaigne, Giordano Bruno kortársa, érdekes szü- 
lők gyermeke. Apja marranóktól származó katolikus, anyja református 
hitre tért zsidó, ő maga katolikus, annak is vallja magát, s mint látni fog- 
játok, katolikusnak is szkeptikus. Nem különösen rokonszenvezik a hu- 
genottákkal, nem azért mert protestánsok, hanem azért, mert szerinte, 
fanatikusok. Nem kedveli azokat, akik , zálogba adják" lelkük szabadságát, 
méghozzá egy hosszabb időre. Rokonszenvezik ugyanakkor a Navarra- 
családdal, s különösen Henrikkel, aki akkor még protestáns, csak később 
fog katolizálni (gondolom, hallottátok már híres mondását, hogy ,, Párizs 
megér egy misét "). 

Montaigne nem lázadó természet. Írásaiban sokszorosan ítéli el a korát, 
amit — tekintetbe véve a francia földön akkoriban állandó vallásháborút 

— megértünk. Értelmetlennek tartja a vallási konfliktust, ami — szárma- 
zását s habitusát tekintetbe véve — nem csoda. 

Annak ellenére, hogy apja nemessége (de Montaigne) igen friss, már 
fiatalkorában igényt tartanak szolgálatára. Tanácsos a király mellet, tiszt- 
ségviselő szűkebb pátriájában, Bordeaux-ban. Majd hirtelen, harmin- 
cegynéhány évesen, valószínűleg költő barátja, La Boétie halála miatt, 
visszavonul birtokára, s attól kezdve csak ír és ír. Elmélkedéseket, ame- 
lyeket esszéknek (kísérleteknek) nevez. Már a harmadik kötet esszéinek 
megírásánál tart, amikor a király sürgetésére egy rövid időre még elvál- 
lalja Bordeaux város polgármesteri hivatalát. Ötvenkilenc évesen hal 
meg, ami akkoriban késő öregségnek számított. S ő így is éli meg. 

Az utolsó reneszánsz humanistának neveztem Montaigne-t, s ezért 
magyarázattal tartozom nektek. A reneszánsz humanisták kivétel nélkül 
elutasították , a filozófiát , azaz a skolasztikus filozófiát s annak fő forrását, 
Arisztotelészt. Ezt, mint láttátok, a természetfilozófusok is megtették. 
Ugyanakkor a reneszánsz humanisták (Morus, Erasmus, Vives) elutasí- 

tották a demonstrációt, a következetes érvelést is, ami a természettfilo - 
zófusokra éppen nem volt jellemző. A reneszánsz humanisták közös vo- 
nása és szokása az antik, elsősorban latin nyelvű költők, drámaírók, tör- 
ténészek állandó citálása. (Különben Montaigne latinsága olyan kitűnő 
volt, hogy saját beszámolója szerint jobban és könnyebben írt latinul, 
mint franciául; görögül azonban nem tudott.) A klasszikus szerzőkre való 
állandó hivatkozásban Montaigne a korábbi humanistákat is felülmúlta, 
se vége, se hossza az antik, elsősorban latin gondolkodókból vett idéze- 
teinek, különös tekintettel Ciceróra, Senecára, Plutarkhoszra, Lucre- 
tiusra, költőkre, drámaírókra, történészekre. Platóntól elsősorban kisebb 
megjegyzéseket, anekdotákat idéz, a reneszánsz humanisták közül csak 
Petrarcára hivatkozik. S Machiavellire. Hogy kerül a csizma az asztalra? 
— kérdezhetitek. Machiavellit ugyanis nem mint reneszánsz humanistát 
mutattam be. Nem is volt az. Valamiben azonban hasonlított hozzájuk: 
a klasszikus szerzőkre való állandó hivatkozásban, írásaik állandó fölidé- 
zésében és idézésében. Nem mint tekintélyekre, hanem mint forrásokra 
hivatkozott rájuk. Hasonlóképpen tett Montaigne is. Az idézeteket beik- 
tatja a szövegbe, részei lesznek magának a szövegnek. Nem az őstekinté - 
lyek szerepét töltik be, amelyeket jól értelmezni a szerző feladata, hanem 
az esszéíró szövetségeseinek szerepét alakítják. Mindig azt mondják, amit 
az esszéíró mondani akar általuk, velük. 

Montaigne esszéit olvasva meg fogjátok kérdezni tőlem, hogy mit keres 
ez a szerző a filozófia történetében? Az, persze, nem érv, hogy minden 
jelentős filozófiatörténetben szerepel, mert hátha mindenki téved. Már 
az elmúlt szemeszter kezdetén beszéltem nektek arról, hogy mi a különb - 
ség bölcsességirodalom és filozófia között. A filozófusok — ismételtem — 
különbséget tesznek az empirikus és a transzcendens szféra megközelí- 
tése között. Ezt az elmúlt órán Galileivel kapcsolatban még megis ismé- 
teltem. Az esszéket olvasva hamar meg fogtok győződni arról, hogy efféle 
megkülönböztetésre Montaigne legtöbb esszéjében nem kerül sor, s kü- 
lönösen nem a transzcendentálisnak az empirikus fölé való helyezésére. 
Mire támaszkodik akkor Montaigne? A józan észre, saját józan eszére. 
Arra a józan észre, amelyről majd az első modern gondolkodó, a Mon- 
taigne-t jól ismerő Descartes, azt fogja mondani, hogy egyenlően van el- 
osztva az emberek között. Ez a , józan ész", mint filozófus, nem teljesen 

új szereplő (Cusanus , idiótája" is a józan észt képviseli), de ritka. Mon- 
taigne , józan esze" sem nem ratio (logosz) , sem nem núsz (intellectus). 
Hanem akkor micsoda? Mitől józan ez az ész? Valami mástól, mint Cusa- 
nusnál. Ugyanis attól, hogy csak magára támaszkodik, attól, hogy nem a 
tudományos, nem a filozófiai, nem is a vallási hagyomány , szereplője" . 
Az embernek megvan a született képessége, hogy tekintély és egyéb tá- 
masz nélkül, a maga erejével szerezzen be tudást, méghozzá a dolgok elő - 
ítéletmentes, hagyománytól, közvéleménytől független tevékenysége 
által. A szerzők, írja, , többet foglalkoznak az értelmezések értelmezésével, 
mint a dolgok értelmezésével, s több könyv szól könyvekről, mint más 
tárgyakról: egyebet sem teszünk, mint egymást magyarázzuk." (A tapasz- 
talatról, III/XIII.) A józan ész tölti be Montaigne-nél a transzcendens 
ideákat megismerő ész szerepét, pontosan ugyanazt a szerepet, csak más - 
képpen. A jól ismert szerep a következő: kérdőre vonni azt, amit az em- 
berek általában hisznek, gondolnak, mint valamit, ami az igazság látsza- 
tában tetszeleg, de hamis. 

Mit állít Montaigne ezzel szembe? Nem az eszmék, a tiszta Eszme meg- 
ismerését, hanem az ember, az egyedi ember elméjének szabad műkö - 
dését. Én nézem, én látom így, én tapasztalom meg, én gondolom el, én 
gondolkodom. Montaigne Szókratész történetét is így értelmezi. A filo- 
zófia hőse saját gondolkodásához, saját gondolatához maradt, szerinte, 
hű. Azonban ezt Montaigne nem azonosítja az , igazsággal". Hiszen még 
a józan ész is , bizonytalan szerszám". , Meggyűlöltetik velem a valószínűt, 
ha tévedhetetlenként állítják elém. Szeretem az olyan szavakat, amelyek 
enyhítik és mérsékelik kijelentéseink merészségét: talán, némiképpen, 
némelyik, azt mondják, úgy vélem [...] A csodálkozás minden filozófia 
alapja, a kutatás a folyamata, a tudatlanság a vége." (A sántákról, III/XI.) 

Montaigne már esszéi első kötetének kezdetén deklarálja, hogy végig 
önmagáról fog írni, önmaga személyét fogja előtérbe állítani, önmagát 
fogja, akarja megismerni, minthogy önmagát is szereti. , Ismerd meg ön- 
magadat" — a delphoi jósda felhívásának Szókratész akart először eleget 
tenni. De mennyire másként! Szókratész önmagában is, ahogy másban 
is, az igazságot kereste — legalábbis Platón és Xenophón tolmácsolásában. 
Magáról azt akarta tudni, hogy vajon tisztességes ember-e vagy valamiféle 
szörnyeteg. Az eszmét kereste önmagában is. 

Montaigne azonban nem az eszmét keresi önmagában: egyszer úgy 
véli, hogy önmagát megismerni a legbiztosabb út , az ember" megisme- 
résére, másszor viszont, hogy ő nem , az" embert, hanem , ezt az embert", 
ezt az egyetlen embert akarja megismerni, aki ő maga. Végső soron nem 
is megismerni akarja magát, hanem megérteni, értelmezni, már ameddig 
ez lehetséges. 

Mivel az esszék több éven keresztül íródtak, nem nehéz a szerző gon- 
dolatmenetében, azaz reflexióiban, következetlenségekre bukkannunk. 
Következetlenség minden filozófiában kimutatható, s az egyik filozófus 
éppen ezen szokta a másikat rajtakapni. Montaigne-t azonban nem lehet 
rajtakapni, mivel mindigis azt vallja, hogy azt írja, amit éppen akkor va- 
lamiről gondol. Máskor mást fog ugyanerről a dologról elgondolni. Ahol 
nincs rendszer, de még a rendszerre való törekvés, az igazságra való tö- 
rekvés sem, ott nem számít az ellentmondás. Valamit azonban mégis el- 
mondhatunk Montaigne gondolatainak alakulásáról. Azt ugyanis, hogy 
korábbi elmélkedései közelebb állnak a sztoikus, esetleg epikureus, míg 
a későbbiek a szkeptikus állásponthoz, illetve magatartáshoz. Persze, 
mindig ő, egyedül ő az, aki értelmez. 

Foucault szerint (A szexualitás története, 3.) ezt a befelé forduló ku- 
tatgatást a fülbegyónás gyakorlata tette lehetségessé. Luther (ezt én te- 
szem hozzá) úgynevezett , belső termekről" beszélt. Nos, Montaigne 
ezekben a belső termekben kutatgat, de nem a bűnös vágyakat keresi 
benne, hanem a vágyakat, amelyeket nem tart bűnösnek. Mikor Hamlet 
Shakespeare-nél (aki olvasta Montaigne egyes esszéit, s fel is használt 
néhányat belőlük) úgy beszél magáról, ahogy helyenként Montaigne: 
, Én meglehetős becsületes ember vagyok: mégis [... legy intésemre több 
vétek áll készen, mint amennyi gondolatom van, hogy beleférjen, kép- 
zeletem, hogy alakítsa, vagy időm, hogy elkövessem benne." (III. felvo- 
nás, 1. szín.) 

A , tisztességes ember" fontos szereplő Montaigne esszéiben. Magát 
is annak tartja, számtalan vágyával, vétkével együtt, mivel nem árul el, 
nem csap be másokat, nem képmutató nem hazug, nem hálátlan, hűséges 
barát. A tisztességes ember , derék ember", nem a régen magasztalt , eré- 
nyes" ember. A becsület, tisztesség (honestas) polgári fogalom. Már Eras- 
musnál is megjelent s Montaigne híve (Charron) fogja tovább népszerű- 

síteni A bölcsességről (Traité De la Sagesse) írott költeményében. S még 

Ha már megemlítettem Shakespeare-t, a reneszánsz gondolkodásnak 
ezt az egyedülálló szintézisét és meghaladóját, néhány szót kell ejtenem 
arról a Montaigne-esszéről, amely őt leginkább inspirálta, A barátságról 
címűről (I/XXVIII.). A fiatalon elhunyt La Boétie-vel való barátságának 
állít itt Montaigne emlékművet. 

Az, amit Montaigne a fiatal költővel való barátságáról, illetve magáról 
a barátságról elmond, két hagyomány ötvözete, a görögé és a bibliaié. Így 
válik modernné. A barátság magasabban áll, fontosabb kapocs egy asz- 
szonyhoz fűződő vágynál, szerelemnél — írja. Ezt mind Szókratész, mind 
Dávid király így gondolta. Az indoklás már feltételez egy zsidó-keresztény 
toposzt. , Nem egy sajátos megfontolás volt az, [...] mely egész akaratomat 
magával ragadta, elmerítette és elveszítette az övében; mely egész akaratát 
magával ragadta, elmerítette és elveszítette az enyémben".) S figyeljétek, 
mit mond Hamlet Horatiónak: , Mióta választásim asszonya / En drága 
lelkem, s emberek között / Különbséget bír tenni: tégedet / Pecsételt el 
magának". (III. felvonás, 2. szín.) s szíve szívében hordozza —teszi hozzá. 
A barátságot, amely a lelket teljhatalmúan uralja, nem lehet megkettőzni 
— írja Montaigne. ,, Az egyetlen és legfőbb barátság felold minden más kö - 
telem alól." S itt következik valami új. A barátság független a bajtársias- 
ságtól, a rangtól, a közös ügytől, a vallástól, eszméktől, azaz maga a barát- 
ság egyenlősít. Ahogy Hamlet is hangsúlyozza, hogy Horatiónak sem 
rangja, sem vagyona, nincs egyebe, csak filozófiája (sztoikus). Ő, Hamlet, 
azonban nem sztoikus, bár azt csodálja leginkább. , Sosem volt nála jobb 
polgár" — írja köztársaságpárti barátjáról a királypárti Montaigne. A ba- 
rátságban csak a személyiség számít. 

Megint megkérdezhetitek: mitől filozófia ez? Már attól is, hogy előké- 
szíti a modern filozófia alapmagatartását: az Én szerepét a filozófiában. 
Ettől kezdve minden filozófus , saját" filozófiát hoz létre, nem kell senki 
másnak filozófiája igazságáért kezeskednie. Nem kell (mi több, nem is 
illik) tekintélyekre hivatkoznia, legyenek antikok vagy modernek. Min- 
den filozófus ettől kezdve felelősséget saját filozófiájáért vállal. Mint 
annak idején egyedül Arisztotelész. Platón Szókratész köpenyében jelent 
meg, Ágoston a Bibliára, s különösen Pál apostol tekintélyére, támasz- 





250 11 II. A KÖZÉPKOR ÉS A RENESZÁNSZ 


kodott, Descartes ezzel szemben majd kizárólag saját elméjére. Mon- 
taigne Descartes útját egyengette. 

Tekintsük át mindezt egy kissé közelebbről. Montaigne a vallásról, 
Montaigne a filozófiáról s Montaigne a tudományról. Elsősorban a Ray- 
mond Sebond mentsége című hosszabb mű (II/XII.) második részére fogok 
támaszkodni, de későbbi esszéket is figyelembe fogok venni. 

Előrebocsátom, hogy ami Montaigne személyét illeti, őt írásai nyomán, 
, szekuláris katolikusnak" nevezném. Azaz olyan polgárnak, aki elfogadja 
a katolikus vallást, apja vallását, de nem használja fel elméleteiben s nem 
is gyakorolja azt. Már említettem, hogy nem rokonszenvez a reformáci- 
óval, jobbnak tartja, ha nem vitatkoznak vallási kérdéseken. Olyan or- 
szágban születtünk, ahol a többség katolikus, írja. Nem ítéli azt sem gyü- 
mölcsözőnek, ha tudományosan, filozófiailag igazolják a katolikus vallás 
igazságát, s még kevésbé, ha híveik erényeire alapozzák azt. Minden val- 
lásban közös a reménység, a bizodalom, a szertartások, a bűnbánat és a 
vértanúk. ,, A mi igazságunk megkülönböztető jegyének az erénynek kel - 
lene lennie" — összegzi. S itt hivatkozik Boccaccio Dekameronjának első 
meséjére: , ebben bizony nem jeleskedünk. Vallásunk a vétkek kiirtására 
született: ehelyett fedezi, táplálja, szítja őket." 

Van azonban egy kérdés, amelyet a vallás (a kereszténység) nélkül ke- 
zelni nem tudunk — írja. Nem tudjuk megmagyarázni, megérteni, hogy 
miért magasabb rendű az ember minden más élőlénynél. Honnan ered 
a kiváltsága? Ki ruházta fel vele? Ezt a kérdést hosszú fejtegetések követik 
az állatok kiválóságáról — amelyeket mellőzök. Legfeljebb azt a kérdést 
ismétlem meg, melyet sokan megismételtek azóta, hogy mikor a macs- 
kámmal játszom, honnan tudom, hogy nem a macska játszik velem? 

Mi következik mindebből? Nem vagyunk képesek arra, hogy feltételez- 
zük, mi alkottuk a világot. Tehát, ahogy Cicero is vallotta, egy magasabb in- 
tellektusnak kellett a világot, s benne minket, teremtenie. E magasabb 
intellektusnak sokféle nevet adtak és sokféleképpen tisztelik. Ahány nép, 
annyi szokás, annyi istenkép. De nekünk megvan a saját hagyományunk, 
ne keressünk ennél jobbat, mert nem találunk. Viszont minden erőlködés 
Isten létének bizonyítására vagy a keresztény vallás egyetlen igazságának 
igazolására, felesleges és hiú törekvés. Hiszen nem tudhatjuk azt, amit nem 
tudunk normális józan ésszel felérni. Elégedjünk meg azzal, hogy hiszünk. 

Azonban a természetet megcsúfoló tanok elfogadhatatlanok. A termé - 
szet olt belénk vágyakat. Igaz, tele vagyunk romlottsággal, de ettől még 
nem kell vagy nem szabad a természet ellen, azzal szembeszállva élni. 
A gyönyörök jók, a szépség szeretete nemes, a vágyak természetesek s ki- 
elégítésük kellemes. , Mert nagyon igaz, amit mondanak, hogy a test ne 
engedjen étvágyainak a lélek rovására; de miért ne volna igaz az is, hogy 
a lélek ne kövesse az övéit a test rovására?" (Vergilius sorairól, II[/V.) 

Ha már a testnél tartunk: elemzése, leírása, mérlegelése betölti mind 
a három esszékötetet. Montaigne hosszasan tud megemlékezni az impo - 
tenciáról, s annak ideiglenes fellépéséről, okairól és gyógymódjairól. 
Hosszasan ecseteli saját vérmességét, majd öregkorában férfitagja nö - 
vekvő tehetetlenségét. Az étkezésre is sokszor kitér. Szemben a sztoiku- 
sokkal, akikkel kezdetben rokonszenvezik, nem elsősorban az egészség, 
inkább az élvezet, az ízlés normáját követi. Betegségeit, főleg vesekövét, 
szívesen írja le okulásunkra. A szüzességet nem értékeli s a házasságról 
nem az a véleménye, hogy szent, hanem inkább az, hogy unalmas. Kü- 
lönben a házasságról s különösen a nőkről írottakat ma filiszteri közhe- 
lyeknek tekintenénk, ahogy azok is, de Montaigne épphogy csak megta- 
lálta/kitalálta azokat, úgyhogy akkor még nem mentek közhelyszámba. 
Ritkán születik egy mondás közhelynek, egyes mondások, elvek, elmé- 
letek idővel közhellyé válnak. 

Hadd térjek rá a filozófia és a tudomány értelmezésére. Szkepszise 
(mit tudom én?) ezekben a kérdésekben radikálisabb, mint a vallás ese- 
tében. Inkább a pürrhóni, mint az akadémiai szkepticizmussal szavaz. 
A tét itt kisebb, hiszen ez a szkepszis sem a törvények betartásának vagy 
megszegésének kérdésével, sem a hagyomány követésével vagy elutasí- 
tásával nem függ össze. 

Térjünk tehát vissza a Raymond Sebond mentségének kérdéseire (I[/XII.). 

A filozófiát lehet, legalábbis látszatra, a legkönnyebben elintézni. 

, Ha valaki keres valamit, erre jut: vagy azt mondja, hogy megtalálta, 
vagy hogy nem találja, vagy hogy keresi még. Az egész filozófia e három 
nemre oszlik. Szándéka az igazság, a tudás és a bizonyosság keresése." 
Alapjában nagyon jó meghatározás, precíz leírás. , Mi következik ebből?" 

— kérdezi Montaigne. Azok, akik az egyik vagy másik igazságra rátalálnak, 
bármit bizonyosnak tekintenek, akik alapelvekre támaszkodnak, dog- 

matikusok. Komolyan meg kell fontolni a Pürrhón és a többi szkeptikus 
dogmatizmus elleni érveit. A tudatlanság csak akkor teljes tudatlanság, 
ha valaki saját tudatlanságáról sem tud. A filozófusok általában ebben az 
értelemben teljesen tudatlanok, csak a szkeptikusok tudják, hogy azok. 
Ezért, folyatja Montaigne, a szkeptikusok hivatása az, hogy , megingas- 
sanak, kételkedjenek és kutassanak, semmit ne tekintsenek bizonyosnak, 
semmiért ne álljanak jót . 

Montaigne sok mindenben osztja a szkeptikusok álláspontját Például, 
sokkal könnyebb bebizonyítani, hogy valami hamis, minthogy igaz. Min- 
den filozófus bebizonyítja, hogy mi az, ami feltétlenül igaz, míg ezt a fel- 
tétlen igazságot a következő filozófus könnyedén megcáfolja. A szkepti- 
kusoknak tehát — elméletben — igazuk van. De lehet-e (kérdezi Montaigne) 
a szkeptikus filozófia szerint élni? Cselekedni? Döntéseket hozni? Azaz 
élhető-e ez a filozófia? Persze, hogy nem. Ha csak arra gondolunk, amit 
Montaigne a vallásokról mondott, a válasz csak , nem" lehet. 

De, teszi hozzá, ezt a szkeptikusok is tudták. A szkepszis a tudásra vo - 
natkozik. Ugye, emlékeztek? Azt is mondhatom, hogy , talán", , valószí- 
nűleg", , én úgy vélem, , nézetem szerint" — s erre támaszkodva is dönt- 
hetek, cselekedhetek. S ez cseppet sem mond ellent a szabad akarat gon- 
dolatának. Szabadon választva rizikót vállalok. Igen ám, de a tudás 
esetében nincs okvetlenül cselekvésről szó. Mi több, nem minden tudás 
dönt a cselekvés kérdésében. 

A kereszténységről szólva Montaigne egy helyen megjegyzi, hogy nincs 
összefüggés a túlvilági élet, túlvilági jutalom, illetve büntetés hite, meg- 
győződése között egyrészt, s az ember moralitása, erkölcse között más- 
részt. Tehát, ebben az esetben sincs összefüggés a tudás és a cselekvés 
között. Az erkölcsös ember a morál kedvéért, önmaga becsületessége 
kedvéért erkölcsös, teljesen függetlenül a túlvilági büntetésről, illetve 
jutalomról való hittől vagy tudásától. Különben is, ami a vallást illeti, 
ő azt tartja , a legvalószínűbbnek", hogy Isten felfoghatatlan hatalom, 
minden dolog, jóság forrása, aki jónéven veszi a tiszteletet és a hódolatot. 
(Persze, akad ebben némi irónia is.) 

A filozófiáról Montaigne azonban mindig iróniával beszél, mint pél- 
dául: , bízd magad filozófiádra: hencegj, hogy megtaláltad a babszemet a 
kalácsban, látván megannyi filozófus agyvelő zsibvásárát . 

Hozzátenném, hogy a filozófia kétszer is szkepszissel kezdődött, hogy 
végül az igazsághoz vezessen. Az ókori filozófia, mint már láttátok, Szók- 
ratész esetében, az újkori filozófia, mint jövő szemeszterben látni fogjá- 
tok, Descartes esetében. Eddigi ismereteitek alapján azt is tudjátok, hogy 
a filozófusok általában nem követték, ahogyan általában nem is fogják 
követni, a Montaigne által javasolt receptet. 

Montaigne filozófia-kritikája, hogy ugyanis mindegyik más tart az 
igazságnak (az egyik a sárgára esküszik, a másik a kékre), inkább lesz jel- 
lemző a modern filozófiára, mint ahogy jellemző volt a Montaigne korát 
megelőzőre. Furcsa módon pontosan azért a habitusért, kiindulópontért, 
amit maga Montaigne vezetett be a kései reneszánsz gondolkodásába. 
Ő hangsúlyozta ugyanis, hogy a gondolat mindig az egyén gondolata, 
s minden egyénhez más gondolkodás tartozik. 

Mindeddig, legalábbis Arisztotelész, Démokritosz, az első sztoikusok 
és Epikurosz után, a filozófia középpontjában az értelmezés állt. Több- 
nyire szövegeket értelmeztek. A középkorban például a Biblia, Ágoston, 
Arisztotelész stb. szövegeit, ahumanizmus kezdetétől latin auktorok szö - 
vegeit, majd Platón, Plótinosz és Proklosz szövegeit. A természetfilozó - 
fusok a , természet könyvét" olvasták, illetve értelmezték. S Montaigne, 
akiről éppen beszélek, hasonlóképpen mozgósít minden elérhető szö- 
veget, amelyet beiktathat gondolatmenete szövetébe. Azonban ennek 
saját hazájában is vége hamarosan. A filozófusok , magukhoz a dolgokhoz", 
már ahogyan azokat ők és csak ők egyedül látják, nem pedig a szövegekhez 
fognak visszanyúlni. A jelentős filozófusok , rendszerei" egyediek lesznek, 
mondhatnánk összehasonlíthatatlanok. Montaigne habitusa révén, a fi- 
lozófiáról írottak ellenére, lesz az újkori filozófia egyik előfutára. 

Montaigne ugyanakkor nem egyszerűen elmarasztalja a filozófiát, inkább 
a filozófia példáján mutatja be az igazságfogalom tarthatatlanságát. Ponto- 
sabban szólva, nem tarthatatlanságát, hanem érvényességének ideiglenes, 
időhöz, helyhez és személyhez kötött voltát. Amit az egyes filozófusok igaz - 
ságként tételeznek, annak az ellentétét is lehetne ugyan olyan joggal igaz- 
ságként javasolni. Az egyik filozófus az egyik igazságra esküszik, a másik 
a másikra. Miért ezt és nem azt fogadják el? Mert jobbak az érvek? Hiszen 
előbb akarnak valamit bebizonyítani s utána találják meg ehhez az érveket. 
Mi dönti el akkor, melyik igazság lesz az övék? Valószínűleg az lesz számukra 

inkább igaz, ami habitusuknak, vágyaiknak, személyiségüknek inkább 
megfelel. Még vágyaink esetében is problémákra bukkanunk, teszi hozzá 
Montaigne. Nem mindig vágyunk ugyanarra s különösképpen nem min- 
denki, nem minden korban, s nem minden életkorban vágyik ugyanarra. 
Hogy vágyaink kielégítése lenne a boldogság? Kinek mi vágya, az a boldog- 
sága. Innen nem tudunk eljutni egy egységes igazságfogalomhoz. 

Mindenkinek, Montaigne szerint, egyformán jut a józan észből, s így 
az ítélőképességből is. Miért nem ítéljük meg akkor a dolgokat egyféle- 
képpen? Miért nem jutunk konszenzusra ítéleteinkben? Bizonyára 
ugyanazért. Minden világ más, minden korszak más, minden ember is 
más, méghozzá minden életkorában más és más. Az , igazságokat" em- 
berek találják meg és szállítják más emberek számára. Mind a kínáló, 
mind pedig a fogadó egy ember vagy néhány ember. Kivétel az Istentől 
származó igazság. Ebben az igazságban hinnünk kell s ahhoz, hogy egy- 
formán higgyünk benne ugyanabban a világban kell élnünk. S még ebben 
az esetben sem ildomos, ha szokásainkat, főként erkölcsi szokásinkat 
eredetükkel, illetve forrásukkal igazoljuk. 

Montaigne, mint már eddig is láthattátok, nem tesz különbséget a fi- 
lozófiai, atudományos, a vallási és amindennapi tudás között. Mindegyik 
környezetre, személyre szabott és kétséges. A filozófiai igazság leginkább 
kétséges, hiszen ugyanabban a világban és időben különböző emberek 
számtalan különböző igazságot vallanak, illetve tapasztalnak. A vallási 
igazság, tudás esetében azonban a személyes tapasztalat, sőt, habitus sem 
játszik szerepet. Ugyanazon időben és ugyanazon a helyen mindenki el- 
ismer egy közös igazságot. Így tudja, hogy egy Isten létezik. Van tehát egy 
olyan igazság, tudás, melyben mindenki egyetért. S esetleg még abban 
is, hogy ez az Isten jó és jó néven veszi, ha hiszünk benne és Hozzá for- 
dulunk. Több egyetértés, persze, nincs. A lélek halhatatlanságában nem 
mindenki hisz. Erre a hitre vagy tudásra nincs szükségünk ahhoz, hogy 
tisztességes emberek legyünk. Mint már említettem, Montaigne szerint 
a becsületes emberek a morál kedvéért és nem a túlvilági jutalom remé- 
nyében erényesek. S ehhez még hozzá fogja tenni (Vergiliust értelmezve, 
III/V.) , hogy ,, Az erény kellemes és vidám tulajdonság". 

Érdekes, hogy Montaigne számára a tudományos igazság mulandósá- 
gának bizonyítéka a ptolemaioszi mindeddig érvényesnek tartott világ- 

magyarázat megdőlése. Mi már, persze, tudjuk, hogy a tudomány, a filo- 
zófia, a művészet megítélése, a róluk szerzett tudás vagy akár a minden- 
napi tudás jellege és érvényessége különböző, de Montaigne koráig csak 
a mindennapi-empirikus, a filozófiai-tudományos (transzcendentális) 
és a vallási (transzcendens) igazságfogalmak, illetve tudás között tettek 
különbséget. A modern tudománynak kellett utat törnie ahhoz, hogy a tu- 
dományos igazságfogalom, illetve tudás nemcsak a vallásitól és a min- 
dennapitól, hanem a filozófiaitól is elváljon. Ez Montaigne korában nem 
történt még meg. Így hát számára az, hogy a ptolemaioszi világrendszer 
helyébe a kopernikuszi világrendszer lépett, ahhoz hasonlított, mint 
mikor Platón igazságának helyére Arisztotelész igazsága lépett. 

Az igazságfogalmak pluralitásáért Montaigne a nyelvet is felelőssé teszi. 
Szemben Ockhammal, aki számára a nyelv, a beszéd a gondolkodás, azaz 
a lélek intenciója, addig Montaigne-nél a nyelv a gondolkodás eltorzítója. 
, A világ legtöbb viszálykodására a nyelvtan adott alkalmat" — írja. Ahogy 
a természetes anyagokból a legkülönbözőbb, szebb és ocsmányabb kö- 
peny készíthető, így lehet ugyanabból a nyelvi anyagból tetszés szerinti 
jobb vagy rosszabb tudást, igazságot készíteni. 

Arra a gondolatra, hogy a szavak használata ferdíti el a megismerést, 
Bacon (lásd a következő előadást) is ki fog térni. Továbbá, a modern filo- 
zófiának is van egy irányzata, amely a köznyelvet teszi felelőssé a kon- 
szenzus hiányáért. Hogy még egy példát említsek: Heidegger a görög fi- 
lozófiai fogalmak latin fordítását vádolja az eredeti gondolat eltorzításáért. 
Erről azonban majd csak az utolsó szemeszterben lesz szó. 

Hadd idézzem most nektek a legtöbbet idézett és értelmezett Montaigne 
mondatot: , Ezt az elképzelést (ugyanis, hogy a kétely magára a kételyre is 
vonatkozik) biztosabban megértjük, ha feltesszük a kérdést 5 Mit tudok 
én? c, amit egy mérleget ábrázoló érmén hordozok magammal." 

Feltehetjük a primitívnek tűnő kérdést: vajon jó vagy rossz , dolog", 
hogy annyi különböző vélemény, tudás, igazság létezik s hogy egyazon 
dologról olyan különböző ítéleteket alkothatunk? 

Montaigne nem ad egyértelmű választ erre a kérdésre. Inkább alkal- 
mazza azt az eljárást, amit már bemutatott. Nem azt mondja, hogy jó vagy 
rossz, hanem inkább én ezt így gondolom, így vélem, nem döntöm el, 
nem tudom biztosan, nem foglalhatok állást, csak vélekedhetek. 

Mit mond tehát? 

, Jelenleg azonban (a filozófiák pluralitásával szemben), amikor az evi- 
lági hatalom rendeletére részesülünk a művészetekből, mintha minden 
iskolának egyazon pártfogója és hasonló, körülhatárolt tanítása és tan- 
anyaga volna, már nem is azt nézik, mennyit nyom a latban és mit ér 
a pénz, hanem mindenki azon az értéken fogadja el, melyet a köz jóvá- 
hagyása és árfolyama biztosít." 

Ez nem valami hízelgő leírása korának és a konszenzusnak. Azonban 
az előbb kritikailag elmondottaknak szerinte nemcsak társadalmi, hanem 
antropológiai okai is vannak, mert , ha az ember nem ismeri önmagát, 
hogyan ismerné működéseit és erőit? " Ez nem azt jelenti, hogy alkalma - 
sint némely igaz ismeretünk ne volna, de az csak a véletlennek köszön- 
hető. És minthogy ugyanazon az úton, ugyanazon a módon és eljárással 
fogadja be lelkünk a tévedéseket is, nincs mivel megkülönböztetnünk és 
kiválasztanunk az igazságot. Persze, ahogy látjátok, itt megint a minden- 
napi igazságfogalom kerül terítékre s képviseli mind a többit. 

Montaigne nem tesz javaslatokat a nyelv és a megismerés , véletlenje- 
inek" kiküszöbölésére. Ő megmarad a szkepszisnél. Bacon azonban, mint 
látni fogjátok, egy nagyot , ugrik" a szkepszisből a másképpen megalapo- 
zott tudás képviseletébe. 

A Raymond Sebond mentségéről szóló igen hosszú esszét ezzel magunk 
mögött hagyva Montaigne néhány egyéb, s ugyanakkor hatásos, gondo- 
latát szeretném nektek röviden bemutatni. 

Már említettem, hogy Montaigne saját korát romlottnak és tudatlannak 
tekintette, mint olyan sokan minden egyes kort utána. Mint szintén em- 
lítettem, mindennek ellenére azt gondolta, hogy az ember minden kor- 
ban tud becsületes is lenni. Ez annak köszönhető, hogy minden ember- 
nek van egy , magva", mert nincs senki, aki föl nem fedezne magában, ha 
jól odafigyel, egy saját alkatot, saját öntőformát, amely ennek a nevelés- 
nek és vele ellentétes szenvedélyek viharzásának. (III[/I.) S ha ezekre oda- 
figyelt s ezeknek megfelelően élt, akkor boldog lesz. Ugyanakkor Mon- 
taigne felfigyel az emberi természet elasztikusságára is. Bár mindenkinek 
van egy , magva" ugyanakkor minden ember a legkülönbözőbb körülmé- 
nyekhez tud alkalmazkodni. (III/III.) Ezt a gondolatot követi két fontos 
mondat. , Nézetem szerint az ember üdve boldogan élni, nem pedig bol- 

dogan meghalni". S végül: , Ha újra kellene élni az életemet, úgy élnék, 
ahogy éltem." Ugyanezt fogja mondani magáról négy évszázaddal később 
Nietzsche, ahogy lényegében minden filozófus Szókratésztől kezdve előtte 
is. De ő (Montaigne) nem vágyik hősi babérokra, vagy inkább nem tartja 
magát hősiességre képesnek, mert, mint mondja, ennél jobban szereti 
önmagát. S magánemberként, aki okos beszélgetésben leli legnagyobb 
gyönyörét, szabadabb is. Mert, írja: , A köz eseményei jobbára a szerencse 
irányításán múlnak, a magánesemények a miénken." 

Montaigne nemcsak hogy természetesnek tekinti a szexuális vágyat 
s annak kielégítését, s semmiképpen nem osztja a firenzei platonisták 
eszméit, a spirituális élvezetet, a szublimációt. Azaz nem sokra becsüli 
a lelki szerelmet, s különösen nem a , plátóit ". Vénusz szerinte nem egyéb, 
mint a zacskó kiürítésének élvezete. Haragszik a nemi és egyéb testi él- 
vezetek kárhoztatóira. , Bűnnek tekintjük, hogy vagyunk" — írja. (II[/V.) 
Nem tekinti a nemi szervet az erkölcsre nézve veszélyesnek sem. Szerinte 
, a legveszedelmesebb testrészünk a fejünk". (Egyetértetek ebben vele? 
Vajon valóban a fejünk a legveszedelmesebb testrészünk?) S különben 
is, a test, illetve a lélek ellentétről való elmélkedés álkérdés, , amíg e földi 
börtönben tartózkodunk, addig semmi csupán testi vagy tisztán szellemi 
nincs bennünk... igaztalanul szakítjuk ketté az embert". (Látjátok a be- 
vezető szavakból, hogy Montaigne-nek semmi kedve nem volt a Szent 
Hivatal cenzúrája áldozatául esni. Egyetlen esetben követelték tőle egy 
gondolatmenet kihagyását, de ő ebben nem engedett.) 

Ezzel be is kell fejeznem a Montaigne esszéiből még órákig folytatható 
mazsolázást, mert maradék kis időnket valami másra, pontosabban 
szólva, valaki másra, szeretném fordítani. Sajnos, már Pierre Charron 
A bölcsességről (De la Sagesse) írott filozófiai költeményéről sem tudok 
időhiány miatt beszélni. 


Most azonban áthajózunk a La Manche csatornán, hogy megérkezzünk 
a Szigetországba, ahol ennek a szemeszternek utolsó előadásában is tar- 
tózkodni fogunk. 

Talán nem illendő egy filozófiatörténeti előadásba a végén egy költőt 
bevezetni, miközben számtalan költőről, mint Dante, Petrarca, Boccaccio, 
éppen csak megemlékeztem. A reneszánszról azonban nem lehet Shakes- 





258 1! II. A KÖZÉPKOR ÉS A RENESZÁNSZ 


peare nélkül beszélni, mivel a reneszánsz minden témája, gondolata, 
hite, felismerése hangot kap drámáiban és szonettjeiben egyaránt. 
Shakespeare a reneszánsz eszméit, életérzéseit úgy szintetizálta, hogy azo- 
kat az , öröklétbe" emelte, azaz minden kor ráismerhet önmagára bennük. 

Már említettem, hogy Gonzago, a jó ember (A viharban) előadja a re- 
neszánsz utópiát, de ugyanez a drsráma még számtalan reneszánsz , témát" 
is szintetizál. Így a sokat emlegetett reneszánsz mágiát (Prospero könyveit 
és cselekedeteit) , a csodálatos sziget tündérvilágát, ugyanakkor az akko - 
riban az érdeklődés középpontjában álló barbár bennszülött alakját. 

Machiavelli is (akinek művét nem ismerte) , ott van" Shakespeare min- 
den királydrámájában. Így például Brutus és Cassius alakjainak (Julius 
Caesar) olyan értelmezésében, mely a morál és a politika logikájának kü- 
lönbségére épül, pontosan arra a Machiavelli által sokat idézett gondo- 
latra, hogy a politika a sikerességen alapul. A moralista (Brutus) ezért 
van vereségre ítélve, mi több, magával rántja a pusztulásba a politikus 
Cassiust is. Snakespeare drámává változtatja azt, amit Machiavelli elbe- 
szél, emberi sorssá. Így például azt, hogy egy király, aki nem hagyja abba 
ellenségei elpusztítását, elbukik, míg az olyan uralkodó, aki időben, azon- 
nal abbahagyja, szeretett királlyá válik (mint V. Henrik). Shakespeare- 
nél azok a királyok vannak többségben, akik nem állnak meg ellenségeik 
megsemmisítésében, mert vér vért kíván s bűn bűnt von maga után. 
Ahogy Machiavelli tudja, úgy pedig Shakespeare elénk állítja: a királynak 
nem szabad gyengeséget sem mutatnia (II. Richard, VI. Henrik). 

Sokan látnak következetlenséget abban, hogy Hamlet beszél apja szel- 
lemével, s ugyanakkor nem tudja, hogy van-e túlvilág. A reneszánsz hu- 
manisták sem tudtak sem az egyik, sem a másik elképzelés mellett egyér- 
telműen kitartani. Hiszik, hogy meg lehet idézni a halottakat, s azt is, 
hogy fogalmunk nincs, mi történik haláluk után. Egyik szonettjében 
Shakespeare azért nem lesz öngyilkos, hogy szerelmét ne hagyja magára. 

Az Ahogy tetszik híres dala (magyar fordításban: , a barát elárul, a csók 
csupa méreg [...] Oly édes az élet! ") Montaigne-t idézi, de őt idézi a szkep- 
tikus Jagues is, aki, amikor a herceg a játék végén az udvarba hívja, így 
válaszol: , Unatkoznám! Ha valamit kívántok, / Elhagyott barlangomban 
megtaláltok." 

S a polgári becsületesség? Példája Beatrice és Benedek, A windsori víg 
nők és sokan mások. S a józan ész? Azt a becsületes embereken kívül 
elsősorban a , bolondok" képviselik. Ami pedig a komikus hagyományt 
illeti, Snakespeare (ahogy később Moliére is) szívesen merít a humanis- 
táktól, többek között a Montaigne-től is gyakran idézett Plautusból és 
Terentiusból. Az okos rabszolgából Shakespeare-nél okos mesterember 
lesz. Romeo és Júlia nem szublimál, ők nem , platonisták , ahogy fel- 
mondják a családhoz, a hagyományhoz való hűséget is, hogy egymáshoz 
hűek lehessenek. 

A , név" semmi. Csak az egyén számít, az egyén érzése, gondolata, aka- 
rata, eltökéltsége. Amit egy világtól visszavonuló, elegáns férfiember gon- 
dol így, a kastély magányában, azt Shakespeare-drámájában egy fiatal 
lány mondja ki, egyedül, dacosan, tette minden következményét vállalva. 
Ezzel be is lépünk egy új világba. Ettől kezdve lesz érték, nemcsak az, ami 
más, hanem az, ami , új . 

Végül még egy Montaigne szövegére írt Shakespeare LXXXIV. szonett 
kezdő sorait idézzem: 

, Who is that says most? which can say more 

Than this rich praise, that you alone are you —" 

(Mondjon legtöbbet, ki mond többet annál 

A gazdag bóknál, hogy te csak te vagy? — Szabó Lőrinc fordítása] 

TIZENNEGYEDIK ELŐADÁS 


Francis Bacon (Verulam grófja) 


KEDVES HALLGATÓIM! 


A korszakok nem hasonlítanak az országhatárokhoz s a filozófusoknak 
mint filozófusoknak nincs útlevelük, amelyre rá lenne pecsételve, hogy 
, reneszánsz" vagy , modern". Jó érvük van azoknak is, akik a modern fi- 
lozófiát Francis Baconnal kezdik, minthogy nála játszott az , új szó elő- 
ször vezető szerepet a filozófiában, mert először ő hirdette, hogy a gon- 
dolataival valami , új" kezdődik, s hogy a hagyomány tekintélye megté- 
vesztő. S ugyancsak jó érveik vannak azoknak is, akik reneszánsz 
filozófusnak tekintik. Bacon nem értette és nem értékelte a matematikát, 
anyagfogalma, illetve természetfogalma igen közel állt Giordano Brunó - 
éhoz, a kettős igazság híve volt stb. Mivel ebben a kérdésben nem tartom 
fontosnak a döntést, ebben a szemeszterben fogok beszélni róla. 

A 16. század végén s a 17. század legelején élő Francis Bacon a második 
lordkancellár Thomas More után, akivel a reneszánsz filozófia bemuta- 
tásakor találkoztatok. Előkelő és politikában gyakorlott családból szár- 
mazik s maga is már ifjúkorában politikai tanácsadóként kezdte ígéretes 
karrierjét Essex grófja mellett. Mint esetleg tudjátok, az Erzsébet királynő 
és Essex grófja közötti állítólagos szerelemi kapcsolatról készült számos 
szentimentális regényből vagy filmből, Essex grófját felségárulás miatt 
elítélték és kivégezték. Ekkor Bacon is ellene fordult. I. Jakab uralkodása 
alatt megint politikai szerepet vállalt. (Állítólag ő javasolta Jakabnak, 
hogy magát Great Britain királyának nevezze.) Először Királyi Főpecsétőr 

lett (Lord Keeper of the Great Seal), majd Lordkancellár. Dicsősége 
ebben a hivatalban csak négy évig tartott, mivel ajándékok elfogadása 
miatt eljárás indult ellene, elítélték és négy esztendőt a Towerben töltött. 
Mivel eltiltották minden politikai hivatal viselésétől, visszavonult és 
könyveket írt. Tehát politikai bukásának köszönhetjük Francis Bacont, 
a filozófust. 

Hosszú ideig tartotta magát az ostoba legenda, hogy Shakespeare mű- 
veit valójában Francis Bacon írta. Shakespeare életéről valóban keveset 
tudunk, s számosan nem tudták elhinni, hogy egy vidékről származó ta- 
nulatlan színész képes lehetett ezeket a drámákat megírni. Így hát kor- 
társára, a politikában jártas és művelt előkelő úrra, Baconra tippeltek. 

Hadd beszéljek inkább azokról a könyvekről, melyeket Bacon valóban 
írt. Ezek közül sem mindegyikről, inkább azokról, melyek a filozófia 
szempontjából jelentősnek bizonyultak. Így nem elemzem a The Advan- 
cement of Learning című igen tradicionális munkáját, sem a Wisdom ofthe 
Ancients címűt, s még az esszéket sem fogom bemutatni. Szellemességét 
sokra becsülték, jellemét kevésbé, de szelleme, rangja és esszéi tették 
híressé a saját korában. Így pl. Ben Johnson is részt vett a 60. születés- 
napjára rendezett díszes fogadáson. 

Meg kell említenem, hogy esszéit körülbelül Montaigne-nyel párhu- 
zamosan írta, s állítólag ismert is Montaigne esszéiéből néhányat. Az ő 
esszéinek jellege azonban más. A témakör hasonló, a hangnem azonban 
Baconnál kevésbé szubjektív. Ritkán hivatkozik görög és latin auktorokra 
is, azaz nem a reneszánsz humanista hagyományt követi. Esszéi rövidek, 
tömörek. Bacon jó stiliszta is. 

Mint megígértem, kizárólag filozófiailag jelentős és korszaknyitó írá- 
saival foglak benneteket megismertetni. Ezek kivétel nélkül befejezetlen 
vagy félbehagyott művek. 

Instauratio Magna című félbemaradt, alapvető írását Balogh Ármin kü- 
lönben kitűnő 1885-ben készült fordításában, Nagy Újjászületésnek for- 
dította. Nekem más az értelmezésem. Az , instauratio" Bacon korában 
nemigen használatos latin szót ugyanis Bacon éppen a , restauratio" -val 
állítja szembe, tehát nem újjászületésről, hanem megalapozásról, a tu- 
dományok új megalapozásáról akar beszélni. (Elnézéséteket kérem, hogy 
helyenként inkább az angol, mint a magyar szövegből idézek, de ti, persze, 

mindezt magyarul olvashatjátok.) Olvasmányként leginkább a Novum Or- 
ganum magyar kiadását Csatlós János fordításában ajánlom, habár, sajnos, 
a fontos előszó nincs benne ebben a kiadásban. 

Az Instauratio Magna előhangjában (nem azonos az előszóval) Bacon 
azonnal újítóként, illetve forradalmárként pozícionálja önmagát. Meg 
van győződve arról, írja, hogy az emberi elme maga okozza saját nehéz- 
ségeit azzal, hogy nem használja a rendelkezésére álló segédeszközöket, 
amelyeket elméje és a dolgok természete közé iktathatna (commerce bet- 
ween the mind of man and the nature of things) . Ez az, amin most változtatni 
kell. Ha tovább is úgy használjuk az elménket, mint eddig, megint nem 
jutunk semmivel sem előre, 

Egy út járható csak, írja, ha újat kezdünk, ha egy jobb terv alapján 
(better plan) kezdünk hozzá a tudomány, a mesterségek (arts) s minden 
emberi tudás megalapozásához, helyesen megalapozva azt (raised upon 
the proper foundation) . 

Eddig a tudomány körben forgott, de azén munkám, ez a munka, célba 
visz, mert a célra tör — írja Bacon. Habitusa egy szempontból hasonlít 
Montaigne habitusához: személyesen ő az, Francis Bacon, nem valami 
, mi" vagy , ők", aki látja, amit lát, tudja, amiről beszél, amit a nyilvános- 
ságnak feltálal, ez az ő szeme, az ő felfedezése, az ő projektje. Ugyanakkor 
mondanivalója tartalmában alapvetően különbözik francia kortársától. 
Ő ugyanis biztos abban, hogy ez az munka, ez a projekt célhoz vezet. 
A , cél" többszöri hangsúlyozása már azért is fontos, mert Bacon, mint 
látni fogjuk, elveti a teleológiai felfogást, szerinte a természetnek nincsen 
célja, míg Isten céljáról nincs tudomásunk. Csak az embernek van célja, 
az embernek lehet célja, hadd jelöljem tehát ki én ezt a célt — írja. 

Tudtommal ő mondta először, hogy amit javasol, az elme reformja, az 
új filozófia, az emberiség javát fogja szolgálni: , towards the benefit of the 
human race " 

Tiszteljük a görögöket. Ők gyermekek voltak. Filozófiájuk szép, de 
gyermeteg. Dialektikájuk nem a dolgok természetére irányul, önmaguk- 
kal vannak elfoglalva. (Az a közhely, hogy a görögség , az emberiség" gyer- 
mekkora, Baconnál jelenik meg először. S, mint már szó volt róla, amikor 
valamit először mondanak ki, akkor még nem lehet közhely.) A görögök 
óta, folytatja, mi is mindig csak ugyanazt ismételgetjük. Az idő a görögök 


264 1] II. A KÖZÉPKOR ÉS A RENESZÁNSZ 


megalapozta tudományok számára olyan, mint a folyó, mely felpuffadva 
hozza el hozzánk mindig ugyanazokat a gondolatokat. A hagyományos 
gondolkodás terméketlen, már azért is, mert nincs semmiféle gyakorlati 
eredménye, haszna, azaz nem hoz , gyümölcsöt". Ez utalás Jézus egy mon- 
dására, csakhogy a , gyümölcsön" Bacon valami egészen más ért: talál- 
mányokat. A régiek között voltak mesterek és tanítványok, de nem voltak 
feltalálók (inventors). A kutatás , gyümölcse" valami újnak a feltalálása. 

Gondolom, emlékeztek arra, amire már Montaigne elemzése kapcsán 
is felhívtam a figyelmeteket. Míg Montaigne szerint a filozófia baja az, 
hogy minden filozófus mást mond, más igazságra esküszik, hogy nincs 
konszenzus, Bacon baja a hagyományos metafizikával éppen ennek az el- 
lenkezője. Az ugyanis, hogy mind ugyanazt mondják, mind csak egymást 
ismételgetik, hogy nincs haladás, senki sem tesz egy lépést sem előre. 
(Mi a véleményetek erről a vitakérdésről? Az enyémet majd rögtön ki- 
fejtem.) 

Az érzékelés, a puszta megfigyelés, persze, bizonytalanok, az igaz, mert 
semmi sem vezeti, illetve semmi sem világítja meg azokat. Sem okosság, 
sem ugyanannak a többszöri megismétlése nem változtat ezen a helyzeten. 
Régen a hajósok puszta megfigyelés, ismételt megfigyelés segítségével 
tudtak sikeresen hajózni, de ma ez már nincsen így. A filozófiának, a tu- 
dománynak is meg kell találnia, illetve meg kell teremtenie az igaz há- 
zasságot az empíria és a racionális fakultások között. Hogyan? A megfelelő 
módszer segítségével. A kutatónak alázatosnak kell lennie, de nem a te- 
kintélyekkel, hanem a természettel szemben. Olyan módszert kell találni, 
amelyet mindenki képes használni. Tehát nem titkos tudást, amelybe ki- 
választott embereket avatnak be, hanem olyan módszert, amelyet a nyil- 
vánosságnak bemutatnak, amely ezáltal mindenki számára követhető. 

Mint tudjátok, ez az elv lesz a modern tudomány erkölcsi kódexének 
alapja. A tudományos eredmény nem titkos tudás, nem misztérium, nem 
mágia, hanem nyilvános, közölhető és közlendő. Egy kísérlet akkor ér- 
vényes, ha nyilvánosságra hozva mások is meg tudják azt ismételni. 

A feladat tehát egy sikeres eljárás kidolgozása, az empíria és a ráció 
jól sikerült házasságának összehozása, ami egy mindenki által használ- 
ható és alkalmazható módszert eredményez. Olyan módszert, melynek 
alkalmazása, használata valami újhoz, valami új (dolog, szerszám, elmé- 

let) feltalálásához vezet az egész emberiség hasznára. Íme, a technikai 
forradalom elméleti megalapozása. 

Mint már említettem, ez a mű félbe marad. Négy részből állt volna. 
A második rész a voltaképpeni módszer bevezetése. Ez szintén töredék- 
ben maradt. Címe Novum Organum. Erre a könyvre rögtön visszatérek. 

Mielőtt hatalmas vállalkozásába fog Bacon, Istenhez fordul segítségért. 
Ennek kapcsán fejti ki— nem elsőként, de nem is utolsóként — azt az gon- 
dolatot, melyet , kettős igazságnak" szoktak, nem valami pontosan, ne- 
vezni. Mind a vallásnak, mind a tudománynak megvan a saját területe, 
birodalma, írja, nem ildomos, sem nem termékeny, a másik birodalmába 
belekontárkodni. Gondolata alátámasztásáért a Bibliához fordul, s valami 
hasonlót mond, mint Maimonidész, akit nem ismert. Amikor megne- 
vezte az állatokat, mondja Bacon, Ádám tiszta elmével ítélt és gondolko - 
zott. Bűne abban az ambícióban rejlett, hogy ezzel a képességgel majd ő 
fog különbséget tenni saját erejéből rossz és jó között. Elmélete alátá- 
masztására — mint többször máskor is — Bacon Salamonhoz fordul, itt 
például ahhoz a mondásához, hogy , Isten dicsősége a dolgokat elrejteni, 
a király dicsősége azokat megtalálni". A vallás, persze, Isten, de a tudo- 
mány a király. 


Hadd térjek végre rá a tervezett főmű második részére, a szintúgy befe- 
jezetlenül maradt Novum Organum rövid bemutatására. 

A cím megint program is egyben. Valami új kerül itt szóba. Mihez ké- 
pest új? Arisztotelész Organon című művéhez képest. A múlt szemeszter- 
ből tudjátok, hogy Arisztotelész ilyen című művet nem írt, de azt is, hogy 
az utódok ezen a címen adták közre a logikáról írt különböző munkáit. 

Arisztotelész logikájának dísze és virága a szillogizmus tana. A szil- 
logizmus, s általában a deduktív logika, Bacon szerint az a módszer, 
amelynek segítségével Arisztotelész az empíria és a ráció között közvetít, 
de rosszul és sikertelenül, mivel nem a dolgok észleléséből indít, azaz 
másodrendűnek ítéli az indukciót. S így többet árt, mint használ a tudás 
ügyének (business of knowledge) . Az emberi elmének nem organonra, 
hanem segítségekre (helps) van szüksége. Ezt a segítséget, amelyre most 
rá fog térni, így nevezi: , a természet értelmezése" (, Interpretation of 
nature"). 

Ennek a szónak, azaz: programnak, önmagában is van jelentősége. 
Eddig, mint tudjátok, szövegeket interpretáltak, az antik klasszikusokat 
és a Bibliát. A természetet nem interpretálták, hanem ,,a természet köny- 
vét" figyelmesen olvasták (legalábbis a reneszánszban) . Azonban Bacon 
a természetet is egyfajta szövegnek tekinti, amely nem megfigyelésre, 
hanem erős értelmezésre szorul. Erre a célra javasolja a későbbiek során 
az induktív logika egy fajtáját, mely nem a jelenségek sokaságának felso - 
rolására épít, tehát nem nagyszámú megfigyelésen s azok összegzésén 
alapul. (Bár ő még nem tudhatta, hogy van fekete hattyú.) Mind a hagyo- 
mányos , segítők , mind az általuk kínáltak, egyaránt segítik a megértést, 
de csak az ő módszere segíti ezenfelül, az eszközök, dolgok feltalálását is 
(invention). 

Nos, ha a régieket követnénk, nem lehetnénk különbek náluk. De 
most egy eddig teljesen járatlan utat nyitunk — folytatja Bacon. Nem lá- 
tunk ellenséget a régi iskolában, mert mások vagyunk. Nem a tudomá - 
nyok ápolásra, hanem a tudományok felfedezésére vállalkozunk. 

Ezt a bevezetést követik az aforizmák, melyeket a magyar kiadásban is 
olvashattok: Aforizmák a természet magyarázatáról és az ember uralmáról. 
Fontos cím, mert kijelöli aprogramot. A metafizikusok csak értelmezték 
a természetet, de a mi módszerünk biztosítja az embernek a természet- 
feletti uralmát. Az ember nem egyszerűen minden dolog mércéje, az em- 
bernek uralkodnia kell a dolgokon. Azaz Bacon egyszerre mér csapást 
Arisztotelészre és Prótagoraszra, a , dogmatizmusra" és a szkepticizmusra. 

, Emberi tudás és hatalom egy és ugyanaz", mert ha az okot nem ismerjük, 
az okozat is elmarad (III.). Mint látjátok, Bacon az ok-okozat összefüggést 
itt a cselekvés, illetve a létrehozás szempontjából értelmezi. Nem arról van 
tehát szó, hogy pl. keresem a világban lévő gonosz okát, hanem arról, hogy 
felhasználok valamit valami másnak a létrehozására. Ezt a , gyakorlati szil- 
logizmust" Arisztotelész ismerte és a , techné" szóval jelölte. Bacon sem ezt 
tekintette újdonságnak, mivel az orvos, a gépész, a matematikus, a mágus 
eddig is mindezt gyakorolja. Azonban ezek eddig pusztán tapasztalatra, 
nem pedig tudásra alapozzák mesterségüket (V., VIII.). Hozzáteszem, hogy 
Bacon szemmel láthatóan nem volt jártas a matematikában. 

Bacon szerint állandó harc folyik: párharc a természet és az emberek 
között, s ebből a harcból mindeddig többnyire a természet került ki győz- 

tesen, mivel az ember harci eszközei primitívek és estlegesek voltak. 
(A , harc" metafora ma is használatos, pl. amikor azt mondjuk, hogy X. Y. 
vereséget szenvedett a rák ellen folytatott hősies harcában.) Minél na- 
gyobb a hatalmunk a természet felett, folytatja Bacon, annál inkább győz- 
hetünk ebben a harcban. S minél több a tudásunk, minél inkább felfedjük 
az okok és okozatok közötti összefüggést, annál több eszközt tudunk fel- 
találni, segítőkként, a természet elleni sikeres harcban. A természet , ki - 
játssza" a deduktív tudomány s a puszta megfigyelésre alapozott tudomány 

, fortélyait". (Az efféle hasonlatokban a természet és az ember nem harcol, 
hanem játszik egymással, s mindig a természet kezében van az aduász.) 

, Amilyen alkalmatlan a jelenlegi tudomány gyakorlati felfedezésekre, 
éppoly alkalmatlan a jelenlegi logika tudományos felfedezésekre" — írja 
(XI.). Igaz, mindeddig senki sem állította, hogy erre alkalmas lenne, leg- 
kevésbé Arisztotelész, de számára ez nem volt hendikep, s nem tette a 
deduktív logikát haszontalanná. Bacon szemében azonban csak az a tudás 
hasznos, amely új felfedezésekhez vezet. 

Ekkor mér Bacon, felfogása szerint, halálos csapást a metafizika alap- 
vető szókincsére, azaz hagyományos kategóriáira, főszereplőire: , hely- 
telen fogalom a szubsztancia, a minőség, a cselekvés, a szenvedés, sőt, 
maga a lét is, a keletkezés és pusztulás, vonzás, taszítás, anyag, [...] stb. 
Ezek egytől egyig légből kapott és rosszul meghatározott fogalmak." (XV.) 
Nos, ha nem jelentős filozófusról lenne szó, azt mondanám, hogy Bacon 
csacsiságokat beszél. Ami a rossz meghatározást illeti, minden filozófus 
másként határozta meg ezeket a fogalmakat, mivel másként illeszti be a 
kategóriákat saját filozófiai gondolatmenetébe. 

Azonban, ha jól megnézzük, nemcsak erről van szó Bacon részéről, 
hanem egy más filozófiai hagyomány megteremtéséről. Nem az európai 
újkori filozófiáról általában beszélek, hiszen az Descartes-tól egészen 
Hegelig számtalan újkori filozófus fogja, mindig újraértelmezve, gondo- 
latmenetébe, többnyire rendszerébe beleépíteni a Bacon által elutasított 
kategóriákat. Inkább az angolszász (angol és skót) filozófiára utalok, 
amelynek történetében — majd a jövő szemeszterben — valóban a meta- 
fizikából örökölt kategóriák , kihalásának" folyamatával fogtok találkozni. 

Eddig még nem volt dolgunk , nemzeti" hagyományokkal a filozófiá- 
ban. Minden jelentős középkori és reneszánsz gondolkodónál egy antik 

filozófia és egy monoteista vallás szintézisével találkoztunk. Az európai 
filozófia fővonala (bár nem minden főszereplője) továbbra is keresztény 
marad, de a szintézisnek vége. S leghamarabb az angolszász filozófiában 
lesz vége. Ebben Bacon, aki szembeszáll a szintézissel, kétségkívül az 
angol/skót filozófia saját útjának kezdeményezője. (A kereszténység ol- 
daláról ezt a szintézist majd a francia Pascal bontja fel, de ez is a következő 
szemeszterre tartozik.) 

Bacon szerint tehát a metafizikai spekuláció egyszerűen üresjárat. Nem 
vezet ugyanakkor hasznos eredményre a magára hagyott józan ész mun- 
kája sem, mivel támasz nélkül megbízhatatlan, nem hatol a , dolgok mé- 
lyére". A konszenzus nem jele az igazságnak, mivel ha például ugyanaz 
az őrültség törne ki a sokaságban, mind egyet tudnának érteni. 

, Hiába remélünk jelentős haladást a tudományban attól" — írja —, , hogy 
a régit az újba töltögetjük" (XXXI.). De ki remélt mindeddig , jelentős ha- 
ladást a tudományban"? Senki. Legfeljebb haladást az erkölcsök tiszta- 
ságában, a vallások egymás iránti megértésében, esetleg a festészetben, 
de a tudományban? Méghozzá jelentős haladást? Új gondolat, új törekvés, 
új nyelv. 

Mi fogja ezt a jelentős haladást lehetővé tenni? Az új módszer, amely 
visszavezeti az embereket a tényekhez. Azonban ahhoz, hogy ez a módszer 
hatékony lehessen, előbb meg kell szabadítani az embereket az , idolok- 
tól" (bálványoktól), azaz azoktól a fantomoktól, amelyek megakadályozzák 
a módszeres gondolkozást. Ebben, írja, osztja a szkepszis véleményét, de 
a szkepticizmusban sem szabad dogmatikusnak lenni, mint amazok, a ré- 
giek, voltak. 

Bacon négyféle idolt, azaz fantomot különböztet meg. Ezek a törzs 
fantomjai, a barlang fantomjai, a piac fantomjai s végül a színpad fan- 
tomjai. 

Mi a , törzs"? Az emberi nem, mint olyan. Az ember mindent a saját 
szemszögéből lát, a saját tapasztalatain gondolkozik, s ez minden emberre 
egyaránt áll. 

Bacon legérdekesebb elemzései ennek az , antropológiai" általános 
fantomnak az értelmezéséhez kapcsolódnak. Például azt állítja, hogy az 
emberi elmének szüksége van rendre és szabályokra. Ezért ott is rendet 
és szabályokat tételez fel, ahol ez a megértést akadályozza. Miért? Mert a 

fantomnak hatalma van felettünk, kényszerít arra, hogy ott is rendet és 
szabályt lássunk, ahol, mondjuk, nincsen, mert így könnyebben tud élni. 

Mi a barlang fantomja? Az egyes ember személyes tapasztalata. Azon 
túl, hogy minden ember látását, tudását, eltorzítja az emberi nem minden 
tagját sújtó fantom, ráadásul minden egyes ember látását, tudását eltor- 
zítja a hozzá tartozó egyedi, személyes fantom is. Így saját tapasztalata 
zárja be az egyedet a barlangjába. Emlékeztek, ugye, Platón barlangha- 
sonlatára? Azonnal be fogjátok látni, hogy Bacon metaforája más mon- 
danivalót takar. Az ember mindent a maga szemszögéből ítél meg — a 
törzs fantomja. De mi ennek a szemszögnek a tartalma? Az ember kora, 
azaz korának ítéletei, környezetének nézetei, meggyőződései, az egyes 
ember, neveltetése, olvasmányai, jelleme. Ez a barlang fantomja, mivel 
az ember csak mindezeken keresztül, illetve ezek vezetésével tud gondol - 
kozni, valamit megérteni és megítélni. Mindig a sötétben tapogatódzik. 

A harmadik típusú fantom, a piac fantomja, valóban a piacra utal. Arra 
a helyre, ahol különböző árukból válogatva állandóan csevegsz, dumálsz, 
s ahol ennek vagy annak az árucikknek a megvásárlására vesznek rá, ,.csak 
szó, szó, szó" — mint Hamlet mondaná. Ez a társas élet fantomja. A nyelvé, 
a kommunikációé. Az emberek beszélnek anélkül, hogy tudnák, mit is 
mondanak, s hogy miről mondják. A szavak kétértelműek, azt sem tudjuk, 
mi mit jelent, s ha valamit mondunk, hogy miről beszélünk. 

A negyedik fantom, a színház fantomja, maga a filozófia, azaz a meta- 
fizikai rendszerek. Ez a fantom kapcsolódik minden korábbi (törzsi, bar- 
langi, piaci) típusú fantomhoz. Egyrészt rendet vezet be a világértésbe, 
mindegy, hogy milyet. Másrészt azért fogadják el, mert hasonló könyveket 
olvastak vagy fontos embereket hallottak beszélni róluk, vagy mert a latin 
szavak érdekesek, vagy mert erre nevelték őket. 

Hogy megint Shakespeare-t idézzem, mint nemrég Valla hasonlatával 
kapcsolatban: , színház az egész világ", s Bacon szerint a metafizikai rend - 
szerek elsősorban azok. Ítt van filozófusunk gúnyos hajlama leginkább 
elemében. A filozófusok azt hirdetik magukról, hogy ők a világ, pedig 
színházat játszanak, mivel világuk nem valóságos. 

Bacon hasonlata a színházzal találó, de szerintem inkább egy lehető- 
ségre, mint egy hiányra mutat. Miért ne játszhatná el a filozófia saját drá- 
máit egy képzelt világszínpadon? Baconnak a filozófia ütlegelésében gyö- 

nyörűsége telik, de néhol csak vagdalódzik. Sokkal inkább, mint a ha- 
sonló megjegyzések Brunónál vagy Montaigne-nél. Az persze érthető, 
hogy miért tartja fantazmagóriának a teleológiát, a világrend célszerűsé- 
gét. De az már kevésbé, hogy miért tagadja pl. egy növény szerkezeti fel- 
építésének célszerűségét? Pontosan ő, aki számára az anyag maga az ál- 
landóan változó eleven mozgás? Vagy hogy miért háborítja fel az a gon- 
dolat, hogy egy egyenes végtelenül osztható ? 

A görög filozófia Bacon-féle szidalmazásának további ismertetéséről 
lemondok, s csak annak (egyik) végkövetkeztetését idézem, mert az meg- 
int fényt vet Bacon programjára. , Tulajdonképpen az eredmény és a be- 
lőle adódó gyakorlati felfedezések a filozófia helyességének zálogai és 
biztosítékai. Márpedig a sokféle görög filozófia és a belőlük származó tu- 
dományok alig eredményeztek egyetlen olyan kísérletet, mely [...] köny- 
nyített [...] volna az emberiség helyzetén." (LXXIII.) 

Mi volt ennek az elmaradásnak az oka? Elsősorban az, hogy természet- 
filozófiával kevesen foglalkoztak, s a keresztény korszakban a legjobb 
elmék teológiára szűkítették érdeklődésüket, hogy nem voltak tisztában 
a tudomány céljával. Ezenkívül méltóságon alulinak tartották a kísérle- 
tezést, megvetve a tapasztalatra alapozott tudást. Hozzájárult ehhez a ter- 
mészetre vonatkozó számtalan babona, a tudományos intézmények kon- 
zervativizmusa (nem ezt a szót használja). Továbbá, hogy voltaképpen 
két természettudomány van. Az egyik spekulál a természetről, a másik 
mesterségekben tűnik ki. A fejlődés a kettő egyesüléséből születhetne 
csak meg: a fényhozó (elméleti, okokra kérdező) és gyümölcsöző (új dol- 
gokat létrehozó) kísérletek összekapcsolásával. Itt jelenik meg (megint 
csak először) egy új program: a tudományos haladás és a technikai haladás 
egymáshoz való kapcsolása. (XCIX.) 

A kísérlethez tehát elméletre van szükség, a véletlenre nem lehet szá- 
mítani. Ugyanakkor elméletet csak kísérlet igazolhat. 

Eddig is voltak jelentős felfedezések, mint a puskapor, a selyemszövés, 
az iránytű, a cukor, a papír, s végül a könyvnyomtatás, ez a gyönyörű ta- 
lálmány (az ő példái) . Azonban ennél sokkal nagyobb számú, meglepőbb 
felfedezések állnak előttünk. Olyan dolgokat fognak feltalálni, amelyeket 
eddig még elképzelni sem tudunk, mivel nem hasonlítanak semmihez, 
amit ismerünk. Ezek a prófétai mondatok is beharangozzák az ontoló- 

giai-technikai forradalmak korát. (Az , ontológiai-technikai forradalom" 
kifejezést Hans Jonastól kölcsönöztem.) 

Egy új és érdekes megjegyzést tesz a CXX. számú aforizmában, azt 
ugyanis, hogy minden egyaránt érdemes tudományos vizsgálódásra. Nin- 
csenek gusztustalan, pogány vagy erkölcstelen dolgok. Ami érdemes a 
létre, azérdemes a megismerésre is. Az , új tudomány — írja a CXXVI. afo- 
rizmában s később is — olyan, mint a kormányos" (megint egy metafora). 
Maga az észlelés alapvető, de megbízhatatlan, nem iránytű (a törzs fan- 
tomjai és egyéb fantomok miatt), így az elme hajlamos elveszni az üres 
dialektikában. A módszer (amelyet ő ajánl) a kormányos, az kormányozza 
mind az észlelést, mind a gondolkodást a helyes irányba, mindig csak 
előre, a célhoz vezető biztos vizekre. Célunk nem a kételkedés, hanem a 
bizonyosság. 

Viszont nem tudjuk meg, hogy milyen ez a módszer. Megértettük, hogy 
indukció, bár nem felsoroláson alapul, azt is, hogy a kéz és az ész, valamint 
az észlelés és a gondolkodás jól sikerült házassága, hogy a kísérlet min- 
denképpen hozzátartozik. Azt is megtudtuk, hogy célja az új dolgok, esz- 
közök létrehozása, s azt is, hogy eredményei nem titkok, hanem nyilvá- 
nosak. Ezek mind fontos tudások, de miben áll ez az új csodamódszer? 
Úgy vélem, hogy ezt nem is kell tudnunk, mert a módszer maga a program. 
Az új tudomány, s egyben egy új világ, megteremtésének kihirdetése. 

A CXXIX. aforizmában Bacon háromfajta becsvágyat különböztet meg. 
Az első olyanok becsvágya, akik saját hírnevüket akarják hazájukban öreg- 
bíteni. A második olyanok becsvágya, akik hazájuk hatalmát akarják ki- 
terjeszteni, aharmadik fajta becsvágy azoké, akik az egész emberiség ter- 
mészetfeletti uralmára törekszenek. Ez a legnemesebb becsvágy. Miért? 
Mert a természeten csak engedelmeskedve lehet uralkodni. 

Az aforizma sűrített önéletrajznak is értelmezhető. Mintha Bacon azt 
mondta volna: korábban az első, majd a második becsvágy hajtott, de 
most elérkeztem az igazsághoz, a harmadik becsvágyhoz. Ugyanakkor po- 
litikai hitvallásnak is értelmezhető. A legjobb politikus becsvágya az or- 
szág nagyságát a törvényeknek való engedelmességgel gyarapítani. De ha 
a szöveget szó szerint vesszük, akkor azt mondhatjuk: az emberiségért 
tenni valamit a legnagyobb becsvágy. Hogy ki tesz az emberiségért valamit, 
s hogy mi az, ami az emberiségért teendő — erre a kérdésre is a kész a vá- 

lasz: az új természettudomány embere, aki merész és bátor, szakít a ba- 
bonákkal s új elméleteket, különösképpen új eszközöket talál fel (invent). 
Nem a puskaport fedezi fel, mert azt már megtették, hanem olyan dolgokat, 
melyeket még elképzelni sem tudunk. A jövőben rejlő lehetőség, mint 
többször hangsúlyozza, ugyanis felette áll képzelőerőnknek. Képzelőerőnk 
mindeddig rémképeket és fantomokat teremtett, félelmet keltve bennünk. 
Ördögöket, démonokat, boszorkányokat. Mostantól kezdve realitásokban 
fogunk álmodozni: amit elképzelünk, valóssággá fog válni. 

Bacon is megpróbált valamit elképzelni, amennyi saját képzelőerejé- 
ből, saját korának kínálatából telt, s így megalkotta az első technikai utó - 
piát Új Atlantisz címen, egy munkát, amely szintén befejezetlen maradt. 

Atlantisz (ahogy Platóntól is tudjuk, s amire Bacon is hivatkozik) a le- 
genda szerint valamikor egy virágzó állam lakhelye volt, míg egy földren- 
gés (Baconnál özönvíz) következtében el nem süllyedt az óceánban. Az 
Új Atlantisz azonban nem azért új, mert most alapították vagy mert most 
szerzünk létezéséről tudomást, hanem mert bár ősi föld, de berendezke- 
dése a jövő vízióját állítja elénk. 

Morusról beszélve már ejtettem néhány szót a hagyományos utópiák- 
ról. Arról, hogy kétféle utópiáról beszélhetünk. Az egyiket a vágyak utó- 
piájának, a másikat az igazságos állam (társadalom) utópiájának nevez- 
tem. A vágyak utópiája olyan világot vizionál, melyben minden ember 
minden szükséglete kielégül, nincs sem jog, sem állam, sem család, sem 
urak és szolgák, sem arany (illetve piac) , sem háború, a bőség világa, ahol 
a természet is átalakul és szabadon kínál mindent mindenkinek. A vágyak 
utópiáit általában a múltba helyezték, mint az Ovidius-féle , aranykort" 
vagy a bibliai paradicsomkertet. Ezzel szemben az igazságos állam utópi- 
ájának ősatyja, Platón, ősmodellje a Politeia. Mint emlékeztek rá a múlt 
szemeszterből, ez egy igen szorosan, szigorúan, hierarchikusan megszer- 
vezett állam, szoros alá- és fölérendeltségi viszonyokkal, ahol mindenki 
végzi a saját munkáját, s ahol a filozófusok uralkodnak. Férfiak és nők 
ugyanazt a munkát végezhetik, nincs család, de a szexuális kapcsolatokat, 
legalábbis nemzőkorban, az állam szabályozza. Nincs magántulajdon, 
s ezért nincs is belháború, csak külháború. Az állam teljesen stabil, nincs 
változásnak kitéve. Morus utópiájáról ebben a szemeszterben beszéltem, 
így ezt nem ismétlem meg. 

Mindkét , igazságos társadalmat" bemutató utópia, fogalma szerint, 
társadalmi utópia. Közös bennük a magántulajdon kiiktatása, a munka, 
továbbá a közösségi élet központi megszervezése, a szexualitás szabályo- 
zása, a minden más államtól, társadalomtól való elszigeteltség biztosítása. 

Az Új Atlantiszt kevéssé lehet társadalmi utópiának tekinteni. Bár a 
szerző ezt a szigetet is , ideális társadalomként" ábrázolja, a társadalmi 
utópia vonatkozásában nincs a modellben semmi meglepően , új . Bacon 
ismeri természetesen Morust, hivatkozik is rá, méghozzá kritikailag, 
mivel nem tartja jó ötletnek, hogy a házastársaknak esküvő előtt egymás- 
nak meztelenül kell mutatkozniuk. Ennek helyébe egy , Ádám és Éva" 
tavat javasol, ahol a barátok, illetve barátnők látják meztelenül a jöven- 
dőbelieket, s beszámolnak róluk. 

Az Új Atlantisz szigetének lakói is keresztények, erkölcsük is kereszté- 
nyi. A különbség az, hogy zsidók is laknak itt, vallásszabadság van. Mi 
több, a történet elbeszélőjét sok mindenről egy Joabin nevű , körülmetélt 
zsidó" tanítja ki. A bölcsesség és felfedezések házát , Salamon házának" 
nevezik, mivel Salamon királyt éppen olyan nagyon tisztelik, mint maga 
Francis Bacon. Szemben a többi társadalmi utópiával, itt bizony van luxus, 
arany, drágakövek, pompás épületek, díszes öltözetek, nagyszerű lako - 
mák, kitűnő borok, amit csak akartok. 

A történet hasonlóképpen kezdődik, mint Morusé. A hajósok elté- 
vednek, sem élelmük, sem vizük, amikor szerencséjükre egy szigetre 
bukkannak, ahol az , Idegenek Házába" vezetik és ellátják őket. Mivel 
a sziget lakói beszélnek héberül, görögül, latinul és spanyolul, érint- 
kezni velük igen könnyűnek bizonyult. Bacon (azaz az elbeszélő) kie- 
meli, hogy kitűnő koszton tartották őket, bort is kaptak, s azt is, hogy 
maga azt állam gondoskodott róluk, mert erre a célra külön büdzsé áll 
rendelkezésükre. Azt is megtudják, hogy ez a kultúra régi, azaz olyan 
időkből maradt fent, mely technikailag sokkal magasabb fokon állt, 
mint a hajótöröttek világában a korabeli. Ők, azaz az Új Atlantisz pol- 
gárai, szemben a primitív európaiakkal és még primitívebb amerikai- 
akkal, megőrizték a régi technikai kultúrát, nem zárkóztak el, tanultak 
minden kor és nép felfedezéseiből s továbbfejlesztették azokat. Alapító 
atyjukat Salamonnak nevezték, a város neve Bensalem (nem nehéz erről 
Új Jeruzsálemre asszociálnunk). 

Az állam központja a Bölcsesség Háza, vagy mondhatnám a természet - 
tudomány és technika háza, , Salamon Háza" (az elbeszélő megemlíti Sa- 
lamon király egy elveszettnek hitt természettudományos művét is). Már 
ebből is tudhatjátok, hogy itt nem társadalmi, hanem technikai utópiával 
lesz dolgotok. 

Manapság elmondhatjuk, hogy bár a társadalmi utópiákra rossz idők 
járnak, a technikai utópiák virágoznak, sci-fi regényekben, filmekben. 
Ezek az utópiák arra a jogos elképzelésre alapozódnak, hogy a modern 
időkben egyedül a tuadományos-technikai tudás az, ami felhalmozódik, 
azaz , haladásról" csak a szűken vett technikai vonalon lehet beszélni. 
Hogy ezek a technikai újítások társadalmi szempontból tekintve mindig 
progresszívek-e, kérdéses, de Bacon csupán olyan technikai újításokról 
beszél, amelyek vagy társadalmilag közömbösek, vagy jótékony hatásuk 
nem vontható kétségbe. 

Bacon sokat épít a képzelőerőre. Viszont, ahogy a Novum Organumban 
mondta, képzelőerőnknek is van határa. Lesznek a jövőben olyan új ta- 
lálmányok, amelyekhez hasonlók eddig nem léteztek, s amelyeket el sem 
tudunk képzelni. Effélék természetesen nem szerepelhettek az Új Atlan - 
tiszban sem, hiszen maga s szerző sem tudott ilyen újításokat elképzelni. 
Bennünket az érdekel, mikor elképzelt valamit, néha olyasmit is, ami 
mindmáig technikailag megoldatlan feladat, holott megoldása életfon- 
tosságú lenne. Nézzük sorjában. 

Melyek ezek a semmiképpen sem , csodás", mert tudományon alapuló 
dolgok és építmények? Ilyen építmények a barlangok, amelyekben éte- 
leket konzerválnak (tehát mélyhűtés) , továbbá némely betegség gyógyí- 
tására is használnak, s melyek ráadásul új vegyületek előállítására is al- 
kalmasak. Ilyen építmények a fél mérföld magas tornyok is, amelyeket 
többek között meteorológiai megfigyelésekre használnak. Tavaikban 
sós vízből édesvizet tudnak előállítani. Mesterséges anyagokból, nem 
vízből, állítanak elő esőt, jégesőt, dörgést és villámlást (esőt előállítani 
eddig nem sikerült). Az egyes szobákban temperálják a levegőt (klíma - 
berendezés). Kertekben új gyümölcsfákat termesztenek, az állatkertben 
új állatfajtákat hoznak létre. Hasznos férgeket is szaporítanak. Szárítás- 
sal, sózással halakat és húst tárolnak anélkül, hogy megromlanának 
(konzerválás) . Kemencéikben különböző hőfokokat tudnak előállítani 

(ezt mi is tudjuk) . Olyan műszereket készítenek, amelyekkel igen messze 
lehet ellátni, így égi tárgyakat is, s olyanokat, melyekkel nagyítani lehet 
a láthatatlan dolgokat. Gyorsabb mozgásokat hoznak létre a puskalövés - 
nél (ezzel máig dicsekszenek egyes tévéhirdetésekben). Vannak gépeik, 
melyek madarak módjára szállnak a levegőben s melyek halként úsznak 
a víz alatt. 

S még egy újdonságra hívja fel a látogatót az új világ salamoni bölcse: 
ez a feltalálók és felfedezők, a találmányok és felfedezések múzeuma. 
Ebben a múzeumban, többek között, minden nagy felfedező szobrot kap. 
Kolumbusz szobrát meg is mutatják szegény csodálkozónak. De áll itt 
szobra a lőpor feltalálójának, a zene, az írás, a selyem, a bor, a vetés, a ke- 
nyérsütés, a cukor feltalálójának is. (Honnan tudja Bacon, hogy volt ilyen 
feltaláló?) 

Végül van szerszámuk az előrejelzésre is. Előre be tudják jelenteni, ha 
járványok, kártékony állatok, viharok, földrengések, áradások, üstökösök 
közelednek. (Ezt a földrengés esetében máig nem tudjuk.) Ilyenkor ta- 
nácsokat is adnak az ezek által várhatóan okozott károk megelőzésére. 

Mi az érdekes ezekben a leírt újításokban? Az, hogy az ipari , termelé- 
kenység" növelését egyetlen találmány sem szolgálja. Mindegyik inkább 
a fogyasztásra, a választék bővítésére szolgál. Ez pedig a természet isme- 
retén, a látás- és hallásjavításon, az előrejelzésen alapul. Azaz az érzék- 
szervek , meghosszabbításán", az eszközöknek a megfigyelő és a megfi- 
gyelt közé iktatásán, a tudás megszerzése céljából. A feltalálás, az invenció 
terepe elsősorban a mezőgazdaság, a mezőgazdasági vállalkozás, legin- 
kább a növény- és állattenyésztés, a közlekedés. 

Az Új Atlantisz világában tehát minden újítás vagy a természet jobb 
megismerését, s az ebben lelt örömünket vagy a fogyasztást, az élet köny- 
nyűvé tételét, azaz a boldogságot szolgálja. S pontosan ez volt Bacon pro - 
jektje. Nem igazságos, hanem boldog állam az Új Jeruzsálem, egyfajta tej - 
jel és mézzel folyó Kánaán, ahol a jó tejet és a finom mézet plusz a hozzá- 
juk hasonló finomságokat nem Isten állítja elő, hanem emberek, akiknek 
Isten erre a célra a természetet árendába adta. A gondoskodó állam világa, 
egyfajta jóléti társadalom, olyan emberekkel benépesítve, akik egymással 
békében élnek. Amit Bacon is feltételez, s amit Montaigne nem tudott 
feltételezni, az egy csupa becsületes emberből álló világ. 

A fantázia, mint mindig, itt is gyalog járt. Hogy megismételjem nektek, 
amit Hegel és amit Nietzsche mondott a filozófiáról, ha még meg nem 
untátok: a filozófia a kor kifejezése fogalmakban, a filozófia önéletrajz. 
Bacon esetében nem kétséges, hogy mindkét mondás célba talál. 


Kedves Hallgatóim! Ebben a félévben a filozófia történetének olyan fe- 
jezeteiről beszéltem nektek, amelyeket hosszú ideig elhanyagoltak és , át- 
ugrottak". Manapság sokféle irányban kiszélesedett az érdeklődés, s a 
magam részéről, mint láthattátok, ennek a kiszélesedett érdeklődésnek, 
s nemcsak a középkori filozófia esetében, híve vagyok. (Hogy a festészet 
vagy a zene világában hasonló változásoknak lehettünk tanúi, arról, saj- 
nos, nem tudok itt beszélni.) 

A középkori filozófusok közül számosan, ahogy egyesek a reneszánsz 
filozófusok közül is, eredeti alkotó szellemek voltak. Nem egyszerűen 
,bevezették" az antik filozófiát a monoteista vallások világába, nem egy- 
szerűen közvetítők voltak, akik kimentették a vízből a fulladozva haldokló 
görögöket, hanem egy új szintézist hoztak létre. Annak ellenére, hogy az 
újkor szakított ezzel a hagyománnyal, s újra kezdte lerakni a filozófia alap - 
jait, csak megismételhetem, hogy nincs se Descartes, se Spinoza, se 
Leibniz, se Kant, se Hegel, de még Hobbes sem e hagyomány nélkül. 
A magam részéről el sem tudom képzelni a filozófia történetét Ágoston, 
Averroés, Maimonidész, Anzelm, Abélard, a nagy skolasztikusok, Llull, 
Eckhart mester, Cusanus, Machiavelli, Giordano Bruno és Francis Bacon 
nélkül. Nem mindenkit soroltam fel, akiről beszéltem, de mindenkit fel- 
soroltam, akiknek főműveit elemezetem. Ha számotokra egy másik szerző 
kedvesebb, ebben nem kell rám hallgatnotok. (Igaz, semmiben sem.) 

Az utóbbi két előadáson hoztam szóba Montaigne és Bacon vélekedését 
a régi (metafizikus) filozófiáról. Egyik sem lehet igaz, mondotta Montaigne, 
mert mindegyik mást tekintett igazságnak, mindegyik gyökeresen mást 
válaszolt ugyanarra a kérdésre. Bacon ezt azzal az ellentmondással egé- 
szítette ki, hogy mindezek a régiek érdektelenek, mert mindegyikük 
ugyanazt mondja. Megkérdeztelek benneteket, hogy ti hogyan gondoljá- 
tok? Most azonban rajtam a válaszolás sora. 

Azzal a megjegyzéssel kezdtem az egész előadás-sorozatot, hogy a fi- 
lozófia egy irodalmi műfaj. Minden irodalmi műfajnak megvannak a mű- 

faji sajátságai és határai is. Így a filozófiának is. Határai elasztikusak, 
mint minden műfajhatár, de léteznek. A filozófia sem nem költészet, sem 
nem természettudomány, csak azt lehet elvárni tőle, ami a műfajon belül 
lehetséges. Ettől persze még egy filozófus lehet költő (mint Jehuda Ha- 
lévi) , vagy természettudós (mint Leibniz) , vagy közgazdász (mint Adam 
Smith), ahogy lehet gyémántcsiszoló is (mint Spinoza) , vagy uralkodó is 
(mint Marcus Aurelius) , de nem filozófusi minőségében. 

A műfajt, mint ezt a múlt szemeszterben láttuk, Platón és Arisztotelész 
teremtették meg. S így nincs abban semmi csodálatos, hogy különböző fi- 
lozófusok is az egyikhez vagy a másikhoz, vagy mindkettőhöz nyúlnak vissza. 
Az egyik dialógusokat írt, a másik főként értekező prózában fogalmazta 
meg gondolatait. Ez nem változtatott a műfajon, ahogy az sem, hogy Luc- 
retius versben fogalmazott, s számosan pedig aforizmákban. A műfaj , iden- 
titása", hogy ezt a csúf és divatos szót használjam, nem ezen múlott. Hanem 
mindenekelőtt sajátos kérdések felvetésén, pl. , mi az, hogy...?" , Mit ér- 
tünk azon, hogy...?" , Miért van ez így és nem úgy?" , Hogyan keletkezett 
X?" , Mi a célja?" , Mi az oka?" , Mi lehetséges, mi lehetetlen?" , Mi szük- 
ségszerű és mi véletlen?" , Mi a jó és mi a rossz?" , Mi a szabadság?" , Mi a 
boldogság?" stb. Továbbá sajátos szereplők (kategóriák) felvonultatásán, 
amelyek között a Lét és az Igazság megkerülhetetlen szerepet játszik minden 
filozófiában. S végül, de nem utolsósorban, az empirikus és a transzcen- 
dentális síkok megkülönböztetése. Ha erről beszélünk, akkor valóban min- 
den filozófia egyforma, mivel minden filozófia - filozófia. 

Zárójelben teszem hozzá, hogy a 20. században megismételték a 17. 
század egyik vádját, azt, hogy minden filozófia ugyanaz, történetesen me- 
tafizika, s mint ilyen, elvetendő. Ebből az álláspontból az következik, 
hogy filozófiára többé szükség nincsen. Szemben a 17—19. század nagy- 
jaival, akik a filozófia forradalmi megújításán fáradoztak, szemben a me- 
tafizikusokkal, akik, szerintük, mindig csak ugyanazt fújták, a 20. szá- 
zadban egyre inkább arról beszélnek, hogy mind a metafizikusokat He- 
gelig és tovább ugyanabba a gödörbe kellene eltemetni, minthogy mind 
egyforma s egy sem jobb a Deákné vásznánál. 

Mindkét esetben (17. és 20. század) azért temetik el a filozófiát, mert 
filozófia, de a 17. században nemcsak ezért. (A 20. századról majd a maga 
idején az utolsó szemeszterben beszélek.) 

A középkori filozófia (sajnálom az ismétlést) szintetizálta a görög-latin 
filozófiát és a monoteista vallásokat, különösen a kereszténységet, azaz 
kétfajta, különböző eredetű szöveget. A szintézis igénye következtében, 
mint ezt az előadás-sorozat kezdetén már elmondtam, a középkori filozófia 
új kérdéseket is felvetett, továbbá számos régi kérdésfeltevést újraértel- 
mezett. A kérdésekre (beleértve az újakat) a filozófusok más és más vála- 
szokat adtak (ez volt Montaigne baja), de lényegében ugyanazokat a kér- 
déseket firtatták, (ez volt Bacon baja). Így vagy úgy, de mind a hagyományra 
építettek, s ha nem ezt tették, egy másik a tradícióra hivatkozva voltak ha - 
gyományellenesek. Az utolsó szöveg, amelyet azért fogadtak el, mert új, 
az Újszövetség volt. A reneszánsz filozófia magát a régi segítségével újította 
meg, úgy hagyta el a skolasztikát, hogy Platónra, a sztoikusokra vagy 
a szkeptikusokra hivatkozott. Ugyancsak régi szövegekre. 

Nem mindenki ugyanazt mondta, távolról sem, de mindenki arra tá- 
maszkodott, ami , már volt", tekintélyekre. Aki , újat" akart, új szöveget 
akart értelmezni, annak a szemében mindenki ugyanazt mondta. A régit. 

Montaigne és Bacon közül Montaigne magatartása volt a modern. 
Ő képviselte a szubjektivitást, az Én, a személyiség szembeállítását szo- 
kással, közvéleménnyel, tekintéllyel. De ami az elméleti perspektívát il- 
leti, Baconé volt a babér. 

Hogy minden filozófus mást tart igaznak s ezért egyiket sem szabad 
komolyan venni, jóval megelőzi Ágostont. Sextus Empiricus többször is 
elmondta, azaz ez is hagyományos szöveg. De az a gondolat, hogy bár- 
mennyire különböznek is a válaszok, a kérdésfeltevések hasonlósága kö - 
vetkeztében ez a különbség egyre megy, a szakítás gesztusa. 

Descartes nemsokára szemétbe hajít minden filozófiai könyvet, hogy 
az , Én gondolkodom?" deklarációjával nyisson egy új korszakot a filozófia 
történetében (és a következő szemeszterünkben). 

A középkori és a reneszánsz filozófusok három típusát festette meg 
Giorgione A három filozófust ábrázoló festményében. (Bécs, Kunsthisto- 
risches Museum). Egyik sem kísérletezik. Vannak ugyanakkor kísérle- 
tezőket ábrázoló egykorú festmények is: ezek mágusokat ábrázolnak. 

Kedves Hallgatóim! Remélem, nem unatkoztatok. Találkozunk a kö- 
vetkező szemeszterben. 











tn HNNR 
a GÉK Stt HM 
ll esmmegy (a 

4 





it 


INNNNNNNWY e; 5 NINI 





" 
... 











HA 


j 


na 





l 


rrordano Bruno (1548—16 
Tommaso Campanella ( 1568—1639) 


mil 


( 





a 


iH26]) 


53. 
(1561 





377 
"4 





aigne (157 
4, 
r 


Bacon 











a MAGT 

z HAM — 

z AM) — 

z: 44 7 e 
- AA ) . ga 28 
ezt kél 

h-t pia 9 ka! 
a Sze Se 
2 sa VESS 
— — 4. p- 
a e 





8 


78-1535) 


í. 


Di 





Rotterdami Erasmus (1466—15: 


Morus Tamás (1 





7, 





Éd 





Pico della Mirandola (1 163—-1494) 








mivel a jó élet magasabban áll, mint maga az élet, mert a jó élet egyfajta luxus, . 
szerint a filozófiát nem szabadna tanítani, mert nem hasznos, hanem egyfajta luxu 

IV. A jelenkori hlozófia 








Heller Ágnes nagy vállalkozásának második kötetét 
vehetjük most a kezünkbe. (A harmadik, Az újkor filozófiája 
megírásába már belefogott.) A két kötet alapján 
— és a korban elhelyezve, amelyben ez az összefoglalás - 
sorozat készül — már világosan látszik, hogy itt nemcsak 
egy, a jelenlegi magyar felsőoktatásban oly sajnálatosan 
hiányzó diszciplína pótlásáról van szó, hanem az (egykor 
létezett) általános humán műveltség fuandamentumáról. 
Ezért érdemes, vagy elengedhetetlenül szükséges, 
beiratkozni Heller Ágnes szemináriumaira. 
Itt felfrissíthetjük latin műveltségünket vagy 
felébreszthetjük iránta az érdeklődésünket, 
hogy — hic et nunc — elsajátíthassuk ezt a fájdalmasan 
hiányzó tudást. Ezért mindenki lehet, s kell is hogy gólya 
legyen, mert ez egyedül a magunkkal szemben támasztott 
igénytől s az érte érzett felelősségtől függ. 
Tehát — Heller Ágnes szavaival: 
, Kedves Gólyák, jó olvasást!" (Tanulást!) 





